
INTRODUCERE 


A alege sa alegi 


In memoria tatalui meu 
Omul si opera sa 


Născut în 1919 la Murfreesboro, Tennessee, James M. Buchanan a 
urmat cursurile universitare la Middle Tennessee State College pina in 
1940, continuindu-si apoi masteratul la Universitatea din Tennessee (1941) 
şi studiile doctorale la Universitatea din Chicago (1948). 

Este laureat al premiului Nobel pentru economie in 1986 pentru 
contribuţiile sale la dezvoltarea teoriei contractuale şi constituționale 
fondate pe studiul procesului de pregătire şi luare a deciziilor politice şi 
economice. James Buchanan a aplicat metode specifice economiei pentru 
a analiza comportamentul alegerilor publice ale votantilor, ale liderilor 
de partid, ale lobbiştilor sau ale funcționarilor. Lucrările relevante citate 
la acordarea premiului Nobel drept contribuţii importante la dezvoltarea 
teoriei alegerilor publice au fost: Calculus of Consent (Calculul Consen- 
sului) (1962), Limits of Liberty (Limitele libertăţii) (1974), Freedom in 
Constitutional Contract (Libertatea în contractul constituţional) (1978), The 
Power to Tax (Puterea de a impozita) (1980) şi Liberty, Market, and State 
(Libertate, piaţă şi stat) (1985). 

Intre multele sale titluri onorifice obtinute ca recunoastere a meritelor 
in sistematizarea acestui nou tip de abordare interdisciplinara a raportului 
dintre instituţii şi indivizi se află şi cele de doctor honoris causa al Univer- 
sității din Bucuresti şi al Academiei de Studii Economice, acordate in 1994. 

Cariera sa universitară a inceput la Universitatea Tennessee din 
Knoxville, unde a predat economia din 1948 pina in 1951. De altfel, Ten- 
nessee va rămine un punct de reper permanent pentru Buchanan. În 
perioada 1951-1956 va fi profesor la Departamentul de economie al Univer- 
sității de Stat Florida din Tallahassee unde, intre 1954-1956, va îndeplini 
şi funcția de preşedinte (Chairman). Va fi de asemenea preşedinte şi la 
Departamentul de economie James Wilson al Universităţii Virginia din 
Charlottesville între 1956-1962. Tot la Universitatea din Virginia, unde a 
funcţionat între 1956-1968, a fost profesor la catedra Paul G. McIntire 
(1962-1968) şi director la Thomas Jefferson Center for Political Economy 
(1958-1969). Între 1968-1969 a fost profesor de economie la Universitatea 
California din Los Angeles (UCLA). Între 1969-1983 a fost University Dis- 
tinguished Professor la Virginia Polytechnic Institute & State University 
din Blacksburg unde va fi in acelaşi timp şi director general la Center for 
Study of Public Choice. Din 1983 a fost profesor la catedra Holbert L. 
Harris de la Universitatea George Mason din Fairfax, Virginia, şi director 
general la Center for Study of Public Choice (1983-1988). Din 1988 este 
director general consultant la Center for Study of Public Choice, din Knox- 
ville, Tennessee şi la Universitatea George Mason din Fairfax, Virginia. 

A fost între altele Visiting Professor la London School of Economics 
în 1967 şi Fulbright Visiting Professor la Universitatea din Cambridge în 
1961-1962. 

Au fost repertoriate 283 de contribuţii la lucrări colective şi 192 de 
studii şi articole importante apărute in numeroase reviste de specialitate, 
alături de sute de alte contribuții şi recenzii. 


Teoria alegerilor publice 


James M. Buchanan este considerat, alături de Gordon Tullock, fonda- 
forul şi liderul şcolii alegerilor publice (Public Choice), teorie cu ajutorul 


INTRODUCERE 7 


căreia economiştii, dar şi politologii, cercetează, folosind instrumentele 
metodologice ale Școlii de la Chicago, instituţiile politice şi modul în care 
acestea işi stabilesc reperele şi işi realizează scopurile. 

Dezbaterile asupra politicii economice se duc in general asupra 
alegerii instrumentelor de punere in aplicare şi a combinației optime. 
Această dezbatere opune in mod traditional economiştii liberali, ce consi- 
deră că echilibrul economic, in special ocuparea deplină a forței de muncă, 
se realizează spontan dacă nu este blocat de intervenții publice inoportune, 
şi economiştii de inspirație keynesiană după care doar o politică activă 
poate asigura ocuparea deplină a forței de muncă. Dar, dincolo de diver- 
gente, aceştia considerau că cei care au puterea de decizie urmăresc realiza- 
rea binelui public. Teoreticienii alegerilor publice au schimbat această 
viziune. Aplicind deciziilor politice şi administrative principiile economiei 
de piaţă, ei au depăşit opozitia fictivă intre agenţii economici care urmăresc 
doar interesul personal şi agenții publici care sint motivaţi doar de respec- 
tarea interesului general. 

Ce sint alegerile publice? Dacă alegerea este actul prin care se 
operează selecția intre mai multe alternative, prin cuvintul public se face o 
evidentă referință la comunitate, la ceea ce este de interes general. Dar 
comunitatea nu poate alege. Alegerile sint făcute de indivizi şi pot fi pri- 
vate sau publice. O alegere este privată atunci cind se raportează la 
problemele vieţii individuale şi nu afectează prin consecinţele ei pe ceilalți, 
dar devine publică cind sint selectate alternative care afectează nu doar 
pe cel ce face alegerea, ci şi pe ceilalți. Astfel de alegeri devin obiecte de 
cercetare în teoria alegerilor publice. Alegerile publice vizează modul în 
care sint alocate anumite bunuri considerate necesare. Anumite bunuri 
sint dificil de clasat şi de analizat. Bunurile publice sint bunuri furnizate 
de colectivități publice (de exemplu de administraţie sau de comunitățile 
locale). Producerea bunurilor publice urmăreşte o logică particulară în 
care nu primează ideea profitului. Accesul la unele bunuri publice este 
gratuit (educaţie, justiție), finanțarea lor asigurindu-se prin impozite. lar 
politica de impozitare este, sau ar trebui să fie obiect de dezbatere publică. 

Știința economică tradițională studia alegerile, insă erau vizate doar 
alegerile private ale indivizilor in cadrul proceselor economiei de piaţă; 

ştiinţa politica tradițională rareori analiza comportamentul alegerilor 
individuale. Combinația dintre alegeri şi public pune teoria alegerilor 
publice la intersecţia acestor două discipline: instituţiile sint studiate din 
perspective ştiinţei politice, iar metoda este preluată din teoria economică. 
Alegerile publice presupun că actorii ce intervin în cimpul politic efectuează 
acele alegeri ce li se par mai eficace pentru a-şi atinge scopurile. Se 
formează astfel o piaţă politică. Postulind similitudinea intre spațiul poli- 
tic şi cel economic, teoria pieţei politice presupune că raporturile dintre 
guvernanţi şi guvernaţi se realizează după modelul cerere-ofertă. Oferta 
este produsă de guvernanti asimilați intreprinderilor ce urmăresc să maxi- 
mizeze capacitatea de răspuns la cererile formulate de guvernati, conside- 
rati ca un fel de consumatori clienţi. Pe piaţa electorală, expresia cea mai 
clară a pieței politice (înţeleasă insă de unii şi ca ansamblu al proceselor 
de interacţiune ce leagă guvernanţii de guvernati), sint puse in relaţie 
ofertele programatice ale partidelor politice cu cererile exprimate în voturi. 

Prin contribuţiile sale la teoria alegerilor publice, James M. Buchanan 
a schimbat gindirea convenţională despre rolul guvernului în viata 
indivizilor. Prin lucrările sale, între care Calculul consensului si Limitele 
libertății, el a impus idei pe baza cărora, astăzi, guvernele de pretutindeni 
(evident, sint vizate doar guvernele democratice) incearcă să-şi redefineasca 
raporturile cu cetăţenii. 

Incepindu-si cariera la sfirsitul deceniului cinci, ca economist 
specializat in finanţe publice, Buchanan a încercat să inteleaga modul in 
care se iau deciziile privind bugetul, despre modelul politicilor pe care se 
fondau, sau ar fi trebuit să se fondeze, impozitele. În această întreprindere 
de clarificare a supozitiilor pe care se cladeau politicile economice, el a 
fost influențat de economistul suedez Knut Wicksell care considera că pentru 
a corecta politicile trebuie perfecţionate regulile şi structurile. Politicienii 
se comportă in acord cu propriile lor interese şi cită vreme mediul in care 
işi desfăşoară activitatea rămine constant, comportamentul lor va fi 
asemănător. Petrecind un an in Italia (1955-1956) Buchanan isi va schimba 
perspectiva asupra politicii. Sub influenţa scepticismului italian fata de 
manifestările politice, pe care generaţia lui Buchanan nu il cunoscuse, dar 
şi a teoriilor sociale şi economice italiene, el va promova un punct de 

vedere mult mai critic in raport cu modul de formulare si aplicare a 
diferitelor politici. 

Influentat de lectura liberalilor italieni de la inceputul secolului XX 
(cum arata si in discursul de receptie a premiului Nobel) James M. 
Buchanan se afla in continuarea marii traditii a liberalismului clasic si a 
statului minimal, dar in cadrul unei epistemologii hobbesiene (vizibila si 
in viziunea sa asupra lui Rawls — ,,A Hobbesian Interpretation of the 
Rawlsian Difference Principle”, Kyklos, 29/1976) spre deosebire de linia 
lockeana pe care s-a situat Hayek. Teoria optimului bunăstării ce descinde 
de la Vilfredo Pareto este asumată de Buchanan. După Pareto, in orice 
ordine socială există un scop care urmăreşte consensul unanim Spre 
finalităţi sociale. Politicile economice conduc spre aceste finalitati care 
nu sint totdeauna corect sesizate, uneori acestea aflindu-se chiar în contra- 
dictie unele cu altele. Economia bunăstării, cum este numită teoria pare- 
tiană, urmăreşte să influenţeze consensul social făcind mai clare direcţiile 
şi obiectivele diferitelor politici. Teoria alocării optime a resurselor a lui 
Pareto are la bază judecăți de valoare. Astfel, alocarea optimă a resurselor 
se realizează dacă fiecare individ este cel mai bun judecător al propriei 
sale bunăstări, dacă bunăstarea socială se defineşte doar prin bunăstarea 
indivizilor şi dacă bunăstarea indivizilor nu poate fi comparată. O altă 
sursă italiană a teoriei lui Buchanan este legată de teoria pieţei politice, 
influențată de teoria elitistă a lui Gaetano Mosca care considera că 
politicienii, în concurență pentru ocuparea funcţiilor publice, se comportă 
după o logică raţională, asemănătoare celei a antreprenorilor. 

O altă sursă teoretică a ideilor lui Buchanan au constituit-o dezba- 
terile prilejuite de publicarea in 1951 a cărții lui Kenneth Arrow, Social 
Choice and Individual Value, care a avut, chiar dacă nu imediat, o mare 
audienţă între economişti şi politologi. Arrow a demonstrat, pe baza unor 
presupuneri, că şi in situaţia in care ar exista un nivel maxim al bunăstării, 
acesta nu va fi relevat de un proces de insumare a preferințelor individuale. 
Teoria alegerilor raţionale pe care o fundamentează Arrow consideră că 
actorii ce acționează în cimpul politic (fie ei aleşi sau alegători) se comportă 
rațional iar deciziile lor urmăresc să realizeze ceea ce le este util — de 
unde posibilitatea teoretică de a le prevedea teoretic comportamentul. Faţă 

de aceasta teorie s-au manifestat atitudini din cele mai diverse. Wilit Riker 
considera că „teoria alegerilor raționale este la originea singurului pro- 
gres veritabil realizat vreodată în ştiinţa politică”. Altii, avind o alta pers- 
pectivă asupra domeniului politic, manifestă prudență in legătură cu apli- 
carea modelelor economice pentru explicarea vieții politice. ,, Că numeroase 
opțiuni economice sint dictate de astfel de calcule este probabil, fără a fi 
într-adevăr demonstrat, dar este stupefiant a le vedea aplicate la politică. 
Dacă există un domeniu unde deciziile scapă motivatiilor rationale, atunci 
acesta este cel al pasiunilor”. 

Reacţia critica a lui Buchanan atit fata de cei ce il criticau pe Arrow, 
cit si fata de Arrow insusi, a fost provocata de faptul ca acestia nu au 
ințeles că, dacă regula majorității nu duce la un echilibru politic, atunci 
este nevoie de realizarea unei ciclicitati politice. Democraţia, pentru 
Buchanan, nu inseamnă doar regula majorităţii simple, ci existența unei 
rotații in funcţie de preferințele exprimate. 

Întilnirea cu Gordon Tullock în 1958, cind acesta sosea la Univer- 
sitatea Virginia pentru Studii postdoctorale, după ce petrecuse 9 ani la 
Departamentul de Stat, a fost evenimentul care a favorizat inchegarea 
teoriei alegerilor publice. Avind o viziune realistă asupra politicii ameri- 
cane, Tullock a început să facă cercetări asupra regulii majorității sub 
influența lui Duncan Blank, Anthony Downs şi Arrow. Astfel, cei doi au 
inceput să lucreze impreună, rezultatul imediat al acestei colaborări fiind 
Calculul consensului. 

Denumirea de alegeri publice (Public Choice) are propria sa istorie. 
Dacă conceptul de alegeri sociale fusese lansat de Arrow in 1951, locu- 
țiunea alegeri publice va apărea abia in 1967. După publicarea Calculului 
consensului, James Buchanan şi Gordon Tullock au inteles că este nevoie 
de o consultare interdisciplinară. Pentru aceasta au organizat cu ajutorul 
unei finanţări acordate de National Science Foundation o intilnire la 
Charlottesville in Virginia in 1963. Cu această ocazie s-a format Commit- 
tee for the Study of Non-Market Decision Making (Comitetul pentru 
studierea luarii deciziilor non-piata). Pentru a treia intilnire a acestui 
comitet, ce a avut loc la Chicago in 1967, s-a căutat o alta denumire. Cea 
alesa a fost Public Choice, comitetul devenind Public Choice Society. 

James M. Buchanan a pus bazele, alaturi de Gordon Tullock, unei 
teorii a bunurilor publice care demontează viziunea tradițională asupra 
statului. Această teorie — mai întii exprimată in Calculul consensului, si 
apoi in Limitele libertății — a jucat un rol cheie in critica şi deconstructia 
statului bunăstării, ca şi in geneza politicilor de dereglementare. 

Interogindu-se asupra motivelor pentru care economiştii justificau 
intervenția statului plecind de la ideea că piața este imperfecta, şi deci 
rezultatul intervenţiei nu poate fi altfel decit mai bun în comparație cu 
rezultatele acțiunii regulilor pieţei, Buchanan si şcoala alegerilor publice 
ajung la concluzia că statul nu trebuie privit doar ca omogen şi impartial, 
ci şi (sau mai ales) ca spaţiu al conflictului dintre oameni ce au interese, 
slăbiciuni sau ambitii proprii. Oamenii trebuie deci analizati, pentru că 
deciziile lor nu pot să nu fie influențate de interese şi, in consecinţă, 
influențează mediul institutional din care fac parte. 

În prelungirea analizelor lui Friedrich von Hayek pentru care politica 
economică nu face decit să camufleze, sub eticheta interesului general, 
servicii aduse unor grupuri particulare, teoria alegerilor publice ajunge 
la reprezentarea statului şi a democrației ca spaţiu al schimbului, al ,, nego- 
cierii prețului”, in care alegerile constituie modul de a schimba periodic 
ofertele de intervenţie guvernamentală contra voturi. Una din principalele 
inovaţii ale şcolii alegerilor publice a fost tocmai conceptualizarea pieţei 
politice. Piaţa publică prezintă, ca şi piaţa in general, o serie de imper- 
fectiuni care pot influența deciziile publice. O politică reformatoare, de 
exemplu, se poate lovi de cererile asistentiale ale electoratului intr-un an 
electoral, ceea ce are drept consecinţă o serie de decizii specifice, dar care 
vor afecta eficienţa reformei. Buchanan a reproşat pozitiilor keynesiene 
că au neglijat faptul că oamenii politici ce decid politica economică se 
preocupă şi de (sau mai ales de) realegerea lor, iar cariera functionarilor 
publici care pregătesc şi apoi aplică deciziile nu depinde doar de rezultatele 
macroeconomice obținute. Analiza acestor imperfectiuni şi a mijloacelor 
instituționale prin care pot fi remediate se constituie in spaţiul de acțiune 
al teoriei alegerilor publice. Științei economice şi ştiinţei politice, ca funda- 
mente ale teoriei alegerilor publice, li se adaugă inevitabil, avind în vedere 
problematica analizei, sociologia, dreptul şi filosofia politică. 

Leviathan-ul si statul minimal 


Cercetarile realizate in tarile occidentale (mai ales in cele anglo- 
saxone) din perspectiva teoriei alegerilor publice conduc la ideea ca exis- 
tenta unui stat puternic nu este compatibilă cu preferinţele cetăţenilor. 
Buchanan constata ca mecanismele majoritare folosite in regimurile politice 
occidentale blochează funcţionarea democraţiei in profitul unor clientele 
ce se exprimă prin grupurile de presiune şi prin lobby-urile cele mai bine 
organizate. Pentru a stabili remediile prin care să se oprească extinderea 
continuă a Leviathan-ului etatic, Buchanan a simțit nevoia să stabilească 
un model de referinţă in raport cu care să determine criteriile şi sursele 
legitimitatii politice. Această intreprindere de filosofie politică va constitui 
esenţa cercetărilor din a doua mare carte a sa, Limitele libertății. 

Presupozitia pe care Buchanan o imprumuta de la liberalii clasici 
este că democraţia este un proces rational. Voința generală s-ar putea 
realiza în cadrul unui proces de deliberare. Dar regula unanimitatii poate 
deveni ineficientă. Într-un grup restrins negocierile ce duc la apariţia unei 
preferinţe colective pot pleca de la alegerile individuale, însă acelaşi lucru 
este dificil de realizat în cazul grupurilor mari. Votul devine astfel o formă 
de economisire a timpului. Prin procesul votării sînt economisite costurile 
negocierii presupuse de deliberare. Regula unanimitatii este un procedeu 
incontestabil, dar aplicarea ei este in cele mai multe cazuri imposibilă. 
Daca regula unanimitatii ar fi folosită, în sensul ca fiecare cetățean sa 
aibă un drept de veto efectiv, ar rezultat o negociere costisitoare. Ca urmare, 
se impune procedura votului majoritar, care realizează, deci, o eficiență 
crescută, dar care este departe de a fi satisfăcătoare. Justificarea acestei 
proceduri arată că minoritatea nu ar fi formată din învinşi iar majoritatea 
din învingători, ci, pur şi simplu, minoritarii au o viziune diferită asupra 
voinței generale. Pentru Buchanan interesul public este echivalent cu 
rezultatul procesului democratic care il identifică. 

În Limitele libertăţii, Buchanan demonstrează cum existența unui 
anumit tip de stat nu este incompatibilă cu respectarea strictă a preferințelor 
individuale. Și aceasta deoarece această ultimă exigenta implică recursul 
la regula unanimitatii despre care se crede, in general, ca face imposibilă 

o viata socială liniştită şi organizată. Dar Buchanan arată cum, chiar în 
situația de stare naturală, în sensul lui Hobbes, există interese clar asumate 
de fiecare, în funcție de care oamenii incheie şi işi constring acțiunile în 
funcţie de un contract ce stabileşte drepturile individuale, garantează 
libertatea de posesiune şi acceptă pentru aceasta un minimum de con- 
stringere şi de transfer de drepturi către stat, mai ales în domeniul fiscal, 
impunind pentru toate încercările de schimbare a regulilor jocului respec- 
tarea procedurilor constituționale şi, pe cit posibil, a regulii unanimitatii. 
Definiţia weberiană a statului ca singur deținător al puterii de constringere 
pe un teritoriu dat pune problema modului în care sint sanctionati cei ce 
nu se conformează. În toate democratiile, instituţiile statului sînt specializate 
să participe la constringerea cetățenilor. Dar aceste puteri ale statului 
trebuie, la rindul lor, supuse unui control cu rol sanctionatoriu din partea 
societăţii. Dacă acest control nu se realizează, rezultă Leviathan-ul. Ordinea 
socială se obține prin sacrificarea libertăţii individuale. Între stat şi cetăţeni 
se realizează o fractură care este, aparent, doar in favoarea primului. Pentru 
Buchanan statul are dubla funcţie de a face respectată ordinea constitutio- 
nală şi de a furniza bunuri publice. El trebuie să răspundă atit voinţei 
oamenilor de a fi liberi de orice constringeri, cit şi asumării conştiente a 
necesităţii ordinii. „Nu există măreție nici in cadrul statului, nici în starea 
de sălbăticie, aceasta este realitatea pe care trebuie să ne-o asumăm ”. 
Aceste idei indică apartenenţa lui Buchanan la libertarianism şi la 
teoria statului minimal. Mişcarea libertariană regrupează curentele 
radicale ale gindirii liberale (folosesc aici termenul de radical pentru a 
desemna atitudinile critice la adresa statului şi in favoarea individului, iar 
nu în sensul, ce nu trebuie uitat, pe care termenul il avea în secolul al 
XIX-lea şi la inceputul secolului XX cind prevalau atitudinile în favoarea 
laicizarii şi lărgirii democraţiei). Punctul lor comun este căutarea soluțiilor 
pentru un tip de organizare socială care să permită oamenilor să beneficieze 
de cit mai multă libertate individuală posibilă. Convingerea lor este că 
acest obiectiv nu poate fi atins decit în cadrul unei economii de piaţă şi a 
unui stat minimal care să aibă ca funcții asigurarea ordinii şi a justiției. 
Problema posibilităţii statului minimal divizează mişcarea libertariană; 
cită vreme unii autori precum Buchanan sau Robert Nozick consideră ca 

statul minimal al liberalilor clasici poate exista fara sa violeze drepturile 
individuale, alții, precum Murray Rothbard sau David Fridman consideră 
imposibil de justificat conceptual si de realizat practic un astfel de stat, 
deoarece toate statele sint imorale şi ilegitime. Pentru libertarieni, ataşa- 
mentul fata de naţiune, fata de comunitate in general, este o atitudine bazată 
pe sentimente reale, dar care exprimă o percepție, in primul rind, indivi- 
duală. Nu există nicăieri o entitate care să fie depozitara acestor sentimente. 
Ele se realizează atunci cind anumiţi indivizi se consideră, din anumite 
raţiuni, depozitari ai acestor atitudini. Ei işi ,,imprumuta” conştiinţa lor 
celorlalți, limitind implicit libera asumare a acțiunii şi participarea la luarea 
deciziilor publice, ceea ce conduce la tendințe autoritare incompatibile cu 
libertatea individuală. Buchanan nu merge insă pina la a respinge orice 
formă de stat. El se situează totuşi la intersecția între ceea ce s-ar putea 
numi cele două tendinţe ale liberalismului de la sfirşitul secolului XX, un 
liberalism conservator (tradițional) şi libertarianism. Aceste două tendinţe 
se despart în ceea ce priveşte natura raporturilor ce se stabilesc intre individ 
şi grup. Liberalii conservatori promovează o concepție asupra libertății 
ce privilegiază o viziune in care individul este integrat unei colectivități cu 
care individul, a cărui dimensiune socială este astfel afirmată, se află în 
interdependenţă, pe cită vreme pentru libertarieni doar individualitatea 
este un criteriu esențial, toate celelalte aspecte ce privesc organizarea 
socială fiind astfel dependente de respectarea şi incurajarea acesteia. 

Insistenta de a face din unanimitate fundamentul deciziilor publice şi 
criteriul moralității sociale, cum subliniază Henri Lepage, ca şi teoria sa 
contractualistă asupra originii dreptului, conduc spre o concepție etică în 
care ceea ce este drept decurge dintr-un contract care confirmă şi legife- 
rează raporturile de forță specifice stării naturale. O asemenea tendinţă 
favorizează o politică de strictă conservare a status quo-ului. Aici se găseşte 
una din cele mai criticate idei ale lui Buchanan, unii comentatori avertizind 
că nu se poate fonda o societate liberală altfel decit pe fundamentul unei 
concepții transcedentale asupra originii drepturilor. 

Discuţia asupra contractului social are astăzi alte motive decit acum 
citeva sute de ani cind, in condiţii specifice, Hobbes sau Locke incercau să 
găsească o formă de a limita anarhia care părea să se instaleze în Anglia. 

In secolul XX statul a devenit omniprezent. Reglementarea excesiva in 
occident, destructurarea statului totalitar şi neincrederea in noile dimen- 
siuni ale fenomenului statal în fostele tari comuniste fac din căutarea con- 
tractului „căutarea unei cit mai putine ordini care este neapărat necesară ”. 
Rescrierea contractului social şi stabilirea limitelor statului este un proces 
continuu. Răspunsul dat de fiecare societate problemelor specifice trebuie 
să imbine adaptarea cit mai realistă la prezent cu spiritul contractului. 
Alături de Friedrich Hayek şi Milton Friedman, James M. Buchanan 
este unul din ginditorii fără de care ceea ce s-a numit revoluția conserva- 
toare din anii '80 nu ar fi avut loc. Deşi a început să se manifeste în lumea 
anglo-saxonă o tendinţă critică la adresa teoriei morale a dreptului funda- 
mentată pe bazele ştiinţei economice, James Buchanan rămine incontestabil 
unul din cei mai importanţi libertarieni ai lumii. Atent la problemele prezen- 
tului, el s-a implicat în discuţiile privind viitorul Europei (,, Europe s Con- 
stitutional Opportunity”, Europe's Constitutional Future, Londra, Insti- 
tute of Economic Affairs, 1990, ,, Une Constitution pour l'Europe? Etats 
Unis 1787 — Europe 1990”, Paris, Institut Euro 92, 1990, ,,An American 
Perspective on Europe s Constitutional Opprtunity”, Cato Journal, 10, 
Winter 1991) şi situaţia statelor postcomuniste (,,Socialism Is Dead But 
Leviathan Lives On”, publicat în CIS Occasional Paper, Centre for Inde- 
pendent Studies, Sidney, 1990 si din care au aparut extrase in Wall Street 
Journal pe 18 iulie 1990). Prin lucrarile sale, Buchanan a adus ideilor 
libertariene despre statul minimal o rigoare ştiinţifică ce le lipsea. 


Cristian R. Pirvulescu 


In memoria colegului meu 
WINSTON C. BUSH 


Iar principala problema, cea mai serioasă problemă a ordinii sociale 
şi a progresului este... de a face respectate regulile, de a preveni trişarea. 
Din cite văd, nu există o soluţie intelectuală a acestei probleme. Nici o 
maşinărie socială de „sancţiuni ” nu va feri jocul de a sfirşi intr-o ceartă 
sau într-o luptă (jocul de a fi o societate arareori se dizolvă, pur şi simplu!), 
in afara cazului in care participanţii au acea preferinţă iraţională de a-l 
face să meargă mai departe, deşi, individual, ei ies în pierdere. Altfel, 
societatea trebuie menţinută prin forță, din exterior — pentru că dictatorul 
nu este membru al societăţii pe care o conduce — şi este indoielnic că ea 
s-ar mai putea numi societate, in sens moral. 


Frank H. Knight 
„Confuzia intelectuală privind morala şi economia” 


PREFATA 


Preceptele convietuirii nu vor fi expuse de pe poziţii înalte. Oamenii 
trebuie să-şi folosească inteligenţa pentru a face ordine în haos, inteligență 
nu în soluționarea problemelor ştiinţifice, ci în sensul mult mai complicat 
al găsirii şi menţinerii înțelegerii între ei. Anarhia este ideală pentru oamenii 
ideali; cei pătimaşi trebuie să se înarmeze cu rațiune. După cum au făcut-o 
atitia înaintea mea, cu examinez bazele unei societăți de bărbaţi şi femei 
care vor să fic liberi, dar care recunosc limitele inerente pe care le impune 
interdependenta socială. Libertatea individuală nu poate fi nemărginită, 
dar aceleaşi forte care fac necesară apariţia unor limite, pot, dacă sînt lăsate 
să acţioneze, să restringa insuportabil sfera libertății omeneşti. 

Pornim de aici, de unde ne aflăm, nu de la vreo lume idealizată, 
populată cu fiinţe cu o istorie diferită şi instituții utopice. Sint esențiale 
cîteva aprecieri asupra status quo-ului, înainte de a începe discutarea 
perspectivelor de îmbunătățire. Ar putea instituțiile existente să fi apărut, 
conceptual, din comportarea contractuală a oamenilor? Putem explica setul 
de drepturi existente pe temeiuri fundamental contractualiste? Cum şi de 
ce sînt păstrate aceste drepturi? Relaţia dintre drepturile individuale şi 
distribuția preconizată a talentelor naturale trebuie să fie semnificativă 
pentru stabilitatea socială. Ordinea socială, în sine, implică ceva ce seamănă 
cu contractul social sau cu cvasi-contractul, dar este esențial să respectăm 
distincția categorică dintre contractul constituţional care trasează drepturile 
şi contractul post-constitutional care implică schimburi în aceste drepturi. 

Oamenii vor eliberarea de constringeri, dar, în acelaşi timp, recunosc 
necesitatea ordinii. Paradoxul acesta, de a fi guvernat, devine mai intens pe 
măsură ce creşte partea politizată din viata, pe măsură ce statul are mai 
multă putere asupra afacerilor personale. Statul are un dublu rol, acela de a 
impune ordinea constituțională şi acela de a asigura „bunurile publice”. 
Această dualitate îşi generează propriile confuzii şi neînțelegeri. „Legea”, 
în sine, este un „bun public”, cu toate problemele familiare privind asigu- 
rarea respectării ei voluntare. Constringerea este esențială, dar incapatinarea 
celor ce se supun legii de a-i pedepsi pe cei ce-o violează, şi de-a o face 
efectiv, trebuie să prevestească erodarea şi distrugerea finală a ordinii pe 
care o respectăm. Aceste probleme apar în societatea modernă chiar şi atunci 
cînd guvernul răspunde la modul ideal solicitărilor cetăţenilor. Cînd guvernul 
îşi asumă o viață proprie independentă, cînd Leviathan trăieşte şi respiră, 
apar o serie întreagă de aspecte suplimentare ce tin de control. 

Obiectivul rămîne ,,anarhia ordonată”, dar ,,ordonata” de cine? Nici 
statul, nici sălbaticul nu sînt nobili şi acestei realități trebuie să 1 se facă 
fata, cinstit. 

Instituţiile se dezvoltă, dar cei ce supraviețuiesc şi prosperă nu trebuie 
să fie „cei mai buni”, după evaluarea făcută de oamenii care trăiesc sub ei. 
Evoluţia instituțională poate plasa oamenii, din ce în ce mai mult, în situații 
descrise de dilema devenită familiară în teoria modernă a jocurilor. Evadarea 
generală ar deveni posibilă doar printr-o veritabilă revoluţie în structura 
constituţională, prin rescrierea completă a contractului social. A aştepta ca 
o astfel de revoluție să aibă loc poate părea ceva himeric şi din acest punct 
de vedere cartea poate fi considerată cvasi-utopica. Regindirea trebuie, însă, 
să preceadă acţiunea, iar dacă această carte îi va face pe filosofii sociali să 
se gindeasca mai mult la „cum să ajungă” la o societate mai bună şi mai 
putin la descrierea propriei lor versiuni a paradisului odată cîştigat, scopul 
meu va fi fost atins. 

Sînt pe deplin conştient de faptul că, în calitate de economist profe- 
sionist, rătăcesc dincolo de granițele disciplinei mele. Sînt motivat de impor- 
tanta problemelor şi de convingerea că în cazul multor subiecte, pot aduce 
contribuții şi oameni care privesc din afară, la fel de bine ca şi cei din inte- 

rior, care discută între ei. Tratez aici aspecte discutate de-a lungul timpului 
de filosofi învăţaţi, ale căror contribuţii au fost la rîndul lor comentate de 
specialişti. Am citit cîteva din aceste surse primare şi secundare, fără îndo- 
ială că nu pe toate. Asta ar fi însemnat să devin un filosof politic profesionist, 
cu preţul abandonării disciplinei mele de bază. Ca economist, sînt specialist 
în contract, iar pentru colegii mei, demersul contractualist îşi conţine pro- 
pria apărare odată ce valorile individuale sînt acceptate ca materiale de 
bază. Pentru învățații care au încercat, mai devreme sau mai tîrziu, să demo- 
leze edificiile contractualiste, eforturile mele nu vor părea sensibile la 
criticile lor. Nu acesta este scopul meu, iar cei ce resping fără ezitare abor- 
darea contractualistă vor găsi puţine elemente în încercarea de clarificare 
apartinind unui economist. 


In cartea aceasta, ca şi în unele lucrări anterioare, pun în evidență 
necesitatea de a distinge două etape ale interacțiunii sociale, una care implică 
selectarea regulilor şi alta care are în vedere acţiunea în cadrul acestor 
reguli stabilite. Importanţa critica atribuită acestei distincții reflectă influenţa 
globală a „profesorului meu”, Frank H. Knight şi, oarecum mai direct, 
consecinţa discuţiilor cu colegul meu Rutledge Vining, în timpul celor cîțiva 
ani în care am predat la Universitatea Virginia. 

În forma sa specifică, această carte a apărut ca interpretarea şi elabo- 
rarea mea proprie Şi ca o expresie a unei mai recente discuţii care a continuat 
vreme de doi ani în Blacksburg, la Center for Study of Public Choice, la 
Institutul Politehnic şi la Universitatea de Stat din Virginia. Discutia aceasta 
a implicat participarea şi contribuțiile multor colegi şi studenţi, dintre care 
doar puţini pot fi pomeniti aici. Gordon Tullock şi Winston Bush au fost 
figurile centrale şi influenţa fiecăruia dintre aceştia asupra gîndirii mele a 
fost substanțială. Fiecare a citit variantele inițiale ale cărţii, pe măsură ce 
erau elaborate capitolele. După ce am terminat varianta aproape definitivă 
şi în afara discuţiei inițiale, William Breit, Dennis Mueller, Richard Wagner 
şi Robert Tollison au făcut comentarii detaliate, de mare ajutor. În etapa de 
revizuire finală, Nicolaus Tideman a oferit sugestii extrem de utile. 

Cit o priveste pe doamna Betty Tillman Ross, doar numele este usor 
modificat fata de cum a aparut in citeva din cartile mele anterioare. Coope- 
rarea sa binevoitoare în general şi asistența specifica in parcurgerea dife- 
ritelor etape ale manuscrisului rămîn contribuţii esenţiale la propriul meu 
proces de creaţie. 

Sprijinul financiar pentru cercetarea personală în diferitele stagii ale 
proiectului a fost asigurat de National Science Foundation. 


Blacksburg, Virginia 
Martie 1974 


Capitolul 1 


INCEPUT 


Cei ce caută descrieri specifice ale „societăţii bune” nu le vor găsi 
aici. O înşiruire a preferințelor mele intime ar fi pe cît de neproductivă, pe 
atît de neinteresantă. Nu pretind deloc să le impun altora aceste preferințe, 
nici chiar în limitele persuasiunii. În aceste fraze introductive mi-am 
exprimat, implicit, distantarea de cei ce trăiesc în credinţa platoniciana că 
există în politică un „adevăr” care rămîne doar să fie descoperit şi, odată 
realizat acest lucru, explicat oamenilor rezonabili. Trăim împreună pentru 
că organizarea socială ne asigură mijloacele eficiente de a ne atinge obiec- 
tivele individuale şi nu pentru că societatea ne oferă mijlocul de a ajunge la 
vreo fericire transcendentală comună. Politica este un proces de conciliere 
a diferenţelor şi ne deosebim în privinţa obiectivelor colective dorite, la fel 
cum o facem şi în aceea a bunurilor de consum obişnuite pe care le punem 
în coşuri. În cadrul unei concepții de tip „judecată de adevăr” asupra politicii, 
ar putea avea sens încercarea de a enunta precepte pentru societatea bună. 
O cercetare profesionistă a standardelor cvasi-obiective ar putea fi legitimă. 
Dimpotrivă, cînd vedem politica drept un proces, un mijloc prin care sînt 
reconciliate diferenţele de grup, orice încercare de a stabili standarde devine 
un efort zadarnic, în cel mai bun caz, sau pernicios, în cel mai rău caz, 
chiar pentru cel ce se consideră expert. 

Demersul meu este profund individualist, în sens ontologic- 
metodologic, deşi o adeziune consecventă la această normă e aproape la 

fel de dificilă pe cit e de specială. Asta nu înseamnă că demersul este per- 
sonal, iar individualistul în sens metodologic este exclus automat de la 
proiectarea propriilor sale valori. Rolul său trebuie să rămînă mai circum- 
scris decit cel al colectivistului-elitist căruia 1 se cere să specifice obiectivele 
acțiunii sociale independent de valorile individuale, altele decît ale sale şi 
ale cohortelor sale. Prin contrast, individualistul e obligat să admită existența 
comună a semenilor sai, care au şi e1 valori, iar el îşi încalcă preceptele de 
la bun început atunci cînd şi dacă se apucă să le atribuie oamenilor ponderi 
diferenţiate. Pur şi simplu el nu se poate juca de-a Dumnezeu, oricît de 
plăcută ar fi ipostaza; hubris-ul nu poate servi drept descriere a atitudinii 
sale. 

Aceste limite îi oferă individualistului un evident avantaj comparativ 
într-o analiză pozitivă a interacțiunii sociale. Acceptind o incapacitate asu- 
mată de a sugera criterii explicite în ceea ce priveşte politica socială, indivi- 
dualistul tinde să dedice relativ mai multă energie intelectuală analizei a 
ceea ce observa şi relativ mai puţină sugestiilor despre ceea ce ar putea fi. 
El nu poate opri lumea şi să-şi ia de-o grijă, dar ideea importantă că este 
unul printre multi alti oameni, produce ca însăşi modestia cerută de ştiinţă. 
Neutralitatea analiticii sale conferă credibilitate prezicenilor. Rolul total 
detaşat al ecologistului social este important şi lăudabil şi poate că ar trebui 
să existe mai multă analiză fără angajare, analiză care acceptă moralitatea 
omului de ştiinţă şi o evită pe aceea a reformatorului social. Thomas Hardy 
în The Dynasts, virstnicul Pareto în căutarea uniformitatilor sociale — aceştia 
exemplifică atitudinea în cauză, a observatorului dezinteresat care urmăreşte 
absurditatile oamenilor şi stă năucit la vederea comediei transformată în 
tragedie prin propria lui participare necesară. 

Există, totuşi, ceva demoralizant în acceptarea mantici de cinic, a 
omului cu puţină speranță sau credință, vestitorul apocalipsului social. În 
ciuda pesimismului prezicerii, oare n-ar trebui să încercăm cu responsa- 
bilitate să ne indreptam eforturile către o lume „mai bună”? Si n-ar trebui 
să mărturisim că ea ar fi posibilă? Asta ne educa, totuşi, întru năruirea 
sperantelor, odată ce am înlăturat criteriile simpliste de „mai bine”, declarate 
de reformatorii sociali omniprezenti. Consecventa ne cere să ne inregistram 
propriile preferinţe ca fiind nici mai mult, nici mai putin semnificative 


LIMITELE LIBERTĂȚII: ÎNTRE ANARHIE SI LEVIATHAN 2 3 


decît cele susţinute de alții şi ca atare atenuează căderea noastră naturală in 
stadiul de cocon al filosofului-rege. 

Demersul trebuie să fie democratic, termen care, în sensul acesta, 
este doar o variantă a standardului definitional pentru individualism. Fiecare 
om contează ca unicat şi asta-i tot. Odată ce această premisă de bază este 
recunoscută pe deplin, pare să ni se ofere o cale de scăpare din cinism. Ni 
se sugerează un criteriu pentru „mai bine”. O situație este considerată „bună” 
în măsura în care le permite indivizilor să obțină ceea ce vor, indiferent de 
dorinţe, cu condiţia doar a înţelegerii mutualc. Libertatea individuală devine 
obiectivul dominant al politicii sociale, nu ca un element instrumental în 
atingerea fericirii economice sau culturale şi nu ca vreo valoare superioară 
metafizică, ci mult mai simplu, ca o consecinţă necesară a unei metodologii 
individualist-democratice. Într-o cămăruţă intimă a sufletului, s-ar putea 
să nu-mi „placă” rezultatele constatate ale unui regim care le permite altor 
oameni să fie liberi, ba, mai mult, s-ar putea să nu acord o mare valoare 
subiectivă propriei mele libertăţi bazate pe coercitia altora. Astfel de posibile 
consideraţii subiective pot exista, dar ceea ce trebuie scos în evidenţă este 
că rolul dominant al libertăţii individuale este impus de acceptatea meto- 
dologiei individualismului şi nu de evaluările subiective ale cutărui sau 
cutărui filosof al societății. 


UTOPIA ANARHISTĂ 


Pentru individualist, lumea ideală sau utopică este în mod necesar 
anarhistă, într-un sens filosofic fundamental. Această lume este populată 
exclusiv de persoane care respectă un set minim de norme de comportament 
dictate de toleranţă şi respect reciproc. Indivizii rămîn liberi să-şi „vadă de 
treabă” între aceste limite, iar acţiunile colective sînt exclusiv voluntare. 
Oamenii isi păstrează libertatea de a se retrage din orice angajament de 
punere în comun la care s-ar putea ralia. Nimeni nu are puterea coercitivă 
asupra altuia şi nu există nici o birocratie impersonala, militară sau civilă, 
care să impună vreo constringere externă. Statul decade cu adevărat în 
această utopie şi orice recrudescenta a formelor guvernamentale devine 
nedreaptă. În mod esenţial şi emfatic, utopia aceasta nu este comunistă, 

nici chiar într-un înțeles idealizat al acestui cuvînt torturat istoriceşte. Nu 
există precepte de împărțire predeterminate. Pot exista comune, dar pot fi 
din abundență şi eremiti, sărmani sau nu. Relaţiile de cooperare sînt obli- 
gatoriu contractuale şi trebuie să reflecte cistigul reciproc al tuturor partici- 
pantilor, cel putin într-o etapa ex ante sau anticipată. 

Aceasta este o utopie uşor constrinsă. Ea permite mari variaţii în 
nivelele posibile de „dezirabilitate”, chiar idealizate. Persoanele care trăiesc 
în această utopie nu trebuie să facă altceva decit să-şi respecte semenii, o 
limită de comportament minimă, cel puţin la suprafață. În cadrul acestei 
constrîngeri pot fi observate din punct de vedere conceptual mari diferenţe 
între tipurile de comportament interpersonal. Oricărui observator individual, 
unele dintre acestea îi pot părea „preferabile” altora. 

Trebuie să admitem că utopia anarhistă exercită o atracţie durabilă, 
deşi, în mod fundamental, falsă. Nu e nevoie de mai mult decît de o simplă 
reflecţie pentru a sugera că întreaga idee este un miraj conceptual. Care 
trebuie să fie limitele de definiție ale libertăţii individuale de comportament? 
La început, să-i dai voie fiecărui om să facă ce vrea pare practic. Dar ce se 
întîmplă atunci cînd nu există înțelegerea mutuală asupra graniţelor 
proprietății? Ce se întîmplă dacă o persoană e deranjată de părul lung, în 
timp ce alții preferă să-şi lase părul să crească? Chiar şi în cazul unui exem- 
plu atît de simplu, utopia anarhistă este amenințată şi pentru a o susţine 
trebuie spus ceva despre limite. În acest punct, poate fi introdusă o normă 
de valoare în sensul că intervenţia deschisă din exterior în ceea ce priveşte 
îmbrăcămintea sau coafura nu va fi admisă. Dar această normă va trebui 
impusă, exceptind cazul în care ar exista vreun acord universal şi natural 
referitor la necesitatea ei — însă, atunci, n-ar fi apărut de la bun început 
necesitatea de a fi impusă. Dacă există cel puţin o persoană care crede că 
se cuvine să constrîngi libertatea altora în ceea ce priveşte stilul de viata, 
nici o ordine anarhistă nu poate supravictui, în sensul strict al cuvîntului. 

Totuşi, atunci cînd este obligat la astfel de discuţii legate de probleme 
de organizare practică, anarhistul filosofic schimbă registrul. El poate 
accepta relevanta exemplului nostru, dar îi poate respinge implicaţiile asupra 
propriei sale viziuni a utopiei. Poate fi introdusă ideea de reciprocitate 
inter-personală şi argumentul că bagaretii ar putea accepta de bună voie să 

respecte libertatea altora. Ar putea face aşa ceva pentru că ar recunoaşte 
că, dacă n-ar face-o, alte persoane ar impunc, la rîndul lor, restricții în ceea 
ce priveşte propria sa libertate de acţiune personală. De unde, în ciuda 
presupusei sale preferinţe particulare în legătură cu părul lung, bagaretul 
potential s-ar putea abtine să intervină din cauza fricii de o intruziune reci- 
procă în propriile sale tipare. 

Totuşi, reciprocitatile anticipate ar putea să nu fie comparabile, ca 
valoare, între diferiţii actori. Dacă alții din grup n-au dorinţa intrinsecă de 
a interveni Şi, mai ales, dacă intruziunea în sine este costisitoare, bagaretul 
poate, fără teamă, să continue să zădărnicească atingerea a ceea ce ar fi, în 
cel mai bun caz, fragilul echilibru al acestei lumi idealizate. Dar această 
breşă particulară din viziunea anarhistului pare a îi remediată odată ce 
permitem schimbul liber între persoane, ca şi acordul asupra unei mărfi 
evaluată de comun acord, ca numerar. O astfel de marfă, o „monedă”, 
ușurează compararea valorilor şi le permite altora, care acţionează unitar, 
să-l cumpere sau să-l mituiască pe recalcitrantul izolat. Bagaretul poate fi 
determinat, cu ajutorul unor compensaţii adecvate, să se abțină de a se 
amesteca în comportamentul personal al altora. Platile colaterale în marfa 
evaluată de comun acord permit înţelegerea cu cei ce au evaluări diferite. 
Totuşi, odată ce sînt introduse astfel de plăţi colaterale sau de mită, apare o 
nouă serie de probleme. Dacă există la mijloc un cîştig potențial, indivizii 
vor găsi că este avantajos să fii recalcitrant, nu pentru că asta ar reflecta 
preferința lor particulară, ci pentru că promite să ofere avantaje importante. 
Dacă cel căruia îi displace cu adevărat părul lung, atît de mult încît este 
împins să intervină în absenţa unei plăți, este „cumpărat” printr-o recom- 
pensă bănească, alții, cărora nu le pasă nici un pic de stilul de coafură, pot 
începe şi ei să se amestece, motivaţi fiind de posibilitatea unei recompense 
băneşti. Ordinea în societatea anarhistă nu este garantată de vreo înțelegere 
asupra unui mijloc de plată. 

Anarhia ca principiu organizatoric fundamental pentru ordinea socială 
începe să se prăbuşească la o analiză atentă, chiar dacă rămînem în cadrul 
comportamentului personal foarte strict. Limitele sale devin şi mai evidente 
cînd ne deplasăm atenţia către activităţi care implică în mod necesar conflicte 
potenţiale între diferitele persoane. Înainte de a discuta despre acestea, e 

necesară o apărare a anarhiei — mai clară, chiar daca mai putin globală. 
Chiar dacă sîntem de acord că principiul dă greş ca bază universală pentru 
ordinea socială, trebuie să recunoaştem că putem observa funcţionarea însu- 
şirilor sale esenţiale, pe arii largi ale interacțiunilor umane. Este important 
să facem această recunoaştere în mod explicit, odată ce omniprezenta anar- 
hiei ordonate tinde să atragă atenţia numai înspre hotarele unde ne amenință 
dezordinea. 

Există nenumărate activităţi care cer persoanelor să adere la reguli 
fundamentale de toleranţă reciprocă, activităţi pe care le vedem desfăşu- 
rindu-se zi de zi şi fără reguli formale. Ele continuă pentru că participanții 
acceptă standardele minime de comportament cerute de instaurarea şi menti- 
nerea ordinii. Să considerăm o conversaţie obişnuită într-un grup cu mai 
multe persoane. Comunicarea are loc graţie acceptării generale a unor reguli 
precum aceea că la un moment dat vorbeşte o singură persoană. Anarhia 
funcționează. Ea încetează a mai funcționa atunci cînd, şi dacă indivizii 
refuză să accepte regulile minimale ale toleranţei mutuale. Comunicarea în 
Turnul Babel ar fi încetat dacă toti ar fi încercat să vorbească în acelaşi 
timp, lăsînd la o parte distorsiunea în domeniul limbilor. E paradoxal de 
notat că radicalii moderni se autodenumesc adesea anarhişti, cînd com- 
portarea lor ca vorbitori (şicanarea altor vorbitori şi subminarea intilnirilor) 
nu duce la nimic altceva decît la un colaps al rămăşiţelor unei anarhii 
viabile. 

Acesta este doar un singur exemplu. A fost oare universitatea anilor 
1960 vulnerabilă la distrugere, în mare măsură, datorită faptului că era 
organizată ca o anarhie ordonată şi astfel depindea atît de mult de adeziunea 
la reguli implicite de toleranță reciprocă şi respect? Din anii 1960, univer- 
sitatile au devenit mai putin anarhiste; ele s-au deplasat spre reguli forma- 
lizate pe măsură ce erau depăşite limitele marginale ale comportamentului 
acceptabil. În măsura în care din ce în ce mai multe interacțiuni umane 
manifestă conflicte la frontiere, vor ieşi la iveală mijloace instituționale 
pentru rezolvarea lor şi se va dezvolta un set de reguli formalizate. Dacă 
oamenii rămîn implicit credincioşi regulilor, nu este necesară formalizarea. 
În caz contrar, formalizarea, aplicarea şi impunerea devin necesare. 

Apariţia unor noi conflicte n-ar trebui totuşi să distragă în prea mare 
măsură atenția de la neinteresantul din punct de vedere analitic, dar cuprinză- 
torul set de interacțiuni care continuă a avea loc într-un mod acceptabil de 
ordonat, fără reguli de comportament personal definite formal. Bărbaţi şi 
femei reuşesc să se plimbe de-a lungul trotuarelor oraşului. Cu rare excepții, 
ei respectă cozile la magazine universale, în bănci şi în aeroporturi. Există 
un sentiment de respect încetățenit pentru aproapele său, în modelul de 
comportament înrădăcinat la americanul obişnuit. Acest fapt poate fi obser- 
vat empiric peste tot în jurul nostru. Fie că acest lucru reflectă o moştenire 
a eticii creştine sau kantiene, cîndva predate in mod explicit, fie că aceste 
modele de comportament sînt fundamentale psihicului uman, existența lor 
nu poate fi negată!. Amenințarea de rau augur adusă de anii 1960 a fost 
eroziunea potenţială a acestor modele de comportament. Dacă americanii 
îşi pierd toleranța reciprocă, dacă încetează să mai respecte preceptul 
„trăieşte şi lasa-1 şi pe alții să trăiască” în multe dintre interacţiunile lor 
sociale, independent de regulile coercitive determinate prin acţiunea statului, 
aria vieţii civilizate — care este atît anarhista cît şi ordonată — trebuie să se 
micşoreze, cu consecinţe imense în ceea ce priveşte suferința umană. Cum 
am mai notat înainte, orice echilibru atins în anarhie este, în cel mai bun 
caz, fragil. Individualistul trebuie să vadă orice reducere în sfera activităților 
ordonate de anarhie ca fiind un „rău” total. El trebuie să recunoască totuşi 
că anarhia rămîne tolerabilă numai în măsura în care produce un grad accep- 
tabil de ordine. Războiul anarhist al fiecăruia împotriva tuturor, în care 
viata devine urita, brutală şi scurtă, va fi dominat de ordinea pe care o 
poate impune suveranul. 

În această discuţie referitoare la anarhia ordonată trebuie luat în calcul 
un punct suplimentar, un punct care a mai fost sugerat, însă merită accentuat. 
Care sînt atributele morale ale rezultatelor care vor fi produse prin interac- 
țiuni personale voluntare, în absenţa regulilor formalizate? Care sînt aici 
rezultatele „bune” şi „rele”? Răspunsul este simplu, însă foarte important. 
Este „bun” ceea ce „tinde să apară” din opţiunile libere ale indivizilor care 
sînt implicați. Este imposibil pentru un observator extern să alcătuiască 
criterii de „bunătate” independent de procesul prin care sînt obținute 
rezultatele sau efectele. Evaluarea este aplicată mijloacelor de obținere a 

efectelor, nu efectelor, ca atare. Şi, în măsura în care observăm că indivizii 
răspund în mod liber, în condițiile minime de toleranță şi respect reciproc, 
orice efect care apare merită epitetul de „bun”, indiferent de conţinutul său 
descriptiv precis. Această legătură între evaluare şi criteriile procedurale 
se aplică de asemenea şi atunci cînd se au în vedere principii de ordine 
neanarhiste. Dacă nu este înţeleasă ca aplicîndu-se acelor interacțiuni unde 
anarhia este principiul organizator, relevanta subtilă a acestei relații ar fi şi 
mai dificil de înţeles în interacţiunile formalizate. 


CALCULUL CONSIMTAMINTULUI 


Atunci cînd recunoaşte că există limite în disponibilitatea omului de 
a se preocupa de interesele semenilor săi şi că, în anarhie, conflictul per- 
sonal este omniprezent, individualistul extrem este forțat să recunoască 
necesitatea unui agent de impunere, a unor mijloace institutionalizate pentru 
rezolvarea disputelor interpersonale?. Astfel, originile statului pot izvori, 
cel puţin conceptual, dintr-un calcul individualist, aşa cum aflăm fie din 
scrierile lui Thomas Hobbes, fie de la contractualiştii mai vechi sau mai 
noi. Această metodologie esenţial economică poate fi extinsă pînă la a furni- 
za explicaţii conceptuale pentru multe dintre aspectele realităţii politice pe 
care o observăm în jurul nostru. Acesta a reprezentat cadrul pentru Calculus 
of Consent (1962). În această carte, Gordon Tullock şi cu mine ne-am 
abandonat fanteziei şi ne-am desfăşurat talentele profesionale, obţinînd o 
bază solida din punct de vedere logic pentru o structură politică constitu- 
tionala şi democratică ce părea să posede multe dintre trăsăturile organizării 
politice preconizate de Părinţii Fondatori. Am oferit o perspectivă asupra 
instituțiilor care au apărut de-a lungul timpului în America, o perspectivă 
ce diferă fundamental de cele reflectate în convențiile ştiinţei politice 
moderne. Cadrul analizei a fost, în mod necesar, contractualist, întrucît am 
încercat să explicăm apariţia instituţiilor observate şi să furnizăm norme 
pentru schimbări în regulile existente prin plasarea conceptuală a persoa- 
nelor în poziţii ideale din care este de aşteptat acordul mutual“. Calculus of 
Consent, alături de alte lucrări ale mele, ar putea fi interpretată drept o 

încercare de a impune o anume „viziune a ordinii” asupra realitatilor 
instituționale şi comportamentale observate. 

Am devenit din ce în ce mai deranjat de această ontologie fundamen- 
tal optimistă. Aşa cum unii dintre criticii noştri de dreapta au recunoscut, 
„teoria alegerilor publice” poate fi folosită pentru a rationaliza aproape 
orice regulă de decizie sau aproape orice efect specific al unor reguli prese- 
lectate. În această privinţă, teoria pare a fi asemănătoare cu cea a pieţelor, 
folosită de către cei mai pretenţioşi avocaţi ai politicii de laissez-faire. În 
acest sens tautologic, „teoria” din Calculus of Consent nu furnizează nici 
un plan pentru actiunea statului sau acțiunea colectivă, nici în termeni 
procedurali, nici în termeni operational. O sursă mult mai importantă de 
îndoieli apare din propriile mele percepții. Am constatat că am descris ceea 
ce am observat ca fiind „anarhie constituţională”, în loc de a descrie translă- 
rile instituţionale ale valorilor individuale în efecte colective. În anii 1970, 
pentru multe din lucrurile ce trebuie explicate pare nepotrivită analiza care 
implica procese instituţionale de tip sumă-pozitivă. Analogii de tip sumă- 
nulă sau sumă-negativă dau rezultate explicative mai bunc în multe zone 
ale politicii moderne; chiar eu mi-am dat seama că sînt, la fel ca Pareto, tot 
mai tentat să introduc modele ne-logice de comportament individual alături 
de modele ne-democratice şi ne-constitutionale pentru opțiunea colectivă. 

Ramin, totuşi, în valorile fundamentale, un individualist, un constitu- 
tionalist, un contractualist, un democrat — termeni care înseamnă în esenţă 
acelaşi lucru, pentru mine. Din punct de vedere profesional, rămîn un econo- 
mist. Scopul meu în această carte este acela de a „explica” o parte din 
indispozitiile sociopolitice pe care le observ cu ajutorul instrumentelor pro- 
fesionale ale unui economist şi de pe poziţia axiologică enunțată. În sensul 
larg al termenilor de aici, modalitatea de abordare din Calculus of Consent 
poate fi descrisă ca fiind o extensie a teoriei bunurilor publice, din expunerea 
lui Wicksell, asupra structurilor politice şi a formării regulilor de decizie 
politică. Într-o acceptiune similară, modalitatea de abordare din această 
carte ar putea fi descrisă ca fiind o extensie a teoriei relelor publice pentru 
a explica eşecurile evidente din structura politică şi instituțională. Din acest 
punct de vedere, sper ca această carte să fie complementară celei anterioare. 
Într-un sens mai larg, ambele sînt contractualiste. In Calculus of Consent, 

atît instituţiile existente, cit şi cele potenţiale au fost explicate conceptual 
ca fiind izvorite din înţelegeri contractuale între indivizi participativi şi 
rationali. În această carte, prin contrast, instituțiile existente sau potenţiale, 
ca şi comportamentul în contextul anumitor constringeri instituționale, sînt 
explicate prin prisma eşecurilor unor înțelegeri contractuale ce ar fi putut 
fi viabile, înţelegeri care urmau să fie făcute sau, dacă erau deja făcute, 
urmau sa fie respectate şi/ sau impuse. Ordinea politico-juridică este un 
bun public; dezordinea este un rău public. Moneda are două feţe. 

Ar trebui scoase în evidenţă diferenţele dintre cartea de faţă şi cele 
anterioare. Orice analiză a eşecului instituțional atrage în mod obligatoriu 
atenția asupra absenței unor reguli efective pentru interacțiunea socială, şi, 
la fel, a unei eroziuni sau a unui colaps în acţiunile acelor reguli şi instituţii 
nominale care au fost, poate, cîndva, viabile. În acest moment, este intere- 
santă examinarea atentă a proprietăților active ale anarhiei, ca sistem orga- 
nizatoric, în absența comportamentului individual idealizat, specific 
utopiilor avocaților romantici ai anarhiei. Conflictul inter-personal devine 
important în raport cu cooperarea inter-personală. În momentul în care este 
subliniată reciprocitatea profitului, este mai putin necesar să ne ocupăm de 
alocarea iniţială de „drepturi” între persoane. In Calculus of Consent nu 
am considerat necesar să trecem dincolo de afirmaţia conform căreia, în 
momentul inițierii procesului contractual, există indivizi cu drepturi mai 
mult sau mai puţin bine definite. Această neglijare poate să fi fost nelegitimă, 
chiar şi acolo, însă atunci cînd conflictul inter-personal devine şi mai im- 
portant, nu poate fi trecut cu vederea întregul ansamblu de probleme vizînd 
alocarea de la bun început a drepturilor. 

Ar trebui subliniată şi o altă diferenţă importantă. Atita vreme cit 
acțiunea colectivă este interpretată în general ca fiind expresia comporta- 
mentului individual care tinteste la asigurarea eficienţei generate de efortul 
comun, se poate spune că a existat o tendinţă naturală de a neglija problemele 
ce apar în procesul de control al forțelor de auto-perpetuare şi auto-perfec- 
tionare aferente colectivității. Controlul guvernării aproape că nu ridică 
probleme, dacă tratăm acțiunea colectivă în termeni strict contractuali. Un 
asemenea control devine o problemă centrală în momentul în care se recu- 

noaste existenta unei puteri politice situate dincolo de limitele contractuale 
plauzibile. 


ORIGINEA PROPRIETĂȚII 


Anarhia esueaza in mod necesar atunci cînd nu există linii de separație 
„naturale” sau reciproc acceptate între sferele de interes personal. Prin 
exemplele referitoare la stilul de viata, folosite mai devreme, am putea 
argumenta în mod plauzibil faptul că elementele de comportament pur 
personale sînt lăsate în mod normal deoparte; că acest tip de linie despărți- 
toare este larg respectată. Dacă trecem, totuşi, dincolo de exemplele perso- 
nale, întîlnim imediat un potențial de conflict. Robin Hood şi Little John se 
întîlnesc exact la mijlocul unei punți înguste. Ce regula „naturală” va deter- 
mina aici cine trebuie să-şi continue drumul şi cine trebuie să se întoarcă? 
Acest fapt ar putea servi ca ilustrare a setului variat de interacțiuni în care 
conflictul pare a fi mult mai caracteristic decît acordul implicit. În momentul 
în care ne aflăm în afara acestor activităţi, care sînt dacă nu în totalitate 
interioare persoanei, atunci măcar strict personale în cel mai pur sens al 
acestui termen, există puţine limite „naturale” pe baza cărora s-ar putea 
ajunge la un consens general. Lumea esențial anarhică devine un labirint 
de punți, trăsătura centrală fiind mai degrabă conflictul decît cooperarea 
universalizată. lar dacă nu se pune în evidenţă o cit de mică înțelegere, 
chiar şi acele zone în care anarhia ar fi suficientă pentru a genera o ordine 
tolerabila ar fi supuse unor violări majore. 

Problema se referă la definirea limitelor, iar anarhia funcţionează 
numai în măsura în care limitele dintre persoane sînt fie implicit acceptate 
de toată lumea, fie stabilite şi impuse de vreo autoritate. În absenţa unui 
hotar „natural” între indivizi, în activităţile pe care le-ar putea întreprinde, 
apare necesitatea unei structuri de definire, o imputare între persoane, deşi 
această structură, în şi prin ea însăşi, este arbitrară. Temeiul logic al 
proprietăţii constă precis din această dorinţă universală de hotare între „al 
meu” şi „al tău”. Evadarea din lumea conflictului hobbesian perpetuu 
necesită o definire explicită a drepturilor persoanelor de a face diverse 
lucruri. În acest punct, nu îndrăznesc să intru în discuţiile, uneori de 

nepatruns, cu privire la „teoriile proprietății”, dar este util sa precizez unele 
lucruri de la bun inceput. S-a pus un prea mare accent pe functia normativa 
a proprietăţii şi însuşi conceptul de proprietate a fost legat prea mult de 
dimensiunile fizico-spatiale, producindu-se o distincţie excesiv de netă între 
seturi de activităţi umane strîns corelate. În accepțiunea din această lucrare, 
drepturile de proprietate pot sau nu avea dimensiuni spațiale. Ca să ne 
întoarcem la exemplele referitoare la stilul de viata, o persoană poate avea 
dreptul să-şi lase părul lung, ceea ce înseamnă că poate să-i excludă pe 
ceilalți în problema tăierii lui. Dar chiar şi acest drept personal poate fi 
circumscris; el nu poate avea dreptul de a-şi lăsa părul infectat cu păduchi. 
Puţine drepturi, dacă există vreunul, sînt absolute — fie într-un sens pozitiv, 
fie într-unul negativ. Să considerăm dreptul bine cunoscut de proprietate 
asupra pămîntului. Acesta îndreptăţeşte în mod normal persoana desemnată 
a fi proprietar de a nu permite celorlalți să întreprindă unele activităţi pe 
acest teren (vinătoare, săpare, campare, agricultură etc.) dar nu se poate 
extinde pînă la a nu permite altora alte acţiuni (înlesniri în domeniul 
serviciilor publice). Dreptul de proprietate ar putea permite proprietarului 
să îndeplinească unele acţiuni dorite asupra pămîntului, dar şi acest set 
este restrins. I se poate interzice să facă ceea ce doreşte (de exemplu, prin 
regulile de zonare, prin cerințele de folosire a pămîntului) în ciuda desem- 
nării sale, în plan juridic, drept proprietar al terenului’. 

Trebuie înţeleasă clar funcţia de bază a proprietăţii în orice ordine 
socială care reprezintă libertatea individuală ca pe o valoare. Alocînd sau 
parcelind „drepturile” între indivizii dintr-o comunitate, principiul funda- 
mental de organizare a anarhiei poate fi extins asupra unor domenii vaste 
ale comportamentului uman. Dacă Robin Hood şi Little John ştiu, şi asta 
dinainte, care dintre ei are „dreptul” să treacă primul pe punte în momentul 
în care apare conflictul şi, în plus, ştiu că acest „drept” va fi impus în mod 
efectiv, ei îşi pot vedea de treburile lor obişnuite fără o supraveghere sau 
un control detaliat. Dacă lui Little John i se alocă dreptul de proprietate 
asupra punţii, Robin Hood poate folosi această facilitate numai după ce a 
obţinut permisiunea lui Little John, fie prin negociere, fie prin alte mijloace. 
Conturarea drepturilor de proprietate este, de fapt, instrumentul sau mijlocul 


wd 

Conceptual, ne putem gîndi să localizăm o ,,persoana” într-un spectru‘. 
La o extremă, cea de pură şi completă sclavie, fiinţa umană nu are nici un 
drept. Nu i se permite să îndeplinească nici o activitate, de nici un fel, 
nicăieri, nicicînd, fără a fi condusă de către cineva. La cealaltă extremă, 
cea de dominație absolută, ne putem gîndi la o ființă căreia i se permite să 
facă tot ceea ce este posibil în limitele unor constringeri fizice. Pur şi simplu, 
nu este oprit de la nimic; nici o activitate nu îi este interzisă, nici măcar 
cele legate de alti membri ai speciei umane. Este, bineînţeles, reciproc 
contradictoriu faptul că, în aceeaşi interacțiune, mai mult de o persoană ar 
putea ocupa o poziţie la fiecare dintre extremităţile acestui spectru concep- 
tual. De vreme ce acceptăm prezenţa mai multor persoane în interacțiunea 
socială, ar trebui să fie evident faptul că setul de drepturi garantate oricărei 
persoane ar trebui să se plaseze între cele două extreme şi că, de fapt, nu se 
poate face nici o distincție categorică între setul de drepturi denumit în 
mod normal ca „ale omului” si cele denumite „de proprietate”. Datorită 
dreptului de a vorbi, denumit uneori ca fiind „drept al omului” poate oare 
A să aibă autoritatea de intra în casa pe care B o posedă (deci un „drept de 
proprietate”), pentru a striga obscenitati? Un al doilea punct de notat aici 
este faptul că este imposibil ca orice alocare de drepuri să fie complet 
egalitara, chiar şi într-un sens idealizat. Există o singură punte; fie lui Robin 
Hood, fie lui Little John trebuie să i se garanteze un anumit drept de prio- 
ritate în folosirea ei. Nu pot avea ambii, simultan, un asemenea drept, ceea 
ce ar fi, bineînțeles, echivalent cu abolirea tuturor drepturilor, din care 
izvorăşte iarăşi conflictul hobbesian. $1, bineînţeles, tocmai din acele situații 
în care persoane sau grupuri separate au revendicări contradictorii apar 
cele mai multe dintre problemele de interacțiune socială. Dar despre acestea 
se va vorbi suficient în această carte. 

Ar fi greu de spus că un individ există ca atare, fără o anumită definire 
a graniţelor sau a limitelor în cadrul setului de drepturi de a face unele 
lucruri şi/sau de a-i exclude sau de a-i împiedica pe alții să facă unele 
lucruri. Totuşi, cu toate aceste limite definite şi indiferent de sursele din 
care acestea derivă, un individ este în mod clar o entitate distinctă de semenii 
săi. Dotat cu acest set de drepturi, informat cu privire la ele şi, la fel, informat 
şi despre drepturile pe care le au ceilalți, individul este în măsură să inițieze 

intelegeri cu alte persoane, sa negocieze schimburi sau, in termeni mult 
mai generali, să se comporte ca un om liber intr-o societate de oameni. 
Robinson Crusoe este un om liber să facă, mai mult sau mai puţin, ce doreşte, 
în limitele impuse de cadrul fizic, însă, pînă la sosirea lui Vineri, nu a fost 
liber să intre în înţelegeri şi negocieri cu alți oameni. Dacă o persoană 
trăieşte în societate, ea este definită prin „drepturile” sale de a îndeplini 
anumite acțiuni, în anumite momente şi în anumite locuri, „drepturi” pe 
care le poate schimba sau nu cu alţii. Daca Tizius este un om liber şi nu un 
sclav, el poate lucra pentru cine îi place; deci el poate face o înţelegere cu 
Caius pentru a-şi negocia sau tranzactiona munca în schimbul cerealelor. 
Pentru a fi în stare să-şi îndeplinească partea sa din înţelegere, Caius trebuie 
să aibă „drepturile” asupra cerealelor, drepturi ce includ capacitatea de a 
transfera marfa lui Tizius şi de a implementa transferul. 

După cum o sugerează exemplele noastre simple, „drepturile” vor fi 
diferite pentru persoane diferite. Dacă toţi ar fi, în fapt, identici în toate 
privintele imaginabile, inclusiv în specificarea precisă a drepturilor, nu ar 
apărea înțelegeri reciproce, decit în cazul unor reîntoarceri tot mai pro- 
nuntate la producţia specializată. Într-o lume a egalilor, o mare parte a 
motivaţiei comerțului dispare. Schimbul de drepturi are loc datorită faptului 
că persoanele sînt diferite, indiferent dacă aceste diferențe se datorează 
capacităților fizice, unor alocări de drepturi sau unor diferenţe în gusturi 
sau preferinţe. 


TRATAMENI EGAL NE-EGALILOR 


În capitolul 2 şi ulterior, voi discuta mai detaliat alocarea specifică de 
drepturi între persoane. În acest punct trebuie să examinez o contradicţie 
aparentă. Abordarea a fost descrisă mai înainte ca fiind democratică sau 
individualistă, prin faptul că o persoană contează cît una singură şi la fel 
cît oricare alta. Această fundamentare în mod esenţial normativă a analizei 
trebuie reconciliată cu afirmaţia pozitivă conform căreia oamenii diferă 
între ei în mod necesar, lucru valabil şi în cadrul oricărei alocări de drepturi. 
Indivizii diferă unul de altul din motive importante şi pline de sens. Ei 
diferă în puterea fizică, în curaj, imaginaţie, abilități şi talente artistice, în 

nivelul de inteligenţă, în preferințe, în atitudinea lor fata de ceilalți, in 
stilurile lor de viata personală, în abilitatea lor de a interactiona social cu 
ceilalți, în Weltanschauung, în puterea de a-i controla pe alții şi în puterea 
de a mînui resursele ne-umane. Nimeni nu poate nega validitatea acestei 
afirmaţii, care este, bineînţeles, amplu susținută de dovezi empirice. Trăim 
într-o societate de indivizi, nu într-o societate de egali. Putem progresa 
prea puţin sau deloc dacă analizăm societatea ca şi cum ar fi una de egali. 
În anarhia hobbesiană, diferenţele individuale s-ar manifesta prin 
succesele diferite în lupta continuă pentru supravieţuire. Dar interesul nostru 
rezidă în analizarea unei ordini sociale care este neanarhistă, cel puţin în 
sensul că există mijloace instituționale de rezolvare a conflictelor inter- 
personale. Aceasta implică existenţa unei structuri de drepturi individuale, 
indiferent de modul în care acestea au apărut, de diferenţele dintre persoane 
sau de existența unei agenţii colective, statul. Este esențial ca întregul set 
de probleme care implică alocarea drepturilor între indivizi $1 grupuri din 
societate să fie separat de acela care implică impunerea alocării deja 
existente. O confuzie monumentală, dar de înţeles, apare şi persistă din 
eşecul de a face distincţia între aceste două seturi de probleme. 
Persoanele sînt definite prin drepturile pe care le au şi care le sînt 
recunoscute de alții. Dacă două persoane fac comerţ sau schimburi, unul 
cu celălalt, fiecare trebuie să impună respect, şi să respecte deopotrivă 
drepturile definite ale celuilalt. Dacă nu s-ar întîmpla acest lucru, dacă 
cerințele unei parti într-un schimb oarecare ar fi respectate de cealaltă, dar 
nu ar exista un respect reciproc din partea primei parti fata de cerinţele 
celeilalte, nu ar exista nici o scăpare din anarhie, iar schimbul, în adevăratul 
sens al cuvîntului, nu ar fi posibil. Adică, înțelegerea reciprocă în cadrul 
alocării de drepturi implică respectul egal şi reciproc al drepturilor, aşa 
cum au fost ele alocate. Alocarea de drepturi mai presupune ca agentul de 
impunere, statul, să se comporte în mod neutru în îndeplinirea misiunii 
sale, să trateze în mod egal toate persoanele în organizarea şi implementarea 
impunerii. Indivizii sînt tratați în mod egal pentru că alocarea drepturilor 
lor implică o asemenea neutralitate, nu pentru că sînt egali”. Persoanele 
sînt şi trebuie să rămînă ne-egale. De aici, condiţia de neutralitate face o 
trecere către un tratament egal aplicat ne-egalilor, nu egalilor. Apare adesea 

o confuzie pentru ca egalitatea in tratament este considerata un atribut al 
egalității descriptive. Altfel spus, există adesea falsa prezumție potrivit 
căreia egalitatea în tratament implică egalitatea în fapt, într-un sens rele- 
vant, sau cel putin egalitatea ca norma pentru progresul social. Thomas 
Jefferson ar fi putut evita multe confuzii dacă deismul său i-ar fi permis să 
facă o uşoară modificare în afirmația sa. Dacă ar fi spus: „în fata Creatorului 
lor, toți oamenii sînt egali”, în loc să afirme: „toţi oamenii sînt creaţi egali” 
poate că ar fi transmis mai corect ceea ce a părut a fi intenţia sa de bază. 
Norma tratamentului egal izvorăşte direct din identificarea şi definirea per- 
soanelor, ca persoane, şi nu implică egalitate în fapt, nici nu presupune că 
egalitatea este o cerință pentru legitimarea tratamentului egal. 


QUIS CUSTODIEI IPSOS CUSTODES? 


Pentru un individualist, utopia este anarhistă, dar realist fiind, acesta 
recunoaşte necesitatea existenţei unui agent de impunere, a unei colectivități, 
a statului. Ca normă procedurală minimă, orice asemenea entitate trebuie 
să trateze în mod egal pe toţi cei care se califică drept membri, drept per- 
soane, chiar şi atunci cînd sînt recunoscute unele diferenţe inter-personale. 
„Egalitatea în fata legii”, „uniformitatea în aplicarea legii”, „statul de drept”, 
„domnia legilor, nu a oamenilor”, „reguli, nu autorităţi”, „justiția este oarbă” 
— acestea sînt doar cîteva dintre frazele ce reflectă în mod variat această 
normă fundamentală a unei ordini sociale individualiste. Dar ce este „legea”? 
Sau, mai bine, care sînt limitele legii? Necesitatea unui agent de impunere 
apare datorită conflictelor dintre interesele individuale, iar rolul de impunere 
al statului implică protecția drepturilor indivizilor de a face anumite lucruri, 
inclusiv întocmirea şi îndeplinirea unor contracte valide. În acest scop, 
agentul de impunere pleacă de la, sau începe cu, alocarea drepturilor aşa 
cum există ele. Statul nu are nici un rol în delimitarea sau definirea acestor 
drepturi, dacă ne menţinem în cadrul dihotomiei indicate. 

Dacă, totuşi, colectivitatea este împuternicită să impună drepturile 
individuale, oare cum ar trebui ea împiedicată să treacă peste aceste limite? 
Care sînt „drepturile” agentului: de impunere, ale statului? Dacă putem, la 
nivel conceptual, să discutăm impunerea drepturilor şi a contractelor ce 


LIMITELE LIBERTĂȚII: ÎNTRE ANARHIE SI LEVIATHAN 37 


implică schimburi de drepturi între persoane, separat de problemele ce 
implică schimburile exogene în alocarea de drepturi, trebuie de asemenea 
să putem specifica, tot la nivel conceptual, drepturile colectivități de a 
face anumite lucruri. Nu putem face pur şi simplu un pas înapoi şi să conce- 
pem instituirea sau selectarea unui agent de impunere superior, unul care 
să protejeze şi să limiteze atît drepturile individului, cît şi pe cele ale statului. 
Ierarhia de impunere trebuie să se oprească undeva; din perspectiva scopului 
nostru, e bine să restringem discuția la primul nivel. Este relativ uşor să ne 
gîndim la colectivitate ca şi cum şi-ar îndeplini rolul său de protejare a 
persoanei şi a proprietăţii împotriva unor acte „ilegale” înfăptuite de anumite 
persoane. Este însă mai dificil să ne gîndim la mijloacele prin care indivizii 
îşi pot impune şi proteja drepturile împotriva unor acte „ilegale” în folosul 
colectivităţi însăşi. Cum poate fi pus Leviathan în lanţuri? Această problema 
i-a îngrijorat pe filosofii politicii din toate timpurile, dar nu a fost avansat 
nici un răspuns satisfăcător, nici ca ideal de atins, nici ca program practic 
de experimentat. 

S-au propus şi încercat două modalităţi distincte de limitare a puterii 
colective. În primul rînd, au existat diverse modalități instituţionale menite 
să restringa ingerintele globale ale colectivității asupra drepturilor 
individuale. Republica romană a încercat să împartă puterea executivă între 
doi sau mai multi demnitari numiţi in mod simultan în aceeaşi funcție. 
Europa medievală a opus o nobilime feudală descentralizată unei biserici 
centralizate şi, mai tîrziu, apariţiei statelor-natiune. Montesquieu a discutat 
divizarea şi separarea efectivă a puterii de stat în limitele procedurale. 
Elvetieni au folosit în mod eficient federaţia pentru a-şi păstra societatea 
mai mult sau mai putin liberă, de-a lungul secolelor. 

În al doilea rînd, a existat promulgarea explicită a misticii unei „legi 
superioare” care a ghidat atît acțiunile suveranilor, cît şi pe cele ale oame- 
nilor de rînd. Chiar şi aceasta a luat mai multe forme. Tablele lui Moise şi 
Cartea Mormonului furnizează exemple vechi sau moderne de „legi” primite 
de la Dumnezeu. Filosofii au căutat „legi naturale” intrinseci omului, legi 
care ar putea fi aplicate ca norme pentru colectivităţi. Învăţaţii Luminilor 
au evocat contractul social pentru a explica originea şi limitele puterilor 
guvernamintului. Constituţia scrisă, purtind o dată istorică specificată, a 

avut probabil drept principal obiectiv furnizarea unei anumite stabilitati 
previzibile în ceea ce priveşte limitările puterii statului. Tradiţia mecanis- 
melor instituţionale și cea de sorginte mistică sînt combinate în mod variat 
în ordinile sociale ale colectivitatilor occidentale. În Statele Unite, Părinţii 
Fondatori au alăturat separării puterilor enunțată de Montesquieu principiul 
federalist şi au încercat să le protejeze printr-o constituţie scrisă ce a reflectat 
atît prezumtiile contractualiste, cît şi pe cele ale dreptului natural. 

Se poate considera că eforturile lor au fost încununate de succes, din 
perspectiva anilor 1970? Federalismul viabil, ca modalitate de control al 
puterii centrale de stat, dominante, a existat în mod vag pînă la oribilul 
Război Civil din anti 1860. Numai circumstanţe fortuite au frinat dezvoltarea 
guvernării federale, pînă în anii 1930. De la Marea Criză am fost martorii 
unei permanente şi accelerate creşteri a propriului nostru Leviathan. Putem 
spune că trăim în ceea ce se poate numi o „anarhie constituțională” unde 
măsura Şi proporţia în care guvernarea federală influențează comportamentul 
individului depinde mult de preferinţele accidentale ale politicienilor aflaţi 
în poziții de conducere în cadrul puterilor judecătorească, legislativă şi 
executivă. Oamenii se simt tot mai mult la discretia unei birocraţii fara 
chip şi iresponsabilă, expuşi unor deformări şi modificări imprevizibile 
care distrug şi distorsionează aşteptările personale, rămînîndu-le puţine 
speranţe de redresare sau de ripostă. 

Naivii care trăiesc printre noi invocă dreptul ultim al omului la revo- 
lutie, ca fiind limita finală a puterii statului. Dar, aşa cum a demonstrat 
Gordon Tullock, ameninţarea revoluționară autentică asupra agenției colec- 
tive are şi trebuie să aibă o importanţă minora’. De la indivizi, ca indivizi, 
nu ne putem aştepta să genereze „bunul public” care ar fi revoluția roman- 
tică, chiar $1 sub cele mai opresive tiranii. „Distribuţia naturală” a puterii 
efective pare să cîntărească greu în favoarea statelor existente, caracterizate 
doar de unele „schimbări de gardă” ocazionale, fie printr-un proces elec- 
toral formal, fie prin lovituri de stat mai violente şi mai puţin previzibile. 

Anii 1970 prezintă un paradox. Există cereri din toate cercurile pentru 
demolarea birocrației, pentru o prezenţă guvernamentală redusă, pentru 
eliberarea de sub presiunea impozitelor tot mai mari. Conform unei opinii 
larg răspîndite, statul a devenit prea puternic, prea atotpătrunzător în 

influenţa sa asupra afacerilor private. În acelaşi timp, abundă totuşi cereri 
de extindere a controlului public. Observăm guvernarea extinzindu-se, dar 
în acelaşi timp ordinea minimă, garantată ipotetic prin impunerea colectivă 
a drepturilor, pare să dispară. Există vreo legătură? A devenit oare statul 
prea mare, prea puternic, prea lipsit de tact pentru a-şi îndeplini in mod 
efectiv propriul raison d’être? Sau poate legătura cauzală este inversată? 
A generat oare prezenţa statului, prin ea însăşi, o eroziune a anarhiei ordo- 
nate de care depinde societatea? Respectind în relaţiile lor sociale reguli 
de comportament neimpuse, indivizii creează „bunul public”. Atunci cînd 
aceste reguli sînt violate apare „răul public”, dar ar fi o prostie să aşteptăm 
o corecție colectivă, in special atunci cînd însuşi statul ar putea fi sursa 
parțială a acestei evoluții. (Cei care ar gîndi altfel vor putea găsi aceste 
afirmații mai convingătoare după Watergate). E discutabil dacă vreun gu- 
vern, partid politic sau politician ar putea restaura simţul comunității ce 
pare necesar pentru o ordine acceptabilă în anii 1970. Totuşi, lipsind 
alternativa, statul reacționează iar paradoxul se adinceste. 

Putem spera oare într-o „revoluție constituțională” veritabilă, care ar 
putea într-adevăr re-ordona atît drepturile indivizilor, cît şi pe cele ale 
statului? Poate oare democraţia constituțională americană să funcţioneze 
atunci cînd guvernarea centrală depăşeşte într-o asemenea măsură limitele 
preconizate de către Părinţii Fondatori? Poate oare exista cu adevărat 
democrația participativă, interpretată ca reprezentînd drepturile indivizilor 
de a face propriile lor alegeri colective, ca guvernare „de către popor”, 
atunci cînd marja controalelor politico-etatice este atît de întinsă? 


DUMNEZEU, OMUL ŞI SOCIETATEA CEA BUNĂ 


Aceste întrebări şi altele similare ar putea să nu-i intereseze pe adepţii 
abordării politicii prin judecăţi de adevăr. Dacă politica şi instituţiile 
politico-etatice, democratice sau nu, există doar ca mijloace $1 instrumente 
prin care adevărata şi unica natură a „societăţii bune” este descoperită şi/ 
sau revelată, nu există, în fapt, nici o diferenţă între purtarea unui birocrat, 
a unui judecător federal, a unui conducător de partid politic, a unui parla- 
mentar sau chiar a unui practicant al nesupunerii civile. Dacă există „adevăr” 

in politica, porniti în căutarea lui; iar odată găsit, contează oare într-adevăr 
foarte mult dacă acesta este auto-selectat, ales cu majoritate de voturi, impus 
prin fiat juridic sau printr-un ucaz birocratic? 

Pentru acei dintre noi, individualisti şi neidealisti, care resping abor- 
darea de tip judecată de adevăr, întrebările reprezintă adevărate provocăn, 
de importanţă majoră. Nu ne putem revendica rolul lui Dumnezeu şi în 
prea mică măsură putem pretinde că propriile noastre preferințe reflectă 
„adevărul” său. Trebuie să punem accentul mai degrabă pe diagnoză decît 
pe vise. Există unele trăsături ale societății americane moderne care suge- 
rează multor critici o anumită „boală”. Unul dintre scopurile mele din această 
carte este de a oferi diagnostice procedurale, un pas necesar, înainte de a 
începe să răspundem la întrebările mai mari. Ofer interpretarea unui econo- 
mist politic, inspirat de perspectiva unui individualist. Analiza mea utilizează 
cîteva concepte critice, dintre care unele au fost deja menţionate: alocarea 
şi impunerea de drepturi între persoane, limitele puterii colective. Pe măsură 
ce acestea sînt elaborate, apar două concepte oarecum mai tehnice. Primul 
este „caracterul public” al legii însăşi, legea fiind definită ca reguli de com- 
portament, fie că aceste reguli sînt alese în mod voluntar, fie că sînt impuse 
din exterior. Al doilea este adeziunea la reguli, caracteristică similară inves- 
tiţiei de capital. Capitalul social pe care îl reprezintă o societate de oameni 
liberi care respectă legea poate fi „consumat”. Societatea americană a anilor 
1970 ar putea fi una care a permis ca elemente ale acestui stoc de capital să 
fie distruse în mod excesiv. 


Capitolul 2 


BAZELE LIBERTĂȚII ÎN SOCIETATE 


„Oare pot merge doi laolaltă, fără să se fi înțeles?” 
(Amos 3:3) 


În timpul lunilor de vară, un stand amplasat pe marginea drumului, 
dincolo de Blacksburg, expune fructe şi legume de sezon. Pot cumpăra 
pepeni în cantitățile pe care le doresc şi la prețurile care, prin convenție, 
sînt stabilite de către vinzator. Nu încape nici o tirguiala, iar o tranzacție se 
poate înfăptui în cîteva secunde. Schimburi economice ca acesta ne sînt 
atît de familiare, fac intr-atit de mult parte din rutina noastră zilnică, încît 
trecem uneori cu vederea bazele pe care se sprijină aceste instituții. Nu-l 
cunosc personal pe vînzătorul de fructe şi nu mă priveşte personal bunăstarea 
sa. El are, la rîndul său, aceeaşi atitudine. Nu ştiu, şi nici nu am nici o 
dorinţă să ştiu dacă trăieşte în cea mai cumplită sărăcie, dacă este foarte 
bogat sau dacă se află între extreme. La fel, ignoranta lui în ceea ce priveşte 
statutul meu economic este completă. Totuşi, noi doi putem încheia repede 
un schimb, un schimb pe care împreună îl acceptăm a fi „Just”. Nu fac nici 
un efort să pun mina pe vreun pepene fără consimtamintul lui şi fără să-l 
plătesc. Vînzătorul nu-mi înhaţă monede sau bancnote din buzunar. 

Tranzactionam schimburi în mod eficient pentru că ambele părți sînt 
de acord asupra drepturilor de proprictate care le sînt relevante. Ambii 
recunoaştem că pepenii aşezaţi frumos în grămadă la marginea drumului 

sînt ,,posedati” de vinzator sau de către persoana sau firma pentru care el 
lucrează ca agent. Fiecare dintre noi ştie, de asemenea, ca eu am drepturile 
de a-mi folosi banii din buzunare sau din contul bancar. În plus, ambii 
recunoaştem faptul că orice încercare unilaterală de violare a acestor drepturi 
de excludere stabilite va atrage după sine pedeapsa, prin intermediul autorita- 
tilor sau agenţilor statului. Cu alte cuvinte, ambii sîntem de acord asupra 
„legii” relevante pentru schimbul în cauză. 

Să luăm acum în considerare un exemplu similar în aparenţă, însă 
diferit în cîteva aspecte esențiale. Să presupunem că se cunoaşte faptul că 
pepenii sînt cultivați de un fermier care îi aşează în grămezi de-a lungul 
drumului, pentru a fi luaţi de trecători fără nici o plată. Să presupunem că, 
în aceste condiţii, dau peste cineva care încearcă să-mi pretindă un pret in 
bani. Această situație diferă într-adevăr, din punct de vedere comportamen- 
tal, de prima. De vreme ce nu recunosc vreun drept de proprietate pentru 
persoana care a expropriat acum pepenii, ezit să plătesc, în ciuda faptului 
că evaluarea mea poate întrece preţul cerut. Pe de altă parte, posesorul 
nominal al bunurilor nu poate să-mi îndeplinească solicitarea: fără a cere 
un pret, de vreme ce, în viziunea sa, a fost stabilit un drept de proprietate. 
Schimbul normal, care a părut a fi atît de simplu şi direct în primul exemplu, 
s-a facut aici într-un mod foarte dificil pentru că părțile nu sînt de acord în 
privinţa „dreptului de proprietate”, ceea ce înseamnă că cele două parti nu 
cunosc cu certitidune ce acţiuni ar putea întreprinde statul, în caz de dispută. 
Dacă aş fi sigur că pretinsul vînzător nu are nici un drept conform legii, aş 
lua pepeni şi, dacă el ar încerca să mă împiedice, aş chema poliția. Dar, 
bineînţeles, în absenţa recunoscută a drepturilor legale, el n-ar exercita 
nici o forţă fizică asupra mea. Pe de altă parte, dacă aş fi sigur că drepturile 
sale pretextate sînt executorii, atunci n-ar conta ceea ce gîndesc eu despre 
moralitatea poziției sale şi probabil că aş plăti pepenii şi mi-aş vedea de 
drum, ca înainte. 

Punctul ilustrat de aceste exemple simple este clar. Schimbul eco- 
nomic între persoane este facilitat de înțelegerea reciprocă asupra unor 
drepturi definite. Ambele părți ale acestui principiu trebuie să fie satisfăcute. 
Drepturile individuale trebuie să fie bine definite şi nearbitrare şi, în plus, 
aceste drepturi trebuie recunoscute şi acceptate de către participanţi. Dacă 

se ştie că drepturile sînt bine definite şi nearbitrare, dar dacă doar persoanele 
care au făcut investiții mari pentru culegerea de informaţii pot afla mai 
mult despre ele, multe schimburi care în alte împrejurări sînt reciproc 
avantajoase pot să nu se înfăptuiască niciodată. În momentul în care sînt 
satisfăcute ambele părți ale principiului, însă, odată ce drepturile fiecărei 
persoane sînt definite printr-o înțelegere, schimbul economic devine aproape 
arhetipul anarhiei ordonate. Indivizii pot face afaceri unii cu alții printr-un 
comportament pe deplin voluntar, fără constringeri sau ameninţări. Ei pot 
angaja sau realiza schimburi fără o cunoaştere detaliată a convingerilor 
politice, a atitudinilor sexuale sau a statutelor economice ale partenerilor 
lor de afaceri efectivi. Părțile pot fi inegale în privinţa unora sau a tuturor 
acestor caracteristici descriptive; totuşi, pot face afaceri, ca fiind egale în 
însăşi activitatea de schimb. În acest sens clasic, schimbul economic este 
în întregime impersonal, care pare a fi tocmai tipul ideal de interacțiune 
întruchipată în anarhia ordonată. Într-o asemenea relaţie, fiecare persoană 
este tratată strict aşa cum este, şi, se presupune, aşa cum doreşte să fie. 
Vinzatorul de la standul cu fructe îşi poate bate calul, poate impusca cîini 
sau poate mînca șobolani. Dar nici una dintre aceste trăsături nu trebuie sa 
afecteze schimbul meu strict economic cu el. 

În regimuri în care drepturile individuale de a face unele lucruri sînt 
bine definite şi recunoscute, piața liberă oferă orizontul maximal pentru 
excentricitatea individuală, personală, pentru libertatea individuală în sensul 
e1 cel mai elementar. Eşecul avocaților romantici ai anarhiei de a recunoaşte 
această trăsătură a piețelor libere este greu de înțeles; aceasta este una 
dintre sursele paradoxului observat în anii 1970 şi prezentat mai sus, în 
capitolul 1. Organizarea socialistă, definită în mare drept un control al 
statului sau al colectivităţii asupra proceselor de schimburi voluntare, nu 
poate fi decît antitetică fata de anarhie, în ciuda legăturii surprinzătoare 
dintre aceste două norme organizaționale contradictorii, în cea mai mare 
parte a literaturii romantice. 

Ştiinţa economică, ştiinţa pieţelor sau a instituțiilor de schimb, începe 
cu o structură bine definită sau cu un set de drepturi individuale şi oferă 
propoziții explicative şi predicții în privința caracteristicilor consecinţelor, 
împreună cu anticipari conditionale referitoare la efectele impunerii unor 

astfel de schimbări structurale, asupra acestor consecinte’. Teoria economică 
este suficient de puternică pentru a explica multe varietăți de relații de 
schimb. Tradiţia centrală a acestei teorii implică analiza schimburilor între 
două parti, schimburi fixate în şi constrinse de o rețea de perechi de schimb, 
reale şi potenţiale, aflate în interacțiune. Nu este scopul meu să rezum aici 
această teorie. Aşa cum va sugera totuşi capitolul 3, extensia directă a unor 
modele către schimburile complexe între mai multe parti, pe care acțiunea 
colectivă le-ar putea reprezenta, produce rezultate explicative substanţiale. 
În toate cazurile, şi acesta este accentul pe care-l pun eu, analiza derivă 
dintr-o anumită alocare iniţială de drepturi între persoanele ce participă la 
schimb, o alocare care se presupune a fi observabilă, recunoscută şi respec- 
tată de toate părțile. 


POSESIUNEA ÎN COMUN 
ȘI INTERACȚIUNEA NE-ECONOMICĂ 


Dependenţa comerțului eficient de conturarea şi identificarea dreptu- 
rilor individuale este relevată în mod clar în cazul bunurilor „private” com- 
plet partionabile. Ar trebui să fie evident faptul că nu este necesară o restrîn- 
gere atît de severă a cerințelor privind definițiile de structură reciproc 
acceptate. Să considerăm facilitățile care, datorită fie necesităţii tehnologice, 
fie deciziei sociale, ar putea fi accesibile tuturor membrilor unui grup rel- 
evant. Înțelegerea reciprocă asupra limitelor de comportament în ceea ce 
priveşte folosirea unor asemenea proprietăți nu diferă, la bază, de înțelegerea 
reciprocă privind graniţele posesiunilor strict personale. Recunoaşterea mea 
că vînzătorul de fructe posedă pepenii nu este, conceptual, diferită de 
recunoaşterea din partea mea a faptului că atît el cît şi eu avem dreptul să 
ne plimbăm pe străzile din sat, drepturi pe care ambii le onorăm şi le respec- 
tam şi pe care nici unul dintre noi nu le dispută. Ambii utilizăm facilitatea 
accesului comun şi o facem fără vreun conflict deschis doar datorită 
recunoaşterii şi acceptării reciproce a acestor drepturi. Dacă un anumit 
drum sau o anumită stradă ar fi „private”, dacă vreunul dintre noi ar deţine 
un titlu legal asupra facilitati, titlu ce ar implica drepturi de excludere, 
ceilalți ar respecta, în mod normal, semnul „Nu incalcati proprietatea”, 

dacă ar apărea vreunul. Aceasta, în ciuda posibilității ca facilitatea (drum 
sau stradă) să fie identică în cele două cazuri. Conflictul apare sau ar putea 
apărea nu din vreo alocare specifică de drepturi individuale, ci din dezacord 
şi incertitudine în legătură cu însăşi ideea de alocare protejată de lege. 

Acelaşi principiu se aplică şi multor aspecte ale comportamentului 
uman care nu sînt clasificate în mod normal ca „economice” şi care nu sînt 
tratate în mod explicit ca relații de schimb. Reconcilierea dorințelor indivi- 
zilor de „a-şi vedea de ale lor” cu faptul că ei trăiesc împreună în societate 
este realizată în mare măsură prin înţelegere reciprocă asupra unor sfere de 
activitate permisă sau tolerată. „Libertatea egală” ca normă sau regulă pentru 
relaţiile sociale nu are prea mult, sau chiar nici un sens pînă cînd indivizii 
nu sînt întîi identificați în termenii unor limite recunoscute referitoare la 
comportament. Acceptarea unor asemenea limite ne este atît de familiară 
nouă tuturor, penetrind şi influentindu-ne atît comportamentul obișnuit, cit 
si atitudinea fata de comportamentul celorlalți, încît ne gindim foarte rar la 
structura „drepturilor” individuale pe care ele sînt clădite. Atenţia noastră 
se îndreaptă înspre definiţia drepturilor numai atunci cînd sînt depășite 
limitele tolerate, cînd hotarele acceptate pînă acum sînt încălcate. Numai 
în această fază începem să ne gîndim la trasarea mai atentă a limitelor, 
apelînd (posibil) la agenţi de impunere sau gîndindu-ne să recurgem la 
mijloacele proprii de ripostă sau de apărare. 

Ansamblul modurilor obişnuite de comportament personal, reflectind 
acceptarea reciprocă a limitelor, prezintă anumite variaţii în funcţie de cultu- 
ră, dar e relativ simplu să ne gîndim la exemple în orice situaţie. Nu-mi 
pornesc cositoarea electrică duminica dimineata, devreme, iar vecinul meu 
nu-şi pune muzica stereo tare după ora 11 noaptea. Amiîndoi recunoaştem 
posibilitatea unor efecte dăunătoare asupra celuilalt, abtinindu-ne, chiar 
cu preţul unor sacrificii personale, să impunem celuilalt astfel de costuri. 
Dacă unul dintre noi violează acest set de reguli de tipul „trăieşte şi lasă şi 
pe celălalt să trăiască”, celălalt este tentat să adopte o anumită formă de 
ripostă. Dacă vecinul meu îşi foloseşte aparatul stereo la maximum în toiul 
nopții, şi o face în mod repetat, aş fi tentat să încerc în mod deliberat să-l 
deranjez cu cositoarea electrică, să chem poliția să pună în aplicare 
ordonanța împotriva zgomotului şi a comportării necuviincioase sau, dacă 

nu există aşa ceva, să încerc să determin consiliul local să legifereze o 
asemenea ordonanță. Dacă toate acestea se dovedesc zadarnice, aş putea 
recurge la acţiune fizică directă împotriva proprietăţii sau a persoanei 
vecinului. 

Acesta ar fi contextul în care unele schimbări de comportament din 
anii 1960 ridică probleme fundamentale şi deranjante pentru stabilitatea 
socială. Aşa cum am mai notat, indivizii au trăit împreună, conform unor 
reguli de comportament implicite care erau respectate de toate, sau aproape 
de toate persoanele din comunitate. Însă unul dintre instrumentele folosite 
de exponentii contra-culturii a antrenat demascarea explicită a codurilor 
tradiționale de comportament, disprețul direct şi deschis fata de standardele 
care fuseseră considerate acceptabile pentru „bunele maniere” elementare. 
Acest fapt a cauzat tensiuni în anarhia ordonată care descrie o mare parte 
din viaţa socială obişnuită din societatea noastră, tensiuni care au fost puse 
în evidenţă de apeluri la „lege şi ordine”, la formalizarea şi impunerea de 
reguli inexistente pînă în acel moment. 

Stabilitatea socială reclamă acceptarea şi impunerea unei structuri de 
drepturi individualizate, indiferent dacă aceste drepturi se referă la dispoziția 
bunurilor private ce pot fi împărțite, la folosirea facilitatilor comune sau la 
modelele obişnuite de comportament inter-personal, şi indiferent dacă impu- 
nerea este dirijată din exterior sau monitorizată din interior. Ar trebui mentio- 
nată aici o posibilă sursă de ambiguitate. Acordul reciproc susținut, dacă 
este necesar, de o impunere efectivă, este o condiție necesară pentru interac- 
tiunea socială. Dar această înțelegere ar putea reprezenta concretizarea 
oricăreia dintr-o varictate aproape infinită de distribuții şi/sau alocări de 
drepturi între persoane, limitate de oricare din multele seturi posibile de 
reguli de comportament individual. Nici distribuția specifică a drepturilor 
între persoane separate şi nici caracteristica generală a însăşi structurii drep- 
turilor nu are relevanță directă asupra acordului mutual, asupra certitudinii 
în ceea ce priveşte definirea şi asupra impunerii’. Facilitatile fizice pot fi 
împărțite în mod variat între indivizi, ca unităţi de „proprietate privată”. 
Sau, în mod alternativ, asemenea facilități pot fi organizate conform regulilor 
care guvernează folosirea lor comună de către grupuri mari de persoane, 
inclusiv cel format din toți membrii comunităţii. Dacă limitele comporta- 

mentului individual sînt bine definite, interacțiunea socială voluntară poate 
continua, în mod ordonat, sub orice structură. Tranzacţiile inter-personale 
pot avea loc în condiţiile oricărei alocări convenite. Doar la un al doilea, şi 
foarte diferit, nivel de dezbatere apar probleme în ceea ce priveşte oportu- 
nitatea relativă a distributiilor specifice de drepturi şi/sau în ceea ce priveşte 
cficienţa relativă a diferitelor structuri. Tendinţa sau înclinația de a impune 
fie norme de echitate, fie norme de eficienţă, fie ambele, a contaminat 
dezbaterea asupra drepturilor de proprietate de-a lungul anilor. 

Bineînţeles, se pot evalua diversele distribuții alternative pe baza unor 
criterii personale de ,,justitie” sau „echitate”. Mai mult, se pot ordona struc- 
turi alternative de drepturi, conform criteriului eficienţei economice. Pro- 
prietarii de vite şi oi care folosesc o păşune pot fie 1) să deţină drepturi 
asupra păşunii comune sau 2) să deţină suprafeţe dc teren individuale, îngră- 
dite. Cea de-a doua soluţie se poate dovedi, în urma unei analize, mai 
eficientă decît prima, în sensul unei eficiente standard, dar relativa ineficien- 
ta generată de soluţia proprietăţii comune nu este absolut deloc comparabilă 
— de fapt, diferă ca natură — cu cea care ar lua naştere în cazul dispariţiei 
reciprocitati în acordul asupra drepturilor, cînd ar exista o incertitudine 
privind care anume structură de drepturi este impusă juridic. Războaiele 
din Vestul american, la sfîrşitul anilor 1880, au izbucnit din cauza unor 
astfel de incertitudini, iar nu din cauză că structura existentă ar fi fost de o 
ineficientă crasă, în sens ortodox, sau ar fi fost expusă ca ,,injusta”, con- 
form altor criterii“. 


DREPTURI SI CONTRACT 


Pînă aici, argumentatia este directă şi de necontestat. O poziție necesară 
de pornire pentru o societate de indivizi liberi, legați unul de altul într-o 
reţea de interdependenta, este un anume acord asupra unei structuri de drep- 
turi care, ca efect, defineşte entitățile ce intră în negocieri. Este dificil chiar 
de imaginat o relaţie, atunci cînd un asemenea acord reciproc lipseşte cu 
desavirsire. Cum pot doi oameni, intilnindu-se prima dată, să îndeplinească 
cea mai simplă formă de schimb reciproc fără o acceptare implicită a unor 
limite de comportament? 

După cum am mai notat, aceste baze pentru comportamentul indi- 
vidual în societate sînt pur şi simplu luate ca atare de către cei mai mulți 
dintre noi, în asemenea măsură încît rar ne oprim să examinăm problemele 
ce apar. Aşa cum a sugerat Blackstone: „Aceste întrebări, trebuie să recu- 
noastem, ar fi nefolositoare şi chiar deranjante în viata obişnuită. E bine 
dacă masa de oameni se supune legilor, odată făcute”. Cînd sînt confirmate 
drepturile individuale, devin posibile negocierile contractuale şi, ca econo- 
mişti, ne lansăm în problemele interesante puse de însuşi procesul de 
contractare sau schimb. Citeodata, nu reuşim să recunoaştem sau uităm că 
întreaga instituție a contractului, fie că ia forma cea mai simplă (de comerţ 
izolat între două parti) sau pe cea mai complexă (de acord între n persoane), 
are drept fundament, poate instabil, acordul reciproc asupra drepturilor 
individuale, incluzînd acordul printr-un agent de impunere, un stat, care 
trebuie la rîndul său să-şi limiteze propriul comportament. Este poate timpul 
ca economiştii să acorde o mai mare atenţie originilor contractului. 

Contribuțiile moderne la „economia proprietății” nu pot fi decît bineve- 
nite. Mă refer la contribuţiile lui Alchian, Cheung, Demsetz, Furubotn, 
Kessel, McKean, North, Pejovich, Thomas şi alții”. Totuşi, accentul în aceas- 
tă subdisciplină în formare cade pe modul în carc structurile alternative de 
drepturi de proprietate pot modifica comportamentul individual şi de grup, 
criteriul ortodox al eficienţei economice aflîndu-se implicit la baza analizei. 
Pînă acum, aceste contribuţii nu s-au concentrat asupra explicănii apariției 
drepturilor de proprietate”. 

Acest fapt poate fi ilustrat cu referire la discuţia lui Harold Demsetz 
asupra drepturilor de proprietate privată între indienii canadieni®. În interpre- 
tarea sa, indienii din peninsula Labrador acceptau folosirea în comun a 
terenurilor de vinatoare, anterior creşterii dramatice a preţurilor pieilor de 
castor, cauzată de comercianții francezi. Această creştere de pret a stimulat 
ŞI o creştere în efortul de vinatoare; pieile de castor au devenit relativ rare, 
lar vînătoarea individuală tindea să producă o utilizare neeconomică a resur- 
sei comune. Ca o modalitate de internalizare a risipelor pe care acest aranja- 
ment de drepturi le-a favorizat, triburile indiene au trecut de la o structură 
de utilizare în comun la una de proprietate privată. De acurateţea istorică a 
acestei relatări nu trebuie să ne ocupăm aici. Dar observați că Demsetz 

„explica” în esenţă o schimbare în structura drepturilor, recurgind la un 
nou aranjament contractual devenit oportun în urma unor schimbări exogene 
în datele economice. El foloseşte exemplul istoric pentru a demonstra propo- 
zitia sau principiul că va exista întotdeauna o tendinţă a caracteristicilor 
structurii drepturilor de a evolua către setul cel mai eficient, în funcție de 
condiţiile cu care se confruntă comunitatea. Nu există aici nimic de reproşat, 
iar contribuţia lui Demsetz poate fi recunoscută. Nu ar trebui, totuşi, să 
facem greşeala de a spune că această abordare explică originea sau apariția 
drepturilor între indivizi sau familii (triburi) independent de acordul con- 
tractual, fie acesta explicit sau implicit. În acest model conceptual, drepturile 
participanților trebuie să fi fost recunoscute mutual de către toți participanții 
înainte să poată avea loc negocieri contractuale suplimentare, spre a schimba 
caracteristicile structurale. 

În ceea ce priveşte apariţia drepturilor iniţiale, trebuie să recunoaştem 
că orice încercare de explicare economică va fi insuficientă. Cum ar putea 
să apară drepturile indivizilor (famililor, triburilor), drepturile de a face 
unele lucruri, inclusiv drepturile asupra terenului, drepturile care sînt respec- 
tate reciproc? Care este baza logică a proprietăţii? La o asemenea întrebare 
nu poate exista un răspuns exclusiv contractualist. Conceptul de externalitate 
se poate dovedi, totuşi, folositor în indicarea unei analize semnificative. 
Demsetz afirmă că drepturile de proprietate se transformă în scopul „interna- 
lizării externalitatilor”. Discuţia sa a vizat, după cum am văzut, explicarea 
modului în care structurile sînt modificate în sensul satisfacerii unor norme 
globale de eficiență. El nu a încercat, cel putin în mod explicit, să-şi extindă 
teza către înapoi, altfel spus, să examineze elementele non-contractuale. 

Acest pas poate fi făcut dacă introducem o definiţie suficient de 
completă a externalitatii. Într-o lume fără conflicte inter-personale, poten- 
tiale sau reale, nu ar fi necesar, bineînţeles, să se contureze, să se definească, 
să se impună vreun set de drepturi individuale (de familie), nici asupra 
modelului: de proprietate sau folosinţă a lucrurilor fizice, nici în termenii 
comportamentului fata de alte persoane. Folosesc aici ,,conflict” şi nu „defi- 
cit” pentru că, chiar dacă toate „bunurile” care ar putea fi „economice” ar 
fi disponibile în supra-abundenta, conflictul între persoane ar putea totuși 
apărea. Conflictul social ar putea să apară chiar $1 în paradis. Absența totală 

a conflictului pare posibilă numai într-un context în care indivizii ar fi în 
întregime izolaţi unul de altul sau într-un cadru social unde nici un bun nu 
ar fi rar şi unde toate persoanele ar fi de acord asupra setului precis de 
norme de comportament ce urmează a fi adoptate şi urmate de fiecare. În 
orice lume pe care ne-o putem imagina, conflictul inter-personal potențial 
va fi prezent şi, de aici, va exista nevoia de a defini şi impune drepturile 
individuale. 


„DISTRIBUŢIA NATURALĂ” 


Să considerăm o lume simplă din două persoane. Toate „bunurile”, 
cu excepţia unuia, pe care il vom numi x, sînt disponibile pentru fiecare 
persoană (A şi B) în supra-abundenta. Dar bunul x este „rar”. Pentru a 
beneficia de el nu este necesară vreo producţie, iar cantităţile în care există 
acest bun pur şi simplu „cad” în proporţii fixate pe lîngă fiecare dintre cele 
două persoane, la începutul fiecărei perioade de consum. Nu există drepturi 
de proprietate, nici lege, în această economie. Prin urmare, putem spune că 
consumul sau folosirea unei unităţi din x de către individul A impune o 
„dis-economie externă” asupra lui B, şi în mod similar, consumul unei unități 
de către B impune o dis-economie asupra lui A. Într-un cadru normal de 
externalitate, şi în particular în grupuri mici, unde costurile tranzacţiilor 
nu sînt prohibitiv de mari, putem prevedea faptul că va avea loc un ,,negot” 
între cele două persoane, realizindu-se o internalizare a relaţiei reciproce 
de externalitate. În exemplul nostru, însă, indiferent de distribuţia iniţială a 
lui x, nu există nici un surprlus care să fie asigurat printr-un proces direct 
de comerţ. Totuşi, fiecare dintre cele două persoane va avea un imbold de 
a „internaliza externalitatea” pe care i-o impune celălalt. 

Atît A, cît şi B ar putea să încerce să consume în întregime bunul 
disponibil x. După cum a intuit Thomas Hobbes, în această stare de natură, 
fiecare persoană are un „drept” asupra a orice. Fiecare ar găsi avantajos sa 
investească efort, un „rău”, pentru a-şi asigura bunul x. Puterea fizică, 
lingusirea, înşelăciunea — toate acestea şi alte trăsături personale ar putea 
determina abilitățile relative ale indivizilor în a-şi asigura şi proteja pentru 

ei înşişi cantități din x, care ar putea fi destul de diferite fata de cantitățile 
relative ce le fuseseră destinate în mod arbitrar, prin dispunerea iniţială. 
Aceste atribute ar putea, dar nu în mod necesar, să includă unele atitudini 
inerente de tip „trăieşte şi lasă şi pe altul să trăiască” între membrii unei 
aceleiaşi specii. Oricum, ca rezultat al conflictului real sau potențial asupra 
proportiei relative din x ce urmează a fi consumată în final, se va ajunge la 
stabilirea unei anumite „distribuții naturale'”. Aceasta nu poate fi clasificată 
ca o structură de drepturi, de vreme ce nu a fost făcută nici o înţelegere 
formală, deşi ar putea foarte bine să existe o recunoaştere reciprocă a grani- 
telor corespunzătoare ale acțiunii individuale. Totuşi, distribuţia naturală 
ar putea reprezenta un echilibru conceptual în care fiecare persoană îşi 
extinde propriul comportament în asigurarea (apărarea) portiunilor din x 
pînă la limita la care beneficiile marginale de pe urma unui efort suplimentar 
sînt egale cu costurile marginale necesitate de un asemenea efort. În 
„distribuția naturală”, cele două persoane, A şi B, în exemplul nostru, con- 
tinuă să-şi impună dis-economii externe unul asupra celuilalt, în sensul 
arătat mai sus. Dar acum, fiindcă această distribuţie oferă o bază din care 
se pot face unele anticipări, devin posibile „negocierile” indirecte care vor 
internaliza dis-economiile externe. 

„Distribuţia naturală” asigurată prin efort în atacul şi/sau apărarea 
părților din x ajută la stabilirea unei identificări, a unei definiții a persoanelor 
individuale, de /a care acordurile contractuale devin posibile. Lipsind un 
asemenea punct de pornire, nu există nici o cale de inițiere a unor contracte 
semnificative, în mod real sau conceptual. Însă, în distribuția naturală, atît 
A cît şi B vor recunoaşte, printr-o observaţie rațională, că o bună parte din 
efortul consumat în asigurarea şi protejarea cantităților de x este, de fapt, 
risipit. Oricare ar fi caracteristicile acestei distribuții, dacă prevalează o 
relativă simetrie sau dacă un participant devine un gigant al consumului, 
iar celălalt un pigmeu, şi chiar dacă toată cantitatea de x este dobindita 
numai de către o parte, ambele parti ar ieşi mult mai bine dacă s-ar ajunge 
la un acord. Schimburile pot fi aranjate în sensul acordului asupra unui set 
de limite de comportament. În acest mod sînt posibile avantaje reciproce 

intr-o gama larga de alocari privind consumul final, alocarea particulara 
negociată in final depinzind de aptitudinile de negociere şi de alti factori. 


APARITIA PROPRIETATII 


E potrivit să considerăm aceasta drept o bază reală a apariției dreptu- 
rilor de proprietate!. Ambele parti sînt de acord şi acceptă distribuirea, 
care aduce cu ea înțelegerea complementară că ei nu se vor comporta astfel 
încît să violeze termenii. Ambele parti pot, prin urmare, să-şi reducă inves- 
titia privată în atac şi apărare; la limită, întreaga valoare a lui x poate fi 
realizată fără nici un cost!!. Acordul asupra drepturilor celor două părți 
reprezintă o internalizare contractuală a unei relaţii exterioare care a existat 
în starea de natură de dinaintea contractului. Să observăm, totuşi, că reîntoar- 
cerea la un anume tip de „distribuție naturală” este necesară pentru ca 
potenţialii participanţi la negociere să poată fi, ei înşişi, identificaţi. Acest 
fapt poate fi ilustrat schitind o istorie ipotetică alternativă a apariţiei 
proprietății private în diferitele triburi de indieni din peninsula Labrador. 
Creşterea în cererea de castori a transformat ceea ce fusese anterior o resursă 
abundentă într-una rară. Nu au existat anterior drepturi de proprietate, iar 
noul caracter de raritate a produs conflict între triburi. Ca rezultat al războa- 
ielor inter-tribale potențiale sau reale, a apărut o anume „distribuţie naturală” 
care a ajuns să fie recunoscută de toate triburile. O realocare a teritoriilor 
de vinatoare ar fi putut avea loc printr-o înţelegere reciprocă, fiecare trib 
găsind-o avantajoasă, datorită unor reduceri posibile în efortul militar!?. 

Distribuţia specifică a drepturilor care apare în saltul iniţial din anarhie 
este legată direct de controlul relativ asupra bunurilor şi de libertatea relativă 
de comportament de care se bucurau persoanele, în starea de natură existentă 
anterior. Aceasta este o consecință necesară a înțelegerii contractuale. În 
modelul lui Hobbes există, implicit, diferențe considerabile între persoane, 
în cadrul precontractual. În măsura în care există astfel de diferenţe, trebuie 
prezisă o inegalitate post-contractuală în proprietate şi în drepturile omului. 
Pentru scopurile mele, nu trebuie să discutăm în detaliu gradul de inegalitate 
posibilă între persoane în stadiul conceptual de natură, folosit pentru dedu- 

cerea logică a drepturilor de proprietate. Cei care s-au referit la aservirea 
celor slabi de către cei puternici pot să fi exagerat diferenţele. Modernii 
romantici, pe de altă parte, care emit propriile variante asupra nobilului 
sălbatic al lui Rousseau, pot fi considerați ca exagerind în direcţia opusă. 
Pentru a face afirmații semnificative în acest domeniu, ar fi necesară exami- 
narea evidenţelor antropologice, etologice şi istorice disponibile, o sarcină 
care depăşeşte atît competenţa, cît şi interesul meu. 

Analiza nu trebuie să depindă în mod decisiv de acceptarea sau respin- 
gerea unui model particular sau a unei ipoteze cu privire la comportamentul 
uman. Nu e nevoie să-l urmăm pe Hobbes şi să considerăm că oamenii se 
comportă motivaţi de un interes personal definit în mod îngust. Am putea 
considera, la fel de bine, că, pînă şi într-o stare de natură, oamenii se com- 
portă în conformitate cu interesul personal temperat de respectul pentru 
semenii lor. Ori, la cealaltă extremă, am putea presupune că indivizii adoptă 
precepte de comportament care reflectă interesul speciei umane. Inegalitatile 
între persoane, observabile conceptual în „distribuția naturală”, vor rezulta 
atît din diferenţele înnăscute dintre capacitățile personale, cît şi din tipurile 
de comportament adoptate în realitate. Dacă, de exemplu, capacitățile 
personale ar diferi în mod considerabil, dar, în acelaşi timp, toate persoanele 
s-ar comporta într-un mod neindividualist, distribuția naturală observată ar 
putea să reflecte, în mod considerabil, o inegalitate mai redusă decît cea 
care ar putea fi observată sub modelele hedonistice de comportament. De 
vreme ce tot ce putem observa, chiar şi conceptual, este însăşi distribuția 
naturală, combinaţia precisă de calităţi personale înnăscute şi norme de 
comportament nu este semnificativă. Este, totuşi, relevant să observăm că 
nu există vreo bază pentru a presupune că distribuția observată conceptual 
între persoanele din starea de natură ar fi caracterizată de egalitate şi, în 
consecinţă, nici o bază pentru a prevedea egalitatea în alocarea sau 
distribuirea de drepturi convenită în cadrul post-contractual inițial. Nu există 
nimic care să sugereze faptul că oamenii trebuie să intre în procesul inițial 
de negociere ca egali. Ei o fac aşa cum se aflau în starea de natură, iar 
aceasta ar putea implica diferențe semnificative. 

Cistigurile de pe urma schimbului, realizabile in mod potential 
printr-un acord asupra drepturilor, sînt obținute de toate părțile prin redu- 
cerea investiţiilor, ineficiente din punct de vedere social, în activitățile de 
acaparare şi apărare. O alocare convenită nu va fi în mod normal stabilă, 
într-un sens particular. O dată atinsă, una sau toate părțile pot considera 
avantajos să renege sau să violeze termenii contractului. Acest fapt se aplică 
oricărei alocări posibile; tendinţa către violarea individuală nu este carac- 
teristică numai anumitor subseturi de posibile acorduri. În contextul unei 
alocări convenite de drepturi, participanţii la interacţiunea socială se găsesc 
într-o adevărată dilemă devenită familiară sub numele de „dilema prizo- 
nicrilor”, în teoria modernă a jocurilor. Toate persoanele îşi vor vedea sporită 
utilitatea dacă toți rămîn credincioşi ,,legi1” aşa cum a fost ea stabilită. Dar 
pentru fiecare persoană în parte, există un avantaj în a încălca legea, în a 
nu respecta limitele de comportament formulate în contract. 

Acest lucru poate fi ilustrat în cazul modelului cu două persoane 
printr-o matrice simplă, aşa cum este prezentată în figura 2.1. În distribuţia 
naturală, în care nici o parte nu recunoaşte şi nu respectă vreun drept pentru 
un bun rar, nivelele de utilitate atinse sînt prezentate în celula IV. Numerele 
din stînga din fiecare celulă reprezintă indicatorii de utilitate sau valorile 
recompensei nete pentru A, iar numerele din dreapta, valorile pentru B. 
Aşa cum este indicat, recompensele în utilitate nu trebuie să fie echivalente, 
în acest „echilibru” anarhic. (Nu trebuie să introducem complexitati 
referitoare la comparabilitatea utilităţilor interpersonale, în acest punct, 
deoarece importantă este absenţa egalității, nu demonstrația inegalității). 
În ceea ce priveşte acordul, recompensele în utilitate sînt cele prezentate în 
celula I, unde ambele persoane sînt în poziții superioare celor realizate în 
celula IV. De asemenea, recompensele comune sau combinate sînt 
maximizate în celula I. (Aici, iarăşi, detalierile referitoare la comparabilitate 
inter-personală şi aditivitate ar fi necesare pentru un tablou complet). Aşa 
cum a fost descris, totuşi, atît A cît şi B au stimulente personale pentru a 
nega sau pentru a viola acordul contractual asupra drepturilor, cu condiția 
să o poată face în mod unilateral. Poziţia individului A se îmbunătăţeşte 

daca el îşi poate asigura o tranziție către celula III, in timp ce poziția 
individului B se imbunatateste dacă el poate ajunge cumva în celula II. 


B 
Respectă drepturi Nu respectă drepturi 
Celula I Celula II 
Respectă drepturi 19,7 3, 11 
Celula III Celula IV 
Nu respectă drepturi 22, | 9, 2 


Fig. 2.1. 


În cadrul limitat strict la două persoanc, fie una, fie ambele persoane 
se pot abtine de la violarea contractului pentru că pot anticipa în mod rational 
că reacția celuilalt ar forţa o întoarcere rapidă la starea precontractuală de 
natură. În cadrul jocului simplu din Fig. 2.1., celula I este în „miez”, pentru 
a introduce un termen specific teoriei moderne a jocurilor. Nici un jucător 
nu-şi poate garanta un rezultat mai bun decît cel provenit dintr-o adeziune 
universală la alocarea de drepturi convenită. Nici o persoană nu se poate 
asigura ca, încălcînd legea, nu va rezulta o înrăutăţire a propriei poziții. 
Această caracteristică sugerează că există elemente importante de stabilitate 
într-o poziție asemănătoare cu cea din celula I. O asemenea stabilitate tinde 
să dispară, totuşi, pe măsură ce numărul de participanţi în interacțiune creşte, 
chiar dacă proprietăţile formale rămîn nemodificate. În plus, variațiile 
caracteristicilor şi relațiilor din cadrul structurilor recompenselor, care vor 
fi introduse mai tîrziu în acest capitol, pot înlătura stabilitatea care aici iese 
în evidență. 


CONTRACTUL CU DOUĂ ETAPE 


Pînă în acest punct, apariţia conceptuală a vreunei alocări sau imputări 
de drepturi individuale a fost discutată cu ajutorul unui model foarte ab- 
stract şi simplificat. Am presupus că există numai un bun rar, altul decît 
timpul însuşi. Modelul este de asemenea limitat la o interacțiune între două 

persoane; el este atemporal, ceea ce echivaleaza cu a spune ca nici unul 
dintre elemente nu se schimbă in timp. Va fi necesar să atenuăm fiecare 
dintre aceste restricţii. Abordarea trebuie generalizată pentru a permite 
analiza unei situaţii în care există deficit în privința mai multor bunuri, iar 
interacțiunea apare între mai multe persoane; de asemenea, efectele timpului 
asupra modificării relației contractuale trebuie încorporate direct în analiză. 
În ceea ce a mai rămas din capitolul 2, vom face primele două extensii. 
Introducerea timpului este suficient de complexă pentru a necesita spațiu 
suplimentar. 

Putem continua să folosim modelul cu două persoane dar vom avea 
în vedere mai mult decît un bun deficitar. Conflictul dintre A şi B în starea 
de natură se va ivi acum în ceea ce priveşte dispunerea acelor bunuri care 
nu sînt supra-abundente. Pentru scopuri imediate, vom continua să consi- 
derăm că aceste bunuri nu sînt produse, ci mai degrabă că anumite cantități 
din aceste bunuri ,,cad” într-o anumită distribuție între cele două persoane. 

Ca şi în modelul cu un singur bun, din conflictul real sau potenţial va 
apărea o distribuţie naturală. Aceasta, care va fi acum multidimensională, 
va fi influenţată de dispunerea inițială de bunuri, precum şi de caracteristicile 
personale relative şi de modelele de comportament ale fiecărei persoane. 
Rezultatul poate fi descris printr-un vector ale cărui componente reprezintă 
cantitățile nete din fiecare bun deficitar dobindite pentru consum de fiecare 
persoană, 

(X,, Xp Y,, Y,3-- -). 

În atingerea părţii sale în această distribuţie naturală, fiecare persoană 
gaseste că este necesar să investească efort (timp $1 energie) în activitatea 
de acaparare şi/sau de apărare. Nu există nici o diferenţă în această privinţă 
între acest model şi cel cu un singur bun. Ca şi pînă acum, distribuţia naturală 
furnizează baza de la care devin posibile acordurile contractuale. Acordul 
va lua, din nou, forma unei recunoașteri reciproce de drepturi. Cistigurile 
sînt obținute prin reduceri în efortul de acaparare-apărare. Acest contract, 
care devine saltul inițial din anarhia hobbesiană, este primul stadiu dintr-un 
proces contactual cu două stadii. Din motive de comoditate, mă voi referi 
aici şi mai tîrziu la el ca fiind un „contract constitutional’. 

Existenţa a două stadii sau nivele de acord distinge modelul cu mai 
multe bunuri de modelul cu unul singur. În cel din urmă, înţelegerea iniţială 
asupra părților din singurul bun deficitar reprezintă limita comerțului. Nici 
un contract ulterior între cele două persoane nu va oferi cîştiguri reciproce. 
Grupul celor două persoane atinge frontiera Pareto prin acordul inițial asupra 
drepturilor de a dispune fiecare de cota sa. Modelul cu mai multe bunuri 
diferă radical tocmai în acest punct. Dacă gusturile individuale diferă, pot 
exista cistiguri potenţiale din „comerț”, dincolo de „schimbul” initial de 
acorduri asupra drepturilor individuale. Procesul de comerţ în acest al doilea 
stadiu post-constitutional este, bineînțeles, domeniul teoriei economice 
tradiţionale. Se consideră că participanţii individuali intră în arena 
comerțului potențial cu înzestrări şi/sau cu capacități identificabile, iar 
drepturile lor asupra acestor înzestrări avute iniţial se consideră a fi recu- 
noscute reciproc de către toți membrii comunităţii şi impuse de către stat. 
Secvența contractuală în două stadii poate fi înfăţişată in mod simplu cu o 
diagramă ca cea din figura 2.2. Utilitatea atinsă de individul A este prezen- 
tată pe ordonată, cea atinsă de individul B pe abscisă. 


Fig. 2.2. 

Distribuţia naturală, acel rezultat ce apare ca un cvasi-echilibru în 
starea originară de natură, este ilustrată prin D. Contractul constituțional 
initial, care nu implică nimic în plus decît acordul reciproc asupra vreunei 
structuri de drepturi, mută efectul în direcţia nord-est, limitată conform 
liniilor punctate care pornesc din D. Să presupunem că acordul real mută 
poziţiile de utilitate în C. În modelul cu un singur bun, nici o afacere supli- 
mentară nu este posibilă, iar pentru comunitatea din doi oameni este atinsă 
frontiera utilitate-posibilitate. În modelul cu mai multe bunuri, afacerile 
suplimentare cu anumite bunuri pot fi reciproc avantajoase. Acest fapt va 
fi întotdeauna posibil dacă gusturile diferă şi dacă alocările convenite nu 
corespund în mod precis cu pachetele de bunuri finale preferate. 

Par a fi puţine motive pentru a prevedea o asemenea corespondenţă 
precisă, deşi o anume tendinţă către corespondenţă ar putea fi prezentă. În 
starea naturală, indivizii vor depune mai mult efort pentru asigurarea şi 
protejarea acelor bunuri finale ce ocupă poziţii relativ înalte în clasamentul 
preferințelor lor. Mai mult, în tranzacţia conceptuală asupra drepturilor ce 
urmează a fi acceptate, indivizii vor tinde să sacrifice bunurile pe care le 
valorizează relativ mai putin decît bunurile pe care şi le asigură în „schimb”. 
Abilitatile relative de a dobindi şi apăra bunurile şi de a dobindi bunuri in 
tranzactia conceptuală nu trebuie să corespundă strict cu valorile relative 
pe care participanţii le asociază bunurilor. Sub orice combinaţie a acestor 
elemente ce generează o absenţă a unei corespondențe precise între inzes- 
trarile aprobate initial şi legăturile preferate din punct de vedere optimal, 
pot fi făcute tranzacții, iar aceste tranzacţii vor muta utilitatea poziţiilor 
mai departe pe direcția nord-est, limitele pentru schimburile post-constitu- 
tionale fiind indicate de liniile punctate ce pleacă din C. Într-un anume 
echilibru de schimb final, să zicem E, este atinsă frontiera posibilitate- 
utilitate. Contractul constitutional implică mutarea de la D la C; contractul 
post-constitutional implica mişarea de la C la E. Economistti s-au concentrat 
aproape exclusiv asupra celui din urmă, neglijîndu-l pe primul!*. 

O clasificare suplimentară, mult mai familiară economiştilor, poate fi 
făcută în interiorul contractelor sau schimburilor post-constitutionale. 
Trecerea de la C la E poate avea loc prin două tipuri de procese. În primul, 
indivizii schimbă bunuri care sînt rivale în utilizare şi integral partitionabile 

sau divizibile între persoane, atît în stadiul de alocare inițială de drepturi 
cît şi în stadiul de consum final. Dacă X şi Y sînt două asemenea bunuri, 
iar individului A i s-au dat initial drepturi la relativ mai mult din X, atunci 
cl va renunţa la unele unităţi în favoarea lui B, în schimbul unor unităţi din 
Y. Acest comerţ, pe care l-am putea numi comerţul cu bunuri private, folo- 
sind terminologia convenţională, poate fi institutionalizat cu ajutorul piete- 
lor, unde un mare număr de potențiali comercianţi sînt puşi în legătură unii 
cu alţii. 

Cîştigurile reciproce pot continua să existe, totuşi, dincolo de cele 
realizabile prin comerţul cu bunuri complet partitionabile. Consumul în 
comun al unor bunuri poate fi mai eficient decît cel separat. Spre exemplu, 
să presupunem că ambele bunuri X şi Y sînt rivale în consumul lui A şi B, 
dar că Z poate să satisfacă simultan cererile ambelor persoane; nu există 
nici o rivalitate în consum cu privire la Z. Presupunem, în continuare, că 
cxaminăm o economie fără producţie, cu furnizările iniţiale de bunuri distri- 
buite în mod arbitrar. În acest cadru, ne putem întreba de ce Z, definit ca un 
bun pur public (pentru a folosi terminologia convențională), ar trebui inclus 
în categoria celor „deficitare”, iar drepturile individuale de a dispune de el, 
alocate printr-un contract inițial în stadiul constituțional. Dacă ar fi tratat 
independent de celelalte bunuri, nu ar fi necesară o asemenea alocare; 
într-adevăr, o modalitate de a descrie un bun pur colectiv sau public este 
aceea de a afirma că nu există nici o problemă de distributie’®. Dar cînd 
conflictul distributional caracterizează alte bunuri private sau partitionabile, 
X şi Y în acest exemplu, indivizii pot căuta să stabilească drepturi asupra 
distribuţiei lui Z ca o modalitate indirectă de a salva mai mult din X şi Y, în 
procesul de comerț post-constitutional. Acest fapt va deveni mai relevant 
pe măsură ce ne îndreptăm spre modele mai complexe şi mai realiste, în 
paginile următoare. În orice caz, considerăm aici că alocarea de drepturi 
convenită le furnizează lui A şi lui B cantități nete atît din bunurile private, 
cît şi din bunurile potențial publice. Ca ilustrare, să presupunem că această 
structură alocă toate unitățile din X pentru A, iar toate unităţile din Y şi Z 
pentru B. Comerţul cu bunuri private, X şi Y, continuă într-un mod normal. 
În ceea ce priveşte bunul ne-rival în utilizarea finală, Z, individul B va fi de 
acord să îl facă integral sau parțial disponibil lui A, în schimbul plăţii de 

către A a unei cantităţi negociate în mod corespunzător din X, care este 
rival în consumul final.'* Acest fel de ,,comert” în privinţa lui Z este diferit 
prin natura sa de tipul de comerţ cu bunurile şi serviciile obişnuite care sînt 
rivale în consum. Evoluţia unei comunități înfățișată prin mişcarea de la C 
la E în figura 2.2 este realizată printr-o combinaţie de comerț cu bunuri 
private şi de comerț cu bunuri publice, ambele avînd loc în limitele defi- 
nite de contractul constituțional. 


DE LA NUMERE MICI LA NUMERE MARI 


Înainte de a trece de la modelul cu două persoane la cel cu n persoane, 
e poate folositor să rezumăm schema conceptuală care a fost dezvoltată. 
De la o 

(1) distribuție naturală, 

(2) este negociat contractul constituțional, de la care, 

(3) devine posibil contractul post-constitutional prin 

(a) comerţ cu bunuri private (bunuri rivale în consum) şi/sau 

(b) comerţ cu bunuri publice (bunuri ne-rivale în consum). 

Cînd introducem un număr mare de participanţi, negocierile pot avea 
loc între subgrupuri sau coaliţii incluse în comunitatea mai mare şi mai 
cuprinzătoare. O „distribuţie naturală” poate fi, prin urmare, concepută la 
oricare dintre multele nivele de agregare. La o extremă, pe care am putea-o 
numi distribuţie naturală pură, nu există nici o coaliție, iar fiecare persoană 
acționează strict pe cont propriu în veritabilul război hobbesian al fiecăruia 
împotriva tuturora. De pe această bază, însă, se pot încheia „contracte consti- 
tutionale” între membrii grupurilor constituite din oricare două sau mai 
multe persoane, cu alocări interne de drepturi, în timp ce între grupuri sepa- 
rate conflictul continuă. La asemenea nivele, subgrupurile sau coalitiile 
separate (dintre care unele ar putea conține un singur membru) sînt într-o 
distribuție naturală în întregime analogă cu cea descrisă pentru modelul cu 
două persoane. Procesul de internalizare contractuală poate continua pe 
măsură ce subgrupurile devin mai mari, pînă la un proces final de negociere 
care încorporează toate persoanele din comunitate în cadrul unei singure 
structuri constituționale. 

Contractul final sau fundamental va defini drepturile alocate pentru 
fiecare persoană din comunitatea atotcuprinzatoare. Şi fiecare persoană îşi 
va afla propria poziţie îmbunătățită fata de cea de care s-ar fi putut bucura 
în oricare dintre distribuțiile naturale enumerate mai sus, deoarece nu trebuie 
să recurgă sau să contribuie cu efort la apărare sau acaparare, fie ca individ 
pe cont propriu sau ca un membru al unui subgrup din comunitatea totală”. 
Al doilea stadiu al negocierii, cel post-constitutional, poate începe. În acest 
punct, tranziția de la modelul cu două persoane la cel cu n persoane intro- 
duce alte diferenţe importante în rezultate. În privinţa comerţului cu bunuri 
private, schimburile se pot desfăşura într-un mod obişnuit, tratat exhaustiv 
de economişti. Se vor forma instituțiile de piaţă; seriile de tranzacţii vor fi 
limitate de prezenţa unor alternative multiple pentru fiecare cumpărător şi 
fiecare vinzator de bunuri; rezultatele vor tinde să fic mai precise decît in 
cadrul unui număr mai mic de persoane. Punctul important de subliniat, 
pentru scopurile mele, este faptul că aceste schimburi de bunuri private 
încă au loc între perechi separate de negustori, între cumpărători individuali 
$1 vinzatori individuali. Fiecare schimb rămîne o tranzacție între două parti, 
ca în modelul simplificat, în ciuda numărului sporit de persoane. Nu este 
necesar să aducem toți membrii comunității în fiecare contract. Nu avem 
aici nimic ce ar putea fi clasificat drept „contract social”. 

Dincolo de asemenea schimburi de bunuri private ar putea să existe 
alte surplusuri potenţiale, realizabile din „afaceri” cu bunuri şi servicii de 
consum public sau colectiv, cele care pot acoperi în mod simultan cerințele 
tuturor persoanelor din grup. Dacă ne referim la exemplul nostru simplu, 
să presupunem, ca $1 înainte, că Z este un asemenea bun public, care poate 
fi consumat în comun şi simultan de toți membrii unei comunități cu trei 
membri, A, B şi C. Să presupunem, ca şi înainte, că toată cantitatea 
disponibilă din Z este la dispoziţia individului B, conform termenilor unui 
contract constitutional de bază. Se pot face „afaceri” ce implică un transfer 
de bunuri private partitionabile de la A şi C la B, în schimbul dorinţei celui 
din urmă de a disponibiliza Z pentru consumul în comun. Punctul de 
subliniat aici este că într-o asemenca afacere, tofi membrii grupului final 
de consumatori trebuie aduşi direct în negocierile contractuale privind 
furnizarea bunului public. Nu este posibil să divizăm o reţea de schimb 


62 JAMES M. BUCHANAN 


economic în tranzacţii separate de două persoane. Această trăsătură distinge 
categoric comerţul cu bunuri publice de cel cu bunuri private în care sînt 
implicate multe persoane. În ceea ce priveşte primul, comerțul cu bunuri 
publice, apare din nou ceva asemănător „contractului social”, comparabil 
ca număr de participanţi cu contractul constituțional ce delimitează drep- 
turile individuale. 

Înainte de a putea dezvolta implicaţiile următoare ale acestei similitu- 
dini şi confuzia pe care ea o favorizează, trebuie clarificate anumite ambigu- 
itati. În scopuri expozitive, am considerat că toate bunurile rare intră în 
una sau în alta dintre extremele polare — bunurile pur private sau bunurile 
pur publice'?. În plus, am considerat in mod implicit că pentru toate bunurile 
din categoria bunurilor publice, „caracterul public” se extinde în mod pre- 
cis pînă la limitele comunității atotcuprinzătoare. Această presupunere este 
poate chiar mai restrictivă decît clasificarea polară. Pot exista multe bunuri 
care se califică drept „publice” sau „colective” la diverse nivele ale număru- 
lui de consumatori dar care, în acelaşi timp, devin complet rivale în consum 
pe măsură ce numărul de utilizatori creşte. Dimensiunea „clubului” de con- 
sum ce satisface criteriile de eficiență poate fi cu mult mai mică decît numă- 
rul total de membri ai comunității". Dacă asemenea ,,cluburi” sînt mici, în 
comparație cu dimensiunea întregii comunități, pot apărea instituții de piaţă 
care să internalizeze aranjamentele contractuale cerute, deşi sînt violate 
caracteristicile de schimb strict perechi ale pieţelor absolute. Pentru scopu- 
rile noastre, recunoscînd că o mare parte din sectorul ne-colectiv ar putea 
întruchipa o asemenea unire în număr mic, putem trata toate „afacerile” 
care nu implică fracțiuni substanțiale din totalul membrilor colectivitati 
ca desfăşurîndu-se cu „bunuri private”. În termeni oarecum mai practici, 
aceasta înseamnă să neglijăm procesele decizionale la nivelul administraţiei 
locale. 

Analiza sugerează că „contractarea socială”, definita ca fiind acele 
negocieri ce implică fozi membrii comunităţii, poate avea loc în mod concep- 
tual la două nivele sau straturi: într-un stadiu initial de contract constitutio- 
nal, în care acordul este atins pe baza unei alocări de drepturi individuale, 
şi într-un stadiu post-constitutional în care indivizii cad de acord asupra 
cantităților şi a părților din costul bunurilor şi serviciilor consumate în comun. 

În esenţă, aceleaşi probleme apar la fiecare nivel, probleme create în 
mare măsură de necesitatea de a aduce un mare număr de persoane în cadrul 
aceloraşi aranjamente contractuale. Costul absolut pentru obținerea acor- 
dului asupra oricărei soluţii creşte semnificativ odată cu numărul membrilor. 
În comerțul între două părţi, trebuie să se înțeleagă numai un singur cumpă- 
rător cu un singur vînzător. Această diferenţă în numere determină diferenţe 
majore în costuri. Dar absenţa alternativelor face mai dificilă atingerea 
acordului în negocierile dintre mai multe parti. Ar putea să nu se dovedească 
exagerat de costisitor, pentru un număr foarte mare de persoane, să ajungă 
la un acord, dacă fiecare are la dispoziţie alte căi pentru protejarea unor 
obiective comparabile. În măsura în care un individ are alte oportunităţi, el 
se poate retrage de la participarea la un grup cu multi membri, dacă un 
aranjament propus nu se încadrează în preferințele sale definite în linii 
mari. Pentru comunitatea unică şi atotcuprinzătoare, participarea necesară 
a tuturor membrilor elimină perspectiva unor alternative efective. Statele 
naționale, din care emigrarea poate avea loc în mod normal numai cu costuri 
semnificative pentru individ, mai mult decît guvernele locale, devin unitățile 
organizatorice cărora analiza li se aplică, practic, în modul cel mai direct. 

În acest punct, trebuie introdusă o precizare finală pentru a nu se lăsa 
impresia unei inconsecvente cu discuția din capitolele următoare. Aceasta 
implică o delimitare sau o alocare de drepturi individuale ce decurg din 
contractul constitutional. Este esențial să fie recunoscută posibilitatea 
variațiilor în specificarea drepturilor indivizilor. Acordul conceptual se poate 
plasa undeva între o alocare ce invocă puţină „lege” în sens formal, pînă la 
o alocare ce constringe in mod rigid comportamentul individual de-a lungul 
a numeroase dimensiuni de ajustare. O alocare de drepturi nu este o alegere 
de tip totul-sau-nimic. Ceteris paribus, libertatea proprie ordinii anarhiste, 
lipsită de lege, este starea de lucruri cea mai favorabilă. Gradul pînă la care 
un individ sau comunitatea de indivizi pot fi dispuşi să negocieze libertatea 
— care se menţine chiar şi în jungla hobbesiană — pentru stabilitatea promisă 
în regimuri cu grade variabile de constringere formală, va depinde de uri- 
tenia junglei, de valoarea ataşată ordinii, de costurile impunerii ei şi de 
multi alti factori, dintre care cîţiva vor fi discutati în continuare. 


Capitolul 3 


CONTRACTUL POST-CONSTITUTIONAL: 
TEORIA BUNURILOR PUBLICE 


In acest capitol voi discuta mai in detaliu categoria 3b din schema 
conceptuala. Aceasta categorie include intelegerile dintre mai multe parti, 
,contractele sociale” autentice, care pot avea loc dupa ce: 1) drepturile 
individuale sînt prevăzute în contractul constitutional şi 2) sînt constientizate 
toate cistigurile din comerțul cu bunuri strict private sau partitionabile. 
Analiza poate fi concentrată în formularea „teoria bunurilor publice” definită 
în sens larg. Materialul analitic de bază este familiar economiştilor moderni, 
dar cadrul discuţiei poate fi considerat suficient de nou pentru a justifica 
consideratiile ulterioare. 

Am modificat ordinea logică sugerată în schemă. Aceasta plasa con- 
tractul constituţional conceptual, care încorporează definirea şi alocarea 
drepturilor individuale, înaintea contractului post-constitutional, care in- 
clude schimbul între persoane al bunurilor, atît private cît şi publice, după 
ce drepturile au fost definite şi mutual acceptate. Am inversat ordinea anali- 
zei din motive didactice. Teoria contractului şi schimbului post-constitutio- 
nal, indiferent dacă este vorba de teoria comerțului cu bunuri private 
(domeniul teoriei microeconomice tradiționale) sau de teoria comerțului 
cu bunuri publice, este mai puţin complexă decît aceea a contractului consti- 
tutional. De fapt, sîntem în măsură să dezvoltăm analize riguroase şi sofisti- 
cate ale celui de-al doilea grup de interacțiuni personale în mare parte 

datorită faptului că sînt ignorate sau neglijate complexitatile contractului 
constituțional. 

Cu excepția unui paragraf introductiv din secţiunea următoare, neglijez 
de asemenea cea mai importantă categorie a contractului post-constitutional 
însuşi, adică schimbul de bunuri şi servicii private sau partitionabile. Omi- 
siunea derivă, în parte, din mai buna cunoaştere a acestei teorii. Dar, mai 
important, această aparentă lipsă a expozeului se justifică prin scopul mai 
larg al cărții. Teoria tradițională a schimbului: de bunuri private nu este, in 
sine, sursa confuziei majore în ceea ce priveşte rolul statului. Nu acelaşi 
lucru se poate spune şi despre teoria complementară a bunurilor publice. 

Ca o limitare suplementară, accentul va cădea pe „contractarea 
socială” post-constitutionala în cea mai pură formă a ei. Nu mă voi ocupa 
de intercsantcle probleme practice şi analitice care se ivesc atunci cînd 
randamentele consumului în comun şi/sau non-excluderii sugerează nego- 
cieri multilaterale între grupuri mai mici decit totalul întregii comunităţi, 
total admis ca fiind stabilit in mod exogen!. Cu alte cuvinte, nu vor fi exami- 
nate nici federalismul fiscal, nici teoria cluburilor”. Discutarea acestor aspec- 
te, oricît ar fi ele de interesante, ar distrage atenția de la problemele privind 
contractul social între mai multe persoane, pe care vreau să-l abordez în 
această carte. 

În capitolul de faţă voi continua să tratez ceea ce este în esență un 
model atemporal. Contractele se presupune că sînt duse imediat la înde- 
plinire de către aceleaşi persoane care intră în înțelegere. 


FALIMENIUL PIEŢEI 
SI PROBLEMA „PASAGERULUI CLANDESTIN” 


Dacă drepturile individuale sînt bine definite şi mutual acceptate de 
toate părţile, persoanele vor fi motivate voluntar să inițieze comerțul cu 
bunuri şi servicii partitionabile, cele ce se caracterizează prin divizibilitatea 
completă sau aproape completă între persoane separate sau grupuri mici. 
Cu alte cuvinte, piețele vor apărea mai mult sau mai puțin spontan, datorită 
comportării interesate a indivizilor, iar rezultatele vor fi benefice pentru 
toți membrii comunității. Potentialele cîştiguri din comert vor fi exploatate 

pe deplin şi toate persoanele vor fi mai bogate decît ar fi fost prin raminerea 
în poziţiile post-constitutionale iniţiale, cu înzestrări şi capacități bine defi- 
nite fixate într-o structură de drepturi umane şi de proprietate ratificate 
juridic. Gentalitatea filosofilor morali ai secolului al XVIII-lea (mai ales 
Mandeville, Hume şi Smith) a constat în descoperirea şi aplicarea acestui 
principiu simplu, aprofundat în mod diferit în teoria economică modernă, 
principiu care, direct sau indirect, a servit ca bază a organizării instituțiilor 
responsabile de progresul economic post-iluminist în lumea apuseană. 

Un aspect major al ordinii eficiente şi spontane a pieţelor este aranja- 
mentul contractual între două părți, care ajută la reducerea la minimum a 
costurilor acordurilor sau tranzacţiilor. Schimburile sînt definitivate atunci 
cînd sînt stabiliți termenii, şi este suficient ca doar două persoane să ajungă 
la un acord explicit. Mai mult, faptul că schimburile între două parti sînt 
prinse într-o reţea de opțiuni alternative mai degrabă facilitează decît intirzie 
căderea de acord asupra termenilor. Creşterea numărului multiplică alterna- 
tivele potențiale la indemina cumpărătorilor şi vînzătorilor individuali şi 
anumiți parteneri’. 

Punctul forte al teoriei moderne a bunurilor de consum public sau 
colectiv este demonstrația că pieţele nu sînt în stare să se impună şi să 
producă rezultate destul de eficiente, atunci cînd contractele potenţiale nece- 
sită acordul simultan între mai multe parti. Nici unul dintre elementele 
generatoare de eficienţă ale pieţelor de bunuri private nu apare în modelul 
bunurilor pur publice. Costurile acordului sau tranzacţiei sînt mult mai 
ridicate din cauza numărului mare de persoane care trebuie implicate în 
acelaşi proces de negociere sau schimb. lar această cuprindere tinde ea 
însăşi să elimine alternativele potenţiale aflate la dispoziţia participanţilor, 
alternative care îngustează terenul pe care trebuie stabiliţi termenii schim- 
bului. Contrastul comportamental esenţial dintre schimbul de bunuri particu- 
lare şi cel de bunuri publice este deseori indicat prin referirea, în cel de-al 
doilea caz, la „problema pasagerului clandestin”, deşi chiar şi această termi- 
nologie induce intrucitva în eroare. 

Într-un comerţ obişnuit de bunuri divizibile între doi parteneri, fiecare 
participant este conştient că modul de comportare al partenerului său 

depinde în mod direct de propria sa acțiune. Dacă tu ai portocale şi eu am 
mere, dar vreau cîteva din portocalele tale, ştiu că dorința îmi poate fi 
satisfăcută numai prin renunţarea la mere, prin plata unui pret. Nu m-aş 
putea aştepta ca tu să-mi oferi portocale, fără a ţine cont de comportarea 
mea, nici nu mi-aş putea imagina să-ți iau portocalele fără ca tu să invoci 
dreptul de proprietate. Dacă aş încerca aşa ceva, sau aş încerca să încalc un 
contract pe care l-am încheiat, nu pot spera să evit costurile care rezultă 
dintr-o întrerupere a schimbului. Nu există nici o modalitate de a obţine 
portocalele fără a plăti. Aranjamentul comportamental pentru schimb sau 
contract cu bunuri publice sau indivizibile este radical diferit. 

Să presupunem că mai multe persoane (1, 2,... n) vor ca ceva să fie 
făcut, un „bun” care să fie ne-rival în folosire. Exemplul lui David Hume 
cu desecarea pajiştii comunale este ilustrativ“. Să presupunem că fiecare 
dintre multii ţărani ştie că desecarea se va dovedi benefică pentru el, ca 
persoană, în situaţia în care costurile ar fi împărţite în mod egal între toți 
membrii grupului. Totuşi, mai de dorit ar fi pentru un individ situaţia în 
care pajiştea ar fi desecată de alții, permitindu-1 individului să scape fara 
a-şi aduce nici o contribuție. Fiecare persoană ar avea motive să se abțină 
de la iniţierea voluntară a acţiunii, în măsura în care el se aşteaptă ca 
propriu-i comportament să fie independent de comportamentul celorlalți 
participanţi la potentiala interacțiune socială. 

Fiecare persoană are un interes, prin urmare, să încerce să devină 
„pasager clandestin”, unul care se asigură de beneficiile unor servicii sau 
bunuri consumate în comun fără a participa din plin la costuri. După cum 
am spus mai sus, termenul acesta de „pasager clandestin” induce oarecum 
în eroare prin aceea că sugerează o comportare strategică din partea partici- 
pantului individual. O astfel de comportare strategică menită să ascundă 
de ceilalţi adevăratele preferinţe ale individului referitoare la bunurile 
publice va avea loc, însă, doar dacă grupul este mic şi individul îşi dă 
seama că propria-i comportare îi poate afecta pe alții. Cînd grupul este 
mare, situația comportamentală este diferită, deşi rezultatele sînt asemănă- 
toare. Aici, participantul individual nu se comportă în mod strategic faţă 
de tovarăşii săi; el le consideră comportamentele drept parte a împrejurărilor 
şi nu consideră că propria acțiune poate exercita vreo influenţă asupra 

acţiunilor celorlalţi din grup. În această situaţie, individul îşi maximizează 
utilitatea prin abtinerea de la prestarea vreunei contribuţii independente la 
furnizarea şi finanţarea bunurilor sau serviciilor folosite în comun. În ambele 
cazuri, unele dintre potentialele cistiguri din comerţ, care sînt la indemina 
tuturor membrilor grupului, nu vor apărea spontan, chiar dacă drepturile 
individuale inițiale sînt bine definite şi impuse. Schimburile de bunuri 
publice veritabile nu vor fi finalizate, în mod voluntar, în cadrul aceleiaşi 
structuri instituţionale care facilitează schimburile de bunuri private’. 


SCHIMB ȘI UNANIMITATE 


Schimburile obişnuite de bunuri private pot fi descrise ca avînd loc 
într-o unanimitate implicită. Adică, dacă un cumpărător şi un vînzător cad 
de acord în privinţa termenilor, schimbul are loc şi toţi membrii comunității 
din afara acestei relații bilaterale acceptă rezultatul. Nu este necesar un 
acord explicit din partea acestor outsideri şi, dacă cineva din grup ar fi 
dorit să intervină în schimb, ar fi avut posibilitatea să ofere termeni mai 
favorabili fie cumpărătorului, fie vînzătorului. Atita timp cît efectul de 
„revărsare” către alte procese sau efectele externe produse prin schimb 
sînt nesemnificative, comerțul bilateral în condițiile unei astfel de unani- 
mitati implicite satisface criteriile de eficienţă“. Dacă, totuşi, trăsăturile 
caracteristice ale bunurilor sînt de asa natură încît toţi membrii trebuie să 
participe explicit la aranjamentele eficiente de folosire în comun, unanimita- 
tea cerută devine cu mult mai formidabilă. Toate persoanele trebuie să fie 
de acord în mod explicit cu termenii contractului. Eficiența poate impune 
ca întreaga colectivitate a membrilor să fie organizată ca o unitate atotcuprin- 
zătoare pentru efectuarea schimburilor de bunuri publice. 

Knut Wicksell a fost primul savant care şi-a dat seama că o regulă a 
unanimitati în deciziile colective oferă o analogie instituțională pentru 
comerțul dintre două persoane cu bunuri strict private sau partitionabile’. 
Coaliția atotcuprinzatoare a negustorilor care este necesară pentru exploata- 
rea totală a întregului surplus potențial nu va apărea, însă, în mod natural 
sau spontan din comportamentul particular, tinzind către maximizarea 
utilității, al persoanelor care se găsesc într-o interacțiune de bunuri pur 

publice. Enunţul este adevărat chiar şi dacă ignorăm costurile tranzacţiilor, 
reflectate în negocierea termenilor schimbului, poate să apară spontan, în 
situaţii particulare, un „echilibru natural”, în care o coaliție oarecare de 
persoane produce o parte din bunul public iar alti membri ai comunităţii 
rămîn pe dinafară, pasageri clandestini, dar aceste rezultate tind să fie 
ineficiente. 

O analiză atentă sugerează că, pentru a fi întrunite criteriile de eficien- 
ta, trebuie să se instituie un „contract social” între toate persoanele, con- 
tract care-i obligă pe toți membrii comunităţii să participe la deciziile 
colective care sînt, la rîndul lor, luate conform regulii unanimităţii. Aici 
avem de a face cu un evident paradox care merită luat în seamă. O lege a 
unanimitati îl va asigura pe fiecare individ că nu va fi păgubit sau prejudiciat 
prin acţiunea colectivă. Dar indivizii, atît timp cît nu sînt organizaţi, în 
mod expres, într-un „contract social” asemeni celui indicat mai sus, nu vor 
ajunge, pe cont propriu şi independent, la rezultate eficiente prin schimb 
sau negot spontan. 

Aceasta ridică o întrebare importantă pentru demersul meu. Un „con- 
tract social” prin care toţi membrii comunităţii sînt de acord să facă toate 
alegerile colective referitoare la furnizarea şi împărțirea costurilor aferente 
unui bun public implică, oare, o coercitie semnificativ definită? Ex ante, 
fiecare participant ştie că va obține profit în urma unui astfel de contract, 
cîştiguri cu mult peste cele pe care le-ar avea dacă nu s-ar furniza nimic din 
bunul pur public. Membrii recalcitranti ai comunităţii pot spera, totuşi, să 
fie în stare să obțină cistiguri mai mari prin raminerea în afara posibilei 
coaliții de participare la costurile furnizării respectivei cantități din bunul 
consumat în comun. Odată ce, după presupunerile noastre, eficienţa sau 
optimalitatea Pareto nu este atinsă pînă cînd nu sînt atrase în aranjamentele 
comerciale toate persoanele, trebuie să existe cîştiguri reciproce de pe urma 
schimbului, ca şi între potenţiali participanți la plăţi şi orice potenţiali 
„pasageri clandestini”, în sensul acesta de „contract social”. De aici, se 
pare că poate fi atinsă, fără coercitie, o înţelegere de aderare la o colectivitate 
care-şi va lua hotărîrile doar în cadrul unei reguli a unanimitatu. O astfel 
de înțelegere ar impune, totuşi, ca anumiți membri ai grupului să beneficieze 
în mod diferențiat de cîştiguri mai mari numai de pe urma refuzului lor de 

a coopera. Pe de alta parte, daca apare acest tip de tratament diferentiat, el 
s-ar putea, la rîndul său, să se dovedească inacceptabil pentru persoane 
care, altfel, ar subscrie de bunăvoie contractului. Principiul de bază al ordinii 
politice colective, acela al tratamentului egal, ar fi violat din start. Paradoxală 
cum pare, concluzia trebuie să fie aceea că o colectivitate atotcuprinzătoare 
cu greu ar putea fi organizată în mod voluntar — chiar şi una care este 
limitată în mod strict prin clauza unei aderări obligatorii la o regula a unani- 
mitatii în toate opţiunile colective. 


UNANIMITATE, VOLUNTARISM SI EXCLUDERE 


Acest rezultat se modifică dacă poate fi introdusă excluderea. Dacă 
persoanele care nu aderă la aranjamentele colective prin care toate deciziile 
privind împărțirea costurilor sînt luate în unanimitate (fără îndoială, un set 
minim de premise) pot fi excluse de la orice participare la beneficiile ulteri- 
oare ale aprovizionării cu bunuri publice, eficiența sau optimalitatea Pareto 
va tinde să fie atinsă în mod benevol, chiar şi în cazul bunurilor pur publice. 
Vor tinde să apară aranjamente de participare în comun la care vor lua 
parte toate persoanele”. Nu vor exista potenţiali „pasageri clandestini”, odată 
ce fiecare persoană va recunoaşte că, în cazul în care ar refuza să participe, 
ar fi exclus cu totul de la participarea la beneficiile bunurilor publice, 
beneficii pe care le evaluează pozitiv. Excluderea, în felul acesta, ar putea 
să nu apară niciodată în cadrul unui astfel de aranjament, odată ce certitu- 
dinea de a fi excluşi (dacă ar rămîne pe dinafară) ar motiva toate persoanele 
să adere la contractul de bază. Excluderea, dacă este practicată, poate fi în 
unele cazuri extrem de costisitoare pentru cei din grupul de participanţi, 
jar în cazul unui bun care nu iscă rivalitate în consum sau folosire, excluderea 
este întotdeauna o risipă de resurse. Cu toate acestea, în măsura în care se 
ştie că există puterea de a exclude şi voinţa de a exclude, acest gen de 
ineficienta generată de comportamentul ,,pasagerului clandestin” va apărea 
rareori, dacă va apărea vreodată". 

Mai importantă pentru demersul meu, însă, este problema reconcilierii 
puterii de a exclude, indiferent de cost, cu supoziţia că indivizilor le-au 
fost alocate drepturi, bine definite şi acceptate mutual de toate părțile. Dacă 

trecem aici la modelul economistului traditional şi specificăm acestea in 
dimensiuni tinind strict de marfă, reprezentînd drepturile de proprietate ca 
pretenţii individualizate la stocurile de resurse şi bunuri finite, se ivesc 
situații complexe. Să presupunem că, într-o comunitate de n persoane, n-/ 
dintre ele îşi exprimă dorinţa de a intra într-o înțelegere contractuală obliga- 
torie de participare la aranjamentul comun privind aprovizionarea cu un 
bun pur public, iar hotaririle referitoare la cotele cantitative şi de cost se 
iau numai potrivit legii unanimităţii. Atunci cînd va fi aplicată, aceasta va 
presupune că fiecare din cele n-/ persoane va renunţa la o parte din dotarea 
sau stocul său inițial în „schimbul” aşteptatelor beneficii de pe urma 
bunurilor publice. Dar ce se întimplă cu a n-a persoană care refuză să se 
integreze contractului? Am presupus implicit că, iniţial, aceasta este un 
„membru al comunităţii”, dar n-am specificat ce înseamnă această 
apartenenţă. Excluderea de la folosirea beneficiilor bunului public trebuie 
să implice o expulzare completă sau parțială din comunitatea ca atare. Dar 
actul acesta pare incompatibil cu alocarea drepturilor din contractul 
constituţional de bază, care defineşte individul în funcţie de înzestrările şi 
indreptatirile iniţiale care, probabil, încorporează amplasarea fizică într-o 
comunitate geografică, precum şi o amplasare „socială” într-o comunitate 
care a adoptat anumite drepturi generale de cetățenie. Excluderea de la 
folosirea bunului public poate implica o intruziune coercitivă în drepturile 
individului, definite independent de hotărîrea privind bunurile publice. 
Sint două căi de scăpare din această dificultate logică. Putem ori 1) să 
respingem posibilitatea logică a contractului social propriu-zis, chiar şi în 
faza post-constitutionala, în timp ce continuăm să definim drepturile 
individului în maniera sugerată, ori 2) să redefinim alocarea drepturilor în 
contractul social astfel încît să cuprindă şi excluderea. După cum o arată 
discuția, a doua posibilitate oferă un model mai explicit pentru explorarea 
aspectelor complexe ale ordinii sociale. Mai precis, propun ca alocarea 
inițială a drepturilor individuale care reies dintr-un contract constituţional 
anterior să cuprindă seturi de pretenții personale fata de dotări de resurse 
definite fizic (umane şi non-umane) precum şi pretenţii de a beneficia de 
drepturile generalizate de cetăţenie, limitate sau restrinse de negarea minimă 
a unor pretenții, negare care ar putea fi reclamată în vederea excluderii 

unor solicitanti de la beneficiile aprovizionarii cu bunuri publice, din cauza 
refuzului lor declarat de a participa la contractul post-constitutional ce func- 
tioneaza pe baza unei reguli efective a unanimitati1. Spus ceva mai simplu, 
aceasta înseamnă că a fi un membru al comunității este definit in asa fel 
încît să impună participarea la contractul post-constitutional propriu-zis 
referitor la bunurile publice, în condiţiile în care este asigurată o regulă 
efectivă a unanimitatii. Constringerea ia forma excluderii de la beneficiile 
bunurilor publice, excludere care poate impune, dacă este necesar, negarea 
anumitor pretenţii de „proprietate privată”"!. 

Acest aranjament ne permite să analizăm contractul post-constitutional 
într-un model complet voluntarist. Individul ca atare este definit în termenii 
drepturilor alocate lui prin contractul constituțional. Acestea includ o impu- 
tare specifică a dotărilor iniţiale, alături de calitatea de membru într-o unitate 
colectivă care ia hotaririle conform regulii unanimităţii. Individul nu are 
dreptul să se retragă din colectivitate; dacă ar face aşa ceva, ar viola contrac- 
tul constituţional într-un mod la fel de evident ca şi prin luarea fizică a 
unor dotări sau bunuri alocate altor persoane. Evident, aceasta este o inter- 
pretare nerealistă şi abstractă, dar este necesară pentru a putea dezvolta în 
continuare explicații mai realiste. Modelul sugerează că, şi atunci cînd 
restringem luarea deciziei la regula unanimitati, o colectivitate, un stat 
trebuie să fie un element explicit al contractului constituţional şi să reiasă 
din acesta. Schimburile cuprinzătoare în bunuri pur publice pe care le dictea- 
ză eficienţa nu vor rezulta neapărat în mod voluntar din comportarea indivi- 
zilor, fiecare dintre aceştia fiind definit doar în termenii înzestrării iniţiale. 

Totuşi, dacă facem din participarea la o entitate politică explicit orga- 
nizată o componentă inerentă a drepturilor fiecărui individ, şi dacă restrin- 
gem luarea deciziilor în cazul acestei unități la o regulă a unanimitatu, 
putem discuta schimbul de bunuri publice între mai mute parti în termeni 
voluntarişti, analog schimbului de bunuri private sau partitionabile între 
doi parteneri, schimb pus în aplicare cu ajutorul proceselor de piață. Asa 
cum a remarcat Wicksell, regula unanimitati oferă unicul test final de 
eficienţă în schimburile dintre mai multe părți, eficiența fiind măsurată 
prin criterii individualiste. Sau, altfel spus, orice schimb între mai multe 
parti, susceptibil de a genera surplus, poate cîştiga, conceptual, aprecierea 

unanimă a tuturor participanţilor. (În jocurile de sumă pozitivă, toţi jucătorii 
pot cîştiga). Pentru a obţine acest rezultat, tentatiile indivizilor de a investi 
în cîştiguri pur distributionale trebuie cumva reduse sau eliminate. O regula 
a unanimitatii oferă fiecărui participant şi tuturor la un loc un veto asupra 
rezultatelor finale; ea plasează fiecare persoană pe o poziție de pe care 
poate purta negocieri bilaterale cu ceilalți, consideraţi ca fiind o unitate. 
Datorită acestei caracteristici, costunle acordului în cadrul regulii unanimită- 
tii pot fi foarte ridicate sau chiar prohibitive. Recunoscînd acest fapt, 
Wicksell însuşi dorea să propună o regulă calificată a unanimitati, prin 
care înţelegea ceva asemănător cu cinci sesimi din toți participanții (sau 
din reprezentanţii lor), pentru decizii în domeniul fiscal. 


DREPTURILE INDIVIDUALE ÎN CONDIȚIILE 
ALTOR REGULI DECÎT CEA A UNANIMITATII 


Luind în considerare eficienţa instituțională, abandonarea unanimităţii 
în atingerea deciziilor colective pare a fi necesară. Totuşi ar trebui accentuată 
importanța acestei schimbări în orice deviere de la orice „contract social” 
post-constitutional. În Calculus of Consent, Gordon Tullock şi cu mine am 
analizat alegerea ce trebuie făcută de un individ în faza contractului 
constitutional presupunind că poziţia sa în privinţa costului şi a beneficiului 
în deciziile ulterioare este imprevizibilă. Am dedus o bază logică pentru 
adoptarea de reguli implicînd mai puţin decît unanimitate, deşi nu am prezen- 
tat argumente pentru vreuna dintr-un set mai larg de alternative'”. Într-adevăr, 
unul dintre scopurile noastre subsidiare a fost să demonstrăm că nu există 
nimic unic în ceea ce priveşte regula majorității, alternativă cel mai adesea 
asociată cu acţiunile colective neunanime. Însă preocuparea mea, în momen- 
tul de fata, nu este determinarea regulii care să fie adoptată în cazul opțiunii 
colective post-constitutionale. Avînd în vedere scopurile actuale, putem 
considera că a fost adoptată oricare dintre regulile ne-unanime, şi am putea 
folosi pentru ilustrare votarea cu majoritate simplă. Această regulă este 
aleasă probabil ca parte din contractul constituțional mult mai cuprinzător 
care defineşte întregul set de drepturi al indivizilor. Preocuparea mea este 
reconcilierea acestei reguli a majorităţii cu conceptul schimbului între mai 

multe parti. Care sînt ,,drepturile” individului în acest context? Putem discuta 
alegerea colectivă în termeni analogi cu schimburile voluntare de bunuri 
private? Este necesar să analizăm deciziile colective într-un context total 
diferit de cel care se aplică în cazul regulii unanimitati1? 

În cazul unei reguli de unanimitate, deciziile, dacă sînt luate, pînă la 
urmă, sînt garantat eficiente, cel puţin în sensul anticipat. Acordul indi- 
vidual semnalează aşteptările individuale ca beneficiile să întreacă costurile, 
ambele categorii fiind evaluate din punctul de vedere al dimensiunilor utili- 
tății personale, care pot sau nu să cuprindă interesul personal definit in 
mod îngust. În cazul unui bun pur public, beneficiile individuale ce urmează 
a fi asigurate, aşa cum au fost evaluate, trebuie să depăşească cota indivi- 
duală convenită în ceea ce priveşte costurile, măsurată în oportunități dinain- 
te acceptate de a dobindi bunuri private. De la o distribuţie iniţială de dotări 
sau de bunuri, schimbul între mai multe părți întruchipat în furnizarea de 
bunuri publice deplasează fiecare individ către o distribuţie finală ce in- 
clude bunurile publice, o distribuţie care este evaluată superior în termenii 
utilității. Fiecare persoană dintr-o colectivitate se deplasează către o poziție 
superioară pe suprafaţa propriei utilităţi, sau crede că o va face, ca rezultat 
al deciziei asupra bunurilor publice atinsă prin acordul unanim. 

Nici unul dintre aceste rezultate nu este garantat atunci cînd deciziile 
colective sînt luate prin reguli necesitînd mai puţin decît unanimitate. În 
votul cu majoritate simplă, de exemplu, o persoană poate găsi că o decizie 
a majorităţii privind furnizarea de bunuri publice îl deplasează pe o poziţie 
mai degrabă inferioară decît superioară, pe suprafaţa utilității sale. Care 
sînt „drepturile” sale într-o asemenea schimbare post-constitutionala? S-ar 
părea că, pentru persoana în cauză, acest tip de schimb nu ar putea fi denumit 
„contract”. Bunuri pe care el le pretuieste îi sînt luate, în ciuda dorinţei 
sale exprese. Constrîngerea este exercitată asupra sa aparent în acelaşi mod 
în care o exercită bătăuşul care-i ia portofelul, în Central Park. Acest mod 
de a pune problema este obişnuit, numai că tinde să mascheze multe aspecte 
ce necesită o analiză atentă. Hoţul ia portofelul victimei. Ar trebui să fim 
de acord că aici apare o constringere autentică pentru că victima, hoţul si 
tertii sînt de acord şi acceptă drepturile de proprietate. Portofelul a fost al 
victimei prin dreptul de proprietate, alocat şi recunoscut. Este acest fapt 

comparabil cu situația cetăţeanului care găseşte că trebuie, de teama 
pedepsei, să plătească taxe pentru bunurile publice, în valori ce depăşesc 
sumele cu care ar contribui în mod voluntar? Este colectivitatea — dirijată 
de coaliția cu putere decizională efectivă, autorizată prin contractul 
constitutional conceptual — analogă cu hoțul? Fără îndoială, colectivitatea 
este văzută în acest fel de multe persoane, şi nu numai de acelea ale căror 
utilităţi pot fi reduse în mod direct, la un anumit moment. 

Aceasta este una dintre sursele principale de confuzie în discuția 
modernă asupra politicii sociale şi este legată de un paradox al guvernării 
pe care il vom examina mai în detaliu în capitolul 6. Daca, aşa cum am 
postulat, drepturile indivizilor sînt definite ca drepturi de a face unele lucruri 
avînd în vedere un set initial de dotări sau de bunuri, impreună cu apartenenţa 
la o colectivitate care este împuternicită să acţioneze cu ajutorul regulilor 
ne-unanime si, în plus, dacă aceste drepturi ar trebui acceptate în mod 
reciproc, devine inconsecvent şi contradictoriu pentru o persoană să pretindă 
că „drepturile” sale sînt violate în momentul elaborării regulilor deciziei 
colective, autorizate prin constituţie. În acest moment trebuie să ne amintim 
încă o dată faptul că analiza rămîne atemporală. Presupunem că aceleaşi 
persoane participă la contractul constituțional conceptual şi la modificările 
post-constitutionale. Din acest fapt rezultă că, dacă un contract constitutional 
este făcut în aşa fel încît să definească persoane separate pe baza drepturilor 
de proprietate şi dacă aceste drepturi sînt înțelese de toți ca incluzind 
apartenenţa la o comunitate politică autorizată să ia decizii prin reguli mai 
laxe decît unanimitatea, fiecare persoană trebuie să fi acceptat, in acest 
moment prealabil, limitările asupra drepturilor sale personale pe care le-ar 
putea produce acest proces de decizie. (A se nota faptul că această afirmaţie 
nu semnifică faptul că contractul constituțional prealabil a fost optim şi 
eficient. A se mai nota şi că justetea sau injustetea acestui contract sînt 
irelevante aici.) ‘ 

Pentru a clarifica analiza, ar fi folositor să distingem două structuri 
instituționale de abatere de la regula unanimităţii pentru acţiunea colectivă. 
În prima, deciziile colective sînt luate printr-un acord mai restrîns al 
membrilor colectivităţii, dar aceste reguli sînt condiționate din exterior astfel 
încît să garanteze rezultatele care ar putea fi atinse conceptual în condiţii 

de unanimitate, fără dificultăți de negocieri sau acord. Altfel spus, rezultatele 
generate de alegerea colectivă trebuie să fie superioare poziţiilor de dinaintea 
alegerii, pentru toti membrii comunității, evaluarea facindu-se în termeni 
de utilitate. În acest cadru restrîns, pare legitim să ne referim la acţiunea 
colectivă ca fiind un contract sau un schimb indirect. Regula decizională 
ce implica mai putin decît acordul general trebuie neapărat să evite efectele 
comportamentale ale regulii unanimității, dar scopul primeia este acela de 
a realiza, în esenţă, scopuri similare. Chiar dacă un individ ar fi ales altfel 
decît rezultatul produs de regula-substitut, cl ar fi realizat o îmbunătățire 
netă în utilitatea sa prin participarea sa în colectivitate. Aşa cum o va sugera 
discuţia ulterioară, această abatere limitată de la unanimitate nu este lipsita 
de aplicaţii în lumea reală. 

În al doilea set de instituţii ce urmează a fi examinate, regulile colective 
de decizie nu sînt supuse restricţiilor, iar cînd unanimitatea este abandonată, 
un individ poate suferi în mod real pierderi de utilitate de pe urma „partici- 
pari’. Cu alte cuvinte, el poate sfirsi la un nivel de utilitate mai scăzut 
decît cel pe care şi l-ar fi putut menţine în absența completa a acţiunii 
colective (să ne amintim că presupunem, în continuare, faptul că a existat o 
acceptare reciprocă a drepturilor, definite iniţial ca înzestrări). Ar putea 
părea improprie denumirea acestui proces drept „contractual”. În acest caz, 
acțiunea colectivă ar putea părea unui individ a fi echivalentă cu cea a 
infractorului din parc, sau mai rău. Chiar şi aici, totuşi, trebuie specificate 
exact protecțiile pe care contractul constitutional le oferă individului impo- 
triva deciziilor opresive ale colectivitati1 sau ale guvernului. Dacă constituția 
implică o acţiune colectivă lipsită de restricţii, în condiţiile unor reguli ne- 
unanime, individul nu ,,detine” în realitate înzestrările sau stocurile iniţiale 
într-un mod perfect analog cu „proprietatea” din cealaltă structură institu- 
tonală. „Proprietatea privată” capătă un înţeles total diferit în acest con- 
text, un înțeles care trebuie explorat în detaliu. Înaintea unei asemenea 
explorări, ar fi util totuşi să prezentăm într-un mod mai sistematic structura 
alternativă”. 

Contractul indirect în conditiile regulilor de decizie mai laxe decît 
unanimitatea. Putem discuta prima dintre cele două alternative cu ajutorul 
unui model simplu cu două persoane si al unei singure diagrame. În figura 

3.1. măsurăm utilitatea unei persoane, A, pe ordonată, şi utilitatea unei alte 
persoane, B, pe abscisă (construcţia este similară cu cea din fig. 2.2. din 
capitolul 2). Utilitatea atinsă de fiecare persoană prin instituirea contractului 
constituţional este reprezentată de C. Comerţul dintre cele două persoane 
în bunuri private sau partitionabile translează poziția la E. Ramin totuşi de 
extras unele avantaje din furnizarea unui bun consumat în comun (modelul 
cu două persoane este tratat aici ca fiind analog cu un model cu mai multe 
persoane; într-un model real de interacţiune dintre două persoane, nu pot 
apărea prea multe probleme în atingerea acordului privind exploatarea 
comună sau colectivă). Dacă grupul poate atinge acordul cu ajutorul unei 
reguli de unanimitate, putem fi siguri că va apărea un rezultat final în 
cuadratul nord-vestic din E, suprafaţă delimitata de liniile punctate ce trec 
prin E. În extensia noastră la o lume cu mai multe persoane, am considerat 
totuşi că o unanimitate efectivă este inaplicabilă şi că se adoptă în mod 
constituțional o variantă mai laxă decît unanimitatea. În exemplul cu două 
persoane, acest lucru înseamnă că deciziile pentru grup vor fi luate de una 
sau alta dintre cele două persoane din grup, fie de A sau de B, independent 
de preferinţele celeilalte. 


Fig. 3.1. 

Considerăm că deciziile colective se limitează la achiziţionarea, apro- 
vizionarea si finanţarea unui singur bun pur public. A se nota ca această 
presupunere, prin ca însăşi, restrînge în mod sever setul de rezultate posibile. 
În cel mai bun caz, unicul conducător ar putea impune grupului său costurile 
bunului, în condiţiile furnizării bunului la nivelul propriei satietati. Numai 
această constringere nu ar fi totuşi suficientă pentru a asigura suprapunerea 
rezultatelor peste suprafaţa schimbului indirect, delimitată de liniile punc- 
tate din fig. 3.1. Ca o constrîngere suplimentară, să considerăm că în contrac- 
tul constituţional de bază se specifică instituirea impozitelor. Adică, există 
cerinţe constituţionale conform cărora unicul bun public trebuie finanţat 
printr-o structură specifică de impozite. Am fi putut selecta oricare dintre 
modelele familiare de impozitare cum ar fi: impozit egal pe cap de locuitor, 
impozite proporționale pe venituri, impozite progresive pe venituri şi altele. 
În acest context, dacă instituirea impozitelor este bine aleasă, rezultatele 
obținute în condiţiile unui singur conducător pot fi benefice, global, pentru 
ambele persoane. În mod ideal, alegerea structurii de impozitare ar putea 
face regula de decizie colectivă irelevanta, de vreme ce toate regulile ar 
putea produce acelaşi rezultat'*. Impozitul ideal n-ar putea fi ales, binein- 
teles, la nivel constitutional. Dar dacă se selectează o structură practicabilă 
de impozite, cuplată cu limitarea acțiunii colective la furnizarea bunurilor 
publice autentice, am putea prevedea în mod plauzibil că rezultatele vor fi 
delimitate în aria Pareto-superioară. Să considerăm ca supliment la fig. 
3.1. tipurile de cerere prezentate în fig. 3.2. şi să presupunem că sînt solicitate 
impozite egale pe cap de locuitor. Dacă individul A este conducătorul, el 
va alege o cantitate Q ; dacă individul B este conducătorul, el va alege Q,- 
A se observa faptul că, în fiecare caz, cel care nu conduce se va bucura 
totuşi de un surplus fiscal net din participarea la aranjamentul privind 
bunurile publice. Putem prezenta aceste rezultate separate în fig. 3.1. ca 
fiind, respectiv, poziţiile A” şi B”. A se nota că ambele aparţin setului 
Pareto-superior. 

Fig. 3.2. 


Aceasta înseamnă că fie A’, fie B* ar fi putut fi realizate, la nivel 
conceptual, din funcţionarea unei reguli a unanimității, data fiind confi- 
guratia şanselor ca negocierile vizind găsirea unei soluţii să genereze astfel 
de efecte. Dată fiind instituţia de impozitare postulată, cel care nu conduce, 
B, nu va fi satisfăcut la A” sau Q.. El nu se va situa la nivelul marginal de 
ajustare în raport cu cantitatea bunurilor publice şi cota de impozit. Dacă 
ar deveni conducător, el ar prefera să se deplaseze spre B* sau Q,. El va fi 
deci „nemulțumit” de decizia privind impozitul ce îi este impus de A, prin 
soluția A”. Asemenea rezultate s-ar aplica invers lui A, dacă nu el ar fi 
conducătorul. 

Constringeri diferite vor genera, bineînţeles, rezultate diferite, chiar 
si cu reguli de decizie identice. Să considerăm acum că A rămîne cel ce ia 
decizia colectivă, dar sînt percepute, în locul impozitelor egale pe cap de 
locuitor, impozite proporţionale cu venitul. În plus, să presupunem că B 
are un venit mai mare decît A, aşa cum este indicat de poziţiile D, şi D, în 

fig. 3.2. Acest impozit va tinde să reducă cantitatea de bunuri preferate de 
B şi să o sporească pe cea preferată de A. Conform acestei scheme de 
impozitare, individul A ar putea alege în mod optim Q”, iar individul B ar 
putea alege Q’,. Poziţiile de utilitate atinse în cazul în care conduce o singură 
persoană sînt prezentate ca A™ şi B” în fig. 3.1. Aşa cum s-a observat, 
ambele rămîn în interiorul regiunii Pareto-superioara, fata de poziţia iniţială, 
E. Acest exemplu sugerează că ar putea exista un întreg set de impozite şi 
de instituiri bugetare sau, mai general, de constringeri constituţionale in 
procesul fiscal care vor garanta faptul că regulile ne-unanime operează 
efectiv ca instrumente de producere a ceea ce am numit „schimb indirect” 
între indivizi pentru bunuri pur publice. 

Este important să identificăm atît scopul cît şi limitele constringerilor 
constituționale care ar putea fi impuse în operarea regulilor ne-unanime de 
decizie colectivă, în stadiul post-constitutional al interactiunii sociale. Pentru 
a rămîne în cadrul a ceea ce am putea numi limite contractuale largi, indivizii 
trebuie să fie asiguraţi ca, global, politica în curs de aplicare le va produce 
mai degrabă beneficii decît pagube. Oricum, nu există nimic în „structura 
de schimb” a bunurilor publice care să dicteze unicitatea în distribuția 
cîştigurilor din afaceri, nimic analog cu distribuția unică a surplusului net 
realizabil, în condiţii comparabile, prin comerțul cu bunuri private, nici un 
unic vector pret apărut din recontractarea idealizată. Din acest motiv, poate 
apărea o variaţie considerabilă în structura politico-institutionala, în reguli, 
fără a deplasa forțat rezultatele dincolo de limitele reciprocitati beneficiilor 
pentru toate părţile. În limbajul teoriei jocurilor, miezul jocului referitor la 
bunurile publice este considerabil mai cuprinzător decît cel aferent bunurilor 
private'’. Într-un regim cu plăți colaterale perfecte si cu costuri pentru tran- 
zactii nule, un rezultat alocativ unic pentru furnizarea unui bun pur public 
va fi obținut numai dacă feedback-urile venit-efect sînt neglijate sau lipsesc. 
Totuşi, orice rezultat alocativ realizat poate fi atins prin oricare dintr-un set 
de modele distributive. Un rezultat alocativ cere ca preţurile marginale cu 
care se confruntă participanţi separați să se afle într-o anumită relaţie 
reciprocă. Nu există nici o relaţie comparabilă între preţurile medii. Restric- 
tiile relativ largi impuse de constrîngerile „schimbului indirect” cer doar 
ca toate persoanele să realizeze beneficii nete. Mai general spus, unde plățile 

colaterale sînt costisitoare, constrîngerile permit, de asemenea, abateri 
considerabile de la atingerea eficientei alocative idealizate. Singura condiție 
necesară este ca schimbul de bunuri publice, conceput ca joc, să aibă sumă 
pozitivă pentru toți participanții. Nu este necesar ca beneficiile agregate să 
fie maximizate. În măsura în care beneficiile totale pot fi influențate de 
reguli, eficienţa anticipată a alocării devine un criteriu de adaptare, în stadiul 
constituțional. Dar, aşa cum vom sugera, acest criteriu poate fi influențat 
de normele de distribuţie. 

Deplasări neconstrinse de la regulile de unanimitate. Un model 
categoric diferit este introdus atunci cînd deciziile colective pot fi luate 
conform unor reguli ne-unanime, fără nici o limita sau constringere constitu- 
tionala. Amintiti-va că schema noastră de bază include o separare conceptu- 
ală între stadiul contractului constituţional, în care sînt definite drepturile 
individuale şi sînt întocmite regulile deciziei colective; şi contractul post- 
constitutional, în care comerţul şi schimburile au loc între persoane ale 
căror drepturi de a efectua anumite activităţi şi de a dispune de anumite 
lucruri sînt definite în stadiul anterior. Această schemă ne permite să discu- 
tăm procesul pieţei, comerțul cu bunuri private şi acele procese politice ce 
implică „schimburi” de bunuri publice în stadiul post-constitutional. Am 
încorporat şi „schimburile indirecte” ce au loc în cadrul regulilor ne-unanime 
constrinse, referitoare la decizia colectivă. Dacă, totuşi, distribuţia dreptu- 
rilor în stadiul constitutional permite colectivităţii, statului să ia decizii 
conform oricărei reguli ne-unanime fără vreo constringere, schema propusă 
pare a implica o contradicţie internă. În exemplul cu două persoane, nu 
putem argumenta că drepturile lui B sînt definite într-un stadiu anterior, 
dacă drepturile lui A sînt atotcuprinzătoare şi nesupuse vreunei restricţii. 
Modelul subliniază necesitatea definirii „drepturilor” sau limitelor celui 
ce 1a decizia pentru colectivitate, ca şi ale celor aferente persoanelor din 
colectivitate. Atit timp cît acțiunile colectivităţii sînt constrinse aşa cum 
am notat mai sus, am putut considera părțile contractante din negocierile 
post-constitutionale drept cetăţeni individuali. Deşi mult mai complex, pro- 
cesul politic devine analog cu procesul pieţei. Dar nu mai putem să gîndim 
în aceiaşi termeni atunci cînd sînt înlăturate toate restricţiile din calea 
acțiunii colective. 

S-ar putea încerca o ieşire din aparenta contradicție, recurgînd la 
„drepturile probabilistice”!S. Adică, am putea considera că drepturile omului 
şi celelalte sînt definite în constituţie ca fiind expuse la acțiunile ce urmează 
a fi întreprinse de o colectivitate neconstrinsa, operind conform oricăreia 
din amplul subset de reguli decizionale ne-unanime specificate, care vanază 
de la cvasi-unanimitatea unei majorități calificate wickselliene, prin votul 
cu majoritate simplă, pînă la dictatura unui singur om. Valoarea oricărei 
pretenţii reale a unui individ asupra „bunurilor”, inclusiv asupra propriei 
vieți, ar putea fi reprezentată deci cu ajutorul unei „valori aşteptate”, deter- 
minată prin caracteristicile descriptive ale regulii decizionale în vigoare, 
prin istoria socială a colectivităţii, prin valoarea pretentie1 nominale şi prin 
probabilitatea ca această pretenție să fie modificată, în sus sau în jos, printr-o 
acțiune impusă, întreprinsă în numele statului sau al autorităţii colective. 

Să considerăm, de exemplu, poziţia unei persoane căreia, în termeni 
nominali, i-au fost puse la dispoziţie o parte relativ mare din „bunurile” 
colectivităţii, dar care este membră într-o colectivitate ce ia decizii pe baza 
unui vot cu majoritate simplă, fără constringeri explicite sau tradiţionale 
de ordin constituțional. În acest context, probabilitatea ca persoana 
respectivă să poată menţine valoarea nominală a „bunurilor” sale, aşa cum 
au fost ele alocate, sau să o îmbunătăţească participînd la comerţul cu bunuri 
publice, ar fi mică. Ar putea considera posibil să calculeze o anumită 
„valoare aşteptată” realistă şi plauzibilă pentru pretenţiile sale nominale. 
Întrebarea este dacă această valoare ar putea oferi o bază atît pentru comerţul 
şi schimbul de bunuri publice, cit şi pentru cele de bunuri private. În măsura 
în care comerțul poate avea loc în termenii unor asemenea valori aşteptate, 
pare evident faptul că elementele de risc vor domoli în mod necesar 
presiunile înspre eficiență. 

Apare totuşi o problemă fundamentală referitoare la pretenţiile stabilite 
în mod nominal, conform cărora pot fi calculate asemenea valori aşteptate. 
Dacă aranjamentul contractual este aplicat în mod literal, de ce ar accepta 
o persoană colectivitatea neconstrînsă, pe lîngă setul său favorabil de 
drepturi nominale? Chiar şi conceptual, de ce ar fi acceptat ea alocarea de 
drepturi nelimitate colectivităţii? Aceste puncte impun discutarea contrac- 
tului constituțional pe care am încercat să o amînăm pentru un capitol ulte- 

rior. Dar poate fi avansat aici un răspuns provizoriu. Daca un individ 
recunoaşte existența unei colectivități neconstrinse care reduce valoarea 
pretențiilor sale nete, el ar fi trebuit să prefere de la început o anume restricție 
constituţională, definită în prealabil, asupra pretențiilor sale, combinată cu 
o restricție suplimentară asupra acțiunii colective. La fel, dacă o altă persoa- 
nă constată că valoarea aşteptată a pretențiilor sale nete, sub presiunea 
acțiunii colective neconstrînse, o depăşeşte pe aceea măsurată pe baza valorii 
nominale a alocării sale, această persoană ar trebui să prefere o alocare 
nominală mai mare, combinată cu impunerea unor limite asupra colecti- 
vitatii. Pentru ambele persoane, incertitudinea este redusă prin restricțiile 
asupra acțiunii statului. 

Acest fapt ar furniza o bază logică pentru impunerea unor constringeri 
asupra colectivităţi, ca unitate activă, chiar dacă necesitatea instituţională 
cere ca această unitate să acționeze independent de eforturile individuale. 
O bază suplimentară pentru constrîngerile constituționale asupra acțiunii 
colective este oferită atunci cînd se recunoaşte că, dacă nu există constrîn- 
geri, indivizii au un stimulent mai puternic de a investi resurse în încercări 
de a-şi asigura controlul asupra deciziilor colective. Controlul asupra apara- 
tului de luare a deciziilor devine un instrument de asigurare a cîştigurilor 
aferente unei componente de sumă nulă din jocul politic. $1, pentru colec- 
tivitatea luată în ansamblu, toate resursele investite pentru cîştigarea acestui 
control sînt irosite. Stimulentele de a obţine controlul asupra mecanismului 
de luare a deciziei colective nu sînt, bineînțeles, în totalitate absente din 
modelul complet constrîns. Aşa cum arată diagrama simplă din fig. 3.1., 
există o anumită diferenţă în termeni de utilitate, dacă A sau B este persoana 
care ia în mod efectiv decizia pentru comunitate. În modelul neconstrîns, 
totuşi, individul A poate lua în calcul perspectiva de a atinge o poziţie 
precum A, care ar rezulta din cîştigarea controlului asupra procesului 
decizional în colectivitate, în timp ce B ar putea fi în mod similar atras de 
perspectivele de a se muta în B, dacă reuşeşte să pună stapinire pe friiele 
guvernării. Este clar că stimulentele de a investi resurse în „politică” sînt 
mai mari în modelul neconstrins decît în cel constrins. 

Un corolar la aceasta este motivaţia persoanelor care controlează luarea 
deciziei colective de a folosi aceste mijloace mai degrabă pentru realizarea 

de bunuri private şi partitionabile, care oferă satisfacţii directe şi sînt 
divizibile, decît pentru producerea de bunuri publice autentice de care să 
beneficieze toate persoanele din comunitate. Într-o colectivitate neconstrînsă 
constitutional, se pare că transferurile nete de avutie şi venit se vor aglomera 
în acțiunea guvernamentală în mult mai mare măsură decît s-ar întîmpla în 
regimurile constituţionale constrinse. Folosirea veniturilor din taxele 
colectate de la cei „dinafară” spre a alimenta conturile în bănci elveţiene 
ale celor „dinăuntru” este exemplul cel mai familiar. 

De fapt, analiza acțiunii colective neconstrinse, în condiţiile unui me- 
canism bazat pe o regulă ne-unanimă, ne aduce înapoi, în punctul de pornire. 
Scopul principal, în sens „social” mai larg, al definirii drepturilor în contrac- 
tul constituțional este acela de a facilita anarhia ordonată, de a furniza baza 
de la care indivizii pot iniţia şi efectua afaceri şi schimburi atît în forme 
simple, cit şi în forme complexe. Definind şi acceptind o structură de drep- 
turi, indivizii îşi pot reduce propria investiţie în apărare sau acaparare $1 îşi 
pot derula activităţile de creştere a nivelului utilității prin tranzacţii negociate 
liber între ei. În măsura în care acţiunii colective îi este permis să rupă 
barierele impuse de reciprocitatea cîştigurilor din schimburi, atît directe 
cît şi indirecte, comunitatea fie a făcut un mare pas înapoi în jungla anarhistă, 
fie a eşuat în a face pasul decisiv spre a ieşi din această junglă, de la bun 
început. 

Funcționarea unei colectivități neconstrinse nu ar putea decît cu greu 
să apară în urma contractării raționale, de tip constituțional, între persoane. 
Din punct de vedere istoric, o etapă explicită a contractării constituționale 
poate să nu fi existat niciodată; structura drepturilor poate să fi izvorit 
dintr-un proces evolutiv caracterizat de absenţa unei înțelegeri conştiente. 
Tocmai acest context poate să fi generat aparenta contradicție. Mai impor- 
tant pentru scopurile mele, chiar dacă ceva asemănător cu un contract iniţial 
poate să fi stabilit structura drepturilor individuale şi colective, este faptul 
că această structură se poate eroda cu timpul. Deşi initial au fost constrinse, 
puterile colectivitatii pot creşte treptat pînă la a deveni, practic, nelimitate. 
Aşa cum am notat mai devreme, modelele contractuale nu sînt menite să 
ilustreze adevărul istoric. Sînt, în schimb, menite să ajute la dezvoltarea 
criteriilor cu ajutorul cărora pot fi evaluate sistemele politico-juridice 

existente. În acest context, probele empirice precum că o colectivitate, asa 
cum există ea, ar fi neconstrinsa, sugerează ipoteza că s-ar putea obtine 
acordul general în vederea unei revizuiri constituţionale autentice. 

Analiza din acest capitol derivă, şi ea, din normele de bază ale indivi- 
dualismului, discutate în capitolul 1. Poziţia adoptată aici este în opoziţie 
evidentă cu aşa-numita viziune „pozitivistă” care neagă posibilitatea con- 
stringerii ultime a colectivitatii. Aceasta din urmă a fost poziţia lui Hobbes 
şi în acest model conceptual individul îşi predă toate drepturile suveranului, 
în momentul contractului initial. În terminologia volumului de fata, aceasta 
este echivalent cu a spune că numai colectivitatea, statul deţine orice s-ar 
putea numi „drepturi. Acele pretenţii ale persoanelor de a desfășura 
activităţi specifice, inclusiv dispunerea şi folosirea resurselor, sînt supuse 
tot timpul la redefiniri arbitrare din partea statului. Și, într-adevăr, rolul 
central al statului in acest model pozitivist este acela de a concilia pretenţiile 
concurente dintre indivizi şi grupuri, soluționare ce implică în mod necesar 
redefinirea continuă a limitelor". Nu voi lua partea concepţiei din această 
carte împotriva argumentelor pozitiviste. Nu poate fi dovedit empiric dacă 
este posibil să limităm puterile guvernului, să protejăm drepturile 
individului, într-o utilizare autentică a acestui termen. Tocmai în acest punct, 
însă, atitudinile indivizilor fata de realitate par să fie mai importante decît 
însăşi realitatea. Deciziile guvernamentale sînt luate întotdeauna de oameni, 
lar dacă aceşti oameni acționează în cadrul unei paradigme care 
întruchipează constringeri constituționale importante, analiza bazată pe „ca 
si cum” pare justificată, indiferent de puterea ultimă care poate rămîne sau 
nu neexercitată. 


ALOCARE ŞI DISTRIBUIRE 


Distincția categorică pe care am făcut-o între contractul constitutional 
şi contractul post-constitutional poate părea familiară economiştilor. Dis- 
tinctia este legată de cunoscuta dihotomie neoclasică dintre alocare şi 
distribuire, legată în special de modul în care ultima este tratată în discursul 
normativ din economia politică. Într-o lume limitată la bunuri şi servicii 
private şi partitionabile, cînd sînt definite drepturile de proprietate, pieţele 

vor începe să aloce resurse cu o eficienţă tolerabilă iar cîştigurile din comerţ 
vor fi distribuite între anumite parti într-un mod specific. Economiştii 
neoclasici şi moderni nu şi-au exprimat decît prea putin, sau deloc, preocu- 
parea pentru distribuția făcută de piață asupra ciștigurilor obținute din 
comerţ. Ei s-au dovedit refractari in a recepta rezultatele finale ale distri- 
buției rezultatelor finale, în primul rînd pentru că nu doresc să-şi restringa 
domeniul lor de analiză la contractul post-constitutional. Distincția 
dezvoltată aici ar fi putut fi folositoare pentru clarificarea multor aspecte 
din discuţia asupra economiei politice, pentru că ar fi arătat că problemele 
distributionale apar nu cu referire la cîştigurile globale obţinute din schimb, 
ci cu referire la distribuţia inițială de dotări sau de capacități — acea distribuție 
ce furnizează baza de la care indivizii intră în procesul de schimb. 

În acest context particular, discuţia şi analiza schimbului de bunuri 
publice în contractul post-constitutional a fost mult mai sofisticată decît 
analiza paralelă a sectorului privat al pieţei. Knut Wicksell a recunoscut în 
mod explicit că normele de eficienţă pentru furnizarea de bunuri şi servicii 
ce vor fi consumate în comun, care l-au inspirat în cercetarea sa asupra 
instituțiilor potrivite pentru luarea de decizii colective, sînt aplicabile numai 
într-un context în care dreptunile de proprietate privată sînt bine definite şi 
larg acceptate. Wicksel a recunoscut că întregul proces decizional trebuie 
să fie modificat atunci cînd se are în vedere contractul constituțional autentic. 
Din acest punct de vedere, ca şi din altele, abordarea mea a fost influenţată 
de Wicksell. În tratatul său fundamental pentru teoria modernă a finanţelor 
publice, R.A. Musgrave face o distincție categorică între latura alocationala 
a bugetului şi latura sa distributionala'*. În special în răspunsul său la încer- 
cările de a extinde normele alocationale la politica distributionala, Musgrave 
pare să facă o distincţie categorică între procesele fundamentale de decizie 
implicate aici!?. 


Capitolul 4 


CONTRACTUL CONSTITUTIONAL: 
TEORIA DREPTULUI 


Asa cum am sugerat anterior, contractul post-constitutional a suscitat 
atenţia primordială a economiştilor, în întreaga perioadă a existenţei discipli- 
nei ca obiect independent de studiu. În ciuda concentrării eforturilor asupra 
proceselor de schimb, rămîn nerezolvate complexitati analitice majore. Ce 
am putea anticipa atunci cînd încercăm să conceptualizăm contractul consti- 
tutional, acea interacţiune umană în care drepturile individuale pot fi defi- 
nite iniţial, în care regulile pentru comportamentul inter-personal pot fi, 
ele însele, stabilite şi prin care „societatea”, literal vorbind, înlocuieşte 
„anarhia”? Odată ce am deschis acest domeniu unei examinări critice, să 
ne suprindă oare tendința economiştilor de profesie de a începe cu asertiunea 
că drepturile de proprietate sînt bine definite? Să ne mai mirăm că o teorie 
autentic economică a dreptului rămîne nedezvoltata?' 

Criticile nu ar trebui, totuşi, să-i evidentieze doar pe economişti. Ei 
se pot scuza, cu o oarecare legitimitate; domeniul lor tradițional este sau ar 
trebui limitat la contract. Poate că am putea îndrepta criticile noastre direct 
asupra celor a căror profesie pune accentul pe relațiile de putere între indivizi 
şi grupuri. Dar politologii ezită să urmeze iniţiativele sugerate de Thomas 
Hobbes. Ei au acordat o atenţie sporită obligaţiei politice a indivizilor, fie 
ei conducători sau conduşi, şi o atenţie relativ scăzută poziţiilor fundamen- 
tale din care trebuie evaluate obligaţiile comportamentale. În apărarea sa, 

totuşi, ştiinţa politică poate pretinde că întruchipează un simţ istoric mai 
complicat şi mai sofisticat decît ştiinţa economică. Odată ce s-a recunoscut 
că instituţiile observate ale ordinii juridice şi politice există numai într-un 
cadru istoric, tentatia de a analiza originile conceptuale independent de 
procesul istoric este în mare măsură diminuată. E mai puternică tendinţa să 
afirmăm ceea ce reprezintă în esență poziția pozitivistă, aceea că există o 
structură a legii, un sistem juridic, un set de drepturi de proprietate şi că 
este aproape inutil să încercăm să înțelegem sau să elaborăm o metaforă 
contractuală pentru apariţia lor, care să ajute la găsirea unor criterii pentru 
schimbarea socială. Această abordare are meritele ei, cu condiţia să nu 
pretindem ca ea să excludă alte analize complementare. Unele dintre impli- 
catiile acceptării „legii ca fapt” vor fi tratate pe larg în capitolul 5. 

Pentru a discuta sau analiza criterii posibile de modificare a structurii 
drepturilor, ne va fi de folos înţelegerea originilor conceptuale. Cum s-a 
mai sugerat anterior, problema care se pune este de a încerca să explicăm şi 
să înţelegem relaţiile dintre indivizi si dintre indivizi şi guvern. În acest 
scop sînt necesare modele de origini conceptuale de tipul „ca şi cum”, ce 
nu tin seama de faptele descrise în documentele istorice.* Vom pune accentul 
pe ,,explicatie” şi „înțelegere”, din moment ce tendinţa de a introduce afir- 
matia normativă devine extrem de puternică la acest nivel al discursului. 
Tocmai pentru că originile conceptuale sînt discutate independent de datele 
istorice observabile, distincţia între analiza pozitivă şi presupunerea norma- 
tivă este greu de detectat. 

Ar trebui oare să postulăm o egalitate fundamentală între oameni 
într-un cadru originar pentru a deriva structura unei societăți libere din 
comportamentul rațional, motivat de interesul personal? Am răspuns adesea 
afirmativ la această chestiune, chiar dacă implicit. Pe parcurs, am făcut ca 
întreaga noastră „teorie” a fundamentelor constituționale să fie extrem de 
vulnerabilă fata de o refutare pozitivistă. În această carte, încerc să explic 
cum „legea”, „drepturile de proprietate”, „regulile de comportament” pot 
izvori din comportamentul non-idealist, egoist al oamenilor, fără nici o 
prezumție de egalitate într-o poziție originară oarecare — egalitate fie în 
fapt, fie anticipată.? În această tentativă, nu voi pretinde că am evitat toate 
influențele normative. Dar voi argumenta că abordarea întreprinsă este mai 

putin normativă decît cea obişnuită, care spune, de fapt, că orice analiza 
logică a legii ar trebui să se bazeze pe prezumția de tip „ca şi cum” a 
egalităţii personale. Putem întări considerabil fundamentele libertății daca 
vom reuşi să demonstrăm că se poate prevedea aparitia, chiar printre oameni 
care sînt inegali, a unei structuri de drepturi juridice, o structură ce reține 
elemente caracteristice pe care le asociem cu preceptele individualismului. 
Numai după aceea vom putea oferi o critică constructivă a veritabilului 
labirint de confuzie privind ordinea constituțională, confuzie care abundă 
la cele mai elementare nivele ale discuţiei. 


INEGALITATEA PERSONALĂ 


Pentru a face analiza contractului constituțional cît mai generală posibil 
ar trebui să se admită existenţa unor diferente substanțiale între persoane, 
în cadrul conceptual originar. Aceasta nu înseamnă postularea inegalităţii 
de fapt. Analiza ar trebui să fie suficient de generală pentru a fi aplicabilă 
dacă, de fapt, persoanele s-ar dovedi a fi substanțial echivalente. Ceea ce 
trebuie evitat este dependenţa rezultatelor de prezumția fără fundament a 
egalităţii naturale. Gradul sau măsura inegalităţi va afecta, desigur, descrie- 
contract. 

Să considerăm, astfel, un cadru inițial oarecare, în care oamenii nu 
sînt egali. Urmind practica economiştilor, vom putea trata inegalitatea în 
două atribute separate: 1) gusturi sau preferinţe $1 2) capacităţi“. E necesar 
să se evite tendinţa de a aluneca exclusiv înspre clasificarea obişnuită a 
persoanelor după dotările personale în „bunuri măsurate probabil în dimen- 
siuni specifice mărfii. Acest procedeu este echivalent cu neglijarea esenței 
problemelor la care ne referim în acest capitol, cu presupunerea că drepturile 
individuale la mărfuri, bunuri, au fost deja definite. 

În sensul fundamental cerut de analiza de fata, un individ nu deține 
„bunuri” sau „resurse”. El poate fi definit initial printr-o funcţie de utilitate, 
pe de o parte şi printr-o funcție de producție, pe de altă parte’. Funcţia de 
utilitate sau preferinţă descrie ratele la care persoana doreşte în mod subiec- 
tiv să comercializeze bunuri (sau rele) unele în raport cu altele. Funcţia de 

producţie a individului este mai putin familiară. El va avea, inerent profilului 
său psihologic, un set de capacități (deprinderi, talente, abilităţi). Aceste 
capacități, aplicate într-un cadru ambiental specific, definesc pentru individ 
o relație potențială între input-uri (bunuri negative sau rele) şi produs (bunuri 
pozitive). Această relaţie constituie „funcția sa de producție”. 

Cum am observat deja, persoanele se deosebesc una de alta în gusturi, 
în capacităţi sau în ambele. Persoane identice atit în gusturi cit şi în capacități 
se află în situaţii ambientale diferite în privinţa capacităților lor. O persoană 
ce posedă talente mediocre poate intilni ocazii uriaşe de a-şi asigura bunuri 
evaluate pozitiv, în timp ce o persoană foarte talentată ar putea avea parte 
de ocazii mult mai puţin favorabile. Poziţia atinsă de o persoană depinde 
de trei elemente de bază: preferinţele sale, capacitățile sale şi cadrul său 
ambiental. Ar fi cu totul arbitrar să afirmăm că toți indivizii se confruntă 
cu cadre ambientale identice; acest lucru ar părea la fel de lipsit de temei 
ca şi postularea egalității personale în preferințe sau în capacităţi. 


INTERACȚIUNEA ANARHISTĂ 


Să luăm în consideraţie doi indivizi complet izolați unul de celălalt; 
fiecare pe o insulă separată, fără nici un contact social. Fiecare tinde să 
atingă un echilibru în comportamentul individual, determinat de interac- 
tiunea dintre funcția de utilitate, capacitățile sale de bază, inerente pentru a 
converti input-ul în output şi cadrul ambiental natural cu care se confruntă. 
Nu vom găsi căi simple de a judeca care dintre cei doi Robinson Crusoe 
este mai favorabil situat, sau care din e1 isi va asigura o mai mare „bună- 
stare”. Această lume din doi Crusoe este, desigur, pur anarhica. Nu există 
nici o lege şi nu există nici o nevoie de a defini drepturile indivizilor, fie 
ele drepturi de proprietate sau drepturi ale omului. Nu există nici o societate, 
ca atare. Totuşi, această lume din doi Crusoe asigură un punct de plecare 
folositor de la care să începem analiza lumii unde poate surveni conflictul 
personal. Să presupunem că persoanele, pe care le vom numi A şi B, nu 
mai sînt complet izolate, ci că ele se află acum într-o arie oarecare, limitată 
spațial, pe aceeaşi insulă. Această schimbare, în ca însăşi, nu implică modi- 
ficarea preferințelor vreunei persoane, deşi un astfel de efect nu ar trebui 

exclus. Cadrul ambiental al fiecărei persoane va fi, totuşi, în mod sigur, 
modificat. În absenţa legii, fiecare persoană o va considera acum pe cealaltă 
drept parte a mediului cu care se confruntă. Efectele acestui fapt asupra 
ratei la care relele pot fi transformate în bunuri poate urma mai multe modele. 

Într-o lume a penuriei, o exploatare reciprocă a mediului natural asi- 
gură că, pentru fiecare persoană, termenii schimbului cu propriul mediu 
sînt inrautatiti, în comparație cu cei specifici cadrului izolat, unde persoana 
face faţă singură acestui mediu. Mediul natural devine „proprietate comună” 
şi apar relaţiile reciproce obişnuite de tip externalitate. Cei mai multi econo- 
mişti vor tinde poate să oprească analiza în acest punct, fără să ia in conside- 
foarte diferit. Dacă producţia nu este simultană cu consumul de bunuri, 
indivizii pot depozita aceste bunuri pentru a le folosi mai tîrziu. În această 
situație, prezența lui B îl poate provoca pe A să depună efort, un rău, să-şi 
ascundă proviziile, să le apere şi să le protejeze de el. Cum acest efort ar fi 
putut fi folosit, altfel, pentru producerea directă de bunuri, rata neta de 
transformare a lui A este afectată negativ de această necesitate de apărare. 

Un efect perturbator ar putea opera şi în cealaltă direcție. Din cauza 
prezenţei lui B, A beneficiază de o nouă ocazie. El isi poate asigura bunuri 
care nu-i erau disponibile în cadrul lumii de tip Crusoe. Dacă ştie că B 
produce şi depozitează bunuri, A poate descoperi că localizarea şi luarea 
stocului de la B este mai eficientă decît producerea de bunuri similare. 
Acest efect, dacă ar fi predominant, ar tinde să schimbe funcția productivă 
a lui A într-un mod convenabil. Odată ce planurile de apărare şi de acaparare 
sînt recunoscute, e limpede că indivizii pot fi diferiți în funcţie de talentul 
cu care îşi exercită una din activități şi că astfel de diferenţe nu trebuie 
neapărat să corespundă capacităților lor relative ca producători direcți. Mai 
mult, indivizii pot fi diferiți în funcţie de înclinația pentru efortul de apărare- 
acaparare, în raport cu efortul de producţie directă. 

Este imposibil, desigur, să considerăm efectele prezenţei lui B asupra 
lui A fără să considerăm, în acelaşi timp, efectele prezenţei lui A asupra lui 
B. Cele două persoane se află într-o interacțiune reciprocă; comportarea 
lor este interdependentă chiar dacă nu avem o structură socială în interiorul 
căreia se manifestă interdependenta. Cum am arătat în capitolul 2, acest tip 

de interactiune poate fi analizat in termeni de externalitate, chiar daca lucram 
cu un model fără lege şi drepturi de proprietate. Este util să ne gindim la un 
model al dis-economiei externe reciproce în care comportamentul fiecărei 
persoane dăunează celeilalte. Să considerăm, mai întîi, comportamentul 
lui A în producția de bunuri în ambientul pe care-l împarte cu B, fără însă 
a se afla în dispută cu acesta. Adică, să afirmăm la început că A şi B îşi 
acordă unul altuia posibilitatea să obţină ajustări pe cont propriu, indepen- 
dent de orice perturbări. Fiecare îşi va folosi toată indeminarea pentru a 
atinge nivelul maxim de utilitate, în baza presupunerii că celălalt nu va lua 
bunuri de la el şi că, la rîndul său, el nu va lua nimic din stocul celuilalt. 
Acesta este doar un punct de plecare strict arbitrar şi nu reprezintă echilibrul 
final al secventei interacțiunii. În figura 4.1. această poziţie non-conflict 
este plasată la origine. 

Să notăm că, în această poziţie, A şi B nu trebuie să posede cantități 
egale din bun şi nici nu trebuie să accepte cantități egale din rau pentru a-şi 
asigura poziţia indicată. Pentru a ilustra, să afirmăm că la origine A exercită 
şase unităţi de efort (un rău) pentru a obţine, net, zece unități de banane (un 
bun), în timp ce B exercită cinci unități de efort pentru a obţine douăsprezece 
unităţi de bun de consum. 


< 


Efortul de apărare-acaparare 
al lui A 


X 


Efortul de apărare-acaparare 


| al lui B 
Fig. 4.1. 

Acest punct de plecare arbitrar nu reprezintă un echilibru comporta- 
mental pentru că, în această poziție, fiecare persoană are motive de a iniția 
un conflict, de a se angaja în activităţi de prada. Figura 4.1. arată ca, dacă 
A crede că B va rămîne în poziţia origine, el va initia acţiuni de jaf pentru 
a atinge poziţia Y. La rîndul său, B va avea motiv să încerce să atingă 
poziţia X. Reacţiile lui A la fiecare nivel al activităţii lui B de apărare- 
acaparare este indicată de curba R.. În mod similar, reacţia lui B la orice 
nivel de apărare-acaparare întreprinsă de A este ilustrată de curba R, . Echi- 
librul acestui mediu pur anarhic este atins în punctul E. La acest nivel, nici 
o persoană nu are motiv să-şi modifice comportamentul singur sau inde- 
pendent. Acest echilibru presupune că fiecare persoană poate să-şi exercite 
o parte oarecare a eforturilor sale pentru apărarea stocurilor, o altă parte 
pentru preluarea stocurilor celuilalt, şi o altă parte pentru producerea directă 
a bunurilor. Poziţia echilibrului independent de adaptare descrie consecinţa 
sau rezultatul previzibil în ordinea pur anarhică. Distributia, numită „distri- 
butie naturală” de Winston Bush, şi modelul celor două persoane pot fi 
extinse, desigur, şi la un mediu format din mai multe persoane“. 

Am accentuat în mai multe rînduri că nu există nici o prezumție de 
egalitate între persoane, în această adaptare independentă sau echilibru natu- 
ral. Un al doilea principiu important este că această poziție nu poate fi 
atinsă contractual. Pînă cînd nu se atinge echilibrul natural, nu avem o 
bază de la care persoanele pot negocia contracte, una cu cealaltă. Generarea 
acestui echilibru independent de adaptare este astfel stadiul precontractual 
al ordinii sociale, dacă putem folosi cu adevărat cuvîntul „social” aici. 

Nu avem drepturi de proprietate în sensul strict al acestui termen, în 
starea de echilibru astfel descrisă. Această poziţie are, fără îndoială, unele 
caracteristici de stabilitate, atît pentru „societate” cît şi pentru participantul 
individual. Nu există motive ca o persoană să-şi modifice propriul compor- 
tament în absenţa unor şocuri externe. În acest echilibru, fiecare persoană 
are un anumit grad de certitudine privind bunurile de care dispune în ultimă 
instanţă, pentru consum. Fiecare persoană va cheltui resurse, după cum am 
afirmat, pentru apărarea stocurilor acumulate şi pentru asigurarea unor 
stocuri initial obținute de alții. Dar poziția netă a activelor sale, cantitatea 
finală de bunuri de care dispune este previzibilă în interiorul unor limite 

relativ restrinse. Haosul nu pare cuvintul descriptiv adecvat acestui echilibru 
pur anarhic, daca termenul este folosit in sensul de non-previzibilitate. Ceva 
înrudit cu ,,proprietatea” izvorăşte din lupta non-contractuală în anarhie. 
Indivizii realizează baze identificabile din care devine posibil să se realizeze 
contracte. 


DEZARMAREA 
ȘI APARIŢIA DREPTURILOR DE PROPRIETATE 


În echilibrul natural, fiecare persoană îşi foloseşte resursele pentru a 
se apăra şi pentru a ataca altă persoană. Fiecare persoană ar profita dacă 
unele din aceste resurse ar putea fi în vreun fel transferate spre producţia 
directă de bunuri. Acordul contractual cel mai elementar dintre persoane 
ar fi astfel acceptarea reciprocă a unui anumit grad de dezarmare. Beneficiile 
ar fi evidente pentru toate părțile implicate.’ 

Aceasta se poate ilustra referindu-ne la interacţiunea descrisă în figura 
4.]. Prin definirea liniilor de optim, ştim că contururile de indiferență pentru 
A sînt verticale de-a lungul lui R , în timp ce cele pentru B sînt orizontale 
de-a lungul lui R,. De aici stim că, în punctul E, contururile de indiferență 
se intersectează în unghi drept, în maniera indicată de 1, şi I. Mai ştim ca 
contururile de indiferenţă pentru A sînt concave spre stînga, în timp ce cele 
pentru B sînt concave în jos. Aceasta datorită faptului că pozitia ideală 
pentru A este în punctul Y, unde B nu face nici un efort să-şi apere stocurile 
sau să ia stocuri de la A, şi că poziţia ideală pentru B este, în mod similar, 
cea indicată de punctul X. În aceste configurații, regiunea Pareto-superioara, 
cea care include poziţiile ce reflectă cîştigurile reciproce dobindite în 
comparaţie cu E, se află spre sud-vest, indicată directional de săgeata din 
figura 4.1. Poziţiile care marchează cîştiguri mutuale trebuie să implice 
cheltuieli mai reduse de apărare-acaparare pentru ambele părți. Să presu- 
punem că indivizii s-au înţeles să treacă în poziţia L. Observati ce implică 
acest acord. Contractul va fi bazat pe schimbul comportamental bilateral. 
Individul A este de acord să renunţe la o parte a efortului său de apărare- 
acaparare în schimbul unui comportament similar din partea individului B. 

Nici una dintre persoane nu are motive să considere unilateral acest 
schimb comportamental, şi nu există nimic în acordul iniţial, ca atare, care 
să ceară sau chiar să încurajeze acceptarea de către unul a legitimitatii 
dreptului celuilalt asupra bunurilor, nici în stadiul de dinainte, nici în cel 
de după semnarea acordului. Pe de altă parte, prin negocierea unui astfel 
de acord iniţial care să limiteze apărarea şi acapararea, a apărut un fel de 
„lege”. Cele două persoane acceptă limite ale propriei libertăţi de acţiune, 
ale propriei libertăţi. Astfel s-a produs primul salt din jungla anarhiei. 


CUCERIRE, SCLAVIE, CONTRACT 


În discutarea interacțiunii anarhice, am presupus implicit că toate 
fiinţele vor exista ca apărători sau atacatori ce actioneaza independent, atît 
înainte cît şi după atingerea unei stări de echilibru natural. Dacă diferențele 
personale sînt suficient de mari, totuşi, unele fiinţe pot avea capacitatea de 
a le elimina pe celelalte. În acest caz, echilibrul natural poate fi atins numai 
cînd supraviețuitorii îşi exercită exclusivitatea asupra unui domeniu 
ambiental. 

Eliminarea totală a altor persoane poate să nu fie totuşi calea de acţiune 
preferată de cei care posedă capacități superioare. Mai de dorit ar fi stadiul 
in care cei ”slabi” sînt lăsaţi să-şi directioneze eforturile spre producerea 
de bunuri, după care cei „puternici” iau totul, sau aproape tot, pentru pro- 
pria folosinţă. Din acest cadru, contractul de dezarmare care poate fi negociat 
este intrucitva similar contractului de sclavie, in care cel „slab” acceptă să 
producă bunuri pentru cel „puternic” în schimbul reţinerii unei cote deasupra 
simplei subzistente, pe care nu şi-ar putea-o asigura într-un mediu anarhic.’ 
Contractul de sclavie ar defini, ca şi alte contracte, drepturile indivizilor şi, 
în măsura în care acesta este acceptat reciproc, se realizează un cîştig 
reciproc prin reducerea efortului de apărare şi acaparare. Aceasta ar părea 
o interpretare destul de sinuoasă a sclaviei ca instituţie, dar ea este destinată 
explicit să permită dezvoltarea unui cadru analitic cît mai general. 

ECHILIBRUL SCHIMBULUI SI PRODUCTIA DIRECTA 


Economiştii familiarizați cu construcția geometrică din figura 4.1. şi 
postulatele aferente, vor recunoaşte că restricţiile minime impuse asupra 
localizării şi formelor configuratiilor de indiferenţă nu fac nimic în direcția 
asigurării că o poziţie post-schimb finală, unde toate profiturile sînt epuizate, 
va coincide cu originea, ce descrie alocarea sau rezultatul care s-ar obține 
în absenţa totală a efortului de apărare şi acaparare. Această poziţie a produc- 
tiei directe (în care fiecare persoană reține pentru folosință proprie acele 
bunuri pe care şi le produce, potrivit capacităţilor, gusturilor şi situaţiei 
sale ambientale) poate să fie sau să nu fie Pareto-superioară echilibrului 
natural în E; şi chiar dacă poziția de producție directă ar fi Pareto-superioară, 
ea nu trebuie neapărat să aparțină locului geometric al contractului care ar 
fi generat de schimbul dintre cele două părți. 

Relația dintre E, poziția de echilibru atinsă în absenţa legii şi origine, 
acea poziție atinsă cînd fiecare om păstrează pentru sine ceea ce produce, 
este importantă datorită rolului dominant acordat celei din urmă în discuţiile 
istorice asupra drepturilor de proprietate, mai ales în acele discuţii asupra 
tradiţiei legii naturale şi în special în teoria lui John Locke. În originile 
conceptuale ale contractului dezvoltate aici, nu există o distincţie fundamen- 
tala între poziția care permite persoanelor să retina bunuri produse în par- 
ticular şi vreo altă poziţie. Singura poziție distinctivă, anterioară contrac- 
tului, este cea indicată de echilibrul natural în E". 

Dacă poziția de producţie directă este Pareto-superioară lui E, formulă 
prin care avem în vedere numai faptul că ambele parti îşi asigură nivele 
superioare de utilitate în prima, în raport cu cealaltă, va exista probabil 
tentatia de a finaliza negocierile în acest punct, chiar dacă poziţia de produc- 
tie directă nu se situează pe locul geometric strict definit al contractului. 
Există două motive în acest sens. În primul rînd, înțelegerile iniţiale asupra 
limitării comportamentale nu par să aibă loc în termenii unor ajustări mar- 
ginale prea elaborate. Altfel spus, am putea sugera un salt brusc al cuantu- 
mului, fără tirguirea obositoare cerută de o adaptare sofisticată. În acest 
sens, orice poziţie în interiorul figurii rombice mărginită de contururile de 
indiferenţă ar favoriza o înțelegere. 

Dintre aceste numeroase poziţii Pareto-superioare, cele mai probabile 
din perspectiva unui acord vor poseda caracteristicile punctelor Schelling. 
Pozitile indicate aici sînt cele simple şi cunoscute tuturor părților şi care 
vor tinde să fie selectate în absenţa informaţiei şi comunicării între părți!!. 
O înţelegere pentru a elimina orice comportament acaparator este un rezultat 
plauzibil în acest cadru, în care caz producția fiecărei persoane de pe urma 
mediului cu care interacționează devine „proprietatea” sa, într-un sens oare- 
cum pozitiv. Legea ar putea căpăta astfel unele trăsături pozitive, într-un 
mod similar celui rationalizat de John Locke. 

Rolul predominant care i-a fost repartizat poziției direct productive 
se poate baza pe presupunerea implicită a egalității naturale între oameni. 
Dacă permitem totuşi existenţa diferenţelor inter-personale în starea de 
natură, nu avem nici o siguranţă că poziția atinsă în echilibrul anarhic, 
descrisă în punctul E din figura 4.1., este Pareto-inferioara poziţiei producției 
directe din origine. Aceasta din urmă nu trebuie să se afle în interiorul 
rombului cuprins de contururile de indiferență trasate prin E. Cel putin una 
dintre cele două persoane se poate găsi într-o stare mai bună, în termeni de 
utilitate, în echilibrul anarhic decît dacă 1 s-ar cere să depindă exclusiv de 
propriile sale eforturi de producţie (asa cum am observat în exemplul refe- 
ritor la sclavie). Rezultatul poate apărea dacă cele două persoane au fost 
net diferite în capacitatea lor de a produce bunuri, fie printr-o diferență în 
capacitățile naturale, fie printr-una în condițiile de mediu. De asemenea, 
un astfel de rezultat s-ar putea ivi dacă o persoană îşi păstrează inhibitiile 
morale fata de acaparare în timp ce cealaltă nu, sau dacă o persoană pune 
un preţ mare pe libertatea de acţiune încît sacrifică de bună voie protecţia 
bunurilor produse. 

Cînd poziția de producţie directă nu este Pareto-superioară lui E, 
drepturile de proprietate pozitive asupra bunurilor produse direct nu vor 
izvori, conceptual, din acordul contractual. Se cere altceva decît un acord 
asupra limitelor reciproce în comportament pentru a face saltul din jungla 
hobbesiană. Un astfel de acord asupra hmitelor trebuie însoţit de un trans- 
fer de bunuri sau de înzestrări înainte de atingerea înțelegerii contractuale 
şi stabilirea pozitivă a drepturilor de proprictate. 

Fig. 4.2. 


Acest lucru se poate ilustra printr-o construcție geometrică diferită, 
deşi vom rămîne încă în limitele unui model cu două persoane. 

În figura 4.2., efortul se măsoară pe ordonată, iar bunurile de-a lungul 
abscisei. Individul A este ori mai bine situat ori mai capabil să producă 
bunuri decît individul B. Funcţia de producţie pentru A, dacă el nu este 
afectat de B, este indicată de curba P,, care se află de-a lungul abscisei 
într-un stadiu iniţial, indicînd că A poate să-şi asigure unele bunuri fără a 
cheltui efort. Dimpotrivă, individul B are în faţă o perspectivă de producţie 
directă mult mai nefavorabilă. În absenţa oricărei interferenţe a lui A, el se 
confruntă cu funcția de producție reprezentată prin P,. Poziția producţiei 
directe, cea reprezentată de originea figurii 4.1. descrisă anterior, se obține 
cînd A atinge punctul E’ şi cînd B atinge punctul E”. În situaţia în care nu 
sînt alocate drepturi de proprietate, B va descoperi că cel mai productiv 
consum de efort constă în jaf, în acapararea de bunuri produse de A. Dacă 
A nu întreprinde eforturi de apărare sau de protecție, funcția de producţie 

anarhică cu care se confruntă B poate fi asemănătoare celei descrise de P’,, 
de-a lungul căreia B va atinge poziția E, . Această activitate din partea lui B 
va modifica, desigur, şi situaţia lui A. El va fi confruntat în particular cu 
funcţia de producţie arătată de P’ , dacă nu întreprinde nici o acţiune de 
răspuns. 

Pentru a ilustra relaţiile relevante în diagrama din figura 4.2. vom 
presupune că A nu consideră un avantaj pentru el să răspundă la acțiunile 
de jaf ale lui B. Noua poziţie de echilibru a lui A va fi cea indicată de E.. 
Din moment ce am presupus că A nu întreprinde nici un efort pentru apărare 
şi protecție, funcția sa de producţie propriu-zisă nu se modifică, însă el 
produce o parte din bunuri pentru B. Echilibrul anarhic este acea poziție 
indicată de cele două puncte E, şi E, din figura 4.2. Este evident că pentru 
B această situație este mai favorabilă decît cea pe care o atinge cînd 
drepturile de proprietate sînt alocate în bunuri produse direct. De aici, B nu 
va fi niciodată de acord cu poziția de producţie directă. Aranjamentele 
contractuale trebuie să includă ceva mai mult decît limitele comporta- 
mentului. În acest cadru, A ar putea obţine acordul lui B pentru a respecta 
o alocare a drepturilor la bunuri ce sînt produse privat sau independent, 
dacă el îi transferă lui B o cantitate iniţială de bunuri sau dotări. Un astfel 
de transfer poate fi descris pe figura 4.2. prin cantitatea T. Dacă această 
cantitate este transferată lui B, funcția sa de producţie directă atinge P, şi 
echilibrul producţiei private care se atinge alunecă în E, , care reprezintă 
un nivel mai înalt de utilitate decît E . Funcţia de producție pentru A se 
mută prin transferul initial spre stînga, către cea indicată de P, , dar echilibrul 
care se atinge prin această funcţie în E, este superior în termeni de utilitate 
lui E,, rezultatul anarhic. La acest transfer, B va fi de acord să respecte 
cantitatea pe care A şi-o alocă din propriul produs, iar A va consimti să 
respecte similar cantitatea pe care B şi-o alocă din propriul produs. Se pot 
stabili drepturile pozitive odată ce a avut loc transferul inițial care aduce 
cele două parti într-un cadru în care alocarea producţiei directe este de fapt 
Pareto-superioară echilibrului anarhic. 

În ciuda naturii extrem de simple şi abstracte a modelelor geometrice 
prezentate, concluziile sînt semnificative pentru o înţelegere a apariției 
conceptuale a drepturilor individuale. Analiza demonstrează că nu există o 


102 JAMES M. BUCHANAN 


bază necesară pentru un acord initial care nu ar face altceva decît să recu- 
noască drepturile persoanelor de a reţine acele stocuri de bunuri obținute 
din mediul natural prin propria lor muncă. Trebuie introdus altceva decît 
funcția de utilitate folosită în teoria economică standard, pentru a asigura o 
fundamentare explicativă a structurii drepturilor de proprietate care legiti- 
meaza pretențiile indivizilor (familiilor) la stocuri produse, de fapt, prin propri- 
ile eforturi şi independent de interferența cu ceilalți. Niciunde în această 
analiză nu am pretenția să neg existenţa posibilă a unor constriîngeri compor- 
tamentale care ar inhiba acapararea de către cineva a stocurilor de bunuri 
produse de alţii sau invazia domeniului fizic locuit initial de alții. Sînt cir- 
cumspect asupra acestui aspect, ca şi asupra altor aspecte ale naturii umane. 
Accentuez faptul că astfel de constrîngeri, dacă există, merg mai departe 
decît cele introduse de obicei în modelele comportamentale din economie. 

Cu această clauză conditionala, rezultatul afirmat devine important. 
Pentru a se asigura un acord iniţial asupra unor pretenţii pozitive referitoare 
la bunuri sau resurse, poate fi cerut un transfer de bunuri sau resurse, adică 
ar fi necesară o „redistribuire” a bunurilor sau a dotărilor, înainte de stabilirea 
unei baze acceptabile pentru pretenţiile de proprietate. Aşa cum indică 
modelul simplu de două persoane, putem avea multe astfel de redistribuiri 
care vor satisface cerințele minime. Odată ce are loc oricare din aceste 
transferuri, dacă este cerut un astfel de transfer, şi/sau se acceptă reciproc 
limite comportamentale, se pot stabili drepturi pozitive de proprietate ale 
persoanelor asupra unor stocuri de bunuri sau a unor dotări capabile să 
producă bunuri. De pe această bază se pot implementa schimburi şi tranzac- 
tii, în stadiul post-constitutional deja discutat. Aceste schimburi pot, în 
termeni de utilitate, să plaseze toate persoanele în poziţii care să fie net 
superioare atît echilibrului natural în anarhie, cît şi acelei distribuții de 
bunuri $i dotări bazate pe stabilirea inițială a unor drepturi individuale pozitive. 


ÎNCĂLCARE ŞI IMPUNERE 


Pina acum, ne-am concentrat atenţia asupra bazelor conceptuale pentru 
formarea unui contract social iniţial. Analiza s-a axat pe identificarea şi 
izolarea reciprocitati cîştigului ce ar fi asigurat printr-un acord de dezarmare 

însoţit, dacă este cazul, de unele transferuri unilaterale de bunuri sau dotări. 
În acest cuprinzător contract iniţial, toate părțile cîştigă din eliminarea poten- 
tial a cheltuielilor inutile pentru apărare și acaparare. În stadiul imediat 
post-contractual, persoanele pretind drepturi pozitive în stocuri de bunuri, 
în dotări cu resurse şi în sfere specifice de activitate. În acest punct, am 
presupus implicit că setul de drepturi acceptat va fi respectat de către toți 
participanții. 

Această presupunere nu poate fi, desigur, justificată. Chiar la cel mai 
elementar nivel de examinare, trebuie introdusă problema impunerii acor- 
durilor contractuale. Maximizarea directă a utilității va determina fiecare 
persoană să-şi decline obligația sa contractuală, dacă se aşteaptă să fie 
capabilă să realizeze acest lucru unilateral. Figura 4.3. (un duplicat al figurii 
2.1.) exemplifică acest fenomen şi prezintă o matrice pentru exemplul cu 
două persoane. Ne interesează doar beneficiul net al părţilor, A şi B, în 
ambele poziţii posibile. Fiecare parte are două opţiuni comportamentale; 
poate respecta acordul, ceea ce implică respectarea drepturilor stabilite ale 
celeilalte persoane. Aceasta reprezintă acțiunea indicată de linia şi coloana 
O a matricei. Sau, alternativ, fiecare persoană poate să nu se supună nici 
unui acord şi să acţioneze strict în propriul interes. Această opțiune se 
defineşte în linia şi coloana V. Dacă ambele persoane acceptă opțiunea V 
$1 refuză să se supună unor contracte stabilite, rezultatul este echivalent cu 
cel descris anterior ca echilibru natural anarhic. Dacă ambele persoane 
respectă termenii contractului, ele ies în avantaj şi rezultatul OO din figura 
4.3. reprezintă setul de drepturi discutate anterior, asupra cărora s-a convenit 
prin contract. 


B 
Respectă drepturi Nu respectă drepturi 
O V 
Respectă drepturi Celula I Celula I 
O 19,7 3, 11 
Nu respectă drepturi Celula III Celula IV 


22, | 9,2 

Numerele din celule sint indicatori de utilitate pentru cele doua 
persoane, numerele din stinga indica nivelele de utilitate ce pot fi atinse de 
A, iar numerele din partea dreapta pe cele ce pot fi atinse de B. Dupa cum 
indică numerele, fiecare persoană are un motiv sa trişeze numai dacă se 
aşteaptă să o poată face unilateral. Dacă A trişează în timp ce B respectă 
drepturile lui A, rezultatul se află în celula III, care este cea preferată de A. 
În mod similar, dacă B trişează în timp ce A respectă drepturile lui B, apare 
rezultatul din celula II, care reprezintă poziția preferată pentru B. Situația 
este analogă problemei clasice a dilemei prizonierului din teoria jocurilor”. 
De aceea, orice structură pozitivă a drepturilor este extrem de vulnerabilă 
la încălcări, dacă adeziunea continuă la o bază contractuală depinde de o 
„respectare” voluntară şi independentă a legii. În modelul nostru, A poate 
obține trei unități de utilitate dacă abdică unilateral de la rezultatul din 
celula I; individul B poate obţine patru unităţi abdicînd unilateral şi asigu- 
rîndu-şi un rezultat în celula II. $1 dacă ambele persoane trişează, sistemul 
se întoarce la rezultatul din celula IV şi în cele din urmă la echilibrul anarhic 
discutat. 

În interacţiunea simplificată a celor două persoane este plauzibil să 
sugeram că principiile rationalitati vor călăuzi fiecare persoană să adere la 
termenii contractual inițiali. Fiecare persoană va recunoaşte că abdicarea 
unilaterală nu poate reuşi şi că orice încercare de a realiza acest lucru va 
provoca regresul sistemului într-o poziţie mai putin dorită de ambii decît 
cea care se atinge prin respectarea contractului. Aşa cum sugerează indica- 
torii de recompensă sau utilitate din figura 4.3., nici A şi nici B nu vor 
permite celuilalt să încalce contractul şi să scape nepedepsit. Odată ce s-a 
produs încălcarea, cealaltă parte îşi poate îmbunătăţi propna poziție aducînd 
sistemul înapoi în celula IV. 

Este important să recunoaştem explicit motivaţia comportamentală 
care conferă stabilitate soluției contractuale, în mediul celor două persoane. 
Fiecare persoană poate respecta înţelegerea stabilită deoarece prevede că o 
încălcare va genera un comportament similar din partea celeilalte. Fiecare 
persoană realizează că propriul comportament influenţează direct compor- 
tamentul ulterior al celeilalte persoane. 

Tocmai acest aspect al interacțiunii se modifică, în conţinut, dacă 
trecem de la mediul format din două persoane la unul format din mai multe 
persoane. Cu cît sînt adăugate mai multe parti acordului contractual initial, 
în care se determină o alocare de drepturi, influenţa comportamentului orică- 
rei persoane asupra celorlalte devine din ce în ce mai mică. Ca element 
inhibant al abdicărilor individuale de la contractul inițial, această influenţă 
tinde să dispară complet după ce se atinge o mărime critică a grupului. În 
grupurile numeroase, fiecare individ acţionează în mod raţional, ca şi cum 
comportarea sa nu-i influenţează pe ceilalți. El tratează comportarea celor- 
lalti ca parte a mediului său natural şi se adaptează acesteia. În acest cadru 
al numerelor mari, omul încetează să mai fie „un animal social”, cel puţin 
în sensul comportamental. Acest cadru este analog cu o dilemă a prizonie- 
rilor în n-persoane, însă este unul în care respectarea pe deplin voluntară a 
contractului sau legii în orice formă nu poate fi prezisă. Fiecare persoană 
are un motiv rațional de a nu-şi îndeplini obligațiile; de aici, multe persoane 
sînt predispuse să abdice şi întregul acord devine nul, dacă nu se modifica 
condiţiile alegerii individuale." 

Această relaţie între aderarea voluntară la regulile de interacțiune 
socială acceptate reciproc, fie ele standarde etice sau alocări ale drepturilor 
de proprietate, şi amploarea grupului aflat în interacţiune este familiară, 
dar nu are vreo relevanţă specifică pentru analiza noastra.'* Problema 
impunerii oricărui contract originar devine mai dificilă pentru grupurile 
mai mari. Orice set de drepturi de proprietate, orice structură juridică, devine 
mai vulnerabilă la violări şi astfel necesită un efort mai mult decît proportio- 
nal depus în scopul impunerii sale, în grupurile mai mari, prin comparaţie 
cu cele mai mici. Cu privire la originile conceptuale ale legii şi contractului, 
această relație sugerează că aranjamentele contractuale sau cvasi-contrac- 
tuale încep la nivelul indivizilor (familiilor) implicaţi în medii restrinse, 
avînd libertatea de a evolua către o ordine contractuală mai cuprinzătoare 
luînd forma aranjamentelor dintre grupurile mai mici. Aceste complexitati 
sînt importante, dar nu e nevoie să ne ocupăm acum de ele. 

Dacă părţile individuale la un contract initial în care se stabilesc alocări 
de proprietate recunosc existența unor stimulente în vederea abdicănii şi 
astfel recunosc lipsa de viabilitate a oricărei scheme ce implică dependenţa 

fata de asentimentul voluntar, ele vor intra, în momentul contractului, într-un 
aranjament de impunere. Pretentiile indivizilor la stocurile de bunuri şi 
dotări vor fi însoţite de instituții de impunere care au ca scop să le satisfacă." 
Natura acestui contract sau instituţie de impunere trebuie examinată cu 
atenţie. Fiecare persoană va cîştiga din asigurarea că pretenţiile sale stabilite 
vor fi onorate de ceilalți din comunitatea sa. Astfel, apar beneficii mutuale 
pentru toate părțile, prin angajarea într-un efort de impunere comun sau 
colectiv. Impunerea pretențiilor de proprietate sau a drepturilor indivizilor 
de a desfăşura activităţile planificate poate fi considerată un „bun public” 
în sensul modern al termenului. 

Impunerea diferă însă de exemplele mai familiare de bunuri publice 
în mai multe aspecte esentiale.'® Pentru a fi efectivă, ea trebuie să includă 
impunerea de constrîngeri fizice asupra celor care violează sau încearcă să 
violeze structura drepturilor, asupra celor care încalcă legea. 

Tocmai această caracteristică creează probleme. Nu există mijloace 
efective, evidente, prin care instituția sau agentul de impunere să poată fi 
constrîns în ceea ce priveşte propria comportare. De altfel, conform obser- 
vatiilor pertinente ale lui Hobbes cu aproape trei secole în urmă, indivizii 
care contractează serviciile unei instituții de impunere îşi vor pierde inde- 
pendenta. 

Să considerăm o comunitate de o sută de oameni. În absenţa impunerii, 
să presupunem că B violează contractul care stabileşte toate pretenţiile de 
proprietate. El face acest lucru prin furtul unor bunuri sau amestecindu-se 
în libertăţile personale ale lui A. Cel de-al doilea va avea motive să reac- 
tioneze, contraatacind. Daca acest fapt devine o regulă, un model general 
de comportament, sistemul degenerează rapid spre poziția precontractuala 
a echilibrului anarhic.! Indivizii C, D, E,..., de exemplu, nu au însă nici un 
interes direct să-l pedepsească pe B pentru a fi furat sau a se fi amestecat în 
treburile lui A. Ei au un interes indirect, în măsura în care acest lucru face 
drepturile lor mai sigure, dar dacă nu vor face o asemenea legătură în cadrul 
propriei concepții asupra impunerii, ei pot fi reticenti în a aproba o pedeapsă 
particularizată. Problema se poate rezolva printr-o înțelegere a tuturor 
persoanelor pentru achiziționarea serviciilor unui agent sau ale unei instituţii 
de impunere care va întreprinde toate acțiunile de pedepsire cerute. „Bunul 

public” este securitatea generalizată a drepturilor sau pretențiilor şi nu actiu- 
nea de impunere care-i dă naștere. 

Într-un sens idealizat, instituţia de impunere este cu necesitate externă 
părților care ajung la înţelegere în contractul inițial. Analogia cu un simplu 
joc ne este de ajutor. Doi băieți sînt reciproc de acord cu o împărţire a 
pietricelelor între ei, încercînd să joace un joc. Fiecare ştie însă că adversarul 
său are un motiv puternic să insele, dacă nu este observat îndeaproape. Ei 
sînt de acord şi angajează un arbitru sau un observator, îl informează asupra 
regulilor după care vor să joace şi-i cer să impună aderarea la aceste reguli. 
Acesta este precis rolul funcțional atribuit statului, în sarcina sa de impunere 
a legii. Statul devine întruchiparea institutionalizata a arbitrului sau observa- 
torului şi unicul său rol este acela de a asigura onorarea termenilor con- 
tractuali. 

Această analogie dezvăluie o eroare comună în multe alte discuţii 
asupra drepturilor de proprietate şi a rolului statului în aplicarea acestor 
legi. Impunerea pretențiilor este categoric diferită de definirea lor. Părţile 
se înțeleg, se pun de acord asupra pretențiilor în stadiul constitutional al 
contractului social. Se apelează apoi la stat pentru a le controla, pentru a 
servi drept instituție de impunere, pentru a asigura onorarea obligaţiilor 
contractuale. A spune că drepturile sînt definite de stat este echivalent cu a 
afirma că arbitrul, şi nu jucătorii, alege atît împărțirea inițială a pietricelelor 
cît şi regulile jocului. 


STATUL PROTECTIV ŞI STATUL PRODUCTIV 


Distincția între stadiile constitutional şi post-constitutional ale 
contractului social ne permite să interpretăm statul, agenția colectivă a 
comunității, prin prisma a două roluri distincte. Ignorarca distinctiei între 
ele, în teorie sau în practică, a produs şi continuă să producă confuzii majore. 
În stadiul constituțional, statul apare ca o agenţie sau instituţie cu rol de 
impunere, externă conceptual părților contractante şi avînd singura 
responsabilitate de aplicare a drepturilor şi pretențiilor acceptate şi a contrac- 
telor ce implică schimburi, negociate voluntar, de astfel de pretenţii. În 
acest rol „protectiv” statul nu se implică în a face „bine” sau „dreptate”, 

altele decit cele intruchipate indirect printr-un regim de impunere a con- 
tractelor. Mai exact, acest stat nu poate fi conceput ca o intruchipare a unor 
idealuri abstracte ale comunităţii, idealuri mai presus de realizările indivi- 
zilor. Această ultimă concepţie este şi trebuie să rămînă străină oricărei 
viziuni, oricărui model contractualist sau individualist al ordinii sociale. 
Totuşi, din cauza interesului fiecărei persoane pentru securitatea drepturilor 
sale acceptate, statul juridic şi protectiv trebuie să fie caracterizat de norme 
de neutralitate. Jucătorii nu vor accepta conştient desemnarea unui arbitru 
despre care se ştie că a fost incorect în aplicarea regulilor jocului sau, cel 
putin, nu vor fi de acord cu acelaşi arbitru în astfel de cazuri. ,,Corectitu- 
dinea” sau „dreptatea” au totuşi un sens limitat, în funcţie de interesul 
personal al participanţilor la contractul de impunere. El nu izvorăşte din 
acceptarea unor idealuri dominante ale societății în ansamblu. 

Acest stat juridic sau protectiv, cu instituţiile „dreptului” interpretate 
în sens larg, nu este un corp decizional. Nu are funcție legislativă şi nu este 
reprezentat adecvat de către instituţiile legislative. Acest tip de stat nu 
cuprinde procesul prin care persoane din comunitate decid mai curînd colec- 
tiv decît independent sau în particular. Acest proces caracterizează functio- 
narea statului productiv, separat conceptual, acea agenţie prin care indivizii 
îşi asigură „bunurile publice” în contractul post-constitutional. În acest ultim 
context, acţiunea colectivă este cel mai bine văzută ca un proces complex 
de schimb cu participarea tuturor membrilor colectivități. Acest proces 
este corect ilustrat de corpurile legislative, iar procesul decizional de selecție 
este numit „legiferare”. Prin contract, statul protectiv care îndeplineşte 
sarcina de impunere atribuită lui în contractul constitutional nu face 
„alegeri” în înţelesul strict al termenului. În mod ideal sau conceptual, impu- 
nerea poate fi programată mecanic înainte de violarea legii. Participanţii se 
pun de acord asupra drepturilor sau pretențiilor individuale care trebuie 
aplicate, iar violarea determină numai aflarea faptelor şi administrarea 
automată de sancţiuni. Un contract sau un drept sînt sau nu violate; aceasta 
este ceea ce „legea” determină. O astfel de determinare nu este o „alegere” 
în sensul clasic în care beneficiile unei alternative sînt evaluate în funcție 
de costurile de oportunitate (beneficii ratate). „Legea”, impusă de stat, nu 
reprezintă neapărat acel set de rezultate reprezentînd cel mai bine balanţa 

de interese opuse, un fel de compromis, o judecată de mijloc. Interpretata 
ca atare, „legea” care se aplică este cea specificată ca trebuind impusă prin 
contractul inițial, oricare ar fi el. 

Nu sugerez că ambiguitatile lipsesc cu desavirsire sau că funcţia de 
impunere efectivă îndeplinită de stat este pur mecanică. Aceste aspecte nu 
trebuie însă să ne distragă atenţia de la trăsătura caracteristică şi centrală a 
contractului de impunere, care este desemnat să detecteze violarea şi să îi 
pedepsească pe cei ce violează drepturile bine definite şi explicit acceptate. 
După cum am notat, „legea” isi depăşeşte limitele de definiție atunci cînd 
caută — explicit — redefinirea drepturilor individuale. Dacă concepem statul 
în acest sens, apare o adevărată alegere, din moment ce beneficiile şi costu- 
rile diferitelor scheme de redefinire devin relevante. 

Această scurtă discuție introductivă poate clarifica multe din confuziile 
actuale. În mod normal, judiciarul, ca element al structurii de impunere, 
este independent de brațul decizional al colectivitati, legislativul. Totuşi, 
aşa cum judiciarul însuşi violează termenii propriului contract prin angajarea 
explicită în legiferare, în adevărata „alegere socială”, a fost luată în discuţie, 
pe drept cuvînt, independenţa sa fata de regulile de efectuare a alegerii. 
Statul juridic sau protectiv, ca atare, nu este „democratic” în sensul că deci- 
ziile colective se iau după un proces de votare, fie el majoritar sau nu. În 
deciziile privind elementele acordului contractual pot fi invocate judecăţi 
bazate pe pluralitati de opinii, în loc de judecăţi individuale sau unitare. În 
multe cazuri de jurisdicție, trebuie ca toți membrii juriului să îşi declare 
acordul, înainte să poată fi stabilit verdictul. Instantele de apel ar putea 
cere însă doar o majoritate simplă. Totuşi, în toate aceste cazuri, ar trebui 
să fie evident că regulile pluralităţii nu sînt altceva decît aranjamente menite 
să ducă la o precizie intrucitva sporită a concluziei finale. „Precizie” nu 
este un termen nimerit, în contextul procesului propriu-zis de alegere. Ale- 
gerea colectivă propriu-zisă poate fi rațională sau iraţională; beneficiile şi 
costurile pot sau nu să fie corect puse în balanţă. Însă alegerile nu pot, în 
ele însele, să fie corecte sau incorecte, deoarece ele vizează valori, nu fapte. 

REGULILE CA DREPTURI INDIRECTE 


Pina in acest punct al discutiei despre contractul constitutional, am 
presupus că se ajunge la un acord asupra limitelor interacțiunii compor- 
tamentale şi asupra setului de pretenții la dotările de bunuri, însoțite de un 
contract de impunere încheiat cu statul protectiv. Într-o lume de bunuri 
totalmente private, asta ar fi tot. Comerțul, schimburile între persoane în 
stadiile post-constitutionale pot apărea mai mult sau mai putin natural, cum 
am arătat în capitolul 3. Totuşi, cînd permitem prezenţa unor bunuri şi 
servicii colective sau publice, trebuie luate în considerare colectivitatea ca 
stat productiv şi regulile ei de operare. Constituţia politica, care în contextul 
nostru are aspectul unui contract constituţional mai larg, devine importantă 
aici, iar regulile de adoptare a deciziei colective privind furnizarea şi 
divizarea costurilor bunurilor publice trebuie stabilite în faza fundamentală 
a negocierii constituționale. Cum am mai notat în capitolul 3, ar fi inutil să 
definim pretenţiile nominale ale indivizilor la bunuri numai pentru a le 
abandona apoi, vulnerabile în faţa unei exploatări politice fără constrîngeri. 

O lucrare anterioară, Calculus of Consent, scrisă împreună cu Gor- 
don Tullock, a tratat pe larg analiza alegerii constituţionale printre regulile 
luării de decizii colective. În acea analiză, Tullock şi cu mine am presupus 
implicit că participanţii individuali la deliberările constituționale asupra 
regulilor alternative s-au confruntat cu nesiguranța propriilor interese în 
ceea ce priveşte deciziile colective viitoare. Totuşi, n-am pus la îndoială 
stabilirea independentă a drepturilor şi pretențiilor lor finale la proprietate, 
umană sau nu, dincolo de setul de reguli pentru decizia colectivă. Cum am 
sugerat, această abordare s-a considerat a fi o prelungire şi o aplicare orto- 
doxă a metodologiei economice, care tindea să neglijeze problemele critice 
ale stabilirii drepturilor individuale. Această carte diferă de Calculus of 
Consent în chiar acest aspect fundamental; aici încerc să analizez contractul 
inițial care alocă drepturile şi pretenţiile între persoane. Această diferență 
permite regulilor de decizie colectivă să fie interpretate într-un cadru oare- 
cum modificat, adică drept parte integrantă a unui contract mai cuprinzător, 
iar nu drept o constituție strict politică suprapusă unui cadru negociat ante- 
rior. În cartea precedentă am argumentat că criteriul acceptabilitati sau 
eficienţei constă în acord, în unanimitate. Mai mult, am argumentat că, 

deocamdată, atît timp cit participanţii nu sînt siguri de rolul lor specific în 
activitatea ulterioară desfăşurată în cadrul creat prin regulile alese, ei vor 
tinde să se pună de acord cu anumite reguli de lucru rezonabil de „corecte” 
si „eficiente”.!* Nu am postulat egalitatea inițială între indivizi în ceea ce 
priveşte drepturile de proprietate sau capacităţile lor, dar propria noastră 
prezumție de incertitudine ne-a servit la generarea unei baze plauzibile 
pentru un acord asupra regulilor de acțiune colectivă. 

Prin comparaţie, în modelul tratat aici las loc în mod explicit pentru 
inegalitatea personală în echilibrul natural, baza anarhică din care se nego- 
ciază conceptual contractele primare de dezarmare. Cum a indicat analiza 
de la începutul acestui capitol, stabilirea drepturilor pozitive la stocuri de 
bunuri sau dotări nu este posibilă pina cînd nu se fac unele. transferuri 
unilaterale. Acest potențial de transfer ne permite să introducem o dimen- 
siune suplimentară de adaptare ce ar putea uşura realizarea unui acord între 
părțile unui contract. Cînd recunoaştem că regulile deciziei colective în 
stadiul post-constitutional trebuie şi ele stabilite ca parte a contractului 
iniţial, avem la dispoziţie încă o dimensiune de reglare. 

Consideraţi calculul unui individ a cărui poziţie în echilibrul anarhic 
nu este mult mai rea decît cea la care sc aşteaptă în cazul unui acord simplu 
de dezarmare. Cînd va descoperi şi problemele impunerii, incluzîndu-le pe 
cele ce tin de limitarea agentului, acest individ poate deveni reticent să se 
angajeze într-un contract social fundamental. Să presupunem totuşi că una 
din multiplele clauze ale unei înțelegeri contractuale propuse stipulează că 
„bunurile publice” vor fi finanţate prin impozite progresive pe venit şi că 
persoana în chestiune are fie solicitări anticipate mai mari decît media, în 
ceea ce priveşte bunurile publice, fie aşteptări sub medie referitoare la venit- 
avutie. Această parte a contractului social propusă acum reprezintă pentru 
persoana în chestiune un supliment pozitiv la setul de drepturi pe care şi le 
poate asigura, altfel, prin acordul neamendat de dezarmare. Aceste reguli 
de decizie colectivă îi asigură un plus asemănător „drepturilor” suplimentare 
şi pe care îl poate valoriza pozitiv. El poate fi astfel motivat, în aceste 
condiții, să intre în contractul constituţional, chiar fără un transfer unilat- 
eral de bunuri, deşi acesta ar putea fi un mijloc alternativ de a face propu- 
nerea atractivă. 

COMBINAREA CONSTITUTIONALA 


Contractul constitutional cuprinzator cuprinde elemente care pot apa- 
rea in combinaţii sau amestecuri alternative. Termenii trebuie să includă, 
întîi de toate, o anumită stabilire a limitelor comportării oricărei persoane 
în raport cu pozițiile altor persoane din comunitate. Ne-am referit la acest 
element la începutul acestui capitol, numindu-l contract de dezarmare. Tre- 
cînd din anarhie în societate, oamenii renunță la arme; vor accepta regulile 
care să le guverneze comportamentul în schimbul acceptării aceloraşi reguli 
de către ceilalţi. În al doilea rînd, contractul de bază trebuie să definească 
drepturile pozitive de posesie şi stăpînire asupra bunurilor, sau mai gene- 
ral, asupra resurselor prin care se produc bunuri finale. Aceste resurse includ 
capacitățile umane (drepturile asupra propriei persoane, discutate pe larg 
în teoria proprietăţii) ca şi factorii non-umani, inclusiv stăpînirea unui 
teritoriu. Aceste drepturi de proprietate sau pretenții asupra proprietății 
pot reflecta doar modelul de posesiune stabilit direct, atunci cînd s-au elimi- 
nat interferentele inter-personale, ceea ce am numit imputatia productie- 
directă, dar aşa cum a evidențiat analiza noastră, ar putea fi necesare anumite 
„Sschimburi” de resurse sau bunuri şi constringer1 comportamentale, înainte 
ca imputaţiile evidente asupra proprietăţii să fie posibile. Odată cu limitele 
de comportament şi ale drepturilor de proprietate, contractul constituțional 
trebuie să explice termenii şi condiţiile impunerii. Acest set de termeni 
specifică în amănunt modul de operare şi limitele statului protectiv instituit 
ca agent de impunere. În fine, contractul de bază defineşte regulile după 
care operează colectivitatea în elaborarea şi implementarea deciziilor asupra 
asigurării şi finanţării de „bunuri publice”. Acest set de termeni specifică 
în detaliu modul de operare şi limitele statului productiv, aspectul legislativ 
al organizării colective. Regulile şi instituţiile statului productiv pot încorpo- 
ra mai multe dimensiuni. Contractul va indica sfera permisibilă pentru 
acțiunea colectivă. Adică, vor trebui incluse aici unele restricţii asupra 
tipului de bunuri ce trebuie asigurate şi finanțate colectiv. Cel puţin în 
mare, linia de demarcaţie între sectorul economic particular şi cel guverna- 
mental sau public trebuie stabilită pe bază constituţională. În cadrul acestor 
limite, ar trebui specificate devierile permise de la unanimitate, în adoptarea 

deciziilor colective. Astfel de abateri nu trebuie neapărat să fie uniforme în 
toate hotărîrile. Instituţiile de împărțire a costurilor, adică instituţiile de 
impozitare, pot fi de asemenea introduse în structura constituțională lărgită. 

Scopul meu nu este de a dezvolta aici criterii de eficienţă ale contractu- 
lui constituţional, într-un cadru specific. Întrepătrunderea diferitelor elemen- 
te în acest cadru larg va fi legată funcțional de nenumărate caracteristici 
identificabile ale comunităților, incluzînd numărul de membri şi cadrul 
ambiental. Trăsăturile echilibrului anarhic natural, indiferent dacă acesta 
este sau nu realizat efectiv, vor influenţa poziţiile relative ale indivizilor şi 
grupurilor în cadrul constitutional final. Gradul şi distribuţia inegalitatilor 
între persoane sînt deosebit de importante în acest context. Indivizii pot fi 
diferiți sau pot fi consideraţi diferiți în privinţa capacității lor de a produce 
bunuri şi de a-şi asigura cistiguri prin prădarea semenilor lor. Aceste 
diferente, alături de cele referitoare la înclinațiile indivizilor pentru activități 
productive sau acaparatoare, vor avea efecte previzibile asupra aranjamen- 
tului initial. Asteptarile indivizilor în legătură cu cererile de bunuri şi servicii 
publice, împletite cu cele referitoare la nivelele de bunăstare şi venituri 
realizate, îi vor influenţa în acceptarea de bunăvoie a regulilor de acțiune 
colectivă. 

Cel mai semnificativ aspect al acestei discuţii foarte generale este 
interdependenta dintre mai multe elemente ale combinației constituționale. 
Contrar metodologiei economice ortodoxe, drepturile persoanelor la proprie- 
tate, drepturile de a face lucruri, în particular şi individual cu propriile 
resurse fizice, nu pot fi tratate izolat de acele drepturi reprezentate indirect 
de calitatea de membru al unei colectivităţi împuternicite prin constituţie 
să ia decizii, în condițiile anumitor reguli predeterminate. Să considerăm, 
de exemplu, poziția unei persoane care deține drepturi nominale de proprie- 
tate pentru o sursă de venit provenind dintr-o resursă (umană sau non-umană) 
rară şi extrem de valoroasă. Acest drept de proprietate privată poate fi 
atenuat de drepturile aferente calităţii de membru al unei colectivități, de 
instituţiile guvernamentale ale comunității, deţinute de alte persoane şi care 
oferă acestora pretenţii indirecte diferențial mai ridicate asupra sursei de 
venit în chestiune. Cum am notat în capitolul 3, e posibil ca toate părțile să 

fi cîştigat dintr-un transfer initial de pretenţii către o stabilitate substantial 
mai mare a pretențiilor nominale de proprietate. 

Această abordare ne permite să privim oarecum diferit şi într-o manieră 
pozitivă chestiunea oarecum şocantă a redistribuirii venitului şi avuţiei. În 
unele structuri constituţionale, acele persoane care sînt relativ „sărace” nu 
pretind, în baza vreunor norme etice dominante, o parte din veniturile sau 
resursele economice ale celor relativ „bogaţi”. Ei pot pretinde o astfel de 
parte indirect, în baza calităţii de membru pe care o deţin în comunitatea 
organizată colectiv printr-un contract constituțional specific. 

Cei relativ ,,bogati”, la rîndul lor, pot în mod legitim să se aştepte ca 
„drepturile lor private” să fie respectate şi onorate, iar violarea acestor 
drepturi pedepsită, numai ca parte componentă a unci înțelegeri contractuale 
mai cuprinzătoare prin care ci ar plăti cote diferențiat mai mari în bunuri şi 
servicii asigurate în comun pentru întreaga comunitate.” În acest contract 
mai cuprinzător, toți indivizii şi toate grupurile ar trebui să considere avan- 
tajoasă aderarea la reguli deja stabilite, şi recunoaşterea pretențiilor; ei ar 
trebui să se comporte astfel încît să poată atinge o libertate individuală 
maximă în cadrul constringerilor ordinii la care au consimțit. 


Capitolul 5 


CONTINUITATEA CONTRACTULUI 
SI STATUS QUO 


ETICA SI ECONOMIA OBLIGATIEI CONTRACTUALE 


Capitolele anterioare oferă o explicare conceptuală a modului în care 
ordinea socială poate apărea în mod contractual, din tendința rațională de 
maximizare a utilității, specifică fiecărui individ; ordinea socială ar conţine 
o definire a alocării drepturilor individuale, precum şi stabilirea unei 
structuri politice însărcinate cu impunerea regulilor de comportament in- 
dividual, în raport cu acele drepturi. Chiar dacă cadrul contractual este 
unanim acceptat, analiza este pe deplin aplicabilă numai într-o comunitate 
ale cărei persoane ar avea viaţă veşnică. Factorul timp nu a fost luat în 
calcul şi chiar într-o astfel de comunitate influenţa timpului asupra unei 
alegeri raționale ar cauza complicații. 

O critica constantă a oricărei teorii contractuale privind ordinea socială 
este strîns legată de caracterul atemporal al modelului. După cum s-a arătat 
mai înainte, mai multi critici s-au opus explicație: contractuale pe motiv 
că, din punct de vedere istoric şi empiric, între indivizi nu s-a observat 
stabilirea nici unui contract oficial. $1 mai important, ei au sugerat că, chiar 
dacă aşa ceva s-ar fi realizat, nimic nu-i poate lega pe cei ce nu au participat 
personal la încheierea contractului, nimic nu-i poate obliga să respecte 
angajamente pe care nu şi le-au asumat personal. 

Aceasta este o critică importantă şi relevantă a tezei contractualiste; 
ea se sprijină pe considerente etice şi încearcă să găsească legitimitatea 
ordinii sociale în contractul implicit. Obligatia contractuală, expresie a 
voinței indivizilor de a se comporta potrivit termenilor specificaţi, depinde 
în mod decisiv de participarea explicită sau imaginară. Indivizii, „dîndu-și 
cuvîntul”, au „datoria de onoare” să respecte termenii. Şi acest lucru rămîne 
aşa chiar dacă, ulterior, unora li se pare „nepotrivit” sau „nedrept”. Abdica- 
rea sau violarea contravine unor coduri morale larg acceptate de conduită 
personală. Atunci cînd regulile existente privind ordinea socială şi politică, 
inclusiv definirea drepturilor individuale, sînt pur şi simplu moştenite, nu 
există astfel de sancţiuni morale. Nu mai contează dacă înaintaşii au 
participat sau nu la stabilirea şi fundamentarea contractului; într-o structură 
socială individualistă nu mai există nici o obligație de onoare de transmis 
din generație in generatie'. Orice bază etică sau morală ce priveşte stabili- 
tatea regulilor şi a instituțiilor este puternic afectată odată ce participarea 
este demonstrată a fi inexistentă din punct de vedere istoric şi/sau ieşită 
din memoria membrilor vii ai comunității. 

Acesta este cadrul descriptiv al lumii reale, ridicindu-se însă o 
întrebare: de ce oamenii se supun regulilor şi instituţiilor ce există deja? 
Aceste instituţii includ standarde de impunere şi de pedepsire a violărilor. 
În contextul impunere-pedeapsă, supunerea voluntară înseamnă totuşi foarte 
putin. Aproape orice om se va supune „voluntar” normelor de comportament 
prestabilite, atît timp cît ştie că orice încălcare a acestora va fi pedepsită cu 
suficientă certitudine şi severitate. Pe noi însă ne interesează supunerea 
voluntară, independentă de binomul impunere-pedeapsă, un comportament 
ce poate fi doar cu greu observat. Este clar că există o legătură între 
potenţialul de supunere voluntară, independent de tandemul impunere- 
pedeapsă, şi resursele necesare pentru a putea atinge limitele specificate 
de comportament. Printr-o astfel de relatie structura „contractului” exis- 
tent devine relevantă, chiar şi pentru cei recunoscuţi a nu participa. În ce 
condiții e mai probabil ca indivizii să adere la regulile deja moştenite, să 
respecte şi să cinstească alocarea în vigoare a drepturilor individuale? 

La această întrebare se poate răspunde numai prin evaluarea structurii 
existente, ca şi cum ar fi rezultatul unui contract curent sau al unuia ce este 

negociat în permanenţă. Indivizii trebuie să-şi compare propriile poziţii cu 
cele pe care s-ar fi aşteptat să şi le asigure într-un cadru contractual rene- 
gociat. Dacă acceptă că poziţiile lor definite se încadrează în limitele respec- 
tive, atunci este mai probabil ca ei să se conformeze regulilor existente. 
Această perspectivă oferă un mijloc de evaluare a regulilor sociale, a structu- 
rii juridice, precum şi a drepturilor de proprietate. Dar trebuie avut în vedere 
un lucru: setul de drepturi ce sînt în general acceptate ca fiind incluse în 
ceea ce numim „speranţele de renegociere” nu poate fi uniform nici în 
timp şi nici în diferitele comunități umane. După cum s-a demonstrat în 
capitolul 4, termenii contractuali, inclusiv amestecul între diferitele elemente 
ale constituției, depind direct de diferenţele personale existente în fapt sau 
considerate a exista. Gradul şi distribuţia acestora depind de fiecare grup 
în parte. Aceasta sugerează că nu pot exista standarde generale idealizate 
prin care să fie judecată o structură juridică sau constituțională dintr-o anume 
comunitate, aflată într-un anume stadiu al dezvoltării istorice. Cel mult, un 
observator poate face unele deducții asupra instituțiilor existente prin 
evaluarea comportamentului indivizilor afectaţi. 

În această lucrare, contractul este supus unei abordări economice şi, 
după cum s-a arătat deja, există o bază economică pentru contractul consti- 
tutional între persoane. În mod similar, există o bază economică pentru 
aderarea la oricare set de reguli ce defineşte status quo-ul. Această bază 
economică este mai puţin dependentă de participare sau de existenţa istorică 
a reglementărilor decît baza etică. Pe de altă parte, există motive — tinind 
de raționalitatea individuală — pentru a încălca orice înțelegeri contractuale. 
În cazul specific al unor grupuri numeroase, creşterea utilității individuale 
va dicta încălcarea termenilor contractual: în absenţa unor prevederi refe- 
ritoare la impunere sau dacă nu este constrinsa de precepte etice. Este im- 
portant să observăm că motivaţia strict economică a abdicarii nu este influen- 
tata de prezenţa sau absenţa participării individuale la contract. Persoana 
ce s-a angajat personal are aceeaşi motivaţie economică să abdice ca şi 
persoana ce moşteneşte contractul de la antecesori, sau care se găseşte într- 
un cadru total lipsit de fundamente contractuale. Ceea ce poate diferi însă 
foarte mult, de la un caz la altul, sînt constringerile etice şi nu alegerea 

economică raţională din punct de vedere personal, cu gradul ei de 
rationalitate masurat in dimensiuni economice cuantificabile. 

Ca o recunoaştere a motivatiei individuale de a trisa, orice structură 
juridică va include reguli de impunere şi de pedepsire a vinovaţilor. Din 
punct de vedere economic, nu există nici un motiv a priori pentru care un 
individ ar abdica mai rapid de la reguli şi instituţii ce nu intra în limitele 
sperantelor sale rezonabile de renegociere, decît de la cele ce intră. Chiar 
şi pentru persoanele ale căror drepturi alocate, în condițiile unui status 
quo, par mai favorabile decît cele pe care s-ar aştepta, în mod rezonabil, să 
le obţină în cadrul unui angajament renegociat, există tentatia de a încălca 
legea, dacă ele se aşteaptă să o poată face în mod unilateral și să eludeze 
pedeapsa. Din nou, într-un calcul strict economic, dacă cineva încalcă terme- 
nii unui contract existent sau dacă cl va respecta setul de reguli juridice, 
instituții şi drepturi în vigoare, va depinde de evaluarea probabilității şi 
severității pedepsei ce 1 se va aplica de către agentul de impunere. Această 
valoare anticipată este în funcție de voința comunității, care acţionează 
prin intermediul statului protectiv, de a-şi asuma angajamente vizind 
impunerea şi pedeapsa. Aceste angajamente, la rîndul lor, sînt legate functio- 
nal de nivelele anticipate de înţelegere voluntară, care depind de constrînge- 
rile etice asupra comportamentului individual. 

Să luăm un exemplu. Să presupunem că există un cadru contractual 
iniţial şi că pentru început sînt prevăzute să apară doar încălcări nominale. 
La un nivel dat al cheltuielilor de impunere se garantează un anumit grad 
specific de aderare la termenii contractuali. De exemplu, să spunem că 
doar 0,001 procente din întreaga comportare violează în mod explicit dreptu- 
rile convenite. Timpul trece iar structura drepturilor rămîne aceeaşi. Dar 
fiii moştenesc poziţia părinților în cadrul comunității şi nu se mai simt 
legaţi etic de termenii inițiali ai contractului. Mai mult, măcar pentru unii 
membri ai noii generații, regulile existente pot să nu se încadreze în setul 
de aşteptări aferente renegocierii. Din ambele motive, mai multi fii decît 
părinţi vor răspunde motivatiilor strict economice de a abdica. 

Există două moduri prin care comunitatea ar putea răspunde unei 
„distanţe” sporite între status quo şi setul de aşteptări aferente renegocierii, 
pentru un mare număr din membrii săi. Intii, ea ar putea spori angajamentele 

de alocare de resurse pentru impunere, împreună cu angajamentele morale 
ce le însoțesc, făcînd astfel mai costisitoare devierea de la setul de drepturi 
definit în status quo. În al doilea rînd, comunitatea ar putea încerca să 
renegocieze acordul fundamental, contractul constitutional, astfel încît sa 
reducă această distanţă la parametri acceptabili. După cum o va demonstra 
analiza din capitolele următoare, prima variantă s-ar putea dovedi extrem 
de dificil de aplicat; într-adevăr, ar putea exista presiuni în sensul reducerii 
şi nu al sporirii angajamentelor de impunere şi pedepsire. În practică, unica 
alternativă ar putea fi aceea de a încerca să renegocieze contractul constitu- 
tional fundamental, cel putin în cîteva dintre zonele posibil de ajustat. Înainte 
să putem discuta despre aceste renegocieri, trebuie să definim mai clar ce 
înţelegem prin status quo. 


SCHIMBĂRI CONTRACTUALE ÎN STATUS QUO 


Întregul set de reguli si instituţii existente la un moment dat defineşte 
status quo-ul constitutional. Acest set include mai mult decît o imputatie 
sau o alocare de pretenții privind proprietatea privată, împreună cu regulile 
prin care aceste pretenţii pot fi schimbate, între persoane şi grupuri. 

Situaţia existentă include şi drepturile de apartenta la stat, organul 
colectiv al comunității, iar această entitate deține, la rîndul ei, puteri sau 
drepturi specificate de a realiza furnizarea şi finanţarea bunurilor şi 
serviciilor publice. Status quo-ul constitutional nu trebuie interpretat ca 
implicînd rigiditate în interacţiunea socială. Pot apărea schimbări în preten- 
tiile individuale, cu condiţia ca acestea să fie ele însele transmise prin inter- 
mediul unor reguli stabilite, care pot defini şi răspunsurile sistemului la 
şocuri exogene. Ceea ce este însă important este previzibilitatea, mai mult 
decît stabilitatea; status quo-ul constitutional oferă baza pe care indivizii 
îşi formulează aşteptările asupra cursului evenimentelor, necesare pentru 
planificarea rațională. 

Unicitatea status quo-ului rezidă în simplul fapt al existenţei sale. 
Legile şi instituțiile ordinii socio-juridice în vigoare au o realitate existen- 
tiala. Nu există un set alternativ. Această deosebire elementară dintre sta- 
tus quo şi alternativele sale idealizate este deseori trecută cu vederea. Inde- 

pendent de existenţă, sînt multe structuri juridice şi instituționale care pot 
fi preferate de unii sau alții. Dar alegerea nu este niciodată carte blanche. 
Alegerea între structurile alternative, dacă există, înseamnă a alege între 
ceea ce este şi ceea ce ar putea fi. Orice propunere de schimbare implică 
situaţia prezentă ca punct de plecare necesar. „Începem de aici” şi nu din 
altă parte. l | 

Recunoaşterea acestei situații nu-inseamna, aşa cum se afirmă uneori, 
apărarea status quo-ului în vreun sens ce implică valori. Personal, fiecare 
dintre noi preferă o structură alternativă, cel puţin în anumite privinţe. Nu 
este nimic Panglossian în a insista ca îmbunătățirile să pornească de la 
status quo, ca stare de fapt. Cum putem ajunge „acolo” pornind de „aici? 
Aceasta este întrebarea ce se pune în orice situaţie de evaluare a unei 
schimbări socio-politice. Ce atribute de legitimitate posedă setul de drepturi 
existent la un anumit moment, calităţi obținute prin simpla existență? Aceas- 
tă întrebare poate fi reformulată. Ar trebui oare ca agentul de impunere, 
statul protectiv, să-i pedepsească pe cei ce violează setul de drepturi defi- 
nite în status quo? Pusă în acest fel, întrebarea însăşi este un răspuns. 
Drepturile existente — de vreme ce altele nu există — sînt singurele care pot 
fi impuse. 

Dacă există un set de drepturi clar definit ($1 voi presupune pur şi 
simplu că aşa stau lucrurile; ulterior, voi examina problemele care se ivesc 
atunci cînd există ambiguitati) şi acest set este impus în mod efectiv, cum 
poate apărea schimbarea în structură, schimbarea constituțională funda- 
mentală? Pentru a răspunde la aceastta întrebare, trebuie din nou să evităm 
confuzia de a gîndi drepturile în termenii unor imputări de bunuri şi resurse 
între persoane. Acest model static ar sugera, în mod eronat, că alocarea 
drepturilor rămîne întotdeauna un joc de sumă zero; aceasta înseamnă că 
nu pot exista modificări în structură asupra cărora să se convină în prealabil. 
Reajustările contractuale sau cvasi-contractuale în structura constituţională 
de bază sînt, prin definiție, imposibile în acest model limitat. 

Totuşi, într-un cadru dinamic definit de costurile de oportunitate, pot 
apărea înţelegeri contractuale sau cvasi-contractuale care să includă reduceri 
în valorile măsurate nominal ale drepturilor unor membri ai comunității. 
Dacă cursul anticipat al evenimentelor sugerează aşa ceva, cei ce susţin 

astfel de pretenţii vulnerabile pot accepta reduceri, în schimbul unei securi- 
tati mărite. Dacă posesorul individual al unui drept sau al unei pretenţii, 
definite în starea inițială, ajunge să prevadă că dreptul său va fi erodat sau 
subminat dacă nu se modifică structura, el poate consimti la o oarecare 
diminuare a valorii pretențiilor pentru a împiedica o pierdere mult mai mare. 

Astfel de previziuni se pot baza pe schimbările prevăzute în distribuţia 
naturală din starea de echilibru anarhic ce există întotdeauna „dedesubtul” 
realitatilor sociale observabile. Acest lucru este ilustrat în exemplul următor: 
să presupunem că în cadrul echilibrului natural anarhic A şi B îşi asigură 
stocurile finale de bunuri consumabile de 10, respectiv 2 unităţi. Aceste 
stocuri sînt rezultatul net al eforturilor de apărare şi acaparare. Se negociază 
un contract de dezarmare iar distribuția post-constitutionala devine 15 unităţi 
pentru A, 7 pentru B, fiecare avînd astfel asigurat echivalentul a încă 5 
unități. Acest contract continuă să existe pentru un timp, dar să presupunem 
că, după o perioadă x, raportul de forte dintre cele două parti se schimbă. 
Deşi distribuția naturală, în condiţii de anarhie, nu se mai observă, să presu- 
punem că A consideră acum că cele două parti s-ar descurca la fel de bine 
în condiţii de anarhie, deci că distribuţia s-ar apropia mai curînd de 6:6 
decît de raportul iniţial 10:2. Într-o astfel de situaţie, A poate recunoaşte 
extrema vulnerabilitate a imputatie1 de 15:7 din status quo, posibilitatea ca 
ea să fie violată de B. Pentru a se asigura şi mai mult de perpetuarea unei 
ordini previzibile, A poate accepta de bunăvoie o schimbare in drepturile 
nominale, o mişcare către o nouă distribuţie, să spunem de 13:9”. 

Acest model este, desigur, oarecum înşelător întrucît are tendinţa de 
a ascunde problema impunerii care apare în mod critic doar în cazul nume- 
relor mari. În această interacțiune dintre două persoane, impunerea este 
introdusă prin continua ameninţare de a arunca întregul sistem înapoi în 
anarhie, prin acţiunea oricăruia dintre participanţi. Într-o comunitate mai 
mare, modelul comparabil devine mai complex. Aici, schimbările la care 
se poate ajunge pe cale contractuală sau cvasi-contractuală apar nu din 
cauza vreunui pericol sporit de violări individuale ale drepturilor, căci acest 
pericol este mereu prezent, ci din pericolul ca agentul de execuţie să nu 
mai dorească să-i pedepsească efectiv pe cei ce nu respectă legea. 

Se poate folosi un model simplu cu trei persoane. Să presupunem ca 
o comunitate formată din A, B şi C găseşte că distribuția în anarhie este de 
10:2:2; că, în termenii contractului initial de dezarmare, aceasta devine 
15:7:7 şi că toţi acceptă acest lucru. Contractul este însoțit de învestirea 
unui agent de impunere, statul protectiv, care are obligația de a impune 
respectarea distribuției de 15:7:7. Ca şi înainte, să presupunem că, în timp, 
capacitățile membrilor grupului se schimbă. Să presupunem că ajungem la 
un moment cînd A crede că o reîntoarcere la echilibrul natural se 
caracterizează printr-o distribuţie de 6:6:6. Atit timp cit A are încredere în 
puterea şi voința agentului de impunere de a face să se respecte contractul, 
A nu are probleme şi nu va accepta de bunăvoie nici o schimbare în 
pretențiile sale nominale. El poate recunoaşte, totuşi, că există o dimensiune 
dinamică în contractul de execuție. Agentul poate deveni din ce în ce mai 
putin dispus să garanteze un set de drepturi individuale, pe măsură ce pozi- 
tule relative ale indivizilor diverg tot mai mult fata de ceea ce se considera 
a fi echilibrul natural în anarhia „de dedesubtul” ordinii existente. De aici, 
legătura între variațiile în distribuţia naturală presupusă sau imaginată şi 
stabilitatea drepturilor reprezentate de status quo poate fi, în esenţă, identică 
în comunitățile mici şi în cele cu un număr mai mare de membri. 

În această discuţie privind posibilele schimbări în distribuţia dreptu- 
rilor în raport cu situaţia iniţială — schimbările din contractul constituțional 
de bază — am accentuat latura economică. Nu am introdus explicit conceptul 
de justiție, întrucît acesta ar putea sau nu să călăuzească atitudinile persoa- 
nelor în ceea ce priveşte instituirea sau schimbările în structură. Am încercat 
să extrag structura logică a interacțiunii sociale din propriul interes al indivi- 
zilor de a-şi maximiza utilităţile, fără să recurg la norme externe. Concret, 
istoric, ar putea fi necesar ca unele noțiuni de „justiţie socială” sau ,,constiin- 
ta socială” să caracterizeze gîndirea cel putin a unei parti din populaţie, 
pentru a putea exista o societate care să întruchipeze, cel puţin într-o măsură 
rezonabilă, libertatea individuală. Nu doresc nici să aprob nici să resping 
această presupunere. De fapt, nu doresc să mă sprijin pe prezenţa unei 
astfel de atitudini, în acest stadiu al analizei. 

În acest punct este bine să menţionăm conceptul de justiţie, deoarece 
în acele situaţii în care indivizii pot avea motive economice raționale pentru 

acceptarea unor realocări de drepturi, acolo unde este posibilă o veritabilă 
schimbare constituţională, discuţia publică poate fi dusă în retorica ,,justi- 
tiei”. Chiar şi avocaţii schimbării structurale pot să nu conştientizeze prea 
bine motivaţia raţională vizînd maximizarea utilității, ce stă la baza propune- 
rilor lor. Aceasta oferă o explicaţie parțială a comportamentului des observat 
în sînul familiilor bogate, ce îi face să pară mai interesaţi de ,,justitie” decît 
ceilalți. Dacă indivizii se află în posesia nominală a unor drepturi de proprie- 
tate, despre care ştiu că ar fi imposibil de susținut în condiţii vecine cu 
conflictul anarhic, probabil vor recunoaşte că mijloacele prin care îşi prote- 
jeaza poziţia constau în abandonarea unora dintre pretenţii, în cadrul unei 
rearanjări constituționale a drepturilor. Ei pot susține propuneri pentru astfel 
de reforme constituționale şi să pledeze pentru ele pe considerente de justiţie, 
ceea ce poate să fie sau să nu fie o ipocrizie.” Argumentele care îşi găsesc 
originea în raţionamentul calculatie1 economice — şi care pot, altfel, să stea 
la baza organizării unor modificări reale, contractuale sau cvasi-contractuale, 
în structura ordinii juridice — atunci cînd sînt prezentate sub acoperamintul 
justiției au tendinţa de a atrage susţinători din cadrul acelor elemente ale 
comunității a căror motivație primară este de a se efectua redistribuiri de 
drepturi, dorite de ei, între ceilalți, alţii decit ei; aceste persoane nu pretind 
ŞI nici nu încearcă să promoveze schimbări aprobate prin contract sau Pareto- 
superioare. Comportamentul indivizilor în această ultimă privință este im- 
portant în conturarea politicilor guvernamentale moderne de redistribuire 
a pretențiilor asupra proprietății individuale, însă nu este legat în mod di- 
rect de analiza prezentată aici.’ 

Luind în considerare comportamentul individual ca argument în favoa- 
rea schimbării constituționale de bază, trebuie făcută o distincţie între capita- 
lul uman şi cel non-uman. În situaţia în care pretenţiile individuale iau 
forma drepturilor de proprietate asupra resurselor non-umane, valoarea lor 
relativă poate fi repede separată de valoarea ce rezidă în persoană şi care ar 
putea fi mai putin vulnerabilă în condiţii de anarhie. Separatia este accen- 
tuată atunci cînd pretenţiile asupra resurselor non-umane sînt transmise 
din generaţie în generaţie, caz in care nu mai există decît o relație slabă — 
sau niciuna — între valoarea relativă a acestor pretenţii şi partea relativă pe 
care deținătorii cred că şi-ar putea-o asigura fie în anarhia propriu-zisă, fie 
într-un contract constituţional renegociat. 

Pe de alta parte, daca pretentiile individului asupra bunurilor finale 
sînt măsurate prin partea lui de capital uman, reprezentată de abilităţi, talente 
sau capacități, poziția sa relativă în distribuţia naturală sau renegociata nu 
se deosebeşte categoric de cea aferentă status quo-ului. Desigur, nu va 
exista nici o corespondenţă exactă. Talentul de concertist poate fi inutil in 
jungla hobbesiană şi să nu valoreze aproape nimic într-un cadru renegociat 
ce ar reduce substanțial cererea specializată de concerte provenită din 
distribuţia de avutie specifica status quo-ului. Există, chiar $1 aici, o diferență 
categorică între capitalul uman şi cel non-uman. Un transfer efectiv de 
drepturi asupra produsului capitalului uman este imposibil, deoarece el ar 
putea reclama un comportament explicit al proprietarului. Nu există nici o 
astfel de legătură comportamentală între capitalul non-uman şi persoana 
ce deţine drepturile asupra produsului acestuia. Atât timp cît capitalul uman 
ia forma generalizată a capacității fizice şi/sau intelectuale, capacitatea 
relativă a unei persoane de a supraviețui în anarhie sau de a-și asigura 
anumiţi termeni în cadrul renegocierilor este, foarte probabil, oglindită 
întrucîtva mai fidel în status quo. De aici ar trebui sa anticipam că sprijinul 
pentru schimbări structurale majore la capitolul drepturi, pe liniile contrac- 
tuale sugerate, va fi localizat, probabil, printre cei cu pretenţii relativ mari 
asupra resurselor non-umane, mai curînd decît printre cei cu pretenţii 
comparabile asupra capitalului uman. 


SCHIMBĂRI IMPUSE 
ÎN DREPTURILE CONSTITUŢIONALE 


Am discutat deja bazele posibile pentru schimbările contractuale sau 
cvasi-contractuale în distribuţia sau imputatia drepturilor constituţionale 
ce caracterizează status quo-ul, drepturile persoanelor de revendicare a 
proprietății asupra resurselor fizice, de a urma anumite căi de acţiune cu 
privire la astfel de resurse, de participare la alegerea colectivă şi la împărțirea 
bunurilor şi serviciilor guvernamentale — presupunînd în mod implicit că 
ar putea avea loc doar astfel de schimbări contractuale în structură. Acest 
lucru este paralel cu deducerea inițială a contractului, primul pas afară din 
jungla anarhiei. Aşa cum s-a sugerat în discuţia anterioară, distribuţia 

iniţială, din care se face acest pas, nu poate rezulta ea însăşi din contract, ci 
apare din raportul de forte între persoanele ce interacționează, de unde şi 
termenul de „distribuţie naturală”. Problema se referă acum la schimbările 
din structura iniţială a drepturilor, fără a sc cădea înapoi în anarhie. Deja 
există o structură a ordinii juridice, status quo-ul, chiar dacă nimeni din 
cadrul comunității nu mai simte că participă efectiv, direct sau indirect, la 
cadrul constituțional. Nu mai contează acum dacă s-a ajuns vreodată, în 
fapt, la un atare cadru. 

De ce este nevoie să adoptăm o regulă prezumtiva a unanimităţii pentru 
schimbarea constituțională, chiar dacă este acceptată o metaforă contractuală 
pentru emergenta drepturilor? Structurile alternative de ordine juridică ar 
merita, poate, un şi mai consistent sprijin moral şi intelectual. Ce este în 
neregulă la o schimbare impusă sau arbitrară în modelul drepturilor indivi- 
duale, înspre o structură alternativă care poate deține, conform unor criterii 
externe, un merit comparabil sau chiar superior celui reflectat în status quo? 

Aceste întrebări au nevoie de o considerație profundă, întrucît ne pot 
duce direct la sursa unei confuzii majore. Şi astfel ajungem la o altă întrebare, 
de multe ori nerostită (şi rămasă fără răspuns). Dacă urmează să sc facă 
schimbări impuse şi obligatorii în structura drepturilor juridice, cine le va 
impune? Cărui individ, grup de persoane sau instituții de decizie colectivă 
1 se poate atribui dreptul (şi puterea) de a impune schimbări arbitrare şi 
non-contractuale în drepturi, de a rearanja pretenţiile de proprietate între 
persoane? Din ce proces derivă acest ultim drept? Şi din care contract? 

Pare evident că din moment ce status quo-ul defineşte o structură a 
drepturilor constituționale de bază, acestea nu pot fi schimbate arbitrar. A 
spune că aşa ceva este posibil ar da naştere unei contradicții semantice. 
Dacă drepturile fundamentale pot fi schimbate fără o înțelegere prealabilă, 
ele nu mai pot fi numite nici „fundamentale” şi nici măcar „drepturi”. Să 
luăm un exemplu în care cineva are o anumită pretenţie de proprietate, să 
spunem 10 unităţi dintr-o resursă productivă. Să presupunem că o forţă sau 
o entitate din exterior pur şi simplu îi „ia” o jumătate din ce are, reducîndu-i 
patrimoniul la 5 unităţi. La prima vedere pare ceva simplu si direct, dar 
dacă forța sau entitatea din exterior deţine puterea de a decide şi de a efectua 
schimbarea, mai deținea persoana în chestiune pretenţia la proprietate? Aici 

ar fi necesară o revizuire a modului obişnuit de discuţie. Dacă persoana din 
exemplu deţine 10 unităţi ce pot fi luate de către forța externa, el nu,,detine” 
aceste unităţi în nici un sens constitutional. Putem spune, cel mult, că el 
,detine” aceste pretenţii sub rezerva unei interferenţe externe arbitrare sau 
că aceste pretenţii sînt mai curînd nominale decît reale. 

Această chestiune este adusă în centrul atenţiei de asertiunea obişnuită 
că drepturile de proprietate sînt definite şi sînt supuse schimbării de către 
„guvern” sau de către stat. După cum s-a arătat în capitolul 3, se poate 
spune că numai guvernul sau statul au drepturi, iar indivizii sînt parti compo- 
nente ale unui perpetuu contract de sclavie. Aceasta este viziunea sau mode- 
lul hobbesian al relaţiilor dintre suveran şi membrii individuali ai comunită- 
tii. Unicul contract semnificativ este, în acest caz, predarea iniţială a puterii 
către suveran, în schimbul impunerii şi menţinerii ordinii. Dar această 
viziune este contrară întregii noţiuni de contract constituțional între persoa- 
ne, fiecare dintre acestea renuntind la arme în schimbul garanţiei că dreptu- 
rile sale vor fi acceptate iar încălcările pedepsite de către un agent de impune- 
re învestit cu aceste atribuţii limitate — statul. În această concepție alternativă 
asupra contractului constitutional, care este mai mult lockeană decît hobbesi- 
ană, agentul de impunere este limitat prin termenii înțelegerii iniţiale. Guver- 
nul este şi el mentinut în limitele stricte ale legii contractului constituțional’. 

Eu nu sugerez că drepturile individuale nu pot fi modificate în mod 
coercitiv şi fără consimtamint. Departe de mine aşa ceva. Eu sugerez ca 
drepturile care fac parte în mod legitim din aşteptările unei persoane sau 
ale unui grup pot fi modificate doar în urma unei înţelegeri, dacă e să nu se 
încalce contractul constituțional, implicit sau explicit. Dar acest contract 
de bază, ca toate contractele, poate fi încălcat de oricare dintre parti. Analiza 
sugerează doar ca astfel de încălcări să fie recunoscute şi discutate ca atare. 
Nu are nici un rost să presupunem existenţa a ceva ce nu există. Dacă 
»guvernul” reprezentat prin deciziile unor persoane ce modifică în mod 
arbitrar drepturile stabilite ale indivizilor, încalcă termenii de bază în care 
operează structura socială, nu există nici o obligaţie de a i se ,,onora” 
acțiunile prin sancțiuni etice. Dacă „guvernul”, văzut ca un agent de impu- 
nere a drepturilor individuale, capătă puterea de a schimba structura juridică, 
indivizii sînt lipsiţi de drepturi iar existenţa lor devine echivalentă cu cea 

descrisă în anarhia hobbesiană. Multe din cele ce se întîmplă în anii '70 
pot fi descrise în mod pesimist exact în aceşti termeni. Însă, întrucît setul 
fundamental de reguli a fost erodat pînă la a deveni, în multe privinţe, de 
nerecunoscut, nu există nici un motiv de a ne abtine să discutăm elementele 
structurii ce ar putea exista. 

Din acest punct de vedere, ca şi din altele, analiza mea oferă un sprijin 
potential anarhiştilor moderni, care neagă legitimitatea multora dintre actiu- 
nile aparatului birocratic guvernamental. Legitimitatea este „cîştigată” prin 
adeziunea guvernului la termenii structurii juridice ce permite ca, cel puţin 
pentru majoritatea membrilor comunității, pretenţiile individuale să rămînă 
în cadrul unui set de aşteptări rezonabile aferente renegocierii. Dacă guver- 
nul depăşeşte aceste limite, nu mai este „legitim ” în sensul strict al cuvintu- 
lui, iar acţiunile sale pot fi privite ca „infracțiuni”. A spune că orice act al 
guvernului este legitim pentru că acel act este sancţionat de majoritatea 
reprezentanţilor aleşi într-un for legislativ sau de către reprezentanţii lor 
aleşi sau numiţi în posturi din judiciar sau executiv, înseamnă a ridica 
instituţiile sau procesele guvernamentale şi colective la o poziţie superioară 
conținutului. Comportamentul neconstitutional, ascuns de romantica 
mitologie a voinţei majorităţii sau a supremaţiei judiciare poate merge mai 
departe decit atitudinea ce nu pretinde a se întemeia pe drepturi procedurale. 


ÎNCĂLCĂRI ANTERIOARE SI STATUS QUO 


Argumentul de mai sus poate părea persuasiv în contextul unui model 
atemporal. Dacă structura drepturilor juridice din status quo ar fi rămas 
neschimbată după o înțelegere iniţială, dacă ar exista o astfel de înțelegere 
iar participanţii ar fi în continuare membri ai comunității, ar putea exista 
un acord general asupra principiului că transformările de bază cer acceptul 
tuturor părților. Dar în acest capitol ne ocupăm tocmai de problemele ce 
apar în absenţa unora sau a tuturor acestor condiții. Avem de pus (şi de 
răspuns la) întrebarea: ce anume justifică status quo-ul atunci cînd un con- 
tract originar, poate nici nu a fost făcut, cînd membrii prezenţi ai comunității 
nu simt nici obligația etică sau morală de a adera la termenii status quo-ului 
ŞI, ceea ce este important, cînd un astfel de contract, dacă a existat vreodată, 

a fost încălcat, atît de către guvern cit şi de către indivizi şi grupuri ce au 
reuşit să se sustragă pedepsei cuvenite? Oare prezenţa unuia sau a tuturor 
acestor factori neagă legitimitatea contractului? 

Din nou, trebuie să repetăm ceea ce este evident. Status quo-ul defi- 
neste ceea ce există. Deci, indiferent de trecut, el trebuie evaluat ca şi cum 
ar fi legitim, urmare a contractului. Poate că, în trecut, lucrurile au stat 
altfel, dar acum sînt aşa cum sînt. Faptul că guvernul a încălcat, poate, 
termenii în mod excesiv şi repetat nu înseamnă că se modifică unicitatea 
situaţiei. Încălcările anterioare pot însă face ca ordinea juridică existentă 
să se deosebească în mod semnificativ de acel set de ordini care satisfac 
aşteptările tinind de renegociere ale unui număr mare de membri ai comuni- 
tatii. Încălcările anterioare rămase nepedepsite, comise de către guvern sau 
de către persoane sau grupuri, fac impunerea mai dificilă şi încurajează 
încălcările ulterioare. 

Evaluarea status quo-ului ca şi cum ar fi legitim poate duce la rezultate 
în ambele direcţii. Setul de drepturi existente la un moment dat în timp 
poate sau nu să justifice legitimitatea ipotetică pe care o pretinde. Dacă nu 
— mai corect, dacă unele aspecte ale setului nu o justifică — trebuie să existe 
mijloace de ajustare ce pot fi acceptate de toţi sau de aproape toţi membrii 
comunității. Ajustarea impusă prin forță nu poate reprezenta o restaurare a 
„legitimităţii”, în sensul adevărat al termenului. Dimpotrivă, o astfel de 
schimbare ar reprezenta o violare în plus a contractului. 

Să considerăm o situație în care, datorită fie schimbării în capacităţile 
relative ale persoanelor, fie încălcărilor anterioare explicite ale unui set de 
termeni convenit, status quo-ul a ajuns să definească un set de drepturi 
individuale în mod evident îndepărtat de aşteptările referitoare la renegociere 
nutrite de majoritatea membrilor comunității. Adică, pozițiile relative ale 
persoanelor nu pot în nici un caz reflecta poziţiile relative ce pot fi atinse 
printr-o întoarcere la anarhie, urmată de un nou contract constituțional. În 
acest caz, ar fi rational din punctul de vedere al celor diferențial favorizați 
în condiţiile status quo-ului să accepte reduceri în valoarea măsurată a 
drepturilor ce le sînt alocate. Dacă procedează astfel, schimbarea constitu- 
tonală poate surveni prin bună înțelegere, după cum am arătat anterior. 

Cei ce sînt sau pot fi favorizați de status quo ar putea, totuşi să nu 
accepte acest curs de acţiune ca pe unul normal. În special dacă pot controla 
activitățile agentului de impunere, guvernul, ci îşi pot considera pozițiile 
lor relativ avantajoase ca fiind invulnerabile. Ei pot să nu fie interesaţi de 
lipsa de legitimitate a structurii în vigoare a drepturilor individuale. Exact 
acest cadru favorizează colapsul în anarhie sau revoluţie, cu un potenţial 
nou echilibru natural, urmat de o nouă ordine constituțională. Acest lucru 
nu sugerează însă că o structură a drepturilor nu poate supravieţui dacă nu 
oglindeşte, cu mai multă sau mai puţină acuratețe, una dintre structurile ce 
poate rezulta conceptual dintr-un aranjament de renegociere. Dacă 
„guvernul” doreşte să impună status quo-ul cu suficientă hotărire, poate fi 
menținut aproape orice set de drepturi. Dar, într-un astfel de caz, statul sau 
guvernul devin agentul coaliției de persoane ale căror drepturi în status 
quo nu pot fi susținute printr-o renegociere plauzibilă. Dacă „guvernul” 
este, în esenţă, unul democratic, activitatea sa în susţinerea drepturilor 
prezente devine din ce în ce mai dificilă pe măsură ce acestea se îndepărtează 
de aşteptările aferente renegocierii ale unui mare număr de cetăţeni. 
Impunerea continuă a unor drepturi neajustate devine imposibilă. Reajus- 
tarea prin bună înțelegere sau cvasi-contractuală oferă unica alternativă 
efectivă la deteriorarea progresivă a ordinii juridice, la încălcările con- 
tinue ale contractului implicit, atît de către guvern cît şi de indivizi, la 
decăderea accelerată a legitimităţii întregii structuri constituţionale, la redu- 
a mediului politico-juridic. 

În măsura în care au discutat schimbările în imputatiile drepturilor 
individuale în condiții de status quo, specialiştii în economie politică au 
confundat, probabil, chestiunile. Cu unele mici excepţii, ei, ca şi alţi cercetă- 
tori şi filosofi sociali nu au căutat şi nu au analizat oportunităţile potenţiale 
pentru schimbările voluntare sau contractuale din ordinea constituţională. 
Ei s-au simțit obligați, în schimb, să propună uncle schimbări derivate din 
criterii etice exterioare, schimbări ce se presupune că urmează a fi impuse 
pe structura existentă. Acest gen de discuţie are tendinţa de a distrage efortul 
şi atenţia de la abordarea mai putin romantică, dar mai productivă a posibi- 
lelor modificări ce ar fi agreate de un mare număr de membri ai comunităţii. 

SPECIFICAREA DREPTURILOR IN STATUS QUO 


M-am referit pe larg la un „set de drepturi juridice”, la o „distribuţie 
a drepturilor individuale”, la un set de „alocări de proprietate”. Pentru ca 
analiza să aibă o mai mare relevanță practică, e necesar să fim mai precisi. 
Care sînt caracteristicile descriptive ale structurii? Am avertizat in mod 
repetat împotriva modului de a gîndi structura drepturilor individuale în 
termenii unei imputații între persoane fie a bunurilor finale, fie a unităţilor 
de capacităţi de producţie. Este o greşeală sistematică ce a constituit unul 
dintre motivele pentru care economiştii politici au neglijat problemele 
discutate în această lucrare. Nu există nici o dotare de sumă constantă cu 
capacităţi productive, care să fic împărțită cumva între persoane prin 
contractul constituţional sau impusă de către ordinea juridică în vigoare. A 
o adopta ca pe o bază paradigmatică pentru analiza apariției şi menţinerii 
structurii drepturilor de proprietate generează confuzie de la bun început. 
Indivizii nu obțin identitatea ce-i defineşte prin înzestrări măsurate în mod 
specific, ci printr-o înțelegere conceptuală, explicită sau implicită, asupra 
unui set de limite privind comportarea lor, unul față de altul. În cadrul 
acestor limite, în cadrul „legii”, le este permis să-şi dezvolte şi să-şi utilizeze 
capacitățile umane şi non-umane şi să-şi asigure „bunurile”, fie prin produce- 
rea lor directă, fie prin schimb. Între aceste limite legale se situează şi 
participarea la contractele post-constitutionale, vizînd bunuri şi servicii 
atît publice cît şi particulare. În cazul celor publice, indivizii pot considera 
necesar să se organizeze colectiv în unităţi politice şi să-şi impună reguli 
decizionale ce se abat de la unanimitate, dar sînt ele însele specificate în 
contractul constituțional. 

Acest rezumat este departe de a oferi o definire specifică a drepturilor 
unui individ în vreun status quo. Acestea depind atît de comunitatea aleasă 
pentru observare, cît şi de perioada de timp. Nu se poate obţine în mod 
independent nici un set general de drepturi individuale, prin abordarea 
utilizată aici. Întreaga analiză este, în acest sens, relativă. Pentru a defini 
drepturile unui individ în status quo, întreaga comunitate trebuie examinată 
atent pentru a stabili exact ce înseamnă „contractul constituţional” în 
vigoare. Aceasta nu este o misiune uşoară, dar trebuie să fie mai mult 

empirica decit analitica. Din nou in termeni generali, drepturile individuale 
pot fi definite ca acel set de aşteptări privind comportamentul relevant al 
celorlalți membri ai comunităţii, set împărtăşit şi de restul membrilor. Sa 
luăm, de exemplu, dreptul de proprietate asupra pămîntului. Ce înseamnă 
aceasta? A „avea” o bucată de pămînt înseamnă că proprietarul se aşteaptă 
ca ceilalți să se abţină de la folosi pămîntul în anumite moduri şi că şi alții 
respectă aceste aşteptări, cel putin în măsura în care tin cont de pedepsele 
aplicate în cazul unor violări. Aceste atribute de proprietate sînt cerute 
pentru schimbarea titlurilor sau drepturilor. Status quo-ul poate fi interpretat 
ca întregul set de aşteptări împărtăşite mutual, referitoare la comportamentul 
individual al membrilor comunității, al diferitelor grupuri şi coaliții organi- 
zate de indivizi, incluzind şi entitatea politica, statul. 

Pot exista, desigur, şi multe ambiguitati, incertitudini, seturi conflic- 
tuale de aşteptări privind sferele individuale de acţiune permise într-o 
structură juridică. Aproape întreaga discuţie privind drepturile individuale, 
umane şi non-umane, ca şi privind litigiile practice, are în vedere solutio- 
narea unor astfel de ambiguitati şi conflicte. Intentionat nu am discutat 
despre ele pina acum, întrucît scopul meu principal a fost să stabilesc întîi 
originile conceptuale ale ordinii sociale din prezumția că drepturile sînt 
definite. Totuşi, nu pot continua cu analiza structurii fără să introduc pro- 
blemele ridicate de conflictele menţionate. 

Unul din criteriile prin care putem evalua orice structură a status 
quo-ului, criteriu complet independent de judecata calitativă de valoare, 
este oferit de gradul de ambiguitate şi/sau conflict dintre aşteptările indivi- 
duale. La o extremă se află modelul prezentat pînă acum, cel în care toate 
drepturile sînt clar stabilite şi recunoscute de toate părțile, inclusiv de către 
agentul de impunere. Şi în acest model pot surveni unele încălcări, dar ele 
sînt recunoscute ca atare, chiar şi de cei care le comit — şi care sînt supuşi 
pedepsei. Chiar şi în acest regim cu drepturi bine definite poate însă exista 
o oarecare nesiguranţă. În special cu referire la deciziile colective sau 
guvernamentale asupra finanţării şi furnizării bunurilor publice, individul 
poate să nu fie capabil de a-şi prevedea corect propria poziție finală, în 
contextul rezultatului colectiv. La cealaltă extremă, putem conceptualiza 
un cadru caracterizat prin haos şi în care indivizii nu pot prevedea 

comportamentul celorlalți, inclusiv pe cel al guvernului. Comportamentul 
celorlalți poate fi extrem de capricios, iar agentul de impunere poate sau 
nu susţine pretenţiile nominale ale individului. Într-un anume sens, acest 
model extrem poate fi mai puţin dorit, din punct de vedere psihologic, 
pentru individ, decît anarhia autentică, pentru că, în cel de-al doilea caz, 
există o anumită previzibilitate în ceea ce priveşte poziţiile finale. 

Orice status quo se situează undeva între aceste două extreme. Există 
unele ambiguitati şi conflicte şi, astfel, indivizii nu împărtăşesc perspec- 
tive comune asupra comportamentului permis şi previzibil nici al unuia 
fata de celălalt, nici al guvernului. ,,Posesorul” individual de pămînt care 
nu ştie dacă titlul său de proprietate este valabil nu poate prevedea cu 
certitudine cum se vor comporta alti potențiali pretendenți în ceea ce priveşte 
terenul şi nici cum va reacţiona statul la pretenţiile acestora. În prezența 
unei astfel de ambiguitati, valoarea „proprietății” este redusă iar schimbul 
de drepturi devine mai dificil de realizat. 

Prezenţa ambiguitatii şi a conflictului dintre pretentiile individuale 
este sursa unei confuzii majore asupra rolului protectiv al statului. În măsura 
în care apare un astfel de conflict, este necesară adjudecarea pretențiilor. 
De asemenea, e nevoie de o căutare si de o poziţionare a „legii”. În acest 
proces, statul, prin instrumentele sale judiciare, trebuic să ia ceea ce par a 
fi decizii arbitrare, de tip sau/sau, decizii care sînt apoi impuse fără consimta- 
mintul părților care au pierdut în dispută şi care sînt ulterior aduse la indepli- 
nire de către stat. Din observarea acestui fel de activitate, statul este descris 
deseori ca fiind cel ce defineşte drepturile şi stabileşte legea de bază. Dar 
există o diferenţă vitală între tranşarea conflictelor dintre parti, atunci cînd 
apar ambiguităţi şi definirea drepturilor ab initio sau demararea schimbărilor 
explicite în drepturi, atunci cînd nu se observă nici un conflict. 

Colectivitatea trebuie să aibă un rol în adjudecare. Scopul este acela 
de a rezolva paşnic şi ordonat orice dispută survenită cu privire la diversele 
frontiere şi linii ale domeniului de acord explicit. Adjudecarea de către stat 
are menirea de a opri părţile să recurgă la forta fizică. Rolul adjudecarii 
este legat, dar distinct de rolul statului ca agent de impunere a legii. Dreptu- 
rile bine definite reclamă impunere; încălcările trebuie pedepsite iar cei ce 
le comit trebuie sanctionati chiar şi atunci cînd drepturile fiecăruia sînt 

recunoscute de către toţi. În acest fel de lume, nu este necesară nici un fel 
de adjudecare de drepturi. Tilharul nu va încerca niciodată să-şi justifice 
pretenţiile juridice la „bunurile” altuia prin intermediul legii (cel putin nu 
pînă în prezent). Cînd indivizii se află în dezacord cu privire la drepturile 
lor, cînd perspectivele sînt diferite, este indicată adjudecarea. Orice persoană 
se comportă sau se poate comporta într-un fel anume în exerciţiul a ceea ce 
numeşte „drepturile sale” şi — procedind astfel — nu recunoaşte că ar viola 
vreo alocare din status quo. El va căuta adjudecarea deoarece simte că 
propriile sale pretenţii sînt legitime în status quo. 

Status quo-ul nu trebuie interpretat ca definind un echihbru în cadrul 
structurii drepturilor şi pretențiilor individuale. Ca oricind în timp, pot exista 
unele aşteptări mutual inconsecvente ale unor parti la „contractul social” şi 
acestea vor fi supuse unei rezolvări prin anumite canale formale de adaptare 
sau prin alte mijloace. Poziţia de echilibru spre care se îndreaptă sistemul 
(dar la care nu ajunge niciodată) este analogă celei descrise pe larg în teoria 
economică. Orice sistem de drepturi are tendinţa de a se modifica înspre 
un oarecare echilibru, în care liniile ce împart sferele de acțiuni permise 
sînt foarte clar trasate şi în care perspectivele indivizilor devin mutual 
consecvente. Această tendinţă rămîne chiar dacă drumul spre un astfel de 
echilibru implică recurgerea la forța fizică, mai mult decît la adaptarea 
formală. Ca şi în cazul mai bine cunoscutei interacțiuni economice, şocurile 
exogene vor deplasa continuu ţinta către care converge procesul de adaptare. 

Teoria economiei staţionare, acea stare caracterizată printr-un echilibru 
perfect, a fost considerabil dezvoltată, atît de mult încît economia, ca disci- 
plină, a neglijat constant procesele de sistematizare dinamică, care reprezintă 
şovăielile economiei ca răspuns la o serie continuă de şocuri externe. Teoria 
comparabilă a structurii juridice staționare, care de asemenea s-ar putea 
caracteriza printr-un echilibru în care, ca şi în economie, toate drepturile 
individuale şi de grup sînt bine definite şi împărtăşite reciproc, abia dacă a 
fost luată în considerare; s-a acordat destul de multă atenţie, în acest volum, 
adaptării dinamice a drepturilor reclamată de către forte externe ca dezvol- 
tarea şi schimbările tehnologice. După cum am sugerat, un posibil criteriu 
de evaluare a oricărei distribuții prezente a drepturilor este „distanţa fata 
de echilibru”, locul său în cadrul spectrului, între extrema drepturilor bine 

definite şi cea a dezordinii haotice în care aşteptările individuale se situează 
la un maxim de inconsecventa. Ca şi în teoria economică analogă, echilibrul 
aduce atributele eficienţei. Orice distorsiuni sau bariere interne ce împiedică 
mişcarea sistemului înspre echilibrul mobil reduc eficienţa interacțiunii 
sociale. 


Capitolul 6 


PARADOXUL DE „A FI GUVERNAT” 


Americanii nu sînt mulţumiţi de status quo. Aceasta este mai mult 

decît o simplă asertiune şi mai mult decît o referire la nemulțumiți de toate 
virstele. Există o diferență între atitudinea cetăţenilor fata de instituţiile 
societății lor în anii '70 şi cea existentă înainte de anii '60. Aproape că a 
dispărut credinţa în „visul american”. Cine ar fi crezut că marile oraşe 
americane se vor dovedi atît de putin doritoare să găzduiască aniversarea 
celor două sute de ani de la crearea Americii? 
l Unele dintre sloganele anilor '60 sînt semnificative. „Democratia parti- 
cipativă” a Noii Stingi a luat naştere în 1972, atît prin cuvintele lui George 
Wallace ,,trimiteti-le un mesaj”, cît şi prin reformele introduse de George 
McGovern în structura Partidului Democrat. Dar paradoxul apare atunci 
cînd vedem rezultatele. Mesajul lui Wallace interesează în primul rînd prin 
lipsa lui de finalitate. Dorinta cetățenilor de a plăti impozite mai mici a fost 
tradusă în reforma sistemului de impozitare care, din nou, a fost transformată 
în propuneri privind creşterea veniturilor realizate din impozite. „Democrati- 
zarea” lui McGovern introdusă în structura partidului a dus aproape la 
distrugerea acestuia $1 a fost repede pusă la index, după 1972. 

Nemulțumirea privind structura instituțională, în primul rînd cea vizînd 
performanțele guvernamentale la toate nivelele, a fost larg răspîndită, dar 
nu există nici un mijloc prin care această atitudine să ducă la rezultate 
pozitive. Reacțiile la adresa excesului de birocratie sînt o sursă pentru 

expansiunea birocratica. Frustrarile privind status quo-ul sint observate de 
către politicieni, cit şi de către potenţialii „funcționari publici” in căutare 
de preocupări. Apar, ca pe bandă rulantă, propuneri privind rezolvarea 
„problemelor” sociale”, propuneri care solicită extinderea şi nu restringerea 
elementelor de structură ce generează răul. Continuă regresul considerabil 
înregistrat in ceea ce numim „atitudinea privind utilitatea publică”. Daca 
un lucru nu merge, să îl reglementeze guvernul. Dacă cei care trebuie să o 
facă dau greş, să se emită reglementări şi în ceea ce-i priveşte, şi aşa mai 
departe. În parte, acesta este rezultatul inevitabil al eşecului publicului de 
a înţelege principiul simplu laissez faire, principiul că rezultatele ce apar 
din interacțiunile persoanelor evoluind pe cont propriu pot fi (şi adesea 
chiar sînt) superioare rezultatelor obținute prin intervenţie politică deschisă. 
În această privinţă, s-a risipit din înţelepciunea secolului al XVIII-lea, iar 
mesajul lui Adam Smith trebuie reiterat cu fiecare generație. (Stiinta eco- 
nomică modernă rămîne condamnată la a nu putea îndeplini această misiune 
simplă, a cărei realizare este, în fond, principalul argument în baza căruia 
disciplina reclamă susținerea publică.) 

Este, însă, ceva mai mult decit atît, iar o redescoperire a înțelepciunii 
politice caracteristice secolului al XVIII-lea nu ar fi de prea mare ajutor. 
Paradoxul de suprafață dintre nemulţumirile legate de procesul de guvernare 
ŞI expansiunea provocată în aceleaşi procese se bazează pe un fenomen 
mai profund şi mai complex, ce implică şi el un paradox permanent. De 
unde titlul acestui capitol. 

După cum am arătat deja, societatea ideală este anarhia, în care nimeni 
nu constringe pe nimeni. Acest ideal a fost exprimat în mod diferit de-a 
lungul anilor de către filosofi apartinind unor curente ideologice diferite. 
„Guvernul cel mai bun este cel care guvernează cel mai putin”. Universala 
sete de libertate a omului este un fapt istoric iar reticenta sa ubicua de „a fi 
guvernat” asigură faptul că presupuşii săi conducători, oameni şi e1, fac 
fata la nenumărate ameninţări cu nesupunerea şi rebeliunca fata de legile 
ce încearcă să dirijeze şi să ordoneze comportamentul uman. Într-un sens 
strict personalizat, o situație ideală pentru o persoană este cea care îi permite 
o libertate completa de acțiune şi inhibă comportamentul celorlalți, fortindu-1 
să se supună dorințelor sale. Adică, fiecare caută a fi stăpînul unei lumi de 


LIMITELE LIBERTĂȚII: ÎNTRE ANARHIE ŞI LEVIATHAN 137 


sclavi. Într-un context social generalizat, unul pe care omul să-l poată 
oamenilor liberi (fiecare respectind drepturile celorlalți) devine visul utopic. 
Ordinile sociale observate se îndepărtează însă de acest vis, iar oamenii (Şi 
savanții) ce se consideră potențiali cetățeni ideali sînt condamnaţi la frustra- 
rile practicii. Poate că o recunoaştere a echivalenţei dintre ideal şi lipsa de 
speranță, repetat menționată de Frank Knight, ar fi de folos în acest caz. 
Rămâne însă ceea ce ar trebui să constituie acea credinţă legitimă în ,,imbu- 
nătăţire”, credinţă ce nu trebuie anihilată cu totul. Îmbunătăţirea în anumite 
limite, credinţa în progresul temperat de rațiune, nu în lucruri romantice — 
acestea sînt calităţile atitudinale care îi determină pe oameni să suporte 
instituţiile pe care le au, căutînd să introducă schimbarea într-un mod ordonat 
şi sistematic. Anarhistul rational şi filosofic — nu este o contradicţie în 
termeni — devine singura persoană care poate construi bazele constituționale 
pentru o societate liberă, care poate clabora schimbări de la un status quo 
institutionalizat, schimbări care să ne îndepărteze, nu să ne apropie de ame- 
nintatorul Leviathan. 

Dar de ce potenţialul cetățean ideal ar adopta poziţia conservatoare 
sugerată? Dacă toţi oamenii sînt consideraţi egali din punct de vedere moral, 
de ce nu s-ar institutionaliza utopia anarhistă, aici şi acum? Trebuie oare 
utopia să rămînă veşnic neatinsă, doar pentru că unii oameni nu se pot 
infrati cu ceilalți? Este această problemă una de lărgire a elitei anarhiste 
pînă ce toti oamenii devin capabili de a face fata provocării? Această linie 
de gîndire poate caracteriza anarhistul-elitist, dar nu oferă nici calea dreaptă 
ŞI nici pe cea ocolită spre construirea unei ordini sociale libere. 


OMUL — CREATOR DE LEGI 


Înainte de a-i privi pe alţii, omul se priveşte pe el însuşi. Individul 
recunoaşte şi acceptă că nu e nici sfint, nici păcătos, nici în societatea 
existentă, nici în vreuna extrapolată. Omul adoptă reguli. Cel ce le face îşi 
impune în mod explicit şi deliberat constrîngeri pentru a-şi canaliza propriul 
comportament spre normele selectate rațional. Nimeni nu poate pretinde 
că Robinson Crusoe nu e „liber”; totuşi, un Crusoe rational poate construi 

si fixa un ceas desteptator, un dispozitiv proiectat in mod deliberat spre a 
interveni in adaptarea sa comportamentală la un mediu in schimbare.? E 
rational să adopti legile ce vor „guverna” comportamentul individual şi, în 
acest sens, putem spune că Crusoe, chiar înainte de sosirea lui Vineri, este 
„guvernat”. Conceptul de „autoguvernare” aleasă în mod rational este punc- 
tul necesar de pornire în orice analiză a „guvernării” într-un cadru de mai 
multe persoane. 

Crusoe îşi impune singur reguli întrucît îşi recunoaşte propria imper- 
fectiune în fata posibilelor tentaţii. Nu este o recunoaştere a păcatului origi- 
nar, ci o simplă recunoaştere a faptului că răspunsurile comportamentale 
sînt oarecum previzibile de către persoana ce face alegerea şi că unele tipare 
de comportament sînt mai bune ca altele, atunci cînd se ia în calcul orizontul 
pe termen lung. Rationalul Crusoe acceptă necesitatea planificării; existenţa 
sa în mod necesar anarhică poate fi „planificată” sistematic şi cu grijă pentru 
o viaţă mai buna.‘ Însă, înainte de a trece de la Crusoe la individul din 
societate, trebuie să arătăm că exemplul cu ceasul deşteptător nu a fost luat 
la întîmplare. Crusoe îşi construieşte ceasul deşteptător, un dispozitiv 1m- 
personal şi exterior destinat să impună constrîngeri comportamentului său, 
în privinţa opţiunilor. El mai poate alege şi reguli şi precepte interne care, 
odată adoptate, vor fi urmate cu stricteţe. Însă există o diferenţă importantă 
între cele două cazuri, una semnificativă pentru problemele mai largi ce 
vor fi examinate mai tîrziu, în acest capitol. Cu ceasul deşteptător, Crusoe 
îşi perturbă somnul, în avans. Închide astfel o opțiune comportamentală ce 
ar rămîne deschisă în cazul unei reguli voluntariste. În sens literal, Crusoe 
este ,,guvernat” de ceasul său în privinţa orei de începere a lucrului, chiar 
Şi în mica sa lume cu o singură persoană. 

Într-un alt fel, putem spune că Crusoe „încheie contracte cu el însuşi” 
atunci cînd îşi programează activitatea. El recunoaşte că o viata plăcută 
presupune muncă în timpul dimineţii tropicale, cît timp soarele este încă 
blind, cazind de acord cu sine însuşi, în timpul perioadei de contemplatie, 
că această muncă este parte dintr-un tipar comportamental optim. Dar, 
cunoscîndu-se pe sine şi predispozitiile sale, el se teme că nu îşi va putea 
respecta, în mod voluntar şi eficient, proprii termeni. Deşteptătorul devine 
pentru el agentul de impunere, „guvernantul” a cărui unică sarcină este de 

a asigura că, odată încheiate, contractele sînt respectate. Pentru o impunere 
efectivă, „guvernantul” trebuie să provină din exteriorul persoanei care îşi 
recunoaşte propria slăbiciune. 

Cînd ceasul îl scoală din somn, Crusoe se confruntă cu unul din para- 
doxurile induse de starea de „a fi guvernat”. El se simte frustrat de aceasta 
constrîngere externă asupra setului său de opțiuni şi se simte „mai putin 
liber” în acel moment decît în chpa în care se hotărăşte singur să se scoale 
din pat. Acest sentiment de frustrare se repetă în fiecare dimineaţă, dar 
Crusoe continuă să-şi fixeze ceasul în fiecare seară. Creatorul rațional de 
reguli face un compromis între libertate şi eficiență planificată şi include 
în contract un instrument de impunere. 

Am discutat în amănunt acest calcul al opțiunilor deoarece analiza ne 
este de ajutor în introducerea problemelor ridicate de impunere, în contrac- 
tele sociale. Aşa cum Crusoe a ales să se guverneze cu ajutorul unui ceas 
deşteptător, două sau mai multe persoane pot alege să fie guvernate prin 
selecţia anterioară şi implementarea unor instituţii de impunere. Să consi- 
derăm exemplul a două persoane. Odată ce doi oameni îşi recunosc reciproc 
existenţa, conflictul potenţial devine posibil şi se poate ajunge la un acord 
de dezarmare reciproc acceptabil, fie înainte, fie după conflict. Acest con- 
tract va conţine deci unele limitări acceptate asupra comportamentului care 
să includă, la rîndul lor, o înțelegere asupra a ceea ce am putea numi o 
structură a drepturilor. Fiecare pare să-şi dea seama că acordul va avea o 
valoare efectivă neglijabilă dacă nu există o anumită siguranţă privind res- 
pectarea sa de către partea cealaltă. Un mecanism de impunere, un mijloc 
sau o instituție, poate însoţi contractul iniţial şi fiecare parte va aprecia în 
mod pozitiv includerea unui astfel de instrument. 

În acest punct, exemplul celor două persoane distorsionează analiza, 
făcînd ca impunerea să pară mai puţin importantă în cadrul contractului 
decît este în interacțiunea generală între mai multe persoane. După cum s-a 
arătat, ambele persoane din exemplu vor valoriza instituţia de impunere. 
Proiectarea şi localizarea acesteia devin astfel importante; nici unul nu va 
încredința celuilalt impunerea; într-adevăr, delegarea unei astfel de autorităţi 
uneia dintre părțile la un contract violează sensul impunerii. Ambele persoa- 
ne vor căuta ceva analog deşteptătorului lui Crusoe, un instrument exterior 

participanților (cu toții potențiali violatori), care poate fi programat în avans 
şi pe care se poate conta că va descoperi şi pedepsi orice încălcări ale 
înțelegerii, în mod impersonal şi impartial. Ambele parti vor ataşa o mai 
mare valoare instituțiilor de impunere externe, decît celor interne, a căror 
creare generează adversităţi.” (Cînd unui jucător 1 se cere să şi arbitreze, 
partida nu mai este corectă.) Ambele părți vor prefera ca regulile pe care 
le-au adoptat să fie impuse de o terță parte, de un străin, de forte aflate in 
afara grupului participant. În mod ideal, ar fi de preferat un mecanism com- 
plet impersonal, un robot care să nu poată face nimic altceva decît să ex- 
ecute un program. În cazul în care o astfel de soluţie nu este posibilă, recursul 
la oficiile unei terţe parti produce, în practică, un „guvern” de tip ideal. 


STATUL PROTECTIV CA ARBITRU EXTERN 


Atunci cînd este înțeleasă dezirabilitatea relativă de a avea un „guver- 
nator” extern pentru supravegherea respectării contractelor, se pot clarifica 
multe confuzii $1 ambiguitati din teoria democratică. „Guvernul” sau statul 
derivat conceptual din acest calcul individualist diferă în mod categoric de 
celălalt „guvern” sau stat ce apare ca un instrument al contractului însuşi, 
ca mijloc de facilitare şi implementare a schimburilor complexe cerute de 
furnizarea unor bunuri şi servicii consumate în comun. Rolul dual al statului 
a fost discutat anterior. Eşecul în a recunoaşte această deosebire fundamen- 
tală constituie o sursă majoră a paradoxului de a fi guvernat. 

Pentru a sublinia această deosebire, am numit partea care acționează 
ca instituție de impunere în societate „stat protectiv”, iar partea care facili- 
tează schimburile de bunuri publice „statul productiv”. Rolul statului protec- 
tiv este de a asigura onorarea termenilor acordului: conceptual, de a garanta 
„protejarea” drepturilor. După cum am arătat, în acest rol, în mod ideal, 
statul trebuie să fie exterior şi complet separat de indivizii şi grupurile ale 
căror drepturi sînt implicate.” Conceptual, participanţii la contractul social 
„achiziționează” serviciile unei forte exterioare de constringere, la fel cum 
Crusoe îşi construieşte şi îşi fixează ceasul. Odată selectați şi informati 
asupra termenilor şi regulilor convenite, participanții nu mai au şi nici nu 
ar mai putea avea vreun cuvînt de spus privind deciziile agentului de 

impunere. Determinările ce trebuie făcute se referă la posibile violări ale 
termenilor conveniti. Acestea sînt „judecăți de adevăr” aproape arhetipale. 
Desi vor exista întotdeauna anumite limite de variație, răspunsul trebuie să 
fie formulat în mod exclusiv. Termenii sau regulile, „legea”, fie a fost, fie 
nu a fost violată şi nu există nici o evaluare morală subiectivă in „optiunea” 
agentului sau arbitrului. Termenii vor include specificarea pedepsei sau 
sanctiunii ce însoţeşte violarea. Din nou, nu este corect ca agentul extern 
să introducă propria sa evaluare în „decizii”. (Arbitrul de baschet nu acordă, 
în mod arbitrar, aruncări libere jucătorilor mai scunzi.) 

Tocmai pentru că ,,guvernul” (sau institutiile ,,lcgi1”, statul protectiv 
ca agent de impunere) este $1 trebuie să fie exterior partilor din contract, 
apar unele nemulțumiri și frustrări la aplicarea sancţiunilor. Lui Crusoe îi 
displace să fie trezit din somn de ceasul deşteptător; persoana carc violează 
contractul social, care „încalcă legea” şi este pedepsită pentru aceasta suferă 
o neplăcere comparabilă. Acest lucru sugerează că în momentul unei încăl- 
cari recunoscute sau dovedite a contractului, cu referire atît la descoperirea 
faptei cît şi la aplicarea pedepsei, „democraţia participativă” care ar in- 
clude şi participarea celor ce încalcă regulile devine o absurditate. 

Chiar şi în condițiile cele mai idealizate ale unui contract social 
propriu-zis, impunerea termenilor ce reflectă acordul realizat într-un stadiu 
anterior va provoca neplăceri potentialilor violatori. Pentru aceştia, statul 
protectiv, ca agent de impunere a contractului, devine un inamic ce trebuie 
contrat şi păcălit, atit cît este posibil. Această alienare fata de statul-agent 
de impunere devine mult mai severă în cadrul descriptiv referitor la lumea 
reală. Contractul social implicit, existent şi aflat în derulare, întruchipat $1 
descris prin instituţiile status quo-ului, este exogen participanților, care nu 
au nici un sentiment de participare prealabilă la elaborarea regulilor. În 
măsura în care se despart de ordinea contractuală existentă, respectul lor 
fata de „lege” şi fata de agentul căruia 1 s-a atribuit misiunea de impunere 
se diminuează. 

Indivizii ajung să simtă că sînt „guvernaţi” de instituţii, de un sistem, 
care sînt exterioare în orice sens legat de participarea curentă (care, aşa 
cum am sugerat, este o condiție necesară); în același timp, ei considera 
aceste instituţii total exogene în orice sens contractual. Adică, persoanele 

se pot simţi forțate să respecte termenii unui „contract social” niciodată 
încheiat şi se văd supuse unor potenţiale pedepse de către un agent de impu- 
nere asupra cărora nu exercită nici un control, fie el direct sau indirect. 

Alienarea omului modern fata de statul protectiv este exacerbată atunci 
cînd observă că acele persoane ce deţin roluri stabilite în funcționarea 
agentului se îndepărtează ele însele de regulile definite în status quo, fie 
pentru a-şi spori puterea personală, fie pentru a promova obiective morale 
şi etice alese pe criterii subiective. În acest context, poate deveni literalmente 
imposibil ca individul să privească statul altfel decît ca represiv (şi aceasta, 
în mod arbitrar). Odată ce se atinge acest stadiu, individul respectă legea 
existentă doar pentru că este personal descurajat de probabilitatea de a fi 
detectat şi pedepsit. Indirect, el poate căuta un adăpost în fata amestecului 
arbitrar şi capricios în propria sa libertate de comportament. Orice urmă de 
„auto-guvernare” a dispărut, în măsura în care aceasta ar putea exista la 
marginile sau limitele funcţionării propriu-zise a guvernului. 


STATUL PRODUCTIV — ÎNTRUCHIPAT 
ÎN CONTRACTUL POST-CONSTITUTIONAL 


După cum s-a observat din capitolele anterioare, guvernul acţionează 
într-o dublă capacitate. Există o parte a guvernului a cărei activitate este 
diferită, în principiu, de cea de impunere şi păstrare a legii. În rolul său 
post-constitutional, ceea ce numim „statul productiv” este procesul constitu- 
tional prin care cetăţenii îşi realizează obiectivele dorite în comun, un mijloc 
de facilitare a schimburilor complexe între cetăţeni separați, fiecare dintre 
ei intrind în procesul contractual sau de schimb cu drepturi alocate în struc- 
tura juridică fundamentală. În acest rol, guvernul este interior comunității, 
iar deciziile politice semnificative pot fi derivate numai din valorile 
individuale, aşa cum au fost ele exprimate în momentul deciziei sau opțiunii. 
Formula lui Lincoln, „by the people” reprezintă o descriere adecvată a 
procedurilor curente de conturare a opțiunii. Într-un astfel de context, parti- 
ciparea curentă la opțiunea colectivă devine un atribut dezirabil. Asa cum 
s-a menționat, unanimitatea wickselliană oferă regula idealizată de luare a 
deciziilor. Depărtarea de acest principiu este justificabilă doar prin costurile 

excesive ale realizării consensului. Chiar şi atunci cînd se recunosc abaterile 
acceptabile, din punct de vedere practic, de la unanimitate, procesul deci- 
zional este conceput ca un surogat al unui model pur consensual. 

În acest rol sau capacitate, statul nu „protejează” drepturile individuale 
definite. Guvernarea este un proces productiv care, în mod ideal, permite 
comunităţii de persoane să sporească limitele globale ale bunăstării 
economice, să evolueze către frontiera de eficienţă. Doar prin procese 
guvernamental-colective îşi pot indivizii asigura beneficiile nete ale 
bunurilor şi serviciilor ce sînt caracterizate prin eficiente extreme în caz de 
reunire a eforturilor şi prin ne-excluziuni extreme — bunuri $1 servicii ce 
vor tinde să fie furnizate suboptimal sau deloc în absenţa acțiunii colective- 
guvernamentale.” În această calitate, procesul decizional la nivel guverna- 
mental implică înţelegeri asupra cantităților şi a împărțirii costurilor. Solu- 
tiile se obțin prin compromisuri între dorinţele conflictuale, prin folosirea 
diferitelor metode de compensare, prin facilitarea şi promovarea compromi- 
surilor indirecte între persoane şi grupuri. Caracterizarea de tip „judecată 
de adevăr”, a rezultatelor şi deciziilor, aplicabilă pentru statul agent de 
impunere sau protectiv, este total străină acestui al doilea rol. De exemplu, 
în asigurarea şi finanţarea apărării nationale, procesul fundamental repre- 
zinta o mediere între cereri conflictuale şi generează un nivel median al 
venitului alocat prin buget. Această opțiune nu este de tip „sau/sau”, iar 
nivelul de venit selectat în final nu poate fi descris în mod adecvat ca „ade- 
vărat” sau „fals”. Rezultatele proceselor instituționale ale statului productiv 
nu sînt „ştiințifice”. Ele derivă din comportamentul individual şi nu dintr-o 
realitate empirică, reductibilă la un obiect. Rezultatele reflectă distribuţia 
ponderilor de valoare între persoane (inerente regulilor decizionale deter- 
minate constituțional), iar participarea părților afectate este o componentă 
necesară a acestor reguli, deoarece doar printr-o astfel de participare pot fi 
dezvăluite evaluarile. 

Rezultatele ce definesc cantitatea de bunuri şi servicii publice, precum 
şi mijloacele de împărţire a costurilor lor sînt ele însele contracte şi, ca 
atare, trebuie impuse. Sc creează astfel o interfaţă necesară între statul 
productiv şi cel protectiv. Ceea ce observăm noi în funcţionarea guvernului 
este o amalgamare a ambelor, împreună cu alte componente ce urmează a 
fi examinate. 

Rezumarea capacității duale a guvernului poate fi urmată de o scurtă 
discuţie a unora dintre implicaţii. Să considerăm, mai întîi, un cadru în 
care nu există nevoia unui stat productiv. Nu există bunuri sau servicii ce 
pot fi consumate sau folosite mai eficient sub auspicii colective decît sub 
cele ale pieţei. Indivizilor li s-au conferit drepturi asupra dotărilor cu resurse 
printr-un contract constituţional fundamental, însă implicit, drepturi impuse 
de un agent extern, statul protectiv. Pe această bază, indivizii sînt liberi să 
negocieze între ei orice schimburi reciproc avantajoase, iar termenii conve- 
niti vor fi impuşi efectiv de către un agent. Într-o astfel de societate, se 
acordă puţină atenţie „formei” de guvernamint. Atit timp cît agentul de 
impunere nu-şi depăşeşte limitele fixate prin constituție, cetăţenii nu trebuie 
să-și piardă timpul cu modul detaliat în care operează agentul. În această 
concepție, nu există vreun motiv de preocupare, mai semnificativ decît cel 
al lui Crusoe, pus să opteze între lemnul de nuc american şi cel de cocotier, 
pentru a-şi confectiona ceasul. Atita timp cit dispozitivul merge bine, nu 
contează detaliile construcției sau funcționării. 

Poate exista, totuşi, o legătură între eficiența instituţiei de impunere 
şi forma e! organizatorică. Mai important, probabilitatea îndepărtării ei de 
rolul ce 1 s-a delegat poate fi afectată de organizare. Dar preocuparea pentru 
ambele situații diferă în principiu de cca care este cxprimată în mod adecvat 
pentru ,,forma” guvernamentală în statul productiv. Juriul poate oferi un 
exemplu familiar. Operind ca parte inerenta a agentului de impunere, ver- 
dictul juriului este o „judecată de adevăr” iar eficienţa în luarea unei hotărîri 
corecte poate varia în funcție de modificarea organizaţiei. Un juriu de două- 
sprezece persoane poate fi mai eficient decit unul de zece persoane sau 
unul de şase sau invers, dar nu există nici un motiv inerent de selectare a 
unuia sau a altuia. O bună parte din această argumentatie se aplică gradului 
de cuprindere al regulilor pentru verdict; existenţa sau inexistența unei 
prevederi a unanimitatii poate afecta corectitudinea deciziei sau direcția 
abaterii, însă nu există o regulă unică, optimă în orice circumstanţe. 

Să considerăm un exemplu diferit, acela al unui judecător într-o comu- 
nitate izolată. Selectarea prin vot a unei persoane care să îndeplinească 

acest rol poate fi preferabilă unei numiri aleatoare sau oricărei alte metode. 
Însă nu există nici un motiv logic pentru care procesul democratic ar fi 
preferabil aici, întrucît funcția ce trebuie îndeplinită nu este, în mod ideal, 
una care să derive din evaluări individuale, ci este una de determinare a 
faptelor obiective şi iniţiere a unei acțiuni bine definite. O oarecare noţiune 
în ceea ce priveşte amploarea ambiguitatii, în zilele noastre, este sugerată 
de propunerile familiare de „reprezentare” a intereselor în curțile de apel 
compuse din mai multi judecători şi, chiar mai dramatic, de solicitarea 
adresată curților de apel de a se asigura „reprezentarea” corectă a grupurilor 
de interese, în jurii.’ 

Se poate argumenta că, în îndeplinirea rolului de impunere, statul 
trebuie să angajeze „experți”, „oameni de ştiinţă”, „căutători ai adevărului”, 
„descoperitori de fapte”, persoane cu o pregătire specială în domeniul ju- 
ridic. Dacă este limitată în mod corespunzător, pare să existe o bază logică 
şi rațională pentru delegarea puterii de impunere une! elite judecătoreşti. 

Problema este, desigur, cea a păstrării unei astfel de elite între anumite 
limite ce ar putea fi specificate, iar ambiguitatea modernă ia naştere chiar 
din recunoaşterea acestei probleme. Procedurile democratice, inclusiv 
reprezentarea intereselor, pot fi încorporate explicit în structura statului- 
agent de impunere, deoarece ele par să ofere singurele mijloace de a exercita 
controlul ultim asupra experților cărora le sînt delegate sarcini de impunere. 

Dacă nu se pot retrage singuri din joc, jucătorii pot insista să-şi retina 
o anumită putere de a îndepărta arbitrul, chiar şi atunci cînd recunosc că 
această intruziune a controlului din partea jucătorilor va introduce, ceteris 
paribus, ineficiente. 

Printr-un alt mod de a rationa, consideratiile tehnice sau ştiinţifice 
devin total inadecvate, prin efectele pe care le generează în statul productiv, 
iar prevederile democratice apar ca necesare. Problema de „formă” devine 
foarte importantă aici şi, desigur, statul productiv constituie acea ramură a 
guvernării ce cheltuie milioane pentru promovarea „bunăstării generale”. 
Ambiguitatea în încercarea de a încorpora direct democraţia în rolul de 
impunere al statului este egalată de cea produsă de afirmaţia că guvernul ar 
trebui să furnizeze cetăţenilor bunuri şi servicii în consens cu „obiective 
sociale” sau „priorități naţionale” mai mult decît cu dorinţele exprimate 

direct de cetăţeni. Acest al doilea punct de vedere este, în parte, încurajat 
de necesitatea practică a acordării unor puteri discretionare birocrației, cit 
şi de eşecul intelectual de a distinge între normele procedurale şi cele de 
substanţă. 

Costurile luării deciziei garantează personalului birocratic o gamă 
largă de puteri discretionare. Adunările reprezentative, ele însele aflate cu 
o treaptă mai departe de cererile electoratului, nu pot să voteze separat 
fiecare detaliu al unui buget cu multiple finalitati. Decizule alocative sînt 
transferate, în mod necesar, ramurii executive, birocraţiei; fără criterii de a 
determina evaluarea venită din partea cetăţenilor, tentatia de a introduce 
„experţi” este puternică. 

Cum ar trebui să opteze birocratul, în problemele alocative aflate în 
competența sa? Pe baza preferințelor sale personale? Sau introducînd 
judecăţi ipotetice privind „bunăstarea generală” sau „interesul public”? 
Unele opțiuni sînt cu certitudine „mai bune” decît altele — sau, cel putin, 
aşa se pare. A accepta însă acest lucru înseamnă că s-au introdus, în mod 
subtil, criterii de substanţă ce trec dincolo de criteriile de procedură întru- 
chipate în însuşi procesul decizional. Pentru observatorul extern, orice 
rezultat obținut prin procedura contractului voluntar între persoane este la 
fel de dezirabil, cu condiţia ca normele procedurale să fie respectate, 
procesul să fie eficient, iar interesele părților la contract să fie singurele 
luate în calcul. Aceasta reiese cu suficientă claritate cînd discutăm schim- 
burile obişnuite dintre persoane, pe piaţă. Însă problema devine în mod 
cert mai dificilă atunci cînd transferăm discuţia la acțiunile guvernului de 
furnizare a anumitor bunuri şi servicii. Aşa cum s-a observat, procesul guver- 
namental trebuie interpretat aici ca un surogat al unui schimb complex 
între toţi cetățenii din comunitate. În măsura in care această interpretare 
oglindeşte realitatea, toate rezultatele obţinute prin proceduri convenite în 
prealabil şi eficiente de luare a decizici devin la fel de acceptabile. Cînd se 
recunoaşte, însă, că procesul guvernamental trebuie să includă devieri de 
la toate regulile analoge schimburilor voluntare, este dificil să se mențină 
o atitudine de neutralitate perfectă între alternativele posibile. Unele par, 
cu adevărat, mai bune decît altele. 

FUNCŢIILE PIERDERE PERSONALĂ 
ȘI NORMELE PROCEDURALE 


Luarea de decizii de către guvern în forma sa operativă se îndepărtează 
de contractul voluntar, în ciuda bazei contractuale pentru rolul productiv al 
statului. Relativa eficacitate a instituțiilor guvernamentale în asigurarea de 
bunuri şi servicii pur publice se presupune că apare din impactul (reducător 
de cost) al devierilor permise de la negocierile strict voluntariste. La rîndul 
lor, aceste devieri garantează că unii participanţi la decizii vor fi obligaţi să 
accepte anumiţi termeni nedoriți. Deciziile privind taxele şi bugetul nu se 
iau prin unanimitatea wickseliană şi, în aceste condiții, unii participanți 
suferă pierderi în termenii costurilor de oportunitate. Existenţa acestor cos- 
turi de oportunitate devine o sursă suplimentară a paradoxului fundamen- 
tal al guvernării. 

Să considerăm o municipalitate organizată politic ce a funcționat înde- 
lung sub o constituţie ce specifică votul prin majoritatea simplă ca regulă 
în privinţa deciziilor bugetare. Deciziile asupra cheltuielilor şi impozitelor 
se iau în adunări ale cetățenilor. (Folosim aici modelul cel mai simplu pentru 
a evita complexitatile induse de reprezentare.) Să presupunem că se face o 
propunere privind construirea unei săli de teatru, prin creşterea impozitului 
pe proprietate. Propunerea obține majoritatea şi este adoptată. Dar fiecare 
persoană care s-a pronunțat împotrivă a suferit o pierdere de oportunitate 
ca urmare a acțiunii politice întreprinse, o pierdere în raport cu preferința 
sa în ceea ce priveşte rezultatul. Pentru aceşti membri dezamagiti ai coaliției 
minoritare perdante, bugetul este prea mare, însă comportamentul de vot 
observat sugerează că o propunere contrară nu poate avea succes. Membrii 
coaliției perdante, individual şi în grupuri, vor fi motivaţi să caute şi să 
propună alte variante de cheltuieli care să fie preferabile, din punctul lor 
de vedere şi care să promită beneficii superioare costurilor alocate prin 
impozitare. Aceste persoane sau antreprenorul politic care le sesizează 
interesul vor încerca să emită noi propuneri bugetare ce ar putea reuşi să 
obțină sprijinul majorităţii. Însă atunci cînd o a doua astfel de propunere — 
să spunem, un nou bazin de înot — este adăugată la bugetul municipal, 
apare o altă minoritate dezamăgită. Chiar şi unii dintre cei care au aprobat 

propunerea iniţială de a se cheltui bani pentru sala de teatru ar putea consi- 
dera că bugetul a devenit prea mare; şi ei vor resimti acum anumite pierderi 
de oportunitate. Pentru cei din afara acestor două grupuri, pierderea de 
oportunitate resimţită creşte odată cu creşterea bugetului şi ei au acum o 
motivaţie puternică să asigure „justiţia bugetară” prin adoptarea a cel putin 
cîteva alte proiecte pe care le evaluează în mod diferențiat. 

Într-un proces continuu de acest gen, şi atît timp cit instituţia impozită- 
rii rămîne mai generală, în incidenţa sa, decît proiectele specifice de bene- 
ficii, fiecare membru al comunității poate resimti pierderi de oportunitate 
de pe urma acţiunii guvernamentale. Valoarea totală poate părea prea mare 
pentru fiecare cetăţean; bugetul va conţine puncte în care beneficiul rezultat 
din cheltuieli valorează mai puţin decît impozitul corespunzător. Această 
concluzie rezistă chiar dacă fiecare proiect bugetar, considerat indepen- 
dent, este „eficient” în sens strict alocativ. Nu există, desigur, nici o garanție 
că toate proiectele aprobate de majoritate vor fi eficiente din punct de vedere 
alocativ, în special în absenţa unor mecanisme funcționale de plăți colaterale. 
Introducerea unor posibilităţi de condiționare mutuală a sprijinului, pe di- 
verse probleme, între diversele minorităţi, permite adoptarea proiectelor 
ce favorizează anumite minorități, dar nu modifică concluzia generală despre 
existența unei frustrări bugetare.” Bugetul este, desigur, simetric; proiectele 
trebuie finanțate. $i acelaşi proces ca cel arătat mai sus se va aplica abaterilor 
aprobate de majoritate de la generalitate in distribuirea impozitelor. Să presu- 
punem că o propunere inițială este cea de a reduce impozitele plătite de 
majoritatea cetăţenilor şi de a le creşte pe cele plătite de o minoritate. Oricare 
membru al grupului minoritar simte pierderea şi caută să-i combată efectele 
organizind o majoritate intrucitva diferită, la care să participe, ceea ce duce 
la abateri suplimentare de la principiul generalitatii impozitării. Pe măsură 
ce procesul continuă, fiecare persoană poate fi plasată în poziţia în care 
simte că întreaga structură este „nedreaptă” şi „inechitabilă”, ceea ce se 
traduce prin sentimentul că „nişele” aflate la dispoziția altora decît a sa 
sînt nejustificate. 

În acest punct, pentru argumentatia mea este total irelevantă direcţia 
globală în care deviază bugetul, ca urmare a proceselor decizionale prin 
vot majoritar. Nu contează dacă rezultă bugete „prea mari” sau „prea mici”, 

conform unor criterii normale de eficienţă, sau daca devierile se compen- 
sează şi produc bugete de dimensiuni ,,potrivite”. Dacă statul productiv 
operează strict în cadrul normelor procedurale stipulate în etapele constitu- 
tionale ale deciziei, şi chiar dacă asigurarea şi finanțarea de către stat a 
bunurilor şi serviciilor prin definiție publice reprezintă cele mai eficiente 
aranjamente instituționale cu putinţă, indivizii, care sînt receptorii finali ai 
beneficiilor şi plătitorii finali ai costurilor, pot simţi că sînt supuşi la coer- 
citie. Si aceasta într-un sens oarecum diferit de cea pe care o simte orice 
persoană chemată să satisfacă anumite condiţii la care ca însăşi consimtise, 
la un anumit moment. Chiar dacă baza contractuală pentru acțiunea guver- 
nului este recunoscută în formă abstractă, atît timp cit regulile deciziei 
colective sînt caracterizate de abateri de la unanimitate, trebuie luat ca 
atare sentimentul individului că este forțat să respecte condiţii inacceptabile. 
Acest sens al coercitie1 este întărit tocmai prin natura interna a statului 
productiv, tocmai deoarece baza este considerată contractuală. Individul 
poate accepta „reguli” impuse de statul protectiv ca fiind exogene propriei 
influențe. Individul respectă legea pentru că ca există; el ar putea să nu 
vadă nici un mod prin care propria comportare să poată schimba lucrurile. 
Se poate însă ca el să fie mai puţin dispus să respecte bugetele elaborate în 
mod democratic, fie în latura de cheltuieli, fie în cea de impozite, pentru că 
este încurajat să-şi dea seama de propria influenţă asupra deciziilor bugetare, 
de propria participare la funcționarea sistemului democratic. 

Frustrarea fiscală fata de guvern, experimentată de cetăţeni, creşte în 
mod necesar odată cu mărirea sectorului guvernamental, în comparaţie cu 
sectorul privat sau de piață al economiei. Cu cît guvernul, îndeosebi guvernul 
central, posedă o parte mai mare din resursele economiei, cu cît creşte 
numărul funcțiilor abordate colectiv, cu atît criteriile proprii cost-beneficiu 
ale cetățeanului sînt violate mai mult. Să luăm un exemplu. Dacă guvernul 
se limitează la rolul de impunere a legilor, toate schimburile sînt private şi 
voluntare. Capacitatea individului de a se retrage din orice înţelegere 
particulară garantează că acceptarea silită a unor termeni nefavorabil este 
minimă. (Acest principiu se aplică $1 în condiţiile in care toate pietele sînt 
incomplet concurentiale; desigur, gradul de monopolizare va afecta com- 
pararea, ca şi numărul alternativelor deschise fiecărui participant.) Dacă 

guvernul isi asumă un rol productiv şi dacă îşi asumă responsabilitatea 
pentru procesul complex de schimb întruchipat prin furnizarea bunurilor 
publice, cetățeanul mediu sau reprezentativ trebuie să prevadă că doar rareori 
(dacă se va întîmpla vreodată) va prefera în mod optimal schema bugetară 
pe care i se va cere să o suporte şi pentru care va trebui să plătească. Oricare 
ar fi pachetul bugetar, cetăţeanul trebuie să prevadă că va prefera expansiu- 
nea în anumite domenii şi contracția în altele, chiar în cadrul aceloraşi 
constringeri privind venitul total. Și, global, el ar putea prefera ca suma 
totală să fie mai mare sau mai mică decît cea avansată. În ceea ce priveşte 
impozitarea, cetăţeanul va prefera, neîndoielnic, ca propriile obligaţii fiscale 
să fie reduse, în raport cu cele ale altor membri ai comunităţii. Pe măsură 
ce sporesc volumul total şi complexitatea bugetului, individul poate deveni 
tot mai nemulțumit de comportarea guvernului, chiar dacă acesta îşi 
îndeplineşte in mod eficient toate functiile, la nivel punctual. 

Pierderile individuale de oportunitate cresc odată cu creşterea centra- 
lizării în sectorul public, în acelaşi fel ca $1 odată cu sporirea bugetului in 
mărime şi complexitate. S-a demonstrat demult că sentimentul de participare 
al individului la opţiunea colectivă este relativ mai mare în structurile lo- 
cale — şi această concluzie este rațională, întrucît influența unei singure 
persoane asupra deciziei grupului este invers proporțională cu mărimea 
grupului. Un fapt mai puţin familiar, dar elementar, este acela că, la nivel 
local, procesul de guvernare se apropie mai mult de schimbul voluntar, 
datorită libertății relativ mari de migrare. Limitele exploatării fiscal-bugetare 
a individului sînt atinse mai uşor în entitățile locale decît la nivelul guvernu- 
lui central. Pragurile de migrare nu pot fi prea mari, în cadrul unei economii 
nationale multicomunitare, caracterizată printr-o mobilitate ridicată a 
resurselor, descriere ce se potriveşte perfect Statelor Unite în secolul nostru. 


IMPUNEREA CONTRACTULUI PREZUMTIV 


În statul productiv care produce şi finanţează bunuri şi servicii publice, 
costurile înțelegerii mutuale dictează ca deciziile obligatorii pentru toți 
membrii comunităţii să fie luate de către un subsct al potentialelor parti la 
contract. Odată luate, însă, aceste decizii trebuie impuse, ca şi cele la care 

s-a ajuns prin negocieri între persoane, în interacțiuni pur voluntare. Pentru 
a-şi impune hotaririle, statul productiv trebuie să apeleze la complementul 
său, statul protectiv. 

Pentru cetățeanul individual care s-ar putea opune unui anumit ver- 
dict, impunerea nu diferă, aici, absolut deloc fata de o distrugere exogena a 
drepturilor sale. El este obligat să respecte deciziile luate de alţii, ceea ce 
I se percep taxe, fără a i se cere consimtamintul, pentru a se finanța bunuri 
Şi servicii pe care el le-ar putea valoriza mai putin decît bunurile private 
alternative, care nu îi mai sînt accesibile. Activitatea agentului de impunere 
este diferită aici fata de cazul înțelegerilor contractuale ordinare între parti 
separate. 

În al doilea caz, drepturile se presupun a fi bine definite dinainte, iar 
termenii contractuali sînt cunoscuți şi agreati în mod explicit. Sarcina 
agentului de impunere este „ştiințifică”; el trebuie să determine dacă a fost 
violat un acord contractual explicit. Această situație poate fi comparată cu 
cea a impunerii contractului fiscal prezumtiv, reflectat în decizia de a furniza 
şi finanța un bun public. Să presupunem că a fost luată o decizie privind 
cheltuielile şi impozitele, de către o majoritate corespunzătoare din membrii 
unei adunări legislative. Rezultatul este respins vehement de către o mino- 
ritate semnificativă a cetățenilor. Aici, agentul de impunere trebuie să-şi 
asume un rol complet diferit. Problemele apar în determinarea drepturilor 
pe care oamenii le aveau înaintea contractului şi în determinarea limitelor 
în care aceste drepturi, dacă există, pot fi distruse prin coercitie şi fără 
consimtamint, prin contractul fiscal prezumtiv pe care îl reflectă decizia. 

Sarcina agentului de impunere poate rămîne ,,stiintifica” la nivel pur 
conceptual, însă limitele discretionare sînt aici mult mai largi. Intervalul în 
care agentul îşi poate efectua determinarea nu este limitat strict; în interiorul 
acestui interval pot intra propriile sale judecăţi, judecăţi de „valoare”, nu 
de „adevăr”. Să considerăm o comparaţie simplă cu un contract obișnuit 
între două persoane. Dacă A îi spune lui B că îi va înapoia un împrumut de 
zece dolari, agentul trebuie să decidă numai dacă A a respectat termenii. 
Dar ce se întîmplă dacă A şi B fac parte dintr-un grup de trei persoane şi, 
prin vot majoritar, îi impun lui C o taxă de zece dolari pentru finanţarea 


152 JAMES M. BUCHANAN 


unui proiect de consum comun? Să presupunem că C obiectează şi refuză 
să plătească. El nu a încălcat nici un acord, nici un aranjament contractual 
explicit cu partenerii săi. Agentul de impunere sau arbitrul trebuie să facă 
mai mult în acest caz decît să stabilească dacă C nu s-a supus. El mai 
trebuie să decidă dacă contractul prezumtiv ceste, el însuşi, „constituţional”. 
Aşa cum s-a observat, şi aceasta este o chestiune tinind de fapte, ştiinţifică, 
la nivelul conceptual al investigaţiei. Însă este puţin probabil ca o constituţie 
să fie cit de cit explicită în privinţa drepturilor coalițiilor majoritare de a 
impune decizii obligatorii asupra tuturor membrilor comunității. Pînă acum, 
tribunalele americane au susținut doar că tratamentul evident discriminatoriu 
este interzis. Însă impozitele sînt, plauzibil, „generale”; nu există în mod 
normal nici o bază ,,constitutionala” pentru obiecțiile minorităţii, indiferent 
de distribuția beneficiilor sau de caracterul non-voluntar al deciziei.!. 

Ce trebuie accentuat aici este că intruziunea necesară a braţului exte- 
rior, de impunere, al statului în contractul social prezumtiv (reflectat in 
deciziile colective referitoare la finanţarea şi furnizarea bunurilor de consum 
colectiv) plasează acest brat sau agenţie într-o poziție conceptual superioară. 
În mod necesar, statul protectiv trebuie să tempereze posibilele excese ale 
complementului său, statul productiv. În situaţii de „regulă a majorităţii” 
fără constringeri constituționale, se pot observa devieri grosiere de la orice 
ar putea fi numit, în mod plauzibil, contractare socială legitimă. Cu toate 
acestea, acordarea autorității de control braţului „de impunere” al statului 
implică o contradicţie fundamentală. În cadrul procesului guvernamental 
bazat pe regula majorităţii, prin care se finantcaza şi furnizează bunurile 
publice, cetăţeanul cu drept de vot îşi menţine anumite pîrghii indirecte 
prin posibila formare a unor coaliții majoritare succesive. Chiar dacă rămîne 
nesatisfăcut şi dezamăgit de rezultatele particulare, există un element partici- 
pativ ce are o anume valoare, cu excepţia cazurilor în care comunitatea 
este permanent divizată. Cit priveşte relația cu agentul de impunere, indivi- 
dul nu are la dispoziţie nici măcar acest recurs. Transferul autorităţii finale 
către această parte a statului trebuie, de aceea, să reducă şi nu să sporească 
influenţa individului. 

ÎNCĂLCAREA DOMENIULUI CONTRACTUAL 
DE CĂTRE AGENTUL DE IMPUNERE 


Alienarea cetăţeanului în raport cu statul creşte atunci cînd agentul 
de impunere îşi extinde autoritatea şi depăşeşte domeniul care este sau ar 
trebui să fie rezervat statului contractual, în acţiunea sa post-constitutionala. 
Tentaţia unor astfel de încălcări, tentatie la care sînt supuşi cei care îndepli- 
nesc anumite atribuţii de impunere, este legată în mod direct de autoritatea 
cu care sînt investiti şi de respectul fata de aceasta autoritate, pe care îl 
nutresc atît indivizii obişnuiţi, cît şi cei care deţin poziții în ramura contrac- 
tuală a statului. 

Dacă se recunoaşte şi se acceptă, în general, faptul că doar agentul de 
impunere (puterea judecătorească) poate hotări dacă o ipotetică propunere 
contractuală (de exemplu, un proiect de buget) este sau nu ,,constitutionala” 
şi, mai mult, că nu există nici o posibilitate de apel la verdictul final pe care 
l-a pronunţat, atunci nu ar trebui să constituie nici o surpriză faptul că 
agentul de impunere nu face distincția necesară între ,,constitutionalitate” 
şi „bunul public”, acesta din urmă făcînd obiectul propriei sale definiri. 
(Dacă alţii îl tratează ca pe un Dumnezeu, omul va ajunge să creadă că este 
Dumnezeu.) Această situație apare îndeosebi atunci cînd filosofii dreptului 
ŞI ai politicii nu reuşesc să perceapă diferențele cruciale între aceste două 
seturi de criterii, care diferă radical unul fata de celălalt. 

În practică, există întotdeauna o ambiguitate instituţională, iar hotarele 
conceptuale între aplicare şi contractul însuşi rareori pot fi scutite de 
încălcări. 

Este însă extrem de important ca aceste ambiguitati să fie minimizate, 
iar încălcările, în ambele directii, să fie expuse şi, pe cît posibil, corectate. 
Unul dintre principalele motive de nemulțumiri la adresa statului, pe care o 
observăm în anii '70, pare a fi eşecul agenţiilor de a respecta delimitarea 
între rolurile lor separate. Tribunalele federale din Statele Unite, — care 
trebuie să fie o parte vitală a agenţiei de impunere, dar a căror misiune nu 
se extinde pînă la rescrierea contractului constituțional fundamental, nici 
pînă la furnizarea de bunuri sau servicii publice — au căutat şi au obţinut o 
autoritate larg respectată în ceea ce priveşte definirea „bunului public”, iar 

criteriile lor de decizie au devenit, tot mai mult, acelea ale „interesului 
social” şi nu acelea conţinute în contractul încorporat, fie el explicit sau 
prezumtiv. Indiferent dacă valorile reflectate de valul de hotariri judecăto- 
reşti particulare sînt considerate dezirabile sau indezirabile de către analist, 
rolul pe care şi l-a asumat puterea judecătorească la nivel federal violează 
flagrant — trebuie să recunoaştem — separarea conceptuală între controlul 
constitutional şi impunerea sa, precum şi pe aceea între agentul de impunere 
şi statul productiv. 

Nu este surprinzător faptul că cetăţeanul rămîne uimit. Prin aceasta 
referire la contextul Americii anilor '70, nu sugerez că structura politică a 
fost concepută inițial şi făcută să funcţioneze în strictă conformitate cu 
modelul dezvoltat în analiza mea, sau că indepartarile de acesta s-au produs 
doar în ultimele decenii. Sper că analiza va oferi un mod de a privi în orice 
moment structura politică în curs de funcţionare — o structură ce este întot- 
deauna, într-o anumită măsură, „imperfectă”. Vreau să sugerez că prin apli- 
carea critică a modelului unei ordini politice democratice la contextul Ameri- 
cli moderne, anomaliile apar cu adevărat sfidătoare. Mai mult decît atât, in 
parte datorită creşterii aparatului guvernamental, aceste anomalii contribuie 
mult la explicarea intensității acestui paradox fundamental, sesizat de 
cetățeanul obişnuit. 


Capitolul 7 


LEGEA — CAPITAL PUBLIC 


Omul face legi; în aceasta privinţă, el este diferit de celclalte animale. 
Alege în mod deliberat să aplice constrîngcri propriului comportament; 
face distincția între planificarea raţională şi răspunsul la stimuli. Legea 
autoimpusă într-un cadru individual izolat este, însă, total diferită de legea 
asupra căreia s-a convenit într-un cadru social, în interacțiunea cu celelalte 
persoane. În al doilea caz, individul acceptă constringeri clare asupra pro- 
priului comportament, nu pentru că propria sa bunăstare ar fi favorizată în 
mod special de aceste constrîngeri, ci în schimbul unor favoruri ce iau 
forma acceptării unor constrîngeri comportamentale asemănătoare de către 
alte parti la contract. Adică, individul nu participă la un contract social in 
scopul impunerii de constrîngeri asupra lui însuşi; ar putea să realizeze 
acest lucru prin alte mijloace, mai eficiente. El cade de acord cu ceilalți 
pentru a-şi asigura beneficule limitării comportamentale din partea lor. Indi- 
vidul va considera propria-i aderare la lege neprofitabilă, exceptind situația 
în care aceasta este legată direct de comportamentul celorlalți. Această 
constringere aplicată propriei libertăţi este fateta ce exprimă costul contrac- 
tului. Preceptele rationale, interpretate strict, sugerează eforturi către maxi- 
mizarea „supunerii în fata legii” întreprinse de ceilalți şi către minimizarea 
„supunerii în fata legii” întreprinse de partea în chestiune. Legea este doar 
o relaţie reciprocă între parti, o întruchipare a contractului. Este voluntaristă 
în sensul analog oricărei relaţii contractuale; părțile se pun de acord asupra 

întregului set de termeni. Aceasta nu înseamnă că aderarea unilaterală la 
aceşti termeni în absenţa unei constringeri efective maximizează utilitatea. 
Fiecare parte are un motiv să violeze contractul, să violeze legea, dacă 
poate prevedea că propriul comportament nu îi va influenţa pe ceilalți. O 
persoană are puţine motive de ordin privat să adere la termenii unui con- 
tract pur „extern”, cu excepţia situației în care aceasta reprezintă „plata” 
necesară pentru acţiuni reciproce întreprinsc de partenerii la contract. Supu- 
nerea în fata legii de către o parte, tratată independent, exercită o influenţă 
asupra altor parti. 

În discuţia din capitolele doi, trei şi patru, constrîngerile asupra com- 
portamentului individual întruchipate în lege au fost concepute ca provenind 
din contractul constitutional de bază. Cînd şi dacă astfel de constrîngeri nu 
există, indivizii nu sînt ,,definiti” cu suficientă precizie pentru a permite 
implementarea schimburilor şi contractelor post-constitutionale. Cum s-a 
mai notat, atît teoria bunurilor private cît şi teoria bunurilor publice se 
bazează, în mod normal, pe presupunerca că există un set bine definit de 
drepturi şi pretenţii individuale întipărite într-o structură juridică în vigoare. 
Deşi nu întotdeauna explicită, mai există o presupunere potrivit căreia există 
o demarcaţie clară între acele interacțiuni în care comportamentul este limitat 
de legea formală şi cele care continuă să foloscască anarhia ca principiu 
organizator. În acest punct trebuie atenuată această a doua presupunere. 
Formarea contractului: constitutional este continuă. „Legca” se află într-un 
proces continuu de schimbare şi modificare; s-a observat cum comunităţile 
adoptă constringeri noi asupra comportamentului individual, cum trans- 
formă noi domenii de activitate, ce evoluează astfel de la anarhie spre lege. 
În acelaşi timp, s-a observat sau, mai precis, ar fi trebuit să se observe cum 
comunitățile transformă alte activităţi de la lege spre anarhic. Status quo-ul 
constituțional efectiv este dinamic. Compromisul între libertatea individuală 
a persoanei, posibilă doar în absenţa deplină a legii şi ordinea prezentă 
doar în condiţiile unor constringcri comportamentale formalizate din punct 
de vedere juridic, este supus transformării, odată cu gusturile, tehnologia 
ŞI resursele. 

Scopul acestui capitol este mai întîi acela de a discuta acest compromis 
cu ajutorul conceptelor teoriei bunurilor publice, deşi atît diferenţele cit şi 

similitudinile dintre cele două aplicaţii ale analizei vor deveni evidente, la 
un moment dat. Ne propunem apoi să examinăm caracteristica de bun- 
capital a structurii juridice. 


LEGEA ȘI BUNURILE PUBLICE 


În măsura în care legea întruchipează originile contractuale discutate 
mai înainte sau în măsura în carc legea se explică conceptual pe baza afirmă- 
rii de tip „ca şi cum” a acestor origini, stabilitatea legii exercită o economie 
pur externă. Această trăsătură distinge legea de interacțiunile mai ortodoxe 
între persoane, ocazionate de bunurile publice. Putem folosi drept compara- 
tie exemplul clasic al serviciilor prestate de un far într-o comunitate de 
pescari. În absenţa unei acţiuni colective, o singură persoană poate asigura 
cel puţin unele din aceste servicii; dacă face acest lucru, această persoană 
exercită economii externe semnificative pentru alti membri ai grupului. lar 
în timp, persoana îşi va asigura o anume parte din beneficiile totale. Dar nu 
putem vorbi de o economie externă pură; alții decît cel ce acționează primesc 
mai puţin decît totalitatea beneficiilor pe care le aduce acţiunea. În acest 
caz tipic al farului, prezenţa beneficiilor externe semnificative ne permite 
să prevedem că un comportament individualist va produce nivele sub- 
optimale ale serviciului; prea puţine resurse se investesc în activitate, în 
condiţii normale. Nu putem însă prevedea faptul că nu vom avea la dispoziție 
servicii, în absenţa contractului colectiv. Indivizii îşi pot, totuşi, investi 
unele resurse, în condițiile anumitor configurații de cost şi de mărime a 
comunității. 

Avînd „lege”, nu apar astfel de rezultate, indiferent de mărimea gru- 
pului. Tocmai pentru că supunerea în fata legii este o economie pur externa 
$1 ca atare implică un comportament din care actorul nu-şi asigură o răsplată 
personală, un model economic ar prevedea absenţa completă a oricărui 
comportament de acest tip, într-un cadru strict individualist. (Fac abstracție 
aici de orice tip de precepte morale sau etice cc pot determina unele persoane 
să acţioneze ca şi cum ar exista unele baze contractuale pentru un compor- 
tament reciproc avantajos. Abstractia o facem în scopul analizei şi nu pentru 
a afirma că astfel de precepte nu există sau că, în cazul în care există, sînt 

empiric nesemnificative). Într-un limbaj oarecum mai tehnic, „legea” de 
tipul celei analizate aici poate fi calificată drept un bun pur de consum 
colectiv sau un bun pur public!, unul pentru care ajustările independente 
asigură soluții de vîrf pentru fiecare persoană. Nici o persoană nu va oferi 
altora, prin restringerea propriului comportament, beneficii derivate din 
respectarea legii. „Respectarea legii” este definită aici ca respectul generali- 
zat al drepturilor definite ale tuturor celor ce trăiesc în comunitate, opus 
respectului particularizat, direcționat. Din punct de vedere probabilistic, 
dacă o singură persoană A alege să respecte drepturile tuturor celorlalți 
din grupul de mărime N, fiecare persoană din cadrul N-1 devine mai sigură 
în exercitarea drepturilor sale. 

Poate fi menţionată o a doua diferenţă posibilă între „lege” şi exemplul 
familiar al farului, ca bun public. În al doilea caz, chiar dacă configurațiile 
de cost sugerează că nici o persoană nu investeşte independent resurse 
pentru a genera economia externă, se pot face aranjamente de tip club, de 
cooperare între două sau mai multe persoane, numărul trebuind să fie, totuşi, 
mult mai mic decît numărul total de membri ai comunității. 

Doi sau mai multi pescari pot găsi avantajos să furnizeze în comun 
servicii de iluminare şi pot îndeplini aceasta chiar dacă recunosc că vor 
conferi astfel beneficii externe semnificative celorlalți membri ai comuni- 
tății, beneficii pentru care nu pot percepe nici o taxă. „Legea” poate fi 
destul de diferită. Pot apărea contracte încheiate în particular, sub forma 
unor angajamente de cooperare, de tip club între membrii unei colectivități 
relativ mici, însă cei ce rămîn în afara contractului dar în interiorul unei 
comunități mai mari nu trebuie neapărat să-şi asigure beneficii din „revăr- 
sare”, comparabile cu cele obținute în exemplele familiare cu bunuri publice. 
Într-adevăr, rezultatul poate fi tocmai invers. Grupurile mici pot avea moti- 
vatia formării de coaliţii, dar supunerea în fata legii întruchipată în înţelegere 
poate fi strict internă membrilor coaliţiei. Legea care apare poate fi selectivă 
si discriminatorie, cu o diferenţă acută între comportamentul specific al 
unei persoane fata de membrii coaliţiei şi cel fata de străini. Contractul 
primar de dezarmare poate fi limitat; comportamentul acaparator fata de 
persoane şi grupuri ce rămîn în afara limitelor înţelegerii poate fi continuat 
sau chiar accelerat. (Acest cadru este, desigur, propriu unui univers în care 

considerăm statele nationale drept coaliţii efective între persoane). Acele 
persoane ce nu fac parte dintr-o înțelegere internă nu-şi asigură beneficii 
„de revărsare” din constrîngerile comportamentale ce sînt acceptate de 
membri. Pentru bunul public de tip ideal, exemplificat prin far, atributele 
tehnologice ale bunului însuşi fac imposibilă sau ineficientă excluderea de 
la beneficii a persoanelor ce nu iau parte la contract. Bunul, odată produs, 
este în mod necesar ne-exclusiv. În privinţa legii, concepută în contextul 
caracterului ei public, ceea ce este produs tinde să fie selectiv prin însăşi 
natura sa. Excluderea tinde să fie eficientă în acest caz, iar interesul per- 
sonal va determina apariția ei. 

Dacă dintr-un echilibru anarhic initial se formează o coaliție prelimi- 
nara, membrii acestei coaliții îşi asigură avantaje diferenţiate fata de persoa- 
nele care rămîn în afara subgrupului. Cele din urmă suferă pagube din cauza 
productivităţii sporite a eforturilor de acaparare, direcționate împotriva lor 
de membrii coaliției, care, prin înțelegere, au renunţat la acțiuni similare in 
interiorul ei. Acest efect va fi prezent chiar dacă nu există avantaje de 
scară de pe urma acțiunilor de apărare sau de acaparare; dacă există economii 
de scară, diferenţele vor fi mai mari. Această situație devine aproape contrară 
problemei mai familiare a „pasagerului clandestin”, cînd apare ne-exclusi- 
vitatea bunurilor publice. Persoanele neorganizate se confruntă cu un set 
de opţiuni care creează motivații pentru 1) alăturarea la coaliția inițială sau 
2) formarea unei coaliții noi. Pe măsură ce unele dintre persoanele neorga- 
nizate aleg una din variante, cele rămase încă în stadiul de neorganizare îşi 
vor vedea propria situație mult inrautatita. Astfel vor creşte şi motivațiile 
lor de a se alătura unei coaliţii sau de a forma coaliţii noi. 

Dacă apar mai multe coaliții organizate independent, fiecare dintre 
ele întruchipînd înţelegeri interne asupra legii, evoluția către un contract 
juridic atotcuprinzător pentru întreaga comunitate, poate lua forma unei 
negocieri între coaliții separate. În orice caz, ar trebui să existe cîştiguri 
potenţiale pentru toate părțile din înțelegerile contractuale care extind struc- 
tura juridică înspre limitele corespunzătoare calităţii de membru al colectivi- 
tatu. Existenţa discontinuitatilor majore în secvenţa de interacțiune, cum 
ar fi cele produse de limitele definite spatial, poate reduce cîştigurile poten- 
tale. Nu trebuie să ne preocupe prea mult complexitatile introduse în încer- 

carea de a construi o istorie conjecturala plauzibilă a apariţiei unui sistem 
juridic general, cu o lege coextensivă apartenenţei la comunitate. Accentul 
se pune pe „caracterul public” al legii, atribut ce ne permite să folosim 
instrumentele teoriei moderne a finanţelor publice pentru a face oarecare 
lumină în anumite chestiuni sociale presante ale timpului nostru?. 


BENEFICIILE ȘI COSTURILE LEGII 


Supunerea în faţa legii reprezintă costul pe care-l plăteşte individul 
ca parte a contractului global juridic-social dintre el şi celelalte persoane 
din comunitate, luată în ansamblu. În sensul utilității personale, orice limite 
impuse comportamentului individual sînt „rele”. Dar persoanele rationale 
acceptă astfel de limite, în schimbul „bunurilor” pe care le reprezintă supu- 
nerea în fata legii din partea celorlalți. Acest comportament din partea celor- 
lalti crează „bunuri” din cauza ordinii previzibile, a securității şi stabilității 
pe care ea o generează în setul de opţiuni al individului. În măsura în care 
alte persoane respectă limitele impuse prin lege sau reguli şi în măsura în 
care acestea sînt cunoscute de toţi, individul are posibilitatea să ia propriile 
decizii într-un mediu social stabil şi previzibil în limite raționale. Această 
trăsătură este aplicabilă multor reguli ce ar putea fi numite „legi”, fie acestea 
simple reguli de circulaţie, cum ar fi sofatul pe dreapta, sau aranjamente 
complexe, precum cele cerute între diferiți proprietari ai unităților de 
condominiu. În scopul ilustrării analizei, putem considera legea ca întruchi- 
parea unei înțelegeri generale de a respecta un set de drepturi sau o dispoziție 
asupra proprietăţii fizice. Indivizii din comunitate care s-au pus de acord 
sau au acceptat această alocare a drepturilor se presupune că au rămas 
fideli legii dacă nu încearcă să-şi însuşească, fără permisiune, drepturile 
alocate celorlalți. Nu este greu de observat că o structură juridică conferă 
în majoritatea cazurilor beneficii tuturor membrilor comunității, beneficiu 
ce decurg din ordinea introdusă. Comparatia adecvată se face în raport cu 
alternativa anarhiei, caracterizată în ultimă instanță printr-o absenţă totală 
a constrîngerilor comportamentale. 

Aceste beneficii sînt realizate numai cu prețul limitării libertati indi- 
viduale, numai cu sacrificarea utilității personale pe care ar oferi-o adaptarea 

spontană la circumstanţele în schimbare. Acest cadru de tip cost-beneficiu 
îi sugerează economistului existența unui volum eficient, optim de lege 
pentru orice persoană, a unui nivel de restricție comportamentală generali- 
zată, preferabil nivelelor alternative’. Fiecare dintre noi va fi probabil de 
acord că unele legi pentru trafic sînt benefice, fie că ele stipulează sofatul 
pe dreapta, ca în Statele Unite, sau pe stînga, ca in Marea Britanie. Probabil 
că nu există nici măcar o singură persoană care să tina atît de mult la liber- 
tatea de a alege încît să prefere o tara fără reguli de trafic. Pe de altă parte, 
există, probabil, pentru fiecare dintre noi unele legi sau reguli de viaţă care 
să ne ofere beneficii insuficiente pentru a merita sacrificiul libertății perso- 
nale. Consiliul de control al poluării din Virgima, ce acționează sub împuter- 
nicirea legislativului, interzice arderea frunzelor şi uscăturilor în aer liber, 
din punctul meu de vedere o restricţie clară în ceea ce priveşte propria-mi 
libertate de acţiune şi care nu compensează cu nimic faptul că şi alții se vor 
supune aceloraşi reguli. 

Aceste exemple evidențiază o a treia diferență dintre lege şi bunul 
public standard, o diferenţă extrem de importantă. Atingerea ,,eficiente1” 
în cantitatea globală de lege devine foarte dificilă şi, mai mult, proprietățile 
normative ale oricărui criteriu de ,,eficienta” devin cu mult mai putin per- 
suasive. Această diferență implică adaptarea între persoane în ceea ce priveş- 
te costurile relative suportate. În modelul bunurilor publice standard, toate 
persoanele dintr-o comunitate împart între ele beneficiile unei cantităţi uni- 
forme din bunurile sau serviciile ne-exclusive, în ciuda posibilelor evaluări 
marginale diferite pe care ei le fac, în legătură cu această cantitate. Persoane 
separate pot, totuşi, să realizeze sau să se apropie de un acord asupra acestei 
cantități comune, prin adaptări marginale adecvate ale cotelor din cost sau 
din sumele impozitate. (Aceste ajustări în ceea ce priveşte cota din cost sau 
impozit, care se realizează între indivizi, tin locul bine cunoscutelor ajustări 
ale cantităților cerute individual, pe pieţe, în cazul bunurilor şi serviciilor 
partitionabile sau private, unde preţurile sînt uniforme, indiferent de cum- 
părător.) 

Costul de ansamblu al unui bun public sau al unui serviciu ce trebuie 
împărțit între beneficiari într-un anume mod se determină exogen şi se 
bazează, în ultimă instanță, pe valorile alternative ale produsului ce s-ar 

putea obtine prin folosirea resurselor. Aceasta contrasteaza cu adoptarea 
unei legi sau a unei reguli generale ce ar putea fi considerată a avea un 
„caracter public” şi care restringe comportamentul tuturor membrilor unei 
comunităţi. Cum am notat anterior, existenţa şi aderarea la această lege 
oferă o stabilitate mai mare cadrului comportamental pentru toate persoanele 
şi astfel ea poate fi considerată un bun pur public. Costurile acestei reguli 
sau legi se măsoară în pierderi de utilitate suferite de fiecare persoană în 
parte, datorită restricțiilor impuse setului său de opţiuni. Aceste pierderi 
de utilitate pot reflecta indirect estimările subiective pentru pierderile de 
oportunitate măsurabile obiectiv. Dar relevant aici este faptul că aceste 
costuri nu sînt exogene alegerii „bunului” însuşi. Adică simpla adoptare a 
legii sau a regulii atrage după sine o schemă specifică de divizare a costului; 
legea sau regula se aplică, in mod general, tuturor cetăţenilor. Fiecare per- 
soană este supusă unui „impozit pe libertate” pentru a folosi un termen 
adecvat inventat de Thomas Ireland“, un impozit care nu trebuie să fie şi, în 
mod normal, nici nu este evaluat uniform de toate persoanele, chiar dacă 
valorile ar trebui reduse la bani sau mărfuri. Ar fi ca şi cum în paradigma 
bunurilor publice standard ar exista o schemă arbitrar determinată de impozi- 
tare, independentă de evaluările relative ale indivizilor, o schemă ce trebuie 
menținută inviolabilă. 

În aceste condiţii se pierde o dimensiune a adaptării, un grad de liber- 
tate. În asigurarea bunurilor publice tradiționale, această dimensiune se 
foloseşte pentru a da naştere unei înțelegeri mai cuprinzătoare între persoane 
asupra cantității şi/sau pentru a atinge anumite obiective specifice în distri- 
buirea produselor secundare. Pentru comparație, putem discuta aici fiecare 
dintre aceste utilizări ale sistemului flexibil de taxe în finanţarea bunurilor 
publice tradiționale. Dacă pierderile de utilitate inerente în adoptarea unei 
legi sau a unei reguli, aplicate uniform tuturor persoanelor din comunitate, 
variază între indivizi şi/sau dacă evaluările plasate în beneficii variază, 
cantitatea de lege preferată va fi diferită pentru persoane diferite. (Pentru 
claritate analitică, presupunem că restrictivitatea legii sau a regulii variază 
continuu, nu discret. Aceasta ne permite să tratăm calculul deciziei colective 
în modelul economic familiar. Se pot introduce şi opțiuni de tip totul-sau- 
nimic, analiza devenind astfel mai complexă). e 

Nu exista nici o modalitate de a se modifica structura cotelor din 
cost, astfel încît să se ajungă la mai mult acord între persoane diferite. De 
aici rezultă că, în afara cazului în care se introduc plăţile colaterale sau 
compensatia, separate de taxa pe libertate, orice cantitate de lege aleasă 
colectiv va lăsa un număr mare de persoane în poziţii nepreferate: fie cu o 
lege excesiv de restrictivă, fie cu o lege care permite o prea mare libertate. 
Fără compensaţii, nu există nici o modalitate prin care antreprenorii politici 
s-ar putea apropia, fie şi la modul aproximativ, de consens, de ceva asemă- 
nator unanimitatn wickselliene. „Reforma fiscală” este pur şi simplu indis- 
ponibilă ca instrument de ajustare sau compromis. În măsura în care „ajusta- 
rea taxei” este sau poate fi folosită cu succes în structurile politice ale 
lumii reale pentru a atinge un grad mai înalt de consens privind nivelul şi 
întrepătrunderea cheltuielilor publice pentru bunurile publice tradiţionale, 
trebuie să concluzionăm că, prin comparație, indivizii vor fi mai putin frus- 
trati de consecinţele bugetare decît vor fi ca urmare a legilor, normelor şi 
reglementărilor care le afectează direct comportamentul?. Apar $i aici aspec- 
tele funcției „pierdere individuală”, discutate în capitolul 6. Grupurile se 
divizează acut între acele persoane ce consideră legea existentă ca fiind 
extrem de represivă şi acele persoane care şi-ar sacrifica şi alte opțiuni 
comportamentale în favoarea unei ordini şi a unei stabilitati sociale mai 
pronunţate. ` 

O variantă a acestui mod de adaptare este adesea la îndemînă în 
asigurarea $1 finantarea bunurilor publice standard, reprezentate prin com- 
ponente ale bugetului guvernamental; ea implică schimbul de servicii între 
suporterii ferventi ai unor prevederi separate. Dar această cale de adaptare 
poate fi închisă, în cazul deciziilor colective asupra legilor sau regulamente- 
lor de comportare. Schimbul direct sau indirect de voturi în privința elemen- 
telor bugetare permite indivizilor şi grupurilor să-şi exprime intenţiile, dar 
şi preferinţele. De exemplu, chiar într-o schemă predeterminată de divizare 
a impozitelor, acele grupuri care doresc intens să se majoreze resursele 
destinate, de exemplu, explorării spaţiului cosmic isi pot asigura acest 
obiectiv, cel putin partial, prin a fi de acord să sprijine cheltuieli sporite 
pentru învățămîntul superior, susținute de alt grup, care nu este interesat de 
cercetarea spaţială. Astfelede schimburi de servicii sînt posibile numai in 


164 JAMES M. BUCHANAN 


masura in care prioritatile relative ale unor grupuri diferite sint indreptate 
în direcţii diferite®. În cazul impunerii legilor sau regulilor care limitează 
direct comportamentul individual, sfera schimbului de servicii sau schimbu- 
lui de voturi este destul de limitată. Acele persoane care acordă valoare 
relativ mare menţinerii şi expansiunii propriilor opțiuni vor cădea, foarte 
probabil, de acord asupra majorității, dacă nu a tuturor limitelor propuse. 
Acelaşi lucru se aplică celor care pun un preţ relativ mic pe libertatea de 
alegere. Avocatii „legii şi ordinii” susțin, probabil, impunerea de reguli cit 
mai restrictive atit asupra pornografiei, cit şi asupra drogurilor. 

Putem discuta acum a doua întrebuințare a adaptării cotelor de impozit 
în finanțarea bunurilor publice tradiționale şi putem demonstra că această 
întrebuințare, ca şi cea vizind atingerea acordului, nu este disponibilă în 
contextul restricțiilor publice impuse comportamentului. Chiar dacă nu se 
întreprind eforturi pentru a corela taxele astfel încît să se asigure o cit mai 
mare înțelegere în privinţa cheltuielilor bugetare, posibilitatea manipulării 
cotelor-parti relative din taxă oferă un mijloc de realizare a obiectivelor 
secundare prin structura fiscală. 

Această reglementare este discutată cel mai bine cu ajutorul modelului 
politic ce presupune că un despot binevoitor şi atotştiutor ia decizii pentru 
întreaga comunitate. El poate determina cantitatea şi combinaţia de bunuri 
“publice ce trebuie asigurate, iar noi putem presupune că el le alege după 
criterii de eficienţă, derivate din evaluările individuale ale cetăţenilor, eva- 
luări pe care despotul ar fi capabil să le determine. Acest lucru permite ca 
latura de finanţare sau distribuire a costului în oricare decizie fiscală sa 
poată fi separată de partca de cheltuieli a bugetului. Prin modificări în 
cotele relative de cost, se poate atinge un anumit nivel de redistribuire a 
venitului sau avutiel, mentinindu-se în acelaşi timp eficiența globală în 
furnizarea respectivelor bunuri. În practică, anumite elemente ale acestui 
model de decizie politică sînt întotdeauna combinate cu modelul alternativ 
al deciziei democratice care inspiră, implicit, cea mai mare parte a analizei 
din acest volum. 

S-a observat că orice asigurare şi finanţare de bunuri publice poate fi 
interpretată ca luînd forma unei combinaţii de rezultate în planul eficienţei 
şi echităţii”. Dacă, de exemplu, o anumită redistribuire de venit şi avutie 


LIMITELE LIBERTĂȚII: ÎNTRE ANARHIE SI LEVIATHAN 165 


reale, de la cei relativ bogaţi către cei relativ săraci, reprezintă obiectivul 
declarat al procesului de redistribuire, variațiile în cotele de impozit, globale 
şi marginale, permit ca acest obiectiv să fie atins, pastrindu-se o eficiență 
tolerabilă în privinţa nivelelor şi combinațiilor specifice furnizării. Dar 
nici o astfel de redistribuire, văzută ca produs secundar, nu se poate realiza 
prin adoptarea de legi sau de reguli ce se aplică la modul general tuturor 
persoanelor, chiar dacă aceste restricţii comportamentale sînt etichetate ca 
„bunuri publice” în definițiile standard. Structura „taxei pe libertate” este 
endogenă calculului eficienţei; modificarea între persoane a costurilor sau 
a cotei-parte din impozite nu este posibilă. Dacă despotul binevoitor cunoaş- 
te funcţiile individuale de utilitate, el poate determina nivelul „eficient” al 
restricțiilor comportamentale şi al reglementărilor. El nu poate modifica, 
totuşi, cotele-parti relative din costuri pe care le implica acest nivel al efi- 
cientei reglementării, pentru a-şi promova un scop secundar. În situaţia 
unei configurații normale a funcțiilor de preferință, nivelul eficient de lege 
este unic, cerind o distribuţie unică a costurilor între persoane. Vom avea 
astfel un rezultat distributional specific, dar acesta nu trebuie să fie şi nici 
nu va fi corelat unor criterii de echitate presupuse drept acceptabile. Acele 
persoane care trebuie, de voie sau de nevoie, să suporte partea leului din 
cheltuieli vor fi, în general, cele care pun mare preţ pe hbertate, în comparație 
cu ordinca şi stabilitatea din mediul socio-comportamental, deci mai ales 
cei care valorizează cel mai mult tocmai acele acțiuni pe care legea le inhibă. 
Cei care suportă costuri relativ mici sînt acele persoane care nu preţuiesc, 
în general, libertatea de alegere şi de acțiune, cei cărora nu li se pare extrem 
de importantă libertatea de a întreprinde acțiunile interzise de lege. 
Ambele laturi ale calculului beneficiu-cost individual trebuie luate în 
considerare; nu se pot obţine concluzii generalizate privind rezultatele, în 
termeni distributionali sau de eficiență, prin comparații izolate pe dimen- 
siunea cost sau pe dimensiunea beneficiu. Din comparaţiile pe latura bene- 
ficiului vom putea sugera că persoanele ce posedă sau stapinesc cantități 
relativ mari de active private, cei relativ bogaţi vor ataşa o valoare mai 
mare aplicării generale a restrictiilor comportamentale. Nu este însă obliga- 
toriu ca ele să prefere, la modul optimal, mai multe astfel de restricții decît 
cei ce stapinesc active mai reduse, cu condiţia ca restricțiile să se aplice, 

prin constituţie, tuturor membrilor comunității. Pierderile in utilitate suferite 
de cei relativ bogaţi, ale căror opţiuni sînt limitate de lege, pot fi, şi ele, 
suficient de intens valorizate, în termenii unui numerar sau ai unui numitor 
comun. Omul relativ sărac are destul de puţine lucruri de apărat prin limitele 
comportamentale impuse altora, însă nici nu valorizează prea intens pro- 
pria libertate de alegere sau acţiune. Este posibil ca persoane ce posedă 
relativ puţine active să prefere legi generale mai restrictive decît mai 
inzestratii lor compatrioți. Să luăm un exemplu, cel al furtului de maşini. O 
lege ceva mai restrictivă poate lua forma unor verificări serioase în privința 
înregistrării sau a titlului de proprietate. Locuitorul sărac al unui oraş mare 
consideră că interferentele în sfera libertăţii sale personale, presupuse de 
astfel de procedee, constituie un pret destul de mic în raport cu stabilitatea 
mai accentuată a posesiei lucrului respectiv, care i s-a promis. Locuitorul 
bogat al unei suburbii crede că, din contra, constringerile la adresa propriei 
libertăţi pe care le impune aplicarea generală a legii nu sînt compensate 
prin ordinea sporită ce ar urma să se instituie. Această posibilă diferenţă de 
atitudine fata de lege poate deveni chiar mai pronunţată atunci cînd se iau 
în considerare deciziile colective referitoare la gravitatea pedepselor, subiect 
pe care-l vom analiza în capitolul 8. 


ACORDUL ASUPRA 
SCHIMBĂRILOR CONSTITUŢIONALE 


Analiza anterioară a originilor conceptuale ale ordinii constitutionale 
(efectuată în capitolul 4) a demonstrat avantajele generale ale limitelor 
comportamentale definite şi, de aici, posibilitatea asigurării unui acord una- 
nim în privința regulilor sau a legii. N-am acordat atenţie schimbărilor 
impuse $1 ne-unanime din structura constituțională, deşi am discutat îndepăr- 
tarea de unanimitate în deciziile colective post-constitutionale în privința 
asigurării şi finanţării bunurilor publice. Aceste îndepărtări operaționale 
de unanimitate au fost totuşi derivate conceptual din acordul general şi, 
ipotetic, unanim din contractul constituţional, cel care specifică reguli în 
vederea luării de decizii operaţionale colective, pe lingă aceea că defineşte 
limitele comportamentului individual. În acest capitol am introdus cadrul 

teoretic al bunurilor publice pentru a discuta limitele comportamentale, 
sau legea, care apar ca parte a contractului constituțional de bază, iar analiza 
a indicat că indivizii nu vor cădea, probabil, întru totul de acord în privinţa 
gradului de restricție preferat şi că mijloacele de conciliere a diferenţelor 
individuale, disponibile în deciziile specifice bunurilor publice standard, 
au (probabil) puţini susținători. 

Ce nu am discutat este modul de producere şi criteriile ce vor guverna 
schimbările intervenite în setul de reguli ce definesc limitele comportamen- 
tale, schimbările din cadrul legii. Să notăm că acest aspect nu este asemă- 
nator celui tratat în capitolul 5, care a implicat acordul asupra schimbărilor 
la nivelul distribuţiei drepturilor individualc, tratate cel mai bine în termeni 
de proprietate. Pentru acele aspecte ale contractului constituţional de bază, 
analiza a sugerat că schimbările convenite în raport cu distribuţia de drepturi 
specifică status quo-ului sînt posibile, cu condiția ca status quo-ul să fie 
conceput într-un cadru dinamic şi nu static. Problema care se ridică din 
analiza întreprinsă în acest capitol este destul de diferită, din moment ce 
sîntem preocupați de un aspect diferit al contractului constituţional de bază, 
un aspect diferit al structurii juridice generale, cel care trage linia între 
activitățile supuse unor restricții comportamentale şi celelalte. Schimbările 
nu sînt aici strict distributionale; sînt organizaționale. Dezbaterea de fata 
se referă la comparatia individuală dintre anarhie şi lege; şi, cum am mai 
sugerat, indivizii sînt diferiţi. Problema asigurării acordului general în 
privinţa limitelor comportamentale în acest cadru a fost tratată în capitolul 
4, în cazul particular al variației geometrice din figura 4.1., unde originea 
s-a aflat în afara rombului descris de contururile de indiferenţă trasate prin 
poziţia echilibrului anarhic. Cum am sugerat în acel moment, acordul asupra 
drepturilor sau limitelor cere în acest caz ceva în plus fata de dezarmare, 
ceva în plus fata de acordul reciproc de respectare a limitelor de comporta- 
ment. Ar putea fi necesare plățile compensatorii în mărfuri sau numerar 
pentru a asigura disponibilitatea generală de a accepta legi, reguli sau restric- 
tii comportamentale noi sau, din contra, relaxarea sau anularea celor existente. 

Analiza sugerează că există dificultăți majore în realizarea acordului, 
dar, din punct de vedere conceptual, acordul unanim asupra schimbărilor 
structurale sau constituționale fundamentale rămîne posibil, chiar dacă 

preferințele individuale în privinţa restricțiilor comportamentale sînt diferite. 
Astfel, nu vom avea alt criteriu decît acordul, prin care să putem evalua 
eficiența globală a unor astfel de reguli, în absența despotului atotştiutor, 
atît de des invocat. Cum am notat în capitolul 5, însă, se pot impune 
schimbări constituţionale fără existenţa unui acord. Constituţiile politice 
cît de cît explicite cer în mod obişnuit reguli mai generale pentru schimbări 
constituționale decît pentru decizii colective obişnuite. Practic, regulile 
juridice de bază sînt modificate printr-o îndepărtare treptată, însă acceptată 
de la regulile explicite, prin decret judiciar, prin precedent juridic, prin 
încălcarea de către legislativ a ceea ce ar trebui să fie funcția separată de 
elaborare a Constituţiei şi prin numeroase alte instrumente. Aşa cum s-a 
menționat anterior, nu dorim să sugerăm faptul că într-o structură juridică 
nu pot apărea schimbări impuse care să nu fi fost acceptate în prealabil. 
Concluzia sau sugestia la care vrem să ajungem este că astfel de schimbări 
asupra cărora nu s-a căzut de acord nu pot fi derivate logic din evaluări 
individuale şi, astfel, ele nu pot fi numite „legitime”. 


LEGEA FORMALĂ ŞI INFORMALĂ: ROLUL ETICII 


Pînă în acest punct, analiza noastră s-a bazat pe afirmația implicită că 
regulile şi reglementările formale, codificate, care cer o implementare ex- 
plicit colectivă, formează conţinutul primar, dacă nu chiar unicul conținut 
al „legii”. Înainte de a lua în considerare alte cauze ale prăbuşirii observate 
a respectului fata de lege, este esenţial să includem o abordare a rolului pe 
care-l joacă preceptele etice în menţinerea stabilităţii sociale. Mai întîi, aşa 
cum s-a observat în capitolele anterioare, dacă nu există un conflict între 
persoane separate, nu există nici bază pentru un contract social; nu este 
nevoie de lege, ca atare. Deci, nu e nevoie nici de etică; nici un cod moral 
nu se aplică aici. Într-un cadru strict non-conflictual, anarhia pură rămîne 
ideală, fără a trebui temperată. Cînd apare conflictul, anarhia în formă pură 
dispare, iar valoarea ordinii sugerează fie un contract social, fie un sistem 
de legi sau un set de precepte moral-etice acceptate. Este important să 
recunoaştem că acestea sînt mijloace alternative de asigurare a ordinii. În 
măsura în care preceptele etice sînt împărtăşite şi influențează comporta- 

mentul individual, scade nevoia acelei stricteti mai formale a standardelor 
impuse pe cale juridică. Şi invers — deşi superioritatea asigurării ordinii şi 
previzibilităţii comportamentale tolerabile prin standarde etice ar trebui să 
fie evidentă. În măsura în care compromisul între interesul personal (definit 
în mod îngust) şi prezumtivul interes general este internalizat şi inclus printre 
argumentele din sfera funcției ,,preferinta” sau „utilitate” a fiecărui individ, 
se reduce la minimum recursul la forta coercitiva externă. Anarhia ordonată, 
organizată în mod voluntar prin constringeri autoimpuse asupra comporta- 
mentului, prin aderarea la normele fundamentale de toleranţă reciprocă şi 
de respect reciproc pentru drepturile acceptate, este preferabilă chiar unei 
structuri constituționale formale idealizate care ar putea genera un grad 
asemănător de ordine, simultan cu un grad comparabil de eficiență. Desigur, 
o asemenea evaluare relativă este întărită atunci cînd sc recunoaşte că orice 
structură juridică reală diferă radical de una idealizată. Pot fi necesare dife- 
rente semnificative la nivelul comportamentului previzibil, înainte ca legea 
formală să fie preferată anarhiei, deşi indivizii pot prezenta diferenţe în 
ceea ce priveşte pozițiile lor aferente compromisului, ca şi în evaluările lor 
privind gradul de restricție indus de lege, odată accasta aleasă. Atit anarhia 
cît şi structura constituțională formală trebuie deosebite de cadrul în care 
indivizii se comportă în strictă conformitate cu modul de conduită obişnuit, 
tradițional, avind puţină legătură cu normele selectate rațional. Această 
alternativă este probabil ineficientă şi trebuie plasată mai presus de limitele 
extreme ale structurii juridice formalizate, coercitive. Într-un astfel de regim, 
ordinea este prezentă în sensul de previzibilitate, dar ea nu este absolut 
deloc legată de caracterul „public” al regulilor şi obiceiurilor în vigoare. 
Din fericire, comunităţile nu se confruntă cu probleme de tip „sau/sau” 
în privinţa principiilor organizatorice de bază. Status quo-ul prezintă arareori 
alternative rigide ca: 1) anarhie în completă dependenţă de constrîngerile 
interioare, etice, ca unic mijloc de soluţionare a conflictelor, exceptind 
însuşi războiul, sau 2) legi formale cuprinzătoare şi rigide, complet lipsite 
de constringeri interioare, etice. În orice moment, comportamentul observat 
într-o comunitate reflectă maximizarea utilității individuale, iar modelul 
de comportament este influenţat de argumentele din funcţiile preferință ale 
participanților, alături de compromisurile interioare, subiective între aceste 

argumente si de constringerile juridice impuse formal asupra comportamen- 
tului, constrîngeri cu care se confruntă participanții şi care sînt întruchipate 
în mod natural de reguli formale, însoţite de instrumentele lor de aplicare 
şi de constrîngeri impuse de obiceiuri şi tradiții care, deşi neformalizate, 
rămîn exterioare individului, antrenînd propriile procese de impunere. 

Cum am menţionat în capitolul 1, multe aspecte ale relațiilor sociale 
sînt organizate anarhic, ceca ce înseamnă că comportamentul ordonat 
observat depinde în mod critic de acceptarea reciprocă a unor precepte 
informale de către toate părțile implicate. Viaţa în societate, aşa cum o 
cunoaştem, ar fi, probabil, intolerabilă fără existenţa unor reguli formale 
impuse acolo unde este posibilă apariţia conflictelor inter-personale. Un 
test indirect de coeziune a unei societăți s-ar putea referi la gama de activități 
lăsate în seama controlului informal, iar nu a celui formal. 

Individul care-şi impune de bună voie restricții, care-şi limitează pro- 
pria libertate de alegere ca urmare a unor standarde etice înnăscute, care 
acționează în funcţie de anume factori asemănători principiului generalizării 
kantiene se confruntă permanent cu dilema alegerii soluțiilor. Interesul 
personal strict definit îi poate dicta îndepărtarea de modelul de comporta- 
ment cerut de aderarea la standardele sale etic-morale. El este plasat într-o 
poziţie asemănătoare cu cea a pasagerului clandestin din teoria bunurilor 
publice, cum am discutat deja în acest capitol. Atit timp cît membrii comu- 
nităţii rămîn fideli, în proporție destul de mare, aceloraşi standarde, tentatia 
la nivelul oricărui: individ, deşi există, nu este suficient de mare pentru a-l 
determina să-şi modifice comportamentul cooperant. Totuşi, dacă şi cînd 
unele persoane sau o minoritate relativ restrînsă violează preceptele etice 
acceptate anterior de aproape toată lumea şi astfel acţionează în baza 
interesului personal, cei care continuă să adere la aceste precepte se vor 
afla supuşi unui soi de exploatare. Odată ce s-a depăşit limita critică, stan- 
dardele se destramă rapid, deoarece din ce în ce mai multi indivizi vor 
reveni la interesul personal definit în mod îngust. Situaţia este în multe 
privinţe similară celei în care comportamentul indivizilor este restrins prin 
anumite precepte de supunere fata de legile formale care nu atrag procedee 
de constringere. 

Acest lucru sugerează că unul dintre preceptele morale cele mai impor- 
tante este cel al supunerii $1 respectului fata de legea formală, ca atare. 
Dacă indivizii pun mare pret pe supunerea față de lege, aşa cum este ea 
aplicată prin procese observabile de decizie politică, normele de maximizare 
a utilității dau naştere unei adeziuni surprinzătoare, chiar în totala absență 
a instrumentelor de constringere şi pedepsire. Dacă funcţiile individuale 
de preferință întruchipează acest principiu, anunţarea şi legiferarea regulii 
sau reglementării este cea care impune limite comportamentului ce ne intere- 
sează; instituţiile de constringere şi pedepsire au astfel un rol secundar. 
Empirismul obişnuit sugerează că această atitudine poate să explice, de 
fapt, o bună parte din ordinea pe care o observăm, ordine ce există chiar şi 
în acele aspecte comportamentale fata dc care cele mai multe persoane 
recunosc că impunerea regulilor formale este inexistentă sau ridicol de 
inadecvată.” 

Ca şi în cazul preceptelor etice mai generale, acest principiu al res- 
pectului legii, ca atare, poate fi supus unei deteriorări rapide cînd se observă 
că o minoritate critică îl violează. În acest caz, dacă impunerea şi pedepsirea 
efectivă nu apar imediat, legile sau regulile formale devin inoperante ca 
mijloc de promovare a stabilităţii sociale’®. 


GENERAŢIA „RĂULUI PUBLIC” 


Poziţia individului fata de lege, formală sau informală, este compara- 
bilă cu aceea existentă în orice interacţiune cu caracter public, atît timp cit 
legea însăşi se încadrează acestuia. În absenţa unei constrîngeri efective, 
externe sau interne, persoanele au mereu un motiv să violeze standardele 
existente. Acest lucru este independent de preferințele unei persoane în 
ceea ce priveşte corectitudinea sau incorectitudinea standardelor, conside- 
rate ca instituţii colective raţionale cu aplicabilitate generală sau ca norme 
viabile şi deplin acceptate. Chiar şi persoana care aplică în totalitate sau 
partial raportul cost-beneficiu constringerilor comportamentale impuse prin 
lege, are motive, în particular, să violeze aceste constringeri. Ea se află, 
după cum am mai spus, într-o poziţie înrudită cu cea a pasagerului clandestin 
potential în contextul bunurilor publice obişnuite. Economistii au avansat 

dilema pasagerului clandestin pentru a explica eşecul instituţiilor volunta- 
riste, de tipul pieţei, de a asigura eficient bunuri ce ar urma să fie consumate 
în comun. O aplicare de relevanţă mai directă explică necesitatea coerciției 
în cadrul instrumentelor de impozitare. Indivizii nu plătesc de bună voie 
impozite, chiar dacă beneficiile lor personale din cheltuielile publice depă- 
şesc nivelul nominal al impozitelor. Să considerăm persoana care este parte 
explicită la contractul prezumtiv privind bunurile publice, din care partea 
sa de impozit se stabileşte în raport cu bencficiul aşteptat de pe urma servi- 
ciilor publice. Să presupunem că va reuşi să se sustraga obligaţiei de a plăti 
impozitele; acest lucru arc ca efect reducerea totalului venitului necesar 
pentru asigurarea şi comercializarea bunului consumat în comun, beneficii 
la care sînt făcuţi părtaşi şi alti membri ai colectivitati.'' Sustrăgîndu-se 
obligaţiei de a plăti impozitul, ceca ce din punct de vedere economic este 
rațional pentru individ, acesta creează un „rău public”. Persoana în chestiune 
impune o dis-economie externă celorlalți membri ai grupului, tuturor benefi- 
ciarilor potențiali ai bunului consumat în comun sau ai serviciului finanţat 
prin veniturile din acest impozit. 

Acesta reprezintă, desigur, inversul „bunului public” creat prin respec- 
tarea legii. Eşecul de a realiza un „rău public” este echivalent cu crearea 
„bunului public”. Iar eşecul asigurării „bunului publc” este echivalent cu 
producerea „răului public”. Pe care dintre aceste construcţii o alegem, depin- 
de de scopul servit de analiza noastră şi de relevanta lor, din perspectiva 
problemelor lumii reale. 

Dacă, precum în teoria tradiţională a bunurilor publice, scopul nostru 
este de a explica de ce instituțiile de piaţă eșuează şi de ce guvernele trebuie 
să acționeze, ne vom concentra atenția asupra „bunului public” pe care-l 
generează activitatea colectivă. Acelaşi lucru este valabil şi în cazul expli- 
cării motivelor pentru care legea trebuie să fie instituită colectiv. Dacă, 
dimpotrivă, scopul nostru este de a explica de ce instituţiile deja stabilite 
ale „legii şi ordinii” se prăbuşesc fără o aplicare efectivă a impunerii, e mai 
bine să mutăm obiectivul analizei noastre şi să ne concentrăm asupra com- 
portamentului individual în crearea de „rele publice” — aceasta, în ciuda 
echivalentei fundamentale între modelele subliniate. 

Există, desigur, multe aplicaţii moderne importante ale teoriei relelor 
publice, mai ales cele introduse în analiza calității mediului. Tratarea violării 
legii în acest sector este, aproape în întregime, identică cu cea care s-ar 
putea aplica şi s-a aplicat în cazul explicarii fenomenului poluării, în termeni 
comportamentali. A polua aerul, apa sau a distruge mediul natural înseamnă 
a crea un „rău public”. A viola legea instituită, fic ea codificată sau prezentă 
în norme etice dominante, înseamnă, formal, acelaşi lucru. Întreaga discuţie 
se poate subsuma aceluiaşi concept general al calităţii mediului înconjurător, 
dacă dorim să admitem că mediul socio-comportamental este la fel de im- 
portant pentru calitatea vieţii ca şi cel natural. Analiza se transformă într-o 
teorie a poluării comportamentale." 

De ce poluează individul? De ce automobilistul din Los Angeles își 
aduce şi el contribuţia la poluarea unei atmosferc deja încărcată de smog? 
De ce o familie ieşită la picnic îşi aruncă gunoiul într-un parc? Dacă bazele 
comportamentale ale poluării sînt înţelese, în aceste cazuri familiare, atunci 
extrapolarea lor pe terenul mai putin familiar al legii şi ordinii devine destul 
de simplă. Individul poluează, creează un rau public pentru că este în 
interesul său privat s-o facă. Producînd un rău public, individul produce un 
bun pentru sine. Posesorul unei maşini din Los Angeles provoacă smog nu 
din răutate. El nu face rău celorlalți cu intenţie; comportarea sa generează 
acest rău numai ca produs secundar al simplei maximizări de utilitate, date 
fiind opțiunile de care dispune. Individul poate recunoaşte existenţa unui 
conflict între comportamentul său ca factor de decizie particular şi acel 
comportament care, generalizat la toate persoanele, va da naştere unor rezul- 
tate mai bune pentru el. Dar, în această calitate privată în care acționează, 
nu există mijloace prin care individul să influențeze comportamentul 
celorlalți, cel putin nu în mod direct. De aici, este rational ca individul 
să-şi dea toată silinta să se descurce cit mai bine, în orice împrejurare. Și 
din moment ce acest lucru este adevărat pentru toate persoanele aflate în 
interacțiune, rezultatul global nu poate fi altul decît poluarea, degradarea 
calităţii mediului, rezultat care, în ultimă instanţă, nu este dorit de nimeni." 

Interacțiunea nu atinge întotdeauna ceea ce am putea numi echilibrul 
complet în poluare, în care fiecare participant se comportă strict în funcție 
de propriul interes. Mai pot încă exista sfinţi, în orice grup social. $i dacă 

standardele etice influențează comportamentul unor indivizi şi grupuri din 
comunitate, acestora li se pot limita acțiunile, în timp ce celorlalți li se 
permite să producă răul public al poluării. Dacă cele două grupuri de actori 
sînt eterogene şi dacă grupurile poluante se încadrează între anumite limite 
critice, atunci se poate atinge un echilibru din modele de comportament 
divergente. Dar şi în acest caz, situația este departe de a fi optimă, chiar şi 
pentru cei care poluează. În ciuda posibilităţilor existente pentru realizarea 
acestui cvasi-echilibru, odată ce poluarea de către o parte a grupului social 
devine tipul de răspuns observabil şi previzibil, forțele în acţiune tind să 
deplaseze sistemul înspre atingerea unui echilibru complet în poluare. 
Această concluzie rămîne valabilă chiar dacă toate părțile recunosc că ar fi 
dus-o mai bine dacă procesul de poluare n-ar fi început deloc. În desfăşurarea 
evenimentelor e posibil, însă, ca fiecare parte să fi acționat rațional, în 
funcţie de opţiunile care îi erau deschise. 

Ca în orice moment, în orice status quo mediul socio-comportamental 
întruchipează o adeziune specifică la standarde etice, o supunere implicită 
fata de reguli informale ce-şi au originea în obiceiuri şi tradiții, o supunere 
fata de legea formală doar pentru că este lege, o supunere față de lege ca 
urmare a anumitor aşteptări privind constringerea şi pedeapsa. Aceste 
motivații se pot combina în cadrul modelului comportamental la nivelul 
unei singure persoane sau ele pot diferi de la persoană la persoană, în 
ponderile lor relative. Să presupunem că, din acest status quo, o persoană 
îşi modifică modelul comportamental şi se îndepărtează de acel comporta- 
ment care ar reflecta acceptarea a ceva cum ar fi principiul de generalizare 
kantian. El poluează, impune o dis-economie externă tuturor celorlalți din 
comunitate. Schimbindu-si comportamentul, individul a modificat mediul 
precum şi condiţiile pentru alegerile celorlalți. 

Să luăm în considerare un singur exemplu şi anume cel al furtului de 
maşini. Să presupunem că o persoană care anterior s-a abținut de la a fura 
îşi schimbă comportamentul şi devine un hot. Obiectul furtului se află, 
desigur, în posesia unei singure persoane şi în acest sens dis-economia 
externă nu este generală. Dar schimbindu-si comportamentul, ceea ce s-ar 
presupune că este în propriul său interes, hoţul impune o dis-economie 
tuturor persoanelor din societate, dincolo de paguba directă adusă 

proprietarului automobilului. Serviciile politienesti vor trebui amplificate 
pentru a menţine acelaşi grad de ordine; iar acestea sînt finanţate prin 
impozitele generale. Va creşte protecția individuală împotriva furtului, acest 
lucru implicînd investiţii din partea tuturor, nu numai din partea celor a 
căror proprietate a fost furată. Vor creşte ratele dc asigurare pentru toţi cei 
care posedă un automobil. Se va reduce previzibilitatea cadrului în care o 
persoană poate poseda şi folosi un automobil. Calitatea mediului socio- 
comportamental se diminuează prin poluarea comportamentală pe care o 
reprezintă furtul. 

Desi familiar într-un anume sens, exemplul nostru este, în parte, 
înşelător atît timp cît furtul este, în mod normal, interzis explicit de lege şi 
există instituții de impunere şi pedepsire. Poluarea comportamentală ilustrată 
în exemplul de fata poate apărea doar în cazul eșecului acestor instituții de 
a-şi îndeplini atribuţiile. Lucrurile nu sînt atît de simple cum par la prima 
vedere, aşa cum vom demonstra în capitolul 8. Poluarea mediului socio- 
comportamental poate fi ilustrată uşor şi prin alte exemple. 

Să luăm în considerare anarhia ordonată reprezentată de comunitatea 
universitară, în ultima perioadă a anilor cincizeci. Cu cîteva excepții 
notabile, cele mai multe comunități universitare se caracterizau atunci prin 
standarde relativ pure în privinţa liberei exprimări. Aproape orice grup de 
studenţi sau profesori ar fi putut invita orice conferențiar să le tina prelegeri 
despre aproape orice subiect, avînd certitudinea că acțiunea va putea avea 
loc fără nici un fel de perturbari. Mediul intelectual al universităţii întruchipa 
acest fenomen al liberei exprimări şi de pe această bază se anticipau pers- 
pectivele. În anii şaizeci s-au schimbat multe şi s-au întîmplat mai multe 
decit aveau să se intimple de atunci încoace. Unii indivizi sau grupuri, 
actionind conform unor norme proprii bazate sau nu pe valori etice funda- 
mentale, aleg în mod deliberat să opereze o preselecție a vorbitorilor şi a 
subiectelor de discuţie $1 să submineze intilnirile cu vorbitori şi subiecte 
aflate în afara limitelor admise. Acest model de comportament nu se poate 
generaliza pentru toți membrii: comunității universitare fără a degenera rapid 
în ceva asemănător echilibrului în poluare discutat anterior. În anii şaptezeci, 
grupul de studenţi sau profesori care ia în considerare extinderea unei 
invitaţii făcute unui conferențiar din exterior trebuie să facă anumite 


176 JAMES M. BUCHANAN 


anticipari privind acceptabilitatea acestui gest, din perspectiva elementelor 
disidente. Ar putea cineva contrazice afirmatia potrivit careia calitatea 
mediului intelectual era mai scăzută în anii şaptezeci decît în anii şaizeci? 

Si odată începută erodarea, cum poate fi ea stopată? Cum vor putea fi 
recuperate standardele comportamentale ce au permis comunității universi- 
tare să rămînă o anarhie ordonată un timp atît de îndelungat, odată ce au 
fost pierdute? 


STRUCTURA JURIDICĂ — CAPITAL PUBLIC 


Problema sugerează direct o trăsătură deosebit de importantă, evitată 
pînă acum, a legii şi a respectării legii. Structura legii, descrisă empiric în 
termeni formali sau informali, reprezintă stocul de capital social sau pu- 
blic, al cărui beneficiu sporeşte treptat, de-a lungul unei succesiuni de inter- 
vale de timp. „Bunul public” pe care-l asigură legea este analog farului 
construit initial; nu este analog „bunului public” oferit prin focuri de artificii 
la 4 iulie, ceva de care ne bucurăm împreună, însă numai într-o anume 
secvență de timp. Această trăsătură de bunuri-capital este accentuată de 
exemplul personajului izolat de tip Crusoe. Scopul însuşi al adoptării unor 
legi sau reguli este de a restrînge comportamentul în perioade viitoare, 
restricții care vor permite, la rîndul lor, ca planificarea să includă previziuni 
mai exacte. Persoana izolată isi asigură o mai mare eficienţă, realizează 
mai multe bunuri şi mai puţine rele, dacă îşi stabileşte dinainte reguli de 
comportament. 

Acest element sau atribut nu se schimbă cînd transferăm analiza într-un 
cadru social format din mai multe persoane, unde se elaborează legi și 
reguli ce restrîng comportamentul în interesul unor avantaje reciproce, dar 
nu unilaterale. Am putea analiza, desigur, posibila aparitic a regulilor şi 
legilor comportamentale ce se aplică unei singure perioade de timp. Robin 
Hood sau Little John pot cădea de acord asupra unei „legi” fără a implica 
faptul că ea ar urma să se aplice în alte traversări ulterioare ale punţii. Se 
pare însă că atributul de stoc de capital al legii este implicit în întreaga 
noastră discuție şi că, într-adevăr, cuvîntul „lege” nu este tocmai potrivit 
unui cadru strict de servicii destinate consumului. 

Această caracteristică de bun-capital este importantă atît în formularea 
inițială a legii, în contractul constituțional, cît şi în menţinerea legii deja 
existente. În măsura în care acordul initial asupra legii sau schimbărilor la 
nivelul legii implică negocieri majore şi costuri ale tranzacţiilor, beneficiile 
acordului pot fi insuficiente pentru a garanta legiferarea prin mandat a 
regulilor formalizate, dacă se anticipează că aplicabilitatea acestora se 
extinde numai pe o perioadă scurtă de timp. Multe reguli ce s-ar putea 
dovedi reciproc profitabile, în timp, ar putea să nu se matenalizeze niciodată 
dacă negocierile şi acordul s-ar cere mereu innoite, de fiecare dată cînd ar 
urma să fie aplicate. Acest pronostic se bazează indirect pe practica larg 
răspîndită de a recurge la reguli generalizate pentru interacțiuni despre care 
se ştie că sînt de scurtă durată, dar care cer totuşi anumite mijloace de 
ordonare a procedurilor. Regulile de ordine elaborate de Robert pentru 
intilniri unice sînt, probabil, cel mai bun exemplu. Grupurile aderă la aceste 
reguli nu pentru că ar fi cele mai eficiente în condițiile momentului, negli- 
jindu-se costurile tranzacţiilor, ci pentru că există deja, iar ineficienta lor 
este mai mică decit cea care ar fi produsă de costurile negocierii unui set de 
reguli speciale pentru interacțiuni limitate la perioade scurte de timp. 

Limitarea intervalului de timp al decidentilor este importantă, în 
corelaţie cu trăsătura de bun-capital a legii. Un individ, participînd la crearea 
sau amendarea legii fundamentale care-i restringe propriul comportament, 
dar şi comportamentul celorlalți, în egală măsură, îşi face propriul calcul 
cost-beneficiu planificat pentru ciclul său de viata. De aici rezultă că benefi- 
ciile proprii la care se aşteaptă individul prin instituirea şi menţinerea legii 
pot fi semnificativ mai reduse decît beneficiile, la valoarea prezentă, pentru 
o persoană ideală care se aştcaptă să trăiască pentru totdeauna. De aici 
reiese că structura juridică izvorita din opțiunea muritorilor poate fi intrucit- 
va mai puţin restrictivă comportamental, mai puţin cuprinzătoare decît 
structura considerată ideală de către o ființă atotştiutoare din afara comuni- 
tății. Diferenţa depinde de rabatul subiectiv în funcțiile de utilitate ale mem- 
brilor comunității — dacă această rată este relativ scăzută diferenţa este 
nesemnificativă. De aici se poate deduce o ipoteză importantă; modificarea 
rabatului subiectiv al membrilor comunităţii va modifica nivelele optime 
sau eficiente de restricții comportamentale pe care ei şi le impun si care 
sînt intruchipate de lege. 

Cea mai importantă consecinţă a caracteristicii bunurilor-capital 
implică, totuşi, menţinerea în timp a stocului de capital. După cum am 
arătat în capitolele precedente, structura politico-juridică, „contractul so- 
cial” existent nu se bazează pe alegerile explicite făcute de cei al căror 
comportament îl restringe. Nu este nevoie ca indivizii să-şi închipuie că ar 
fi participat la deciziile de „investiţie” descrise de structura constituțională 
existentă. În acest caz particular nu există, se pare, nici o diferenţă esenţială 
între capitalul public şi cel privat. Persoana care moşteneşte un stoc de 
capital măsurat prin pretenţii la active private nu se consideră neapărat 
parte la decizia de investiţie, după cum nu ia neapărat în considerare 
consumul potenţial sacrificat pentru formarea iniţială de capital. În cazul 
unui stoc de capital privat, legatarul capătă drepturi depline de a dispune 
atît de activul de capital, cît şi de venitul ce decurge din acesta. El are un 
motiv personal să-şi menţină sursa de venit reprezentată de activul de capi- 
tal. Dimpotrivă, în cazul capitalului public, individul beneficiar nu are un 
astfel de motiv, mai ales datorită trăsăturii acestuia de bun public, descrisă 
anterior. Actionind în vederea menţinerii activului capitalului public descris 
de structura juridică existentă, individul conferă celorlalți, ca şi celor ce 
vor trăi în viitor, o economie externă pură în perioada de timp curentă. 
Poate fi rational din punct de vedere privat ca un individ să producă un 
„rău public”, să distrugă capitalul public cxistent, să convertească activul 
într-un „venit” propriu. Tocmai în acest context avem aplicația corectă a 
evenimentului „erodare”. Decizia unui individ poate eroda structura de bază 

prin reducerea stabilității interacțiunii sociale nu numai pentru contempo- 
ranii sai, dar şi pentru generaţiile ulterioare. 

De aici putem dezvolta şi mai mult teoria aplicaţiei investiţiei simple. 
Prin convertirea capitalului în venit, se reduc alte venituri ulterioare. Pentru 
a le reface este nevoie de abţinere de la consum. Să luăm în considerare un 
exemplu numeric simplificat. Un stoc de capital privat existent are valoarea 
de o sută de unităţi; el produce un venit de zece unităţi în condiţiile unei 
functionari depline. Să presupunem că, într-o anume perioadă, proprietarul 
consumă zece unităţi din stoc, simultan cu venitul, realizind astfel o rată a 
consumului de douăzeci de unităţi în intervalul respectiv. Acţiunea are drept 
rezultat o reducere a stocului de capital la nouăzeci de unităţi, iar de aici un 

beneficiu ulterior de nouă unități pe perioadă. Pentru toate perioadele de 
dez-investire, venitul rămîne mai scăzut decît initial. Dacă proprietarul 
decide să-şi refacă stocul, el trebuie să se abțină de la consum pentru ceea 
ce reprezintă zece unități, lucru extrem de dificil din moment ce consumul 
maxim a fost deja redus la nouă unități pe perioadă. 

Exemplul numeric este concludent, dar nu indică în totalitate rezul- 
tatele schimbărilor comportamentale care pot fi interpretate drept o erodare 
a valorii capitalului unei ordini juridice existente. În exemplul numeric, 
capitalul produce un venit imediat după investire şi la aceeaşi rată ca şi cea 
oferită de un capital investit pe mai multe perioade de timp. În privinţa 
legii, însă, beneficiile — sub forma unei mai mari stabilitati a relaţiilor inter- 
personale — sînt furnizate la o rată care creşte în timp. Beneficiile ce decurg 
ca urmare a legii cresc pe măsură ce investiţiile se maturizează în timp. 
Este ca şi cum, în cazul exemplului numeric, investiția ar produce profitul 
total de zece procente doar dacă activul ar fi menţinut pentru o perioadă de, 
să spunem, zece ani; iar această rată a profitului ar creşte, să spunem, la 
douăzeci de procente dacă activul ar fi menţinut timp de douăzeci de ani. 

Dacă relaţia între beneficiul capitalului public (reprezentat de structura 
juridic-constitutionala) şi timp este în asa fel încît să permită reluarea fluxu- 
lui continuu de profit (dacă a fost distrus), doar într-o perioadă de timp ce 
depăşeşte orizontul planificării personale, modelul se apropie de unul care 
implică „extracţie”, decît de simpla dez-investire. În practică, capitalul pub- 
lic sau social poate fi pierdut definitiv odată ce este distrus. Este aproape 
imposibil să i se asigure înlocuirea, cel puţin pe baza deciziilor raționale 
ale indivizilor. 

Dacă diagnoza societăţii demonstrează că indivizii, grupurile organi- 
zate şi guvernele creează „rele publice” prin îndepărtarea crescîndă de 
anumite limite comportamentale în mod tradițional onorate, printr-o tot 
mai serioasă violare a legii formale şi informale, atunci o recunoaştere a 
aspectelor referitoare la capital şi investiţie ale „bunurilor publice” distruse 
impune acțiuni corective mult mai urgente decît le-ar putea sugera orice 
aplicare a paradigmei bunurilor de consum. (Poate nu contează prea mult 
dacă nişte vandali vor încerca perturbarea unor jocuri de artificii; dar dacă 
vor bombarda farul, criza devine acută). 

REFORMA LEGII SI STATUS QUO-UL 


Din paradigmele bunurilor publice şi bunurilor-capital decurg anumite 
implicaţii întrucîtva contradictorii pentru reformarea sau schimbarea con- 
tractului constitutional, pentru modificarea legii. Ar fi util să le examinăm 
separat. Cînd examinăm structura juridică în context public, fără a ne referi 
la trăsătura investiţiei de capital, relația dintre eficiență şi parametrii 
sistemului în discuţie devine evidentă. Nivelul restricției comportamentale 
(reprezentate de legi şi reguli formale) preferat optimal de orice individ, 
nivelul ce poate fi considerat eficient, stabilit de despotul binevoitor şi 
atotştiutor, nivelul la care s-ar ajunge printr-un proces de decizie colectivă 
de o eficiență plauzibilă — oricare dintre acestea depind de preferinţele 
persoanelor din comunitate, de tehnologia existentă şi de resursele aflate 
la dispoziția comunităţii. O modificare exogenă în oricare din aceşti para- 
metri antrenează schimbarea restrictiei comportamentale descrise de structu- 
ra juridică, considerată în totalitatea ei. Vom discuta cel mai bine acest set 
de relaţii în termenii calculului alegerii unei singure persoane, cînd ea încear- 
că să se decidă asupra cantităţii de lege pe care ar prefera-o, considerînd că 
legea se aplică in mod egal sieşi şi celorlalți şi tratînd-o drept o variabilă 
continuă. Dacă interpretam normele etice ca afectînd comportamentul prin 
cauzarea unor schimbări în ponderarea argumentelor, în constituirea 
funcţiilor de preferinţă individuală, interdependenta dintre legea formală 
şi preferințe devine evidentă. 

Să considerăm un individ şi să presupunem că preferinţele lui nu se 
schimbă. Totuşi, pentru ceilalți membri din comunitate, luaţi ca o unitate, 
să presupunem că normele etice îşi pierd ceva din influenţa efectivă anteri- 
oară în constringerea comportamentelor, în situații conflictuale posibile. 
Individului în chestiune i se poate prezice imediat direcția efectului acestui 
fenomen, asupra cantității preferate de lege formală. El va prefera la modul 
optimal un sistem juridic ceva mai restrictiv după decît înainte de schimbarea 
preferințelor semenilor săi. Se pot trasa relații similare între tehnologie și 
nivelul de lege preferat la modul optimal de individ. 

Elementele acestea apar frecvent în abordările moderne ale poluării 
din mediul natural. Pînă la invenţia motorului cu combustie internă, nimeni 

nu şi-a dorit, rational, legi generale care sa restrîngă libertatea individului 
de a dispersa tot felul de materiale în aer. În anii şaptezeci, deja, astfel de 
restricții generale pot fi considerate dezirabile. Domeniul conflictului poten- 
tial între persoane şi de aici, acele domenii în care se impun compromisuri 
între libertatea de acţiune individuală fără restricții şi limitele comportamen- 
tale ale legii sau regulilor, depind critic de tehnologia dispombilă şi utilizată. 

Efectele schimbărilor exogene în baza de resurse sînt la fel de evidente. 
În cel mai elementar sens economic, creşterea resurselor aflate la dispoziţia 
comunităţii reduce potențialul de conflict. Pe măsură ce resursele sînt mai 
putin rare şi problema economică mai putin acută, scade nevoia de restricții 
comportamentale şi de legi de definire a limitelor drepturilor individuale. 

Societatea primitivă nu-şi poate permite irosirea resurselor cauzată 
de conflictul pur, aşa cum şi-o permite societatea modernă, bogată, mai 
ales atunci cînd angajarea în forme sofisticate de conflict poate ea însăşi să 
producă utilitate. Acest principiu economic elementar se aplică mai mult 
sau mai puţin direct resurselor non-umane. Dar dacă creşterea în resurse ia 
forma creşterii numărului de ființe umane în raport cu resursele non-umane 
disponibile? În acest caz, cantitatea de resurse non-umane pe persoană ar 
putea scădea, în timp ce, global, comunitatea devine mai bogată. Gradul de 
conflict inter-personal potenţial creşte substanţial odată cu creşterea popula- 
tiei, mai ales dacă considerăm spaţiul ca o resursă neaugmentabila în sens 
strict ricardian. Creşterea densității populației va avea ca efect creşterea 
nivelului: optim preferat de restricții în comportamentul indivizilor. Aceste 
modificări în parametri pot fi la rîndul lor interdependente. O creştere nume- 
rică poate, la rîndul ei, afecta influenţa normelor etice asupra comporta- 
mentului individual. Acest lucru dă naştere unei relații mai strînse între 
mărimea comunității şi restricțiile optimal preferate. 

Dacă putem presupune că, în cazul individului al cărui calcul îl exami- 
năm aici, compromisul fundamental între libertatea de a alege şi restricțiile 
comportamentale rămîne neschimbat, o diagnoză a dezvoltării moderne 
sugerează că ar trebui să se prefere mai multă lege formală în ultimii ani ai 
secolului XX, decît în ultimii ani ai secolelor al XIX-lea sau al XVIII-lea. 
Dezvoltănile tehnologice, creşterea mobilității şi a densităţii în spațiu a 
populaţiei — toate acestea se combină pentru a sugera o creştere a 

interdependentei $1, de aici, a posibilitatilor de conflict. Dar, desigur, nu 
trebuie să presupunem că preferințele fundamentale ale indivizilor pentru 
libertate şi ordine au rămas stabile. Orice diagnoză a societății moderne, 
mai ales începînd cu anii şaizeci, trebuie să includă şi observația că apare, 
cel puţin la unii indivizi şi la unele grupuri, o schimbare fundamentală în 
preferințe, o înclinaţie spre libertate individuală şi eliberare de constringeri. 
Deşi suporterii acesteia au exagerat puţin în privinţa răspîndirii şi impor- 
tantei ei pe termen lung, „unda verde din America” este cu siguranţă un 
fapt, cel putin pentru unii dintre membrii societății. Tînărul reprezentativ 
de la începutul anilor şaptezeci nu pune un pret atît de mare pe ordine ca 
cel de la începutul anilor cincizeci. Structura juridică, alături de preceptele 
etice încă influente, pot părea represive, ceea ce se traduce printr-un exces 
de ordine relativ la libertatea persoanei. Persoana respectivă poate dori 
schimbarea sistemului în această direcţie chiar şi atunci cînd recunoaşte 
costurile de oportunitate, măsurate prin dezordine şi imprevizibilitate 
comportamentală. 

Una dintre cele mai perturbante caracteristici ale societăţii moderne 
o constituie non-generalitatea schimbării preferințelor. Dacă doar un subgrup 
din numărul total al membrilor comunităţii trece prin modificarea în 
preferinţe descrisă mai sus, în timp ce alții nu se supun aceleiaşi schimbări, 
sentimentul de descurajare şi frustrare fata de structura juridic-constitu- 
tonală se adinceste, indiferent de setul de preferinţe care domină alegerea 
refentoare la o anumită politică. Dacă preferințele noi sau redescoperite 
pentru libertatea individuală caracterizează majoritatea dominantă din punct 
de vedere politic sau instituţiile responsabile cu schimbarea legii fundamen- 
tale, vor avea de suferit toţi cei deranjati de sporirea dezordinii. Pe de alta 
parte, dacă acele grupuri care caută să menţină standardele tradiționale de 
conduită, exprimate prin legi formale sau informale, îşi exercită dominația 
sociopolitică, cele care au preferat evoluţia libertară vor suferi, în timp, o 
tot mai pronunţată pierdere de utilitate. Și, după cum am menționat in acest 
capitol, mijloacele de conciliere a intereselor divergente pot fi ineficiente 
sau inexistente. 

În sens mai larg, totuşi, în paradigma bunurilor publice nu există nimic 
din care să reiasă că structura juridic-constitutionala trebuie să rămînă stabilă 

în timp. Dimpotrivă. Analiza sugerează că această structură reprezintă o 
funcție a parametrilor societății şi că schimbările acestora ar trebui să schim- 
be şi vor schimba acordul de bază. Nu există nimic care să apară deosebit 
de avantajos în stabilitatea ordinii juridice, decît în măsura în care preferin- 
tele individuale includ o evaluare pozitivă a stabilităţii, ca atare. 

Această concluzie este, totuşi, contrazisă sau contestată de o implicatie 
ce decurge din paradigma complementară a bunurilor-capital, aplicată legii. 
Aici apar avantajele menţinerii regulilor juridic-constitutionale, împreună 
cu regulile etic-morale definitorii pentru orice status quo. Legea nu este 
doar publică; legea este capital public. Dacă am cuprins in analiza noastră 
această caracteristică, propunerile de reducere sau de creştere a nivelului 
restricțiilor din societate trebuie să surmonteze bariere neimplicate în para- 
digma complementară a bunurilor publice. Acest punct poate fi demonstrat 
printr-o analogie cu capitalul fizic obişnuit. 

Să considerăm o persoană care moşteneşte un activ de capital sub o 
formă fizică oarecare: să spunem, o clădire din anul 1900. Acest activ pro- 
duce un venit de zece unități pe an, care, dacă este capitalizat, indică o 
valoare de capital a activului de o sută unităţi. Să presupunem apoi că 
proprietarul nu-şi poate vinde activul la valoarea curentă pe care-o are. 
Valoarea de lichidare la care poate fi vîndută clădirea este, să zicem, de 
douăzeci unităţi. Din punct de vedere estetic, clădirea nu este pe placul 
noului proprietar, ca arhitectură, iar din punct de vedere economic, pot 
exista mai multe oportunități alternative de investiție în care cele o sută 
unități investite produc un procent de cincisprezece, fata de zece procente. 
Dar clădirea nu poate fi convertită în această alternativă mai atractivă din 
cauza presupunerii anterioare asupra nerentabilitatii ei pe piaţă, în forma 
în care se află. De aici, în ciuda nemulțumirii manifestate de noul proprietar, 
atît din punct de vedere estetic, cît şi economic, îi va părea mai înţelept să 
păstreze activul intact decît să-l lichideze. Distrugerca implică şi desființarea 
fluxului de venit de zece unităţi pe an, cu recuperarea a doar douăzeci de 
unități de valoare. Ratiunca îi va dicta menţinerea formei fizice a capitalului 
pînă cînd profitul la valoarea de lichidare îl va egala sau depăşi pe cel la 
activul vechi. 

Această analogie ne este de folos atunci cînd luăm in considerare 
legea şi calculul unui individ referitor la nivelul optim preferat al restrictie1 
juridice. Individul ar putea prefera ca structura juridică, împreună cu 
standardele etice dominante în societate, să ia o formă oarecum diferită de 
cea observată in status quo. Dar el moşteneşte ordinea juridică aşa cum 
este, nu altceva. Şi nu poate „vinde” această ordine unei terțe părți. Setul 
său de opțiuni se reduce la alternativele pe care le sugerează analogia. El 
poate lichida structura şi initia una nouă, dar, procedind astfel, va trebui 
să-şi dea seama că o mare parte din fluxul de venit provenit din activ dispare, 
flux pe care nu-l va putea reface complet pînă ce noile investiții nu se 
maturizează, în timp. Sau poate păstra structura aşa cum este, deşi recu- 
noaşte că alte structuri alternative ar putea fi mai profitabile, cu timpul, şi 
că în circumstanţe istorice diferite ar fi putut obţine beneficii mai mari. 

Analiza economică directă sugerează prezenţa unor praguri extrem 
de mari în cazul alegerii alternativelor, aşa cum se întîmplă în cazul ilustrat 
anterior. Acest lucru se recunoaşte, desigur, în ceea ce numim doctrina 
juridică tradițională de stare decisis şi, mai general, în mistica fundamentală 
a conservatorismului tradițional. Analiza vine în sprijinul acestora, în cadrul 
rational economic al luării de decizii. Erodarea ordinii constitutional-juridice 
ar trebui recunoscută drept ceea ce este: distrugerea capitalului social, cu 
toate consecințele ce decurg de aici. 

Acest lucru nu sugerează că nu ar trebui să apară niciodată schimbări 
în ordinea constituțională. Paradigma capitalului public sugerează doar 
faptul că modificările în parametrii fundamentali ai sistemului trebuie să 
fie suficient de mari pentru a depăşi pragul ce există obligatoriu între „devo- 
rarea” capitalului şi consumul unui flux de venit. 


Capitolul 8 


DILEMA PEDEPSEI 


Daca omul ar putea proiecta un Dumnezeu care sa pedepseasca 
violările regulilor determinate de om şi dacă, in acelaşi timp, şi-ar controla 
propriul impuls de putere, s-ar putea asigura stabilitatea şi progresul ordinii 
sociale. Numai în cadrul une: asemenea scheme de lucruri ar putea cel ce 
aplică contractul constituţional de bază să devină în mod autentic exterior 
părților ale căror interese separate trebuie protejate, fără a fi, în acelaşi 
timp, învestit cu o putere care să-i permită exploatarea în propriul beneficiu. 
Numai atunci ne-am putea gîndi la ordinea socială ca la un joc în care 
arbitrul nu se află personal printre jucători şi nici nu umblă după cîştiguri. 
Dacă toți oamenii ar accepta un asemenea Dumnezeu prin credință, „ca $1 
cum” asemenea Dumnezeu există, şi s-ar comporta în consecință, legea 
formală întruchipată în agențiile a ceea ce am numit statul protectiv nu ar 
trebui respectată. Respectînd regulile existente, convins în anticiparea că 
şi ceilalți vor urma aceleaşi reguli, un individ poate supravieţui şi poate 
prospera într-un regim ordonat de relaţii sociale, cu condiţia ca regulile 
însele să fie în mod tolerabil eficiente. Dar credinţa nu poate urmări vreun 
plan; cel care şi-ar putea imagina un asemenea Dumnezeu n-ar putea respecta 
cu fidelitate preceptele. Omul care tremură trebuie să se bizuie pe propriile 
resurse pentru a scăpa şi a sta departe de războiul hobbesian. 

Aşa cum a notat Hobbes cu trei secole în urmă, indivizii în război 
unul cu altul se vor alătura într-un contract cu un împăciuitor extern şi, 

pentru că pun atîta pret pe pace, îi vor pune la picioare propria putere de 
rezistenţă. În modelul hobbesian, Suveranul rămîne exterior părţilor care 
rămîn în conflict potenţial. Orice s-ar întîmpla, Hobbes a prezis subjugarea 
omului ca individ de către un conducător suveran, împreună cu împuter- 
nicirea celui din urmă de a impune ,,legea” aşa cum crede de cuviinţă. Dar 
dacă omul nu recunoaşte existenţa vreunui suveran? 

Ce se întîmplă dacă ei recunosc necesitatea de a selecta un factor de 
impunere din propriile rînduri, unul care să aibă interese comparabile cu 
ale lor? Cum poate funcţia statului protectiv, cea care impune înțelegerea 
contractuală implicită cuprinsă în lege, să fie organizată de către cei care 
trebuie să fie, ei înşişi, protejați? Şi odată organizat, cum poate fi acest 
stat, acest factor de impunere, controlat? Cum este posibil să se delege 
puterea de impunere unui agent intern $i, odată puterea delegată, acest agent 
să fie tratat ca şi cum ar fi extern? 

În acest capitol discuţia va fi limitată la problemele ridicate de necesi- 
tatea ca impunerea legii să rămînă internă setului de parti in contract. Asa 
cum indică titlul capitolului, aceste probleme se concentrează în jurul dile- 
mei pedepsei, al tratamentului acelora care violează legea. În capitolul 9 
vor fi examinate problemele implicate de controlul agentului de impunere. 

Omul nu poate proiecta un Dumnezeu şi nici nu va rămîne fidel, în 
mod universal, promisiunilor pe care le face. Lumea nu este nici creştină, 
nici kantiana, deşi atît creştinii cît şi kantienii trăiesc în ea, împreună cu 
frații lor pagini şi amorali. Necesitatea impunerii legii trebuie privită în 
mod tranşant, indiferent de dorinţele noastre romantice pentru un paradis 
imaginar. Îşi poate directiona omul talentele sale stiintifico-tehnice către 
inventarea unor agenţi ne-umani, a unor entităţi asemănătoare cu roboții, 
care să aibă o construcţie internă dar să funcționeze fără vreun impuls moral, 
fără vreun interes independent, fără conştiinţă? Poate fi inventat şi dezvoltat 
într-o instituție practicabilă un echivalent de supraveghere internă al 
Doomsday Machine? Sint constringerile de natură tehnică, sau sînt ele baza- 
te pe incertitudinile lui Frankenstein? 

Întrebări ca acestea nu trebuie respinse din start. Nu trebuie să atingem 
extremele science fiction-ului pentru a ne gîndi la dispozitive care să joace 
rolul unor agenţi de impunere programati în mod automat. Într-o anumită 

măsură, asemenea mijloace există şi sînt în funcțiune, de exemplu parapetele 
electrice şi capcanele. Dar să presupunem că ştiinţa modernă, aplicată cu 
perseverenţă, ar putea produce agenți mecanici care ar detecta cu prompti- 
tudine violan ale legii şi, în acelaşi proces, ar impune penalitati severe 
violatorilor, sub formă de durere fizică. De exemplu, să presupunem că se 
poate dovedi posibilă instalarea fără cheltuială a unor dispozitive la televi- 
zoare care să le facă să explodeze în mod violent dacă sînt mutate la o 
distanţă specificată de o poziţie preprogramata. Posesorul ar avea, binein- 
teles, acces la un cod care ar dezactiva dispozitivul, permitindu-1 să mute 
aparatul cînd doreşte. Un potenţial hoţ nu ar avea însă acces la acest cod, 
iar dispozitivul ar fi relativ invulnerabil la o dezactivare în alt fel. Acest 
agent de impunere automată pare să îndeplinească anumite cerinţe formale. 
El ar proteja drepturile dc proprietate ale individului; cei care au fost infor- 
mati despre dispozitiv ar fi descurajati în mod efectiv de la violarea legii. 
Cei care n-ar fi informaţi n-ar avea de ce să se teamă, atît timp cît n-ar viola 
legea în mod explicit. N-ar fi nici un pericol ca dispozitivul să facă mai 
mult decît a fost programat; nu s-ar ridica să devină stapin. 

Este clar, oricum, că atitudinile inspirate din valorile moderne nu ar 
permite ca asemenea dispozitive să fie instalate şi nici nu ar permite, în 
mod indirect, investiții pentru cercetarea şi dezvoltarea unor asemenea 
instrumente. De fapt, dacă o persoană şi-ar instala un asemenea dispozitiv 
ŞI 1 s-ar fura televizorul, iar hotul ar fi rănit, tribunalele moderne l-ar forţa 
probabil pe posesor să ofere o compensație hotului'. Dilema fundamentală 
a pedepsei apare chiar şi în această poveste cvasi-fictivă a impunerii între- 
prinse de robot. De ce nu vor oamenii să pedepsească pe aceia dintre ei 
care violează termenii contractului implicit existent, legea care defineşte 
drepturile individuale? 


COSTUL PEDEPSEI 


De la nivelul său profesional, contribuţia cea mai importantă a 
economistului la acest discurs este accentul pe care-l pune pe compromisu- 
rile dintre obiectivele în conflict. Principiul său este acela al costurilor de 
oportunitate; o cantitate mai mare dintr-un lucru poate fi protejată doar cu 

sacrificiul altui lucru. In capitolul 7 am discutat legea, structura juridica ca 
bun-capital public, împreună cu unele dintre implicaţiile ce pot apărea din 
această concepţie. Cum am notat, există pentru fiecare persoană o anumită 
cantitate eficientă sau optimală de lege generală, definită în termenu unei 
egalitati marginale între costurile unor limitări suplimentare ale libertății 
si beneficiile unei ordini suplimentare în societate, cu stabilitatea crescută 
pe care aceasta o întruchipează. Deşi este mai putin semnificativă şi mai 
puţin operaţională, am putea defini de asemenea şi o calitate eficientă sau 
optimală a legii pentru comunitate, printr-o agregare la nivelul persoanelor. 

Această deducere a cantităţii eficiente sau optimale de lege, aşa cum 
a fost discutată pînă acum, se bazează pe presupunerea implicită că odată 
ce o înțelegere este atinsă, odată ce sînt definite limite reciproc acceptate, 
fiecare parte rămîne fidelă contractului. Aşa cum a indicat analiza, însă, 
fiecare persoană îşi reţine un argument personal în favoarea violării contrac- 
tului, iar un comportament de acest gen poate fi prezis în absenţa unei 
impuneri efective. Însă orice impunere costă, iar un model mult mai gene- 
ral trebuie să permită o determinare simultană a cantităților preferate sau 
optimale de lege şi a cantităților de impunere. Legile care ar putea fi eficiente 
în contextul unei impuneri gratuite pot fi ineficiente în contextul unor violan 
potențiale şi al costurilor pedepselor aplicate violatorilor. Delimitarea drep- 
turilor în contractul constituțional, definirea structurii juridice este, prin 
urmare, legată de costurile impunerii drepturilor, iar schimbările exogene 
din aceste costuri vor afecta sistemul de drepturi ce par a fi viabile din 
punct de vedere social. Cînd recunoaştem acest fapt, trebuie să modificăm 
într-un anumit fel discuţia noastră precedentă asupra statului protectiv. Odată 
definite drepturile, indivizii ar putea să fie înclinați să transmită misiunea 
de impunere unui agent extern, dar cu condiţia ca acest agent să îndeplineas- 
că misiunea de impunere numai în limitele preferate de participanţi. Ordinele 
date agentului extern nu pot fi de genul: „Impune aceste drepturi, indiferent 
de cost”, pentru că acest cost trebuie să fie fixat de cei care îi conferă 
agentului sarcina respectivă şi nu de agentul însuşi. „Respectarea legii”, 
cea care este realizată prin impunere, este un bun public, însă unul care nu 
este produs fără costuri. 

Impunerea are două componente. Prima, violările trebuie descoperite 
iar violatorii identificaţi. A doua, violatorii trebuie pedepsiţi. Ambele com- 
ponente implică costuri. Se cer cheltuieli de resurse pentru a detecta violările 
şi pentru a-i identifica pe cei care sînt răspunzători; aceste cheltuieli sporesc 
pe măsură ce creşte volumul sau cantitatea dorită de respectare a legii, 
fiind dat un set neschimbat de funcţii de preferinţe individuale. Odată desco- 
periti şi identificaţi, violatori trebuie totuşi pedepsiți sau penalizati pentru 
faptul că nu au respectat termenii contractului implicit prin care a fost stabi- 
lita legea. Cheltuieli de resurse sînt cerute, de asemenea, de acțiunea de 
pedepsire: închisori, pază, sisteme de securitate etc. Dar costul primar al 
pedepsei nu poate fi direct reprezentat printr-o dimensiune a resursei. Costu- 
rile principale ale pedepsei sînt subiective şi pot fi percepute cel mai bine 
într-o dimensiune a utilității. Impunerea penalitatilor asupra ființelor umane, 
fie că au violat sau nu legea, cauzează durere, pierderi de utilitate pentru 
persoana normală care trebuie direct sau indirect să aleagă aceste penalitati. 
„A pedepsi pe alţii” este un „rău” în termeni economici, o activitate care 
este prin ea însăşi indezirabila, o activitate pe care persoanele normale o 
vor evita, daca va fi posibil; sau dacă nu, vor plăti pentru a îi reduce 
amploarea. 

Acest aspect de „rău” al pedepsei este accentuat atunci cînd individul 
recunoaşte că el însuşi poate cădea victimă standardelor pe care le impune. 
El însuşi poate fi printre ,,ceilalti”, pentru care este aleasă pedeapsa. Pentru 
unele legi sau reguli de comportament, interesul personal al individului 
poate să primeze în raport cu adeziunea la reguli, cel putin în anumite impre- 
jurări. Violările de trafic oferă un bun exemplu în acest sens. Recunoscînd 
faptul că el însuşi poate viola uneori regulile de circulaţie, individul poate 
fi prea putin dornic să accepte instituirilc care impun penalitati dure, in 
ciuda preferintei sale ca toți ,,ceilalti” în afară de el să fie determinaţi să se 
supună regulilor generale, prin sancțiuni suficient de severe. Aşa cum indivi- 
dul preferă ca toți ceilalţi să se supună în mod voluntar legii, în timp ce el 
ar rămîne liber să o încalce, tot aşa el preferă ca pedepse comparativ mai 
severe pentru violarea legii să le fie distribuite altora, iar nu persoanei sale. 
Efecte similare, la alegerea între instituiri, apar şi datorită recunoaşterii 
faptului că pot apărea erori în procesul de impunere-pedepsire. Chiar dacă 

ştie dinainte că nu va încălca nici o lege sau regulă instituită în mod gene- 
ral pentru colectivitate, individul trebuie să aibă în vedere perspectivele de 
a deveni o victimă inocentă. De fapt, „protecţia inocentului” a fost un obiec- 
tiv central, dacă nu dominant în jurisprudenţa engleză şi americană. 
Trebuie să avem grijă să distingem între costurile durerii sau pierderii 
de utilitate, implicate de efectuarea unei alegeri între instituțiile care impun 
durere sau suferință individului pentru violarea legii, şi costurile durerii 
sau pierderii de utilitate, implicate de impunerea propriu-zisă a unei pedepse 
alese dinainte. Prima este obiectul discuţiei şi analizei; ultima poate, în 
cele mai multe cazuri, să fie delegată unui agent sau unei agenţii. „Dilema 
pedepsei” apare din faptul elementar că pentru a asigura bunul public al 
menținerii legii, trebuie acceptat răul public al pedepsei”. Nu trăim într-o 
lume în care omul rămîne credincios legii fără ameninţarea pedepsei; dacă 
ar fi aşa, n-ar mai fi nevoie de lege. Am putea obţine o anarhie ordonată. 


DIMENSIUNEA TEMPORALĂ A PEDEPSEI 


Calculul cost-beneficiu implicat în determinarea unui nivel preferat 
al pedepsei este mai complex decît ar sugera-o un simplu compromis bun 
public - rău public. Pedeapsa, pe măsură ce este îndeplinită, este în mod 
necesar ex post; o persoană care încalcă legea este pedepsită după comiterea 
faptei. Obiectivul pedepsei, pe de altă parte, este ex ante; instituţiile puni- 
tive sînt alese numai în scopul prevenirii sau descurajării violatorilor. Sa 
considerăm o persoană care participă, conceptual, în luarea unei decizii în 
ceea ce priveşte stabilirea unor reguli determinate colectiv pentru pedepsirea 
unei anumite infracţiuni. Beneficiile pedepsei sînt măsurate prin efectele 
anticipate de descurajare; costurile pedepsei sînt măsurate în durere sau în 
pierderea de utilitate, suferite prin cunoaşterea faptului că trebuie impuse 
sancțiuni celor care nu se lasă descurayati. Acest fapt pare destul de drept 
pînă ce recunoaştem că, odată ce este stabilită regula de pedepsire şi apare 
apoi violarea legii, individul suferă, probabil, un „cost al pedepsei” diferit, 
asistind la aplicarea regulii.’ El observă oameni constrînşi şi lezati de reguli, 
după ce au apărut violările. Paguba pe care o reprezintă violarea însăşi a 
fost făcută; nici o pedeapsă nu va restaura starea anterioară. În acest mo- 

ment, membrul individual al comunității, care include persoana care a violat 
legea şi pe cei pagubiti prin violarea legii, poate fi puternic tentat să modifice 
sau să schimbe regulile pe care le-a indicat drept preferate în planificarea 
sa sau în cadrul constituțional de referință. Prezenţa incertitudinii în ceea 
ce priveşte identitatea reală a violatorului va contribui la accentuarea acestei 
stări. O persoană normală poate suferi pierderi de utilitate în momentul 
pedepsirii unor criminali dovediti; ea suferă chiar mai mult datorită perspec- 
tivei ca unele persoane să fie, de fapt, acuzate pe nedrept. În acest context, 
sistemul de referinţă ce ghidează planificarea poate fi eliminat în întregime, 
iar persoanele pot începe să compare costurile observate ale pedepsei, măsu- 
rate prin suferinţa făptaşilor, cu beneficiile ulterioare ce derivă din aplicarea 
pedepsei; regulile alese în mod rational pot fi abandonate sau relaxate“. 
În măsura în care aplicarea obişnuită a pedepsei influenţează deciziile 
sau opţiunile legate, la modul general, de nivelul preferat de pedeapsă, 
compromisul sau rata subiectivă de compensare între prezent şi viitor va 
influenţa rezultatul. Pe măsură ce această rată creşte, nivelul preferat al 
pedepsei va scădea, cu condiţia ca pedeapsa observată să producă pierderi 
de utilitate asupra observatorului. Există elemente instabile introduse în 
sistemul comportamental odată cu recunoașterea efectelor rabatului subiec- 
tiv. Acele persoane care violează legea iau propriile decizii într-o dimensiune 
a timpului. Aşa cum am notat mai devreme, violarea legii echivalează cu 
distrugerea capitalului social. Cei care violează legea caută un cîştig imediat; 
ei încearcă să compare valoarea aşteptată a acestui cîştig cu costurile 
aşteptate şi cu cele viitoare pe care le implică pedeapsa. O decizie de a 
încălca legea reprezintă o cumpănire între pierderea viitoare anticipată şi 
cîştigul prezent. Din acest calcul, o creştere în rabatul subiectiv va duce la 
o creştere a violării legii. Dar, aşa cum s-a notat, pentru cei care sînt influen- 
tati de aplicarea curentă a pedepsei în alegerea lor asupra nivelelor optimale, 
o creştere în rata subiectivă de compensare va duce, ceteris paribus; la o 
descreştere în pedeapsa impusă. Analiza sugerează că o deplasare exogenă 
în sus, în rabatul subiectiv va mări în mod simultan violarea legii şi va 
scădea pedeapsa. Acest lucru ar putea, la rîndul său, să ducă la o violare 
ulterioară, ca urmare a unor simple ajustări în raportul beneficiu-cost. Pe 
măsură ce continuă prăbuşirea observată în standardele de ordine, rabatul 

subiectiv ar putea să crească în continuare. Sistemul de ordine poate degene- 
ra pînă cînd intervin forte exogene pentru a readuce stabilitatea. 

Schimbările exogene în „gusturi” pot declanşa, la rîndul lor, reacţii 
instabile în condițiile modelului implicat aici. Un model modern este acela 
al consumului de marijuana. Legea, aşa cum există ea dinainte de anii 1960, 
impunea în mod normal pedepse severe acelora care consumau sau făceau 
comerț cu marijuana. Probabil că în anii 1960 a apărut o schimbare exogenă 
în gusturi, ducînd la o creştere dramatică a consumatorilor de marijuana, 
ŞI, cum era şi de presupus, o creştere a numărului acelora care ar fi trebuit 
pedepsiţi conform prevederilor legii. Persoanele neimplicate au observat 
această pedeapsă şi, găsind-o neplăcută, au început să vocifereze pentru o 
reducere sau o relaxare a standardelor juridice. Efectul este, bineînţeles, o 
cerere crescută de marijuana, cu solicitări adiacente de reducere a pedepsei 
sau de „decriminalizare”. Secvența poate fi oprită numai după ce ar fi aban- 
donate restricțiile legale asupra comportamentului iar folosirea de mari- 
juana ar fi transferată la acel set de interacțiuni sociale organizate în mod 
anarhist. Implicatia care poate fi observată din analiză şi din exemplu este 
că decizia socială fundamentală asupra impunerii unor asemenea restricții 
ar trebui luată într-o fază preliminară sau constituţională şi n-ar trebui să 
fie influențată în mod nejustificat de observarea impunerii pedepselor. 


DIMENSIUNEA STRATEGICĂ 
SAU CONSTITUŢIONALĂ A PEDEPSEI 


Nu există nici o scăpare dintr-o dilemă a pedepsei pînă cînd opțiunile 
relevante privind instituţiile care impun pedeapsa nu sînt făcute strategic, 
în faza de luare a deciziei constituţionale, iar nu în mod expeditiv. Comuni- 
tatea va rămîne frustrată de pe urma proceselor constituționale complexe, 
dacă nu face nimic altceva decît să răspundă la violările legii, atunci cînd 
ele sînt comise. O strategie de răspuns poate fi şi va fi exploatată în mod 
profitabil de violatorii potenţial ai legii, iar comunitatea va fi forţată să 
rămînă pe poziții nedorite, impunînd nivele de pedepsire inferioare celor 
eficiente şi atingînd nivele de respectare a legii inferioare celor preferate, 
suferind însă, în acelaşi timp, durerea de a trebui, pînă la urmă, să pedep- 

sească. Tocmai mentalitatea de răspuns atunci cînd se gindeste şi se discută 
problema impunerii legii este cea care stă la baza actualei confuzii în ceea 
ce priveşte descurajarea. Pedeapsa care este impusă ex post nu poate fi o 
descurajare ex ante pentru aceeaşi infracțiune. Deci, tratată doar din 
perspectiva răspunsului şi neglijînd aspectele punitive, introducerea explici- 
tă a pedepsei poate părea o producere arbitrară de durere, acţiune ce implică 
pierderi de utilitate pentru persoanele care observă şi, în final, selectează 
pedeapsa. Răspunsul care maximizeaza utilitatea din perspectiva potentialu- 
lui factor de impunere, ca agent al colectivitati1, poate fi, prin urmare, nepe- 
depsirea sau o pedeapsă nejustificat de uşoară, în comparaţie cu acea 
pedeapsă care ar putea fi aleasă în mod strategic, în faza constituțională, de 
către aceeaşi comunitate. 

Afirmînd că instituirile preferate de pedepse ar trebui alese în mod 
strategic în momentul luării deciziei constituționale şi nu în faza de răspuns 
post-constitutional, înțeleg doar că politicile şi structurile fundamentale de 
impunere a legii ar trebui selectate înaintea aparitici violării explicite a 
legii şi independent de violarea observată, chiar recunoscînd pierderile 
serioase de utilitate ce pot fi suferite, în unele cazuri, de cei care delegă 
autoritatea de a pedepsi. În acest sens, ca şi în altele deja discutate, instruc- 
tiunile ar trebui date în mod ideal unui agent extern şi, odată furnizate, ar 
trebui să fie irevocabile.° 

Argumentatia poate fi dezvoltată mai atent cu ajutorul unei ilustrari 
numerice simplificate. Să considerăm figura 8.1. de mai jos. Presupunem 
că individul B a comis deja o infracţiune; el a încălcat legea. Într-un con- 
text pur de răspuns, alegerea care-i rămîne individului A (despre care presu- 
punem că acționează ca participant în luarea deciziei de către colectivitate, 
dar nu este lezat personal de fapta lui B) este de a decide dacă B ar trebui 
sau nu pedepsit. (Voi folosi aici alternativele simple sau/sau; o analiză mai 
complexă ar permite o variaţie continuă). În contextul pur de reactie ilustrat 
în figura, A ar putea decide să lase nepedepsita infracţiunea. El va proceda 
astfel dacă, impunînd durere sau pedeapsă asupra altei persoane, ar suferi 
pierderi de utilitate, care să depăşească beneficiile rezultate din aplicarea 
pedepsei. 

În figura 8.1. numărul din stînga din fiecare celulă reprezintă un indi- 
cator de utilitate pentru A. Aşa cum s-a menționat, dacă A se află în faţa 
deciziei de pedepsire ex post, el se va abtine să acţioneze. Aplicarea pedep- 
sei, impunerea unei suferințe asupra lui B generează o mai mare pierdere 
de utilitate pentru A decît dacă nu ar răspunde. Lipsa de reacție, cunoscînd 
faptul că lui B i se permite să plece nepedepsit după ce a încălcat legea, 
poate implica de asemenea o pierdere de utilitate pentru A, dar aceasta 
poate fi mai mică decît cea implicată de aplicarea pedepsei. Numerele din 
partea dreaptă sînt indicatorii de utilitate pentru B. Dacă el este pedepsit, 
pierderea sa de utilitate poate fi relativ mare. Dacă nu este pedepsit, el 
poate fi sigur de cistiguri de utilitate, în afară de cele deja dobîndite prin 
actul de încălcare a legii; el poate simţi plăcere ştiind că a exploatat cu 


succes ,,moliciunea” lui A. 
B 


Pedepseşte 


Nu pedepseşte 


Fig. 8.1. 


Asa cum am subliniat $i cum analiza a clarificat, este impropriu de 
conceput pedepsirea in contextul strict de raspuns descris in figura 8.1. 
Individul A, conceptualizat aici ca participant la actul luării deciziei de 
către colectivitate privind politica de pedepsire, ar trebui să ia in considerare 
alegerea ex ante, adică înainte ca legea să fie încălcată. Decizia sa ar trebui 
să se bazeze pe anticipări legate de influenţa opțiunii sale privind instituirea 
de pedepse asupra deciziilor persoanelor — toţi indivizii B (în rîndul cărora 
va intra, în acest caz, şi A) ce acţionează conform sistemului juridic în 
fazele post-constitutionale — de a respecta sau de a încălca legea. Toate 
persoanele sînt posibile violatoare ale legii, inclusiv cele care selectează 
pedeapsa preferată, iar acesta este efectul general al pedepsirii asupra com- 
portamentului, un efect care ar trebui să fie relevant pentru decizia strategică 
din faza constituțională prin care este stipulată politica respectivă. 

Situaţia poate fi descrisă de figura 8.2., unde comportamentul lui B 
nu este predeterminat. Dacă A alege să însărcineze o organizaţie din comu- 
nitate să impună pedepsirea, după violare, şi dacă această alegere este 
cunoscută dinainte şi este crezută de către un potențial B, acest fapt poate 
influenţa prin el însuşi comportamentul. Dacă se întîmplă aşa, B ar putea 
să nu încalce legea, caz în care A nu ar mai trebui să sufere pierderea de 
utilitate implicată de observarea aplicării pedepsei. 


B 


Respectă legea Violează legea 


Pedepseşte violarea legii 


Nu pedepseşte violarea legii 


Fig. 8.2. 


Ca şi înainte, numerele din celule sînt indicatori de utilitate, numerele 
din partea stîngă referindu-se la A, cele din partea dreaptă la B. De notat 
faptul că, într-un context non-strategic, de răspuns pur, există o dominație 
a lui A pe liniile orizontale. Indiferent de cursul acţiunii ales de B, răspunsul 
adoptat de A ar putea fi acela de nepedepsire. Dacă totuşi A prezice faptul 
că strategia de pedepsire selectată dinainte va modifica comportamentul 
lui B, el ar putea să-şi maximizeze propria utilitate selectind alternativa de 
pedepsire. Să presupunem că pedepsirea, care ar putea fi o sentință de închi- 
soare de 6 luni, poate fi legată de o singură încălcare a legii, pe care o 
considerăm un furtişag neînsemnat. Individul A, participant la politica de 
luare a deciziei, ar putea să aleagă impunerea acestei pedepse pentru infrac- 
tiune sau le-ar putea permite hotilor să plece liberi. Să presupunem că A 
prezice faptul că un angajament de pedepsire ex ante va reduce cu două 
treimi probabilitatea ca B să comită un furtişag mărunt. În două cazuri din 
trei, deci, decizia anterioară a lui A de a impune pedeapsa va produce o 
soluţie din coloana 1, care este in mod clar preferabilă oricărei soluţii din 
coloana 2. Pe de altă parte, dacă A nu optează pentru pedeapsă, el anticipează 

că B va încălca legea în trei cazuri din trei. Dacă aceste probabilitati 
(prezentate între paranteze) influențează opțiunile lui A, el va selecta pedep- 
sirea în locul alternativei de nepedepsire. Utilitatea aşteptată pentru fiecare 
alternativă este indicată de numerele din partea dreaptă a matricei. Individul 
A se aşteaptă la două unități de utilitate alegînd strategia de pedepsire, 
chiar dacă ştie că, în unul din trei cazuri, va suferi o pierdere de utilitate de 
două unităţi. 

În termeni mult mai generali, opțiunea lui A va depinde în mod critic 
în primul rînd de relația dintre beneficiile anticipate din comportamentul 
de urmare a legii, din ordinea în comunitate şi pierderile de utilitate antici- 
pate ce vor rezulta din necesitatea efectivă de a aplica pedeapsa. În al doilea 
rînd, alegerea va depinde de influenţa sa anticipată asupra tipului de compor- 
tament al celor supuşi deciziei (toţi indivizii B). În măsura în care A acordă 
o mare valoare ordinii şi/sau priveşte cu relativă indiferenţă costurile impu- 
nerii pedepsei (un „dur”, care crede în ripostă), el va fi, ceteris paribus, 
înclinat să selecteze o schemă de pedepsire relativ strictă, în alegerea sa 
constituţională. În măsura in care A consideră externalitatile implicate de 
dezordine ca fiind minime, dacă este relativ afectat de impunerea durerii 
(un „sensibil”, care crede că toţi oamenii sînt esențialmente nobili) şi se 
consideră un destinatar potenţial, fie ca rezultat al violării legii, fie din 
eroare, va tinde, ceteris paribus, să aleagă instituiri punitive relativ uşoare. 
Efectele anticipate asupra comportamentului lui B, conţinute în formula 
ceteris paribus din afirmaţiile de mai sus, pot totuşi depăşi ceilalți determi- 
nanti. Dacă A anticipează că purtarea lui B (a tuturor potențialilor indivizi 
B) este sensibilă într-un grad înalt la pedepsele impuse la violarea legii, 
alegerea sa constituțională poate include în mod rațional o strategie de 
pedepsire severă chiar dacă, altfel, A poate fi considerat un „sensibil”. 
Dimpotrivă, dacă se anticipează că indivizii B sînt relativ imuni la variațiile 
din pedeapsa anticipată, chiar şi un „dur” se poate abtine de la alegerea 
unei strategii de pedepsire severă. Dacă A anticipează lipsa oricărei schim- 
bari în comportamentul lui B, nu trebuie să existe vreun argument strategic 
în alegerea sa; pur şi simplu, se poate evita impunerea vreunor reguli; grupul 
ar rămîne în anarhia hobbesiana. 

Analiza poate fi foarte uşor generalizată pentru a avea în vedere variația 
în nivelele de pedepsire, permitindu-ne să definim condiţiile pentru atingerea 
instituțiilor preferate la modul optimal sau a celor eficiente. Aşa cum am 
notat, o creştere în nivelul severităţii pedepsei, aleasă ex ante, va reduce 
probabilitatea violării legii. Aceasta este latura folositoare a opțiunii consti- 
tutionale. Dar o asemenca creştere va implica de asemenea o mai mare 
pierdere de utilitate, datorită impunerii unor pedepse mai aspre acelora 
care încalcă legea — latura de cost a balanței. Pentru orice persoană, A, 
considerată a fi participantă în alegerea făcută de către colectivitate asupra 
structurii juridice, nivelul preferat sau eficient al pedepsei este atins atunci 
cînd marginile sînt egalizate; adică atunci cînd un increment sau un decre- 
ment în pedeapsă generează cîştiguri în ordinea comportamentală care se 
suprapun exact pierderilor marginale pe care le implică tratamentul mai 
sever al contravenientilor, ambele măsurate în standarde de valoare ale 
persoanei care face alegerea. 

O presupunere simplificatoare suplimentară a analizei trebuie modi- 
ficată în acest punct. Am discutat nivelele de pedepsire, care includ compo- 
nenta severitate (lungimea termenelor de închisoare, volumul amenzilor, 
durerea fizică etc.) în baza presupunerii implicite conform căreia componen- 
ta certitudine este determinată exogen. Caracteristic discuţiilor moderne 
asupra impunerii legii a fost, totuşi, accentul pus atit pe efectele acestor 
componente, certitudine şi severitate, cît şi pe cele ale compromisurilor 
posibile între acestea. În măsura în care posibilii violatori ai legii anticipează 
cu certitudine faptul că vor fi supuşi pedepsei, severitatea însăşi a pedepsei 
poate fi redusă şi invers. Compromisul dintre certitudine şi severitate in- 
troduce o interdependenta între aspectele pecuniare şi cele nepecuniare ale 
impunerii legii. Creşterea certitudinii pedepsei pentru violarea legii poate 
necesita cheltuieli substanțiale pentru descoperirea, investigarea şi identifi- 
carea infractorilor, adică pentru creşterea randamentului poliției, fără o 
schimbare substanţială în pierderea globală de utilitate pe care o întruchi- 
peaza pedepsirea. Să considerăm un exemplu. Să presupunem că metodele 
îmbunătățite ale poliţiei asigură faptul că mai degrabă cinci decît doi din 
zece infractori sînt arestaţi, găsiţi vinovaţi şi condamnați fiecare la perioade 
de închisoare de trei luni. Politica poate avea același efect asupra comporta- 

mentului potenţialilor violatori ai legii ca şi aceea care ar mări termenele 
de închisoare de la trei la şase luni, fără nici o schimbare în resursele alocate 
politicii respective. Prima alternativă cere o investiţie de fonduri iar costu- 
rile, în termeni de utilitate, sporesc doar prin aceea că aceste fonduri ar fi 
deturnate de la alte întrebuințări dezirabile. A doua alternativă poate fi 
îndeplinită cu angajarea unor resurse adiționale relativ reduse, dar ea gene- 
rează reduceri nepecuniare de utilitate.” 


GENERALITATEA REGULILOR DE PEDEPSIRE 


Am discutat alegerea privind pedeapsa a lui A (tratat ca un partici- 
pant la selectarea regulilor juridice de bază) presupunind că toți violatori 
sau contravenientii potenţiali sînt identici în răspunsurile lor comportamen- 
tale anticipate la strategiile alternative de pedepsire. Apare totuşi o dificultate 
majoră atunci cînd numărul violatorilor potenţiali este mare şi/sau cînd 
răspunsurile comportamentale anticipate variază foarte mult. În acest caz, 
care descrie orice context din lumea reală, strategia ideală preferată şi efi- 
cientă va diferi în funcție de diverşii contravenienti posibili. 

Să considerăm ilustrarea numerică anterioară. Să presupunem că 
răspunsul comportamental anticipat al unui grup de potenţiali violatori ai 
legii, notati cu B,, este prezentat în figura 8.2. de mai sus. Angajamentul 
asumat cu anticipație de a impune un termen de șase luni de închisoare 
pentru un furtişag mărunt va reduce cu două treimi numărul infractorilor. 
După cum s-a indicat, în condiţiile acestor probabilitati, strategia preferată 
de A (sau de grupul de indivizi notati cu A ce participă la luarea colectivă 
de decizii) este cea de pedepsire. Dacă totuşi ar exista un al doilea set de 
violatori potenţiali, notati cu B,, care sînt caracterizați de modelul de răspuns 
comportamental descris în figura 8.3., strategia preferată va fi diferită. 
Alternativa discretă a pedepsei, prezentată ca maximizînd utilitatea atunci 
cînd se referă la aplicarea legii asupra indivizilor B, va reduce doar cu o 
zecime violarea legii, atunci cînd este aplicată grupului B,. Confruntat cu o 
asemenea gamă de alternative, A se va abtine, in mod rational, să adopte 
strategia de pedepsire. În acest caz, pierderea de utilitate pe care o întruchi- 

peaza pedeapsa însăşi anulează cistigurile minore de utilitate asigurate prin 
respectul sporit fata de lege pe care îl determină impunerea pedepsei. 


Pedepseşte violarea legii 


A Nu pedepseşte violarea legii 


Fig. 8.3. 


Putem discuta problema întrucîtva mai detaliat cu ajutorul figurii 8.4., 
I şi II. Avem aici în vedere trei alternative de pedepsire şi nu două. Modelul 
poate fi extins pentru a se avea in vedere o variaţie continuă în setul punitiv, 
dar această extensie nu este necesară pentru scopurile curente. Dacă parti- 
cipantul individual în procesul de alegere, A, are în vedere numai contra- 
venienti1 potențiali din grupul B,, şi dacă anticipările sale cu privire la 
comportamentul lor de răspuns sînt cele redate prin coeficienţii de probabili- 
tate din figura 8.4. (II), el va prefera strategia de pedepsire severă. Totuşi, 
dacă A are în vedere numai posibilii contravenienti din grupul B , al căror 
comportament de răspuns este rezumat prin coeficienții de probabilitate 
din figura 8.4.(1), el va prefera să modereze pedeapsa. Ilustrarea arată clar 
faptul că pedeapsa preferată variază cu diferenţele în anticipările referitoare 
la modelele de răspuns. A se nota faptul că, în exemplu, nu există nici o 
altă diferenţiere între grupul B, şi grupul B,. Indicatorii de utilitate din 
matrici sînt identici în cele două cazuri. 
| 
B 


Respectă legea Violează legea 


(0,75) (0,25) 
4, -5, -20 


Pedepseste sever violarea 


Pedepseste moderat violarea 


2 
(0,67) (0,33) 
4,2 -2, -10 

(0) (1) 

4,2 -1,4 


Nu pedepseste 

Pedepseste sever violarea 


A Pedepseste moderat violarea 


Nu pedepseşte 


Fig. 8.4. 


Constringerile în limitele cărora trebuie să opteze A pot impune totuşi 
cerința ca aceeaşi pedeapsă să fie impusă tuturor persoanelor care au încălcat 
aceeaşi lege. Poate fi, bineînţeles, relativ simplu pentru un suveran extern 
hobbesian să impună pedepse diferenţiate unor grupuri diferite şi astfel să 
obțină un nivel mai înalt de eficiență. Problema noastră este una diferită: 
cum poate o comunitate de persoane care s-au înţeles asupra unor definiri 
inițiale de drepturi să cadă de acord asupra unui set de instituţii de impunere 
care să fie cît de cît eficiente, atunci cînd se prevede că modelele de răspuns 
comportamental vor fi sensibil diferite? Chiar dacă lăsăm deoparte toate 
dificultățile în detectarea indivizilor şi grupurilor înclinate către violenţă, 
de ce ar accepta membrii acestor grupuri impunerea unor pedepse diferen- 
tiate, în momentul acordului: conceptual? Beneficiile din impunerea unor 
asemenea pedepse pot creşte foarte mult pentru ceilalți membri ai comuni- 
tății, nu însă pentru membrii acelor grupuri care pot fi supuse, dintr-un 
anumit considerent de „rațiune socială”, unor pedepse discriminatorii. 

Orice discriminare în pedepsire, adoptată prin contract, pare a depăşi 
care ar veni în sprijinul acestei discriminări. Aşa cum am văzut, o mare 
parte din discuția şi atitudinea publică referitoare la pedeapsă nu poate 
îngloba abordarea constituţională conceptuală și tinde mai degrabă să 
reflecte simple reacţii ex post la violarea legii. În acest context, nu există 
nici o bază pentru tratamentul diferențiat. În exemplul nostru, B, şi B, încalcă 

aceeasi lege, comit aceeasi infractiune. In reactia sa, comunitatea poate 
impune sau nu pedepsirea, dar nu exista, cu siguranta, nici o baza clara 
pentru favorizarea unei persoane care a încălcat legea, in raport cu alta. 
Orice scenariu real trebuie, prin urmare, construit pe baza cerintei ca un 
singur set de instituiri de pedepse să fie aplicat în mod general tuturor 
persoanelor din comunitate, chiar şi în cazul unor diferențieri observate în 
modelele de răspuns anticipate. Acest fapt sugerează că, pentru oricare set 
de instituiri ales, sancțiunile vor fi nejustificat şi inutil de represive pentru 
unii violatori potenţiali şi nejustificat şi inutil de îngăduitoare pentru alții. 
Cerinţele formale pentru selectarea setului cel mai eficient de instituiri şi 
reguli ar putea fi definite stabilind ponderi de utilitate pentru pierderile de 
oportunitate suferite în cele două direcţii. 


ALEGEREA PUBLICĂ A PEDEPSEI 


Analiza formală a impunerii eficiente a legii a fost dezvoltată în detaliu 
de multi economişti moderni, şi ea nu trebuie detaliată aici?. În discuţia 
elementară din secțiunile anterioare, strategia de pedepsire a fost examinată 
într-o construcţie cu două persoane, cu alternativa în care atît A cît şi B 
şi-au asumat trăsături de „om obişnuit”. Individul A, participantul la o ipo- 
tetică alegere colectivă la nivel constituțional ce implică selectarea unui 
set de instituţii referitoare la pedepsire, poate face, conceptual, o alegere 
preferată, date fiind propria funcție de utilitate, propriile înzestrări şi capa- 
citati, anticiparile sale în ceea ce priveşte comportamentul contravenientilor 
potenţiali ca răspuns la strategiile alternative de pedepsire, anticipările sale 
referitoare la funcționarea instituțiilor alese şi unele cunoştinţe despre chel- 
tuielile de resurse cerute pentru implementarea alternativelor. Soluția sa 
preferată va concretiza o anumită combinare între componentele certitudine 
$1 severitate. Dacă totul s-ar sfîrşi aici, poate cel mai dificil aspect al dilemei 
pedepsei n-ar apărea niciodată. Într-o asemenea interacţiune simplă, A ar 
putea accepta necesitatea de a face alegerea în mod strategic la nivel consti- 
tutional şi implicatia că această alegere, odată făcută, nu mai poate fi modifi- 
cata ca răspuns la consideratiile de eficiență ce apar ulterior. Dar există 
multi indivizi ca A în comunitate, incluzind de asemenea şi potenţialii B, 

iar selectarea unui set de instituiri de impunere-pedeapsă trebuie să fie 
colectivă şi nu individuală. Fiecare membru din grup trebuie să ia o decizie 
personală asupra instituirii sale preferate, dar opţiunile individuale sepa- 
rate trebuie combinate într-un anumit mod pentru a produce un rezultat 
unic la nivel social, comunitar sau colectiv. Par să iasă la iveală toate proble- 
mele de agregare a tuturor ierarhiilor individuale. 

Setul de instituiri alternative de impunere-pedepsire care satisface 
preferinţele personale poate fi într-adevăr mare. În discuţia noastră prece- 
dentă referitoare la contractul constituţional conceptual, a fost examinată 
problema atingerii acordului general, în special cel asupra cantității de lege, 
tratată în capitolul 8. În măsura în care primul pas de la anarhie ia forma 
unui pact de dezarmare între persoane care sînt de acord să respecte dreptu- 
rile celorlalți, termenii specifici pot fi aprobati mai repede. Tizius $1 Caius 
pot accepta un acord comun de dezarmare în care sînt de acord să se abţină 
de la invadarea domeniului celuilalt. Acest fapt nu sugerează în nici un caz 
faptul că definirea drepturilor individuale separate apare in mod natural. 
El sugerează că, odată ce s-a realizat definirea, contractul este aproape 
complet. Definirea graniței adecvate dintre acele interacțiuni supuse legii 
formale şi cele care nu sînt supuse acesteia a fost prezentată drept un as- 
pect mult mai dificil al contractului social. După cum l-am conceptualizat, 
contractul constituțional fundamental trebuie să includă şi termenii con- 
form cărora comunitatea poate initia o acţiune colectivă sau comună in 
fazele post-constitutionale; cadrul constitutional de bază trebuie să enunte 
regulile pentru luarea deciziei colective cu privire la furnizarea $1 finanțarea 
de bunuri şi servicii publice. Indivizii pot avea păreri diferite în privința 
funcționării diverselor reguli şi, datorită acestui fapt, ei pot prefera la modul 
optimal anumite structuri. Nu am discutat această problemă ca atare; am 
presupus doar faptul că se atinge un acord general în ceea ce priveşte ase- 
menea reguli de decizie”. 

Am argumentat, în acest capitol, faptul că instituirile şi regulile de 
pedepsire ar trebui incluse de asemenea ca parte în contractul constituțional 
conceptual conform căruia acţionează o societate. Obţinerea unui acord 
general asupra setului preferat de reguli de pedepsire poate însă crea mai 
multe dificultăți decît oricare alt aspect al cadrului constituţional de bază. 

Din acest punct de vedere, problema seamănă cu aceea a obținerii unui 
acord asupra sferei de acţiune a legii, discutată în capitolul 7. Chiar şi în 
procesul de elaborare a constituţiei, poate fi nevoie de un anumit acord 
asupra unei reguli de luare a deciziei. Fiecare membru al grupului va avea, 
probabil, interesul să instituie unele reguli de pedepsire a acelora care vio- 
lează termenii fundamentali. Dar cum diverşi membri vor avea păreri diferite 
asupra severității pedepsei, ar putea fi necesar întîi un acord asupra modului 
în care se poate alege un set unic de reguli de pedepsire. Dacă se alege o 
lege majoritară ca instrument, poate apărea cunoscutul paradox Condorcet. 
Este întrutotul posibil ca ordonări individuale separate să nu aibă un singur 
vîrf sau un singur sens, caz în care pot fi generate modele ciclice'®. Chiar 
dacă neglijăm această perspectivă, trebuie să considerăm insatisfactia 
participanţilor ale căror preferinţe nu sînt mediane pentru grup. O decizie 
majoritară echivalează cu satisfacerea preferințelor individului median. O 
selectare a unui set de instituiri de impunere-pedepsire care mulţumeşte 
individul median ar trebui să-i lase nemulţumiţi pe ceilalți, din ambele 
părți ale spectrului de alegere. Vor fi unele persoane care să considere alege- 
rea mediană excesiv de restrictivă şi altele care să o considere nejustificat 
de permisivă, în funcționarea şi efectele sale. 

În ceea ce priveşte negocierile contractuale conceptuale asupra ampli- 
tudinii restricțiilor comportamentale, ar trebui să existe unele modalități 
de atingere a acordului general asupra nivelelor pedepsei, cu condiţia să 
poată fi făcute plăţi colaterale şi compensaţii, dincolo de domeniul alegerii 
pedepsei. Cei care preferă cu intensitate pedepsirea severă pot dobîndi, în 
anumite cazuri, acordul acelora care preferă pedepse mai putin severe pentru 
violarea legii, sau invers. Conceptual, acordul poate fi atins, dar, în practică, 
alegerea unui set de instituiri de pedepsire prezintă mai multe dificultăţi în 
atingerea unor compromisuri acceptabile între diferitele preferinţe decît 
aproape orice alt aspect al contractului constituţional imaginat. 

În cadrul alegerii colective a unei structuri instituţionale de impunere- 
pedepsire, apar dificultăți în plus fata de celelalte aspecte ale acordului 
constituțional. Așa cum sugerează analiza, este esenţial ca alegerea regulilor 
de pedepsire să fie făcută în etapa constituţională, în care pot fi evaluate 
efectele strategice ale alternativelor și pot fi făcute previziuni. Aceasta 


204 JAMES M. BUCHANAN 


înseamnă că regulile de pedepsire trebuie alese înainte ca pedepsirea sa 
devină necesară. Totuși, participantului individual la alegerea colectivă ar 
putea să nu-i fie evidente implicaţiile strategice. El nu se simte responsabil 
în mod individual de rezultatele obținute din deliberările grupului; costurile 
şi beneficiile sînt împărțite în general între membrii comunităţii, pe mai 
multe perioade de timp. Participantul individual se comportă ca şi cum ar 
cumpăra un veritabil bun public. El nu va fi motivat să investească în infor- 
matii cu privire la alternativele dintre care va alege!!. Prin urmare, în măsura 
în care o abordare rațională strategică a selectării unui set de instituiri de 
impunere-pedepsire necesită o analiză mai sofisticată decît un simplu răs- 
puns, colectivizarea deciziei la nivel constituţional introduce complicaţii 
majore. Regulile de pedepsire care pot rezulta dintr-un proces deliberativ 
pot să nu reflecte o cîntărire atentă a alternativelor. Rezultatul poate părea 
aproape arbitrar, ceea ce produce tentatia de a modifica regulile, în contextul 
unui răspuns post-constitutional. Una este ca analistul să sugereze că deci- 
ziile comunității în legătură cu pedepsirea ar trebui făcute la nivel constitu- 
tional şi că aceste decizii ar trebui să fie sofisticate, în sens strategic, $1 alta 
este să sugereze faptul că ele vor fi luate în acest mod, fie în termenii 
nivelelor de decizie, fie în cei ai conţinutului informational-analitic. 


ALEGEREA PUBLICĂ A REGULILOR GENERALE 


Cînd ambele dificultăți discutate în cele două secţiuni anterioare apar 
simultan, nu surprinde existența unor abateri serioase de la strategiile de 
pedepsire preferate în mod individual. Să considerăm un individ ale cărui 
preferinţe şi anticipări îl determină să spere la un sct de instituiri de pedepse 
mult mai severe decît acelea pe care le vede operind în comunitate. Această 
persoană nu va fi satisfăcută de distribuirea generală a pedepsei la toți 
potenţialii violatori ai legii. Însă el va fi încă şi mai nemulțumit de aplicarea 
regulilor generale pentru acei potenţiali violatori situați la extremitatea ce 
marchează înclinația către violare, în spectrul de răspuns. O asemenea per- 
soană suferă o dublă pierdere de oportunitate; instituirile generale nu se 
numără printre preferințele sale, iar generalitatea necesară în aplicare accen- 
tuează intensitatea insatisfactie1 sale. Individul ale cărui preferinţe şi antici- 

pari sint opuse cste in aceeasi masura frustrat de functionarea observata a 
instituirii de impunere-pedepsire. Setul nu este agreat pentru ca este excesiv 
de represiv; libertatea este sacrificată în favoarea ordinii, depăşindu-se 
limitele sale personale de preferință. Iar aplicarea regulilor este, şi ea, dure- 
roasă atunci cînd cei foarte sensibili la răspuns sînt supuşi tratamentului 
general aplicat fiecăruia. 

Nu există nici o scăpare de la a trage concluzia că dilema pedepsei 
este autentică pentru orice comunitate care caută să-şi întemeieze structura 
juridică pe valori individuale. Aşa cum s-a discutat în capitolele anterioare, 
de aici poate fi derivată conceptual originea contractuală a delimitări dreptu- 
rilor individuale — contractul constitutional initial. De asemenea, putem 
cel putin conceptualiza un contract cu un anume agent extern de impunere 
(numit uneori contract de guvernare), acest agent avînd atributii limitate 
strict la supravegherea modului în care se respectă legea. Un asemenea 
agent trebuie totuşi limitat în aplicarea pedepsei pentru violarea legii şi, 
probabil, regulile sau instituirile ce concretizează normele de pedepsire 
trebuie selectate de către membrii comunității, într-un context cvasi-constitu- 
tional. Aici apare dilema în forma sa cea mai serioasă. Regimul democratic 
autentic va tinde să fie mai degrabă reactiv decît strategic în procesele sale 
de decizie şi va tinde să amendeze opțiunile privind pedepsirea, opțiuni 
emise în fazele anterioare ale deliberării. Instituirile de pedepse, după cum 
s-a observat, vor tinde să reflecte mai degrabă motivațiile curente ale indi- 
vidului în ceea ce priveşte răzbunarea, justiția şi compasiunea, decît inte- 
resele lor pe termen lung, determinate în mod rațional, concretizate în reguli 
cvasi-permanente. Rezultatul nu poate fi altul decît o structură care gene- 
rează o insatisfactie larg răspîndită între membrii comunității, insatisfactie 
care tinde, prin ea însăşi, să submineze respectul pentru drepturi şi impunerea 
drepturilor, respect esențial în menţinerea capitalului social pe care îl 
reprezintă legea, în totalitatea sa. 

Atit poate fi garantat. Dar care este alternativa? Am discutat posibila 
delegare a autorităţii de impunere unui agent extern, chiar dacă acest agent 
este creat şi foloseşte drept personal indivizi aflaţi simultan în interiorul 
comunității. Acestei autorităţi i se poate oferi mînă liberă în detectarea şi 
identificarea violatorilor drepturilor incluse în contractul constituţional. 

Dar poate fi aceasta autoritate exterioara de constringere imputernicita, de 
asemenea, să aleagă singură între diferitele strategii alternative de pedepsire, 
independent de preferințele cetățenilor? Există exemple istorice în care 
unor clase profesionale, specializate de jurişti li s-au dat puteri relativ com- 
plete de pedepsire. Această cale de scăpare din dilemă ridică însă, imediat, 
o alta: cum să fie controlat agentul exterior? 


Capitolul 9 


AMENINTAREA LUI LEVIATHAN 


Dictionarele definesc numele Leviathan ca fiind „un monstru marin 
care întruchipează răul”. În 1651, Thomas Hobbes a ataşat acest termen 
statului suveran. Trei secole şi un sfert mai tirziu, folosim termenul numai 
atunci cînd discutăm în mod peiorativ procesele de guvernare şi cele politice, 
iar atunci, numai cînd scopul nostru este de a atrage atenția asupra pericole- 
lor inerente ale extinderii sectorului public al societăţii. Am discutat parado- 
xul de a fi guvernat, în capitolul 6. În democraţie, omul se consideră ca 
fiind în mod simultan un participant la guvernare (un cetăţean) şi un supus 
forțat să respecte standardele de comportament pe care se poate să nu le fi 
selectat el însuşi, inclusiv să accepte confiscarea, prin impozitare, a bunurilor 
pe care el le tratează ca fiind „ale sale”. 

Pentru omul sfirsitului de secol XX, această bifurcare în atitudinea 
fata de stat este „naturală” în sensul că izvorăşte direct din moştenirea sa 
culturală post-iluministă şi post-socialistă. Din punctul nostru de vedere, 
în anii 1970 e dificil de apreciat importanţa schimbării iniţiale de viziune, 
care l-a determinat pe om să se vadă pe sine însuşi ca pe o voinţă indepen- 
dentă. Nu pozez într-un expert în exegeza textelor antice, dar se poate pune 
la îndoială teza că acea concepţie a omului independent, universalizata 
pentru toate fiinţele umane, a fost in mare măsură străină filosofiei greceşti 
şi romane? Creştinismul medieval introduce o ambivalență, prin faptul ca 
a fost accentuată mintuirea individuală, dar întotdeauna doar pentru mai 

marea glorie a lui Dumnezeu'. Numai odată cu ieşirea deplină din Evul 
Mediu, numai cu Hobbes, Spinoza şi contemporanii lor a devenit posibil 
ca omul să existe independent de alţi oameni, de Dumnezeu, de stat şi de 
oraş. În jungla hobbesiană, viata omului independent a fost într-adevăr 
descrisă ca săracă, urita, brutală şi scurtă. Dar tocmai în abilitatea lui Hobbes 
de a vizualiza şi conceptualiza o asemenea existenţă rezidă diferenţa funda- 
mentală fata de filosofii anteriori. Am putea oare concepe anarhişti pre- 
hobbesieni? 

Odată ce omul independent a fost aşezat împotriva statului — chiar şi 
într-o dispută care sugerează existența unor temeiuri raţionale pentru 
obedienta, a fost asigurat potențialul pentru o revoluţie continuă. Duhul nu 
poate fi adus înapoi în sticlă, oricît de logice ar fi argumentele unui filosof 
din Malmesbury. Omul se poate gîndi că joacă rolul unui rege; cu ochii 
minţii, el poate trece dincolo de starea sau de ordinul din care face parte, 
iar un Om, Sau unii oameni, ar putea cu siguranță acționa sub impulsul 
acestor vise. Althusius, Spinoza, Locke şi, încă $1 mai puternic, Rousseau 
au început şi au continuat să vorbească despre un contract social între oameni 
independenţi, nu un contract hobbesian de sclavie între oameni şi un stăpîn 
suveran. Dintr-un contract între oameni liberi pot decurge toate lucrurile, 
inclusiv legea fundamentală. Pentru prima dată, omului pare să i se fi oferit 
o perspectivă de a sări în afara istoriei sale construită prin evoluţie. Omul, 
împreună cu semenii săi, poate schimba întreaga structură a ordinii sociale. 

Concepţia a fost la fel de revoluționară ca şi consecinţa ei, era revolu- 
tiei democratice?. Revolta înăbușită, revoluția reuşită, teroarea revoluţionară, 
reforma represiva, contrarevolutia — aceste faze diferite în istoria noastră 
modernă, divergentă din punct de vedere spaţial, nu trebuie să fie discutate 
în detaliu aici. Ştim că omul nu a reuşit să se ridice la înălțimea promisiunilor 
epocii Luminilor. De-abia fuseseră rasturnati unii tirani şi infrinte unele 
elite, că au apărut alti tirani sau alte elite. Și, odată cc ordinea politică şi 
socială a tins să fie acaparată şi acest lucru a devenit evident, cum ar fi 
putut baza cconomică a acestei ordini să se împotrivească asaltului? Efor- 
turile curajoase ale lui Locke de a construi o suprastructură contractuală pe 
baza drepturilor de proprietate existente au fost predestinate eșecului. Dacă 
oamenii, într-un contract concertat, nu sînt supuşi unor constringeri, mai e 

nevoie de limite impuse acțiunii colective? De ce trebuie ca ordinea econo- 
mică să rămînă imună la reasezarile structurale, mai ales după ce Karl Marx 
a emis provocări atît de radicale? Socialismul, în infatisarile sale variate, a 
ajuns să influenţeze conştiinţa oamenilor, la începutul secolului XX. Cercul 
pare să fic aproape complet; omul independent părea a se pierde iarăşi în 
voinţa colectivă atotcuprinzătoare. 

Odată eliberat, omul independent nu poate fi, totuşi, atît de uşor distrus. 
Uniunea Sovietică nu a însemnat viitorul, aşa cum au proclamat soții Webb, 
cu ignorantă bucurie. Chiar şi în Rusia, unde omul atinsese în prea mică 
măsură independenţa individuală înaintea revoluţiei comuniste, incapati- 
narea sa congenitală a făcut imposibil un control eficient. În Vest, unde 
omul experimentase libertatea, unde libertatea însăşi are o istorie, socialis- 
mul democratic era condamnat din start. Încercările guvernamentale, colecti- 
viste, de a face din ce în ce mai mult au demonstrat că s-a realizat din ce în 
ce mai putin. Omul se vede închis într-o reţea birocratică impersonală pe 
care, aşa cum descoperă, el însuşi a creat-o. Începe să folosească termenul 
„Leviathan” în înţelesul său modern, totuşi se simte incapabil să ofere al- 
ternative reale. 

Această diferență dintre omul de dinainte de revoluție şi cel modern 
trebuie înţeleasă, dacă e să fie înţeles blestemul cc apasă asupra celui din 
urmă. Omul modern nu se poate plasa în opoziţie fata de un guvern alcătuit 
şi condus de către o elită exterioară, de către membri ai unui ordin sau ai 
unei clase total diferite. Pentru un patriot american, a fost George III. Pentru 
un membru al burgheziei franceze, Vechiul Regim. Pentru adeptii lui Lenin, 
aristocrația rusă. Pentru omul modern, incilcit în reţeaua birocraţiei, este 
doar el însuși, sau alţii asemenea lui. 

Aceasta nu sugerează, bineînţeles, că nu ar exista imperfectiuni în 
procesul democratic sau că toate persoanele ar avea puteri egale de a influ- 
enta politica guvernamentală în lumea modernă — în particular, în America. 
Consider, chiar dacă ar putea fi înlăturate toate imperfectiunile, chiar daca 
toate persoanele ar fi plasate in poziții egale de putere politica, că problema 
centrală cu care se confruntă omul modern va rămîne. Cînd vorbim de 
controlul asupra Leviathan-ului, ar trebui să ne referim la controlul asupra 
autoguvernării, nu a vreunui instrument manipulat de deciziile altora. 

Acceptarea largă a acestui adevăr simplu ar putea face minuni. Dacă oamenii 
ar conteni, ar renunţa de a mai vorbi şi de a-i mai căuta pe cei răi şi ar 
începe să se uite, în schimb, la instituţiile populate de oameni obişnuiţi, 
atunci s-ar deschide drumuri largi pentru reforma socială autentică. 


UNANIMITATEA WICKSELLIANĂ 


De ce trebuie să existe limite sau pîrghii de control constituționale 
asupra sferei şi amploru activităţii guvernamentale? Pentru a înţelege 
aceasta, trebuie să privim mai întîi la modelul idealizat care dă individului 
putere deplină asupra destinului său. Să considerăm o comunitate care ia 
toate deciziile în conformitate cu regula lui Wicksell de acord unanim. Să 
presupunem, în mod nerealist de această dată, că această regulă este operantă 
fără costuri importante legate de atingerea acordului. 

Într-un asemenea model, fiecare persoană este parte în toate deciziile 
colective, dintre care nici una nu poate fi luată fără consimtamintul său 
declarat. Cum ar putea dinamica unui asemenea model decizional să gene- 
reze rezultate care să fie considerate nedorite sau ineficiente de vreuna sau 
de toate persoanele din comunitate? 

Dacă fiecare persoană trebuie să fie de acord în mod expres cu fiecare 
decizie luată, defectul, dacă într-adevăr el există, trebuic să se ascundă în 
principiile individuale referitoare la alegerea rațională, nu în amalgamarea 
alegerilor individuale pentru a produce rezultate colective. Analiza ar trebui 
să se concentreze, prin urmare, asupra luării deciziei în mod individual. De 
ce ar fi un individ de acord cu fiecare dintre secventele unor decizii colective, 
luate separat, doar pentru a descoperi că secvenţa generează un rezultat 
final nedorit? Odată pusă problema în acest mod, ea sugerează numeroase 
analogii cu experienţe personale. Poate că cea mai răspîndită este mîncatul. 
În belşugul modern, comportamentul de alegere individuală în procesul de 
alimentatie, masă după masă, duce adesea la obezitate, un rezultat considerat 
ca fiind nedorit. Individul ajunge totuşi la acest rezultat printr-o secvenţă 
de timp în care fiecare decizie de a mînca şi toate la un loc para fi raționale. 
Nu trebuie adusă în discuţie nici lăcomia şi nu trebuie să existe nici o 

eroare. In momentul fiecărei alegeri specifice de consum, beneficiile 
aşteptate depăşesc costurile aşteptate. 

Problema nu este descrisă în întregime de miopia în comportamentul 
individual de alegere, drept un simplu eşec de a lua în considerare conse- 
cintele viitoare ale acţiunii prezente. O asemenea miopie este, fără îndoială, 
una dintre bazele importante ale dezamăgiri sau regretului, atunci cînd 
unele situaţii nedorite sînt recunoscute a fi rezultatul unor serii de alegeri 
precedente. În acest sens, toate alegerile înrudite, din punct de vedere tem- 
poral, pot fi făcute să pară caracterizate de miopie. Să considerăm econo- 
misirea şi formarea de capital. Din punctul de vedere al momentului „acum”, 
o persoană şi-ar fi putut dori întotdeauna să fi economisit mai mult şi să fi 
consumat mai putin în perioadele anterioare şi, în această versiune, el ar 
putea să considere „miop” comportamentul său trecut. O judecată mai 
rațională ar putea sugera totuşi că fiecare decizie, atunci cînd a fost luată, 
s-a bazat pe anumite calcule de costuri şi beneficii, atent cîntărite, în cadrul 
de timp „atunci”. Decizia de a mînca mai mult decît o dictează menţinerea 
unei greutăţi standard pe termen lung este echivalentă cu eşecul de a 
economisi o sumă suficientă pentru a realiza unele obiective de bunăstare, 
pe termen lung. Cînd se recunoaşte această interdependenta temporală dintre 
deciziile din perioade diferite, comportamentul de alegere rațională la nivelul 
de „adoptare a reguli” poate internaliza interdependenta, prin adoptarea 
explicită a unor constringeri asupra libertății de acţiune în perioade sepa- 
rate. Cînd adoptă o regulă şi îi asigură impunerea, individul îşi exercită 
libertatea la nivelul unui interval mai cuprinzător de planificare a alegerii, 
doar prin restrîngerea propriei libertăţi în situaţii de alegere potenţiale, 
ulterioare. 

Persoana care îşi recunoaşte tendința de a mînca prea mult poate adopta 
o dietă strictă. El îşi impune singur, in mod deliberat, constrîngeri asupra 
opțiunilor proprii. Se închide într-un model de alimentare care, preconizează 
el, îi va reduce cîştigurile de utilitate din comportamentul pe perioade mai 
MICI, în schimbul unor cîştiguri de utilitate pe un domeniu de alegere extins. 
Dieta devine „constituţia de alimentare”, setul de reguli al persoanei, ales 
din interior, care acționează pentru a preveni toleranța excesivă. Pare clar 
faptul că indivizii pot dori să-şi impună constrîngeri comparabile asupra 

comportamentului lor pe perioade separate şi referitor la alegeri separate, 
atunci cînd iniţiază acţiuni comune sau colective, chiar şi în contextul idea- 
lizat al unanimităţii wickselliene. Acest lucru înseamnă că indivizii ar putea 
să aleagă să acționeze conform unui set de reguli operaționale pentru a 
întreprinde acţiuni colective, chiar dacă fiecare ştie că este împuternicit, 
personal, să se opună oricărei propuneri specifice care ar putea fi prezentată. 
În acest context, ar trebui totuşi să notăm faptul că un asemenea set de 
reguli poate fi făcut operativ prin comportamentul de alegere al unui singur 
membru al grupului. Hotărîrea unei singure persoane din comunitate de a 
se conforma unei anumite constrîngeri interioare asupra sferei acțiunii 
colective ar fi efectivă pentru întregul grup. Acţiunea colectivă ar fi con- 
strinsa, în acest context strict wicksellian, doar prin simpla prezenţă a unei 
persoane care alege să adopte reguli interioare pentru propria participare 
în alegerile colective. 


VOTUL MAJORITAR ÎN CONDIŢIILE 
UNOR CONSTRINGERI COST-BENEFICIU 


Ne mutam intrucitva mai aproape de realitate în momentul în care 
abandonăm presupunerea că acţiunea colectivă necesită aprobarea generală 
din partea tuturor participanților. Aşa cum s-a sugerat, pe baza unei reguli 
de pură unanimitate, deciziile individuale pot păstra guvernarea sub un 
control efectiv. Situaţia se schimbă, însă, în momentul în care se introduce 
o anumită abatere de la unanimitate. Cînd costurile de atingere a acordului 
sînt cunoscute, deplasările de la adevărata guvernare prin consens devin 
necesare, dacă comunitatea politică e să funcţioneze ca o colectivitate. În 
acordul constituțional conceptual ce instituie această comunitate, se selec- 
tează un anumit set de reguli pentru luarea de decizii colective sau guverna- 
mentale, iar aceste reguli, odată operative, pot fi impuse tuturor membrilor, 
fie că aparţin sau nu coaliţiei decizionale care ia efectiv decizia respectivă, 
în conformitate cu regulile. 

Regula de decizie cea mai familiară, atît în modelele analitice ale 
procesului politic cît şi în structurile istorice existente numite pe drept cuvînt 
„democratice” este cea a votului majoritar. Putem presupune faptul că există 

o anumită structură constituțională, o structură care defineşte drepturile de 
proprietate individuale şi impune contractele dintre persoane şi, în plus, 
cere ca toate deciziile colective sau guvernamentale să întrunească majo- 
ritatea voturilor reprezentanților cetățenilor, într-o anumită adunare legis- 
lativă. Chiar şi într-o astfel de formulare, am ocolit deja, prin această presu- 
punere, o parte semnificativă a problemei de discutat. În etapa contractului 
constituţional, cînd drepturile individuale sînt definite inițial, puţine 
persoane ar fi de acord, conceptual, cu deplasările nemotivate prin con- 
strîngeri de la regula unanimităţii, în luarea deciziei colective. Logica este, 
bineînţeles, aceea că de vreme ce nu se cere acordul individului pentru 
luarea unei decizii aplicabile sieşi, individul nu are nici o protecţie în ceea 
ce priveşte alocarea nominală a propriilor pretenţii, nici o garanţie că dreptu- 
rile sale nu vor fi exploatate în folosul celorlalți, în numele obiectivelor 
guvernamentale. În acelaşi timp cu adoptarea unei reguli de decizie colec- 
tivă, să zicem cea a votului majoritar, pot fi incorporatg limite procedurale 
asupra exercitării acestei reugli, în documentul constituțional sau în 
înțelegerea constituțională. Experienţa indică totuşi faptul că limitele proce- 
durale încorporate în structurile constituționale nu au fost foarte eficiente, 
în trecut, in înfrinarea apetitului coaliţiilor majoritare. 

Cu toate acestea, ar fi folositor pentru analiză să dezvoltăm argumen- 
tatia în două faze. În prima, presupunem că există o constrângere semnifica- 
tivă din punct de vedere economic asupra majorității. Să presupunem faptul 
că o prevedere constituțională cere ca toate propunerile pentru cheltuielile 
publice sau guvernamentale să satisfacă un criteriu beneficiu-cost; bene- 
ficiile brute trebuie să depăşească costurile brute ale proiectului, indiferent 
de mulţimea de voturi din adunarea legislativă. 

Vrem să analizăm propunerile referitoare la bunurile publice de care 
nu beneficiază in mod suficient toți membrii grupului, pentru a compensa 
în întregime costurile impozitării, dar care satisfac, totuşi, criteriul 
beneficiu-cost impus. Dacă, de exemplu, într-un grup de trei persoane ar 
exista numai doi beneficiari ai unui proiect ce costă 100 dolari şi dacă 
fiecare dintre aceşti beneficiari speră să-şi asigure o valoare de 51 dolari, 
propunerea respectă criteriul beneficiu-cost, oricum ar fi distribuite costu- 
rile. Dacă ele sînt egal distribuite între toți membrii, să spunem printr-un 


214 JAMES M. BUCHANAN 


impozit general, propunerea ar întruni aprobarea majorităţii. Efectul ar fi 
impunerea de pierderi nete asupra minorităţii. Constringerea beneficiu-cost 
garantează totuşi faptul că, dacă ar fi necesară o compensație, majoritatea 
ar reuşi să-şi asigure consimtamintul minorităţii cu ajutorul unor plăţi 
colaterale potrivite. Un alt mod de a spune acest lucru este a afirma că acel 
criteriu beneficiu-cost asigură că toate proiectele prin care se cheltuiesc 
bani sînt „eficiente” în înţelesul strict economic al acestui termen. O altă 
versiune, legată de secțiunea precedentă, este a spune că toate proiectele ar 
putea obţine, conceptual, o aprobare unanimă, dacă se ignoră costurile 
efectuării plăţilor colaterale. 

Dacă fiecare propunere de a cheltui fondurile la nivel guvernamental 
trebuie să fie conformă cu criteriul de eficiență, cum ar fi posibil ca nivelul 
global al bugetului să nu satisfacă acest criteriu? Cum poate fi bugetul 
total prea mare sau prea mic? De vreme ce fiecare proiect, considerat în 
mod independent, trece testul de eficienţă, s-ar părea că testul poate fi trecut 
şi de către suma tuturor proiectelor. Aşa cum ar putea sugera discuția din 
secțiunea precedentă, nu este obligatoriu să se obțină acest rezultat, atunci 
cînd există interdependenta între deciziile separate. 

Să luăm drept exemplu două propuneri interdependente de cheltuieli 
bugetare, proiectele I si II. În absenţa celuilalt proiect şi independent de el, 
fiecare dintre aceste propuneri este estimată a costa 100 dolari, din care 90 
dolari reprezintă costul intrărilor de resurse, iar 10 dolari este costul pentru 
colectare şi impunere. Similar, pentru fiecare proiect beneficiile estimate 
sînt 103 dolari. De aici, indiferent de modul în care sînt distribuite benefi- 
ciile, fiecare propunere este eficientă din punct de vedere economic. Să 
presupunem acum că proiectul I este aprobat initial în aceste condiţii şi 
este inclus în planurile bugetare. Proiectul II este considerat acum inde- 
pendent, dar ulterior aprobării majoritare a proiectului I. Costul direct al 
intrărilor de resurse este din nou 90 dolari, ca şi la proiectul I. Dar datorită 
faptului că sînt necesare mai multe venituri în total, costurile de colectare 
şi impunere sînt estimate a fi acum 12 dolari pentru un cost total al proiec- 
tului de 102 dolari. Beneficiile sînt estimate a fi 103 dolari; deci, proiectul 
rămîne aparent eficient, şi considerăm că proiectul II este de asemenea 
aprobat de majoritate. Adunînd proiectul II la buget, costurile de colectare- 

impunere pentru proiectul I s-ar putea însă să fi crescut de la 10 dolari 
estimati initial la 12 dolari estimati pentru proiectul II. Costul extern sau 
de revărsare pe care îl generează adăugarea proiectului II, pentru proiectul 
I, este de 2 dolari, dar acesta a fost omis din calcul în secvenţa decizională 
pe care am subliniat-o. 

Să notăm faptul că în exemplul numeric beneficiile agregate ale celor 
două proiecte depăşesc costurile agregate (204 dolari). Să notăm totuşi că 
surplusul fiscal brut este redus sub cel care se atinge atunci cînd se aprobă 
numai unul dintre cele două proiecte; surplusul scade de la 3 dolari la 2 
dolari prin adăugarea proiectului II, care, tratat în mod independent, este 
echivalent cu proiectul I. Exemplul numeric este, bincinteles, numai ilus- 
trativ, iar totalurile nu trebuie considerate ca descriind o stare de fapt. În 
termeni familiari economiştilor, putem spune că există o diferenţă între 
costurile directe sau separabile ale unui singur proiect și costurile sociale 
reale, care trebuie să includă toate efectele externe sau de revărsare asupra 
altor proiecte sau componente din setul bugetar. Cînd problema este formu- 
lată în aceşti termeni, economiştii ar trebui să recomande „internalizarea” 
printr-o considerare simultană a tuturor elementelor bugetare intercorelate. 
Trebuie însă să ne asigurăm de selectarea maximandului potrivit. Conside- 
rate ca un pachet bugetar constituit din două parti, ambele proiecte din 
exemplul numeric şi-ar asigura aprobarea, chiar dacă ar fi selectate împre- 
ună. Beneficiile totale depăşesc costurile totale. 

Fenomenul mai general pe care îl reprezintă exemplul are o conside- 
rabilă relevanță practică în termenii unor efecte economice recunoscute şi 
ai unor instituții politice observate”. Costurile de colectare şi impunere sînt 
prezente întotdeauna, iar aceste costuri cresc odată cu creşterea bugetului 
— poate în mod disproporționat, atunci cînd se depăşesc anumite nivele. 
Mai important, impozitele modifică în mod necesar stimulentele către 
cîştigarea unor venituri impozitabile şi acumularea unei averi impozitabile 
în economia particulară. Efectele sînt legate în mod direct de dimensiunea 
bugetului, iar acestea sînt costuri sociale autentice care nu pot fi, în gene- 
ral, încorporate într-un buget constituit pe baze incrementale. 

Din punct de vedere politic, bugetele sînt realizate pas cu pas*. Di- 
verse comisii ale legislativului iau în discuție, independent, componentele 

bugetului şi se organizează coaliţii majoritare (ce pot fi divergente una în 
raport cu alta) în sprijinul fiecărei componente. Din moment ce beneficiile 
depăşesc costurile, de ce s-ar preocupa membrii unor coaliții favorabile de 
costurile revărsării asupra unor componente trecute, prezente şi viitoare? 
Realismul politic sugerează faptul că nu este plauzibil să se realizeze reforme 
prin procedee incrementale de decizie. Calculul aprofundat al bugetelor, 
fie la nivel executiv, fie la nivel legislativ, fie la ambele nivele nu elimină 
neapărat ineficienta, aşa cum am arătat. Să considerăm poziția unui direc- 
tor de buget sau a preşedintelui unei comisii din forul legislativ. Conform 
supozitiei noastre restrictive, orice component trebuie să satisfacă constrin- 
gerea generala de beneficiu-cost. Dar de vreme ce acest criteriu este de 
asemenea satisfăcut de bugetul global, sau ar putea fi satisfăcut, ce stimulent 
are acest demnitar pentru a reduce sau a elimina anumite componente sau 
puncte astfel încît să crească surplusul fiscal net? Chiar dacă demnitarul 
este deschis, la modul ideal, fata de cererile cetăţenilor, el va fi determinat 
să încorporeze prea multe componente în pachetul bugetar. Să considerăm, 
din nou, exemplul nostru cu două proiecte. Un director de buget are o res- 
ponsabilitate generală de coordonare; el trebuie să aprobe un proiect înainte 
de a fi supus la vot. Dacă elimină unul dintre cele două proiecte, stirneste 
neplăcerea tuturor beneficiarilor direcți. El mulţumeşte contribuabilii 
obişnuiţi, dar, aşa cum am presupus şi cum sugerează modelele practice, 
impozitele sînt mai larg distribuite decît beneficiile. Costurile nete indirecte 
care vor fi reduse prin constringeri bugetare nu vor fi simţite probabil de 
cetăţeni — cu atît mai putin în contextul alegerilor bugetare specifice.° 

Ineficientele care apar atunci cînd există o anumită interdependenta 
între componentele separate ale bugetului pot fi reduse numai dacă acestea 
sînt prevăzute într-un anumit stadiu de planificare a delhberării. Datorită 
tendinței celor care întocmesc bugetul şi a majoritatilor legislative de a 
aproba bugetele agregate la dimensiuni ce le depăşesc pe acelea care maxi- 
mizează surplusul fiscal, se pot introduce în constituţia fiscală limite expli- 
cite sau alte constrîngeri asupra veniturilor şi/sau cheltuielilor, în speranţa 
că aceste limite vor căpăta forță juridica.° 

VOTUL MAJORITAR 
FARA CONSTRINGERI BENEFICIU-COST 


Daca abandonam cerinta arbitrara ca toate propunerile pentru 
cheltuirea veniturilor colectate in mod public să satisfacă criteriul eficienței 
economice, este evident că regulile votului majoritar pentru luarea deciziilor 
colective sau de grup vor produce cel putin unele componente bugetare 
ineficiente. Unele proiecte care isi vor asigura aprobarea majorităţii vor 
produce beneficii totale inferioare costurilor. Minoritatea va suferi pierderi 
nete din aceste proiecte, iar aceste pierderi vor depăşi beneficiile asigurate 
pentru membrii majorităţii. Într-un regim în care efectuarea de plăţi colate- 
rale nu implică nici un cost, minoritatea ar putea corupe majoritatea în aşa 
fel încît să prevină aprobarea tuturor acestor proiecte. Dar cînd este evidentă 
absenţa plăţilor colaterale efective, existența unor proiecte de cheltuieli 
ineficiente poate fi cu greu pusă la îndoială. 

Să considerăm iarăşi un exemplu foarte simplu, un grup de trei per- 
soane care s-a organizat în mod colectiv. Impozitele sînt egale pe cap de 
locuitor, iar toate deciziile de cheltuieli sînt luate prin vot majoritar. Sa 
presupunem că trebuie avute în vedere trei proiecte potenţiale, fiecare 
costind 99 dolari, finanţate printr-o taxă de 33 dolari pentru fiecare persoană. 
Presupunem că aceste proiecte sînt total independente şi că nu apar efectele 
de externalitate analizate în secțiunea precedentă. Beneficiile din fiecare 
proiect sînt concentrate după cum indică următorul tabel: 


Proiect I Proiect II Proiect III 
Persoană Beneficii ($) Beneficii ($) Beneficii ($) 
A 35 35 0 
B 35 0 35 


C 0 35 35 

Conform regulilor pe care le-am postulat, fiecare dintre aceste proiecte 
ar fi adoptat, atit timp cit fiecare ar fi considerat separat. In acest proces 
totuşi, fiecare persoană ar fi trebuit să plătească un total de 99 dolari şi să 
primească numai 70 dolari beneficii. Fiecare persoană va fi într-o situaţie 
mai rea cu bugetul pentru trei proiecte decit ar fi fost fără nici un buget. E 
clar din acest exemplu faptul că bugetele vor tinde să fie supra-extinse, în 
condițiile votului cu majoritate simplă, dacă componentele bugetare sînt 
analizate separat în deliberarile legislative şi dacă beneficiile sînt mai con- 
centrate decît taxele. 

Există totuşi o diferenţă între acest model și cel anterior, în care am 
considerat că proiectele sînt interdependente. În acest model, pe care l-am 
putea numi exploatarea minorităţii de către majoritatea simplă, „internali- 
zarea”, sub forma unei analize globale sau pe pachete a întregului buget ar 
putea elimina o parte din ineficiență. Dacă grupul de trei persoane din acest 
exemplu ar fi forţat printr-o cerinţă institutional-constitutionala să trateze 
proiectele mai degrabă în pachet decît izolate şi dacă membrii grupului 
măsoară exact costurile şi beneficiile, proiectele demonstrate drept păguboa- 
se pentru toți nu vor întruni asentimentul. Ca alternativă, ar putea fi impuse 
restricții constituţionale, prin care să poată fi luate în considerare numai 
propunerile de cheltuire ce promit beneficii generale tuturor membrilor 
comunităţii”. În trecut, cerințele procedurale au fost interpretate în aşa fel 
încît să dicteze uniformitatea sau generalitatea taxelor, cel putin în grupuri 
largi. Totuşi, din punctul de vedere al beneficiilor, nu s-a aplicat nici o 
cerință comparabilă. Ca rezultat, în Statele Unite există relativ puţine limite 
efective asupra exploatării fiscale a minorităților prin proceduri ordonate, 
democratice". 


Sprijinul reciproc si beneficiile minoritatii. Modelul votului majo- 
ritar discutat mai sus sugerează faptul că proiectele bugetare ineficiente 
pot obține aprobarea dacă sînt considerate separat, dar că valoarea estimată 
a beneficiilor din orice propunere pentru membrii unei coaliții majoritare 
eficiente trebuie să depăşească costurile impozitelor suportate de acești 
membri. Totuşi, nici chiar aceasta constringere minimală asupra ineficienţei 
bugetare nu dă rezultate, atunci cînd între minoritățile divergente poate 

avea loc schimbul de servicii pentru a produce coaliţii majoritare efective 
într-o subgrupă a elementelor bugetare. Această procedură este familiară 
în contextul american sub numele de legislaţia pork barrel’. 


VENITUL POLITIC, RENIELE 
SI VOTUL BIROCRATILOR 


Pînă în acest punct, modelele examinate de luare colectivă a deciziei 
nu au permis influenţa politicienilor, a angajaților guvernamentali sau a 
birocratilor asupra veniturilor bugetare. Implicit, modelele au conţinut presu- 
punerea că votanţii cer bunuri şi servicii furnizate in mod public care, odată 
aprobate, devin direct disponibile pentru beneficiarii sau consumatorii finali. 
Nu există nici o intermediere din partea reprezentanților în legislativ şi 
nici o administrare din partea vreunei agenţii birocratice. Asemenea modele 
sînt folositoare pentru scopuri generale şi în special atunci cînd bugetele 
sînt relativ mici. În democratiile moderne, însă, mai mult de o treime din 
produsul naţional este gestionat prin sectorul guvernamental. În aceste con- 
diţii, neglijarea influenţei politicienilor $1 a birocratilor asupra rezultatelor 
bugetare poate diminua în mod sever relevanta oricărei analize. 


Preferintele politicienilor şi tendința bugetară. Deciziile colective 
sînt arareori luate direct de votanti, de către acele persoane care plătesc 
impozite şi care se presupune că beneficiază de furnizarea bunurilor şi 
serviciilor guvernamentale. Organizarea politică efectivă cere ca rolul votan- 
tilor să fie limitat în bună parte, dacă nu în întregime, la selectarea de 
reprezentanți, persoane din propria lor categoric, care vor participa apoi în 
luarea deciziei legislative şi executive. Politicienii sînt oamenii care iau 
deciziile directe şi finale asupra cantității bunurilor şi serviciilor publice şi 
asupra dimensiunii bugetului total, a compoziției şi finanţării sale. 

Este nerealist să considerăm că oficialitățile alese ce ocupă poziţii de 
responsabilitate executive și legislative nu au preferinţe personale în legătură 
cu dimensiunea globală a sectorului public, sursele de venituri şi, în primul 
rînd, componentele specifice ale cheltuielilor publice. O persoană care este 
total indiferentă fata de toate aceste probleme nu va fi atrasă de politică, 

nici ca profesiune, nici ca vocaţie. Politicienii sînt mai degrabă acele per- 
soane care au preferințe personale în astfel de chestiuni şi care sînt atrase 
de politică tocmai pentru că au credinţa că prin politică pot exercita o anu- 
mită influenţă asupra rezultatelor colective. Odată ce se recunoaşte acest 
punct simplu, însă fundamental, este uşor de sesizat că rezultatele bugetare 
nu vor reflecta în întregime preferinţele votantilor, nici chiar pe cele ale 
membrilor coaliției efective care obţine victoria pentru propriul candidat 
sau partid. 

Odată ales, un politician are o libertate considerabilă în a alege poziţia 
preferată în ceea ce priveşte cheltuielile sau problemele legate de impozite. 
El este constrins de către votanti în mod indirect, prin perspectiva realegerii, 
a sprijinului pe termen lung din partea partidului, a aprobării generale din 
partea publicului. Dar chiar şi pentru politicianul foarte sensibil la aceste 
constrîngeri indirecte rămîne suficientă libertate de alegere, pe domenii 
substanţiale ale spectrului politic. Din cadrul a ceea ce consideră setul său 
fezabil, politicianul va alege acea alternativă sau opţiune care-i maximizcaza 
propria utilitate, nu pe acelea ale electorilor săi. Această oportunitate oferă 
politicienilor una dintre cele mai importante motivații. Acesta este „venitul 
politic” şi trebuie să fie considerat drept o parte din recompensele totale 
ale funcției". 

Existenţa oportunităţilor pentru politicieni de a-şi maximiza preferinte- 
Je personale în limitele unor constrîngeri nu este neapărat relevantă pentru 
subiectul acestui capitol, dacă efectele asupra realizării bugetului ar putea 
fi anticipate ca fiind simetrice sau nepărtinitoare. Dacă „alunecarea” dintre 
preferinţele votantilor şi rezultatele ce se obţin din procesul bugetar real ar 
implica doar diferențe de nivel, în sus şi în jos, care să se compenseze 
reciproc, nu s-ar exercita nici o influență netă asupra dimensiunii bugetului 
agregat. Din păcate, se pare că este prezentă o tendință unidirectionala 
către extindere, în calculele fiscale. Această direcție a preferințelor conducă- 
torului politic antrenează mai multe elemente distincte. În primul rînd, acele 
persoane care ataşează o valoare foarte mare abilității de a influenţa 
rezultatele colective, şi aceasta în sensul cît se poate de onest de a dori „să 
facă bine” întregii colectivităţi, sînt, probabil, acele persoane care încearcă 
să-şi îndeplinească propriile obiective sociale preferate prin mijloace 

colective sau guvernamentale. Prin contrast, acele persoane care, din mo- 
tive ideologice, doresc ca rolul guvernamental în societate să fie redus la 
nivele minime nu par să fie atrase de politică. Puţini anarhisti sau libertarieni 
naturali frecventează principalele camere de chibzuinţă. 

Făcînd abstracţie de ideologii, persoanele pot fi atrase de politică 
pentru că atribuie în mod intrinsec valori înalte puterii de a lua decizii ce 
afectează vieţile celorlalți. Această caracteristică este diferită de prima, 
unde puterea de a influenţa decizia colectivă este dorită instrumental, în 
scopul promovării unor obiective sociale. Unii politicieni pot avea obiective 
foarte prost definite pentru politica socială, iar acelea pe care Ic au ar putea 
să pară relativ neimportante. Ei ar putea totuşi căuta un post politic şi/sau 
electiv, pentru că le plac poziţiile de conducere şi de autoritate, poziții care 
determină alte persoane să-i cultive şi să le solicite asistenţa. Acest tip de 
politician îşi sporeşte utilitatea mai direct decît colegul său, ideologul; utili- 
tatea sa este mărită de beneficiul datorat funcţiei, care rezultă din cunoştin- 
tele publicului privitoare la localizarea autorităţii decizionale. Dacă lista 
sau grila pentru această opțiune ar fi fixată dinainte, comportarea politicie- 
nilor din această specie neideologică ar putea produce rezultate mai apro- 
piate de adevăratele preferințe ale votantilor. Această corespondenţă ar 
rezulta din dorinţele de a răspunde la cerinţele unui număr cît mai mare de 
cetăţeni. Într-un asemenea caz, nu ar fi introdusă nici o tendinţă directional 
în buget, în urma devierilor necesare de la democraţia pură. Cînd lista sau 
grila pentru alegerea politică nu este determinată dinainte, apare iarăşi o 
tendință directionata către bugetele mărite. Politicianul care îşi protejează 
utilitatea doar pentru că alege în numele (Şi, prin urmare, face pe placul) 
celui mai mare număr de electori, va găsi că o atitudine favorabilă faţă de 
unele proiecte de cheltuieli ale căror beneficii vor fi alocate în mod diferen- 
tiat oferă mai multe recompense decît o atitudine favorabilă fata de reducerea 
generală a impozitelor. Partialitatea politicianului, in acest sens, este un 
aspect institutional suplimentar al asimetriei dintre latura cheltuielilor şi 
cea a impozitelor din calculul fiscal. Datorită faptului că impozitele nu pot 
fi repede scăzute în mod diferențiat, există o barieră a bunurilor publice, 
care inhibă inițiativa politicianului independent de a reduce impozitele. 
Prin contrast, pentru că beneficiile din cheltuielile guvernamentale pot fi 

directionate in mod diferentiat catre subgrupuri particulare din comunitate, 
politicienii vor fi motivaţi să inițieze formarea de coaliții care să exploateze 
oportunitățile latente de cerere. Fiindu-i oferit un anumit grad de libertate 
pentru a influenţa rezultatele, comportamentul unui politician fără ideologie 
va tinde să genereze o versiune exagerată a modelului fără politicieni, 
analizat mai devreme. Datorită asimetriei din constituţia fiscală efectivă, 
cheltuielile generale vor tinde să fie ineficient de mari, chiar dacă cererile 
finale ale votantilor-contribuabililor-beneficiarilor ar putea fi reflectate cu 
acuratețe de rezultatele finale. Introducerea politicienilor ca persoane ce 
iau decizia în mod direct va extinde rezultatele chiar dincolo de asemenea 
limite. 

Pînă acum am considerat, în mod implicit, că atît politicienii ideologi 
cît şi cei fără ideologie sînt incoruptibili şi.nu caută nici un cîştig pecuniar 
din funcția politică, în afara retributiei oficiale. La aceste două tipuri de 
demnitari este necesar acum să adăugăm un al treilea, cel al politicianului 
care caută cîştiguri pecuniare de pe urma funcției. Direcţia tendinței bugetare 
este aceeaşi ca mai înainte. Perspectiva unor mituiri profitabile, a unor 
sperturi sau a unor afaceri colaterale este direct legată de dimensiunea şi 
complexitatea bugetelor guvernamentale globale, de gradul în care guvernul 
dirijează economia. Cu o intruziune guvernamentală minimă în economie, 
cu componente de cheltuieli minime şi cvasi-permanente, politicianul lacom 
poate avea posibilități mici sau inexistente de acumulare. Cu un sector 
public complex sau care necesită programe de cheltuieli noi şi în extindere, 
pot exista numeroase oportunități. Într-un program nou, fără linii de ghidare 
şi fără proceduri stabilite, politicienii pot găsi resurse ample pentru sperturi 
directe şi indirecte, de la producătorii ale căror profituri cresc prin aplicarea 
programului. Asemenea oficiali vor căuta prin urmare să mărească perma- 
nent bugetul şi, în special, să introducă programe noi şi variate. Pe de altă 
parte, politicienii potential corupți vor face rar presiuni pentru reducerea 
bugetului general. Direcţia tendinței pare evidentă, din nou în conformitate 
cu ipoteza instituțională că impozitele sînt distribuite într-un mod mai gene- 
ral decît beneficiile cheltuielilor publice''. 

Politicienii aleşi pot intra în oricare dintre cele trei categorii discutate, 
sau un singur politician poate reprezenta, el singur, o amalgamare a două 

sau trei tipuri. Direcţia tendinței asupra dimensiunii bugetare este aceeaşi 
pentru toate tipurile. Deşi ratiunile lor ar putea să difere, ideologul, căută- 
torul de ovatii publice şi profitorul vor avea, fiecare, motivaţia de a mări 
dimensiunile şi sfera de cuprindere ale sectorului guvernamental din 
economie. 

Rentele birocratice şi votul birocratilor. Chiar după ce politicienii 
aleşi iau decizii privitoare la cheltuieli şi impozite, bunurile şi serviciile 
publice nu curg în mod automat şi direct de la furnizorii organizaţi concuren- 
tial din afara economiei către consumatorii finali din cadrul economiei. 
Guvernele, atunci cînd au fost autorizate să acţioneze în acest mod, pot 
achiziționa input-uri de la furnizori privaţi independenți (indivizi şi firme) 
şi le pot combina pentru a produce rezultate. Sau, guvernele pot cumpăra 
output-uri după ce acestea au fost produse de către furnizorii particulari şi 
le pot distribui beneficiarilor. În ambele cazuri, si într-o măsură mai mare 
în primul, trebuie angajați lucrători pentru a implementa tranzacţia fiscală 
complexă între contribuabilul-achizitorul final, pe de o parte, şi beneficiarul- 
consumatorul final, pe de alta, chiar dacă, în unele bilanturi nete, aceştia ar 
putea fi una şi aceeaşi persoană. Odată ce oficialii aleşi, ca reprezentanţi ai 
votantilor, decid asupra cantității şi distribuirii impozitelor, alti oficiali 
(agenţi) trebuie angajați pentru a colecta veniturile. Trebuie angajaţi conta- 
bili pentru a întocmi actele; revizori contabili pentru a controla agenţii şi 
contabili. Trebuie să existe inspectori pentru a căuta contribuabilii recalci- 
tranti. În domeniul cheltuielilor sînt necesari specialişti în bugete pentru a 
menţine şi a prezenta detaliile programelor complexe şi pentru a face evalu- 
ări comparative. Agenţii de achiziţii trebuie să îndeplinească sarcinile de 
cumpărare, în cadrul procedurilor întocmite de încă un strat al personalului 
birocratic. lar specialiştii in personal sînt necesari pentru a angaja personalul. 

Toate acestea ar fi necesare chiar dacă nu ar avea loc nici o producţie 
directă de bunuri sau servicii în cadrul sectorului guvernamental. Atunci 
cînd se tinde la o producţie directă, este necesar un număr masiv de angajaţi 
suplimentari. Dacă guvernul produce servicii poştale, sînt necesari angajaţi 
de poştă, factori poştali, şefi de oficiu poştal. Dacă guvernul produce 
educație, atunci administratori, profesori, pedagogi şi custozi devin angajaţi 

guvernamentali, împreună cu alţii, care trebuie să evalueze performanțele 
celor care produc serviciile. Lista poate fi extinsă aproape nelimitat. 

Dacă contnibuabilii-votanţi, actionind prin intermediul politicienilor 
lor aleşi, ar putea să-şi asigure din exterior servicile angajaţilor statului, la 
nivele de plăți determinate în mod concurential, existența necesară a 
suprastructurii birocratice nu ar trebui să introducă distorsiuni majore în 
procesul bugetar. Ca şi în problema impunerii, discutată în capitolele ante- 
rioare, apar totuşi dificultăți din necesitatea angajării pentru guvernare a 
unor persoane extrase din interiorul comunității politice. Secvența rezulta- 
telor bugetare tinde către supradimensionare datorită potențialului de a 
obține rentele pentru producători pe care le oferă angajarea în aparatul 
guvernamental şi pentru că angajaţii dețin dreptul de vot în sistemul poli- 
tic. Dacă birocraţii n-ar putea vota, existența rentelor pentru producători 
din aparatul guvernamental ar duce la creşterea costurilor bunurilor şi 
serviciilor furnizate în mod public, dar acest fapt singur nu ar înclina 
rezultatele în mod semnificativ. Pe de altă parte, chiar daca birocraţii detin 
dreptul de vot, n-ar apărea nici o problemă dacă plățile şi scara de salarii 
din sectorul guvernamental, împreună cu drepturile de posesiune şi cu 
politicile de promovare, ar fi determinate prin mijloace concurentiale. 
Totuşi, în realitate, angajaţii guvernamentali au drepturi de vot depline şi, 
în plus, salariile guvernamentale şi condiţiile de lucru nu sînt stabilite pe 
piețele concurentiale. 

Indiferent de interesul său de solicitant-contribuabil sau de beneficiar 
al unui bun oferit în mod public, o persoană care aşteaptă să fie, sau este 
deja angajată de către agenţia guvernamentală care oferă acest bun va tinde 
să favorizeze creşterile $1 să se opună reducerilor cheltuielilor bugetare. 
(Citi cercetători medicali de la Institutul National pentru Sănătate ar fi de 
acord cu reducerea cheltuielilor federale guvernamentale pentru cercetarea 
medicală?) Dacă detine dreptul de vot, angajatul de perspectivă sau prezent 
devine un suporter înnăscut al expansiunii bugetare şi un oponent înnăscut 
al reducerii bugetare, nu numai pentru componenta particulară ce face obiec- 
tul preocupării sale imediate, ci şi pentru alte componente. Aşa cum au 
recunoscut de mult specialiştii în economie politică, interesele producătoru- 
lui tind să domine interesele consumatorului, iar interesele de producători 

ale angajaţilor guvernamentali nu diferă deloc de cele ale oricărui alt grup 
al societății. Două elemente suplimentare accentuează efectele votului 
birocratic asupra dimensiunii bugetului. Ca şi politicienii aleşi, cei care 
sînt atraşi în aparatul guvernamental sînt înclinați să manifeste preferinţe 
personale pentru acţiunea colectivă, cel putin în comparaţie cu cei angajaţi 
în sectorul privat. Mai important, datorită interesului specific producăto- 
rului, pe care şi-l recunoaşte un birocrat, este de aşteptat ca el să-şi exercite 
privilegiul votului final. Dovezile empirice confirmă această concluzie; 
proporția angajaților guvernamentali care votează este considerabil mai 
mare decît proporția angajaților din sectorul neguvernamental. Rezultatul 
este că membrii birocraţiei îşi pot exercita o influenţă disproportionata 
asupra rezultatelor electorale. 

Votul birocratilor nu duce neapărat la o înclinare serioasă a balanței 
bugetare atunci cînd numărul total de angajaţi guvernamental rămîne mic. 
Totuşi, de vreme ce sectorul public continuă să crească, puterea de vot, şi 
de aici puterea politică a birocratilor nu poate fi neglijată. În America moder- 
na, unde aproape unul din cinci angajaţi lucrează pentru guvern, birocratii 
au devenit un important grup de interese în problemele fiscale, unul pe 
care politicienii ce caută funcţii elective îl recunosc şi îl respectă". 

Această influenţă ar fi prezentă chiar şi într-o birocratie ce lucrează 
într-un mod ideal, atîta vreme cît s-ar cîştiga rente nete de către angajaţii 
guvernamentali. Totuşi, aşa cum trebuie să recunoaştem, nici o structură 
nu se poate apropia de idealul manualelor vechi în care birocraţii îndeplinesc 
sau execută doar directivele impuse de către autoritățile legislative”. 
Birocraţii, ca şi politicienii aleşi, posedă grade variate de libertate de a 
alege între alternative. O decizie colectivă, aşa cum este ea luată de un for 
legislativ, nu este niciodată suficient de definitivă ca să nu lase loc pentru 
exercitarea autorităţii administratorilor programului. În anumite limite, anga- 
jatul guvernamental ne-ales ia decizii finale referitoare la acţiunile guvernu- 
lui. Exprimat într-o modalitate cumva opusă, legislativul sau executivul 
ales nu-şi poate exercita niciodată controlul total asupra comportamentului 
birocratilor din ierarhia structurală, şi orice încercare de a-l impune ar necesi- 
ta costuri prohibitive'*. În limitele constringerilor pe care le are in faţă, 
birocratul încearcă să-şi maximizeze propria utilitate. El nu diferă de ceilalţi, 

din acest punct de vedere. Cu greu ne-am aştepta ca el să promoveze un 
anumit „interes public” vag definit, cu excepția cazului în care acesta coin- 
cide cu al său, aşa cum şi-l defineşte el însuşi. 

Odată recunoscut acest punct, iarăşi unul foarte simplu, influenţa 
birocraţiei asupra rezultatelor bugetare poate fi anticipată ca unidirectionala. 
Individul care se află într-o ierarhie birocratică, care ştie că primeşte rente 
nete atunci cînd îşi compară situaţia cu oportunităţile pe care le-ar avea în 
sectorul particular, priveşte direct structura de recompense şi pedepse din 
cadrul ierarhiei. Ştie că perspectivele carierei sale, şansele sale de promovare 
şi de menţinere ca angajat sporesc dacă dimensiunea componentei bugetare 
cu care este el asociat creşte. Îşi va exercita, prin urmare, propriile alegeri, 
atunci cînd va fi posibil, mai degrabă pentru a creşte decît pentru a scădea 
bugetele proiectului agenţiei. Recompensa potențială este mică — sau lipseşte 
cu desavirsire — pentru angajatul guvernamental care propune reducerea 
sau limitarea propriei agenţii sau oficiu. Din punct de vedere instituțional, 
birocratul individual are o anumită motivație pentru extinderea propriei 
apgenţii!”. Si, de vreme ce alternativele efective pentru cei mai multi angajaţi 
guvernamentali sînt alte agenţii şi alte proiecte, această motivaţie de expan- 
siune se va extinde la nivelul general al guvernului. 


DEMOCRAŢIA DESCATUSATA 


Scopul celor cîtorva secţiuni anterioare a fost de a demonstra că, chiar 
şi în condiţiile cele mai favorabile, funcţionarea procesului democratic ar 
putea genera excese bugetare. Democraţia poate deveni propriul său Le- 
viathan dacă nu sînt impuse şi aplicate anumite limite constituţionale. De-a 
lungul vremii, guvernul a crescut pînă la nivele care nu mai pot fi susţinute 
prea mult timp. Numai în acest sens, America modernă se confruntă cu o 
criză de proporţii majore în ultimele decenii ale secolului XX. În cele şapte 
decenii, din 1900 pînă în 1970, cheltuielile guvernamentale totale, în termeni 
reali, au crescut de 40 de ori, atingînd o proporţie de o treime din produsul 
național. Aceste fapte esențiale sînt cunoscute şi pot fi văzute de oricine. 
De subliniat că această creştere a apărut, aproape exclusiv, în cadrul activită- 
tilor previzibile ale procedurilor ordonate, democratice!€. 

Autorii Constituţiei S.U.A., Părinţii Fondatori, nu au prevăzut necesi- 
tatea sau nevoia de a controla creşterea autoguvernării, cel putin nu în mod 
expres, iar aceste aspecte nu au fost tratate nici în discursul politic tradițional. 
Limitele sau constrîngerile asupra autorităţilor şi agențiilor guvernamentale 
au fost discutate la început în termenii menţinerii procedurilor democratice. 
Conducătorii au fost supuşi legilor datorită unei tendinţe anticipate de extin- 
dere a propriilor puteri peste limitele procedurale, pe seama cetăţenilor. 
Însă a apărut noţiunea implicită că, în măsura în care procesul democratic 
funcţionează, nu este nici o nevoie de limite. Sistemul de pirghii şi contra- 
ponderi ce provine în ultimă instanţă de la Montesquieu a fost arareori 
interpretat ca avînd printre obiective limitarea creşterii guvernului. Excesele 
anilor 1960 au creat o mare deziluzie publică în ceea ce priveşte capacitatea 
guvernării, ca proces, de a îndeplini obiective sociale specifice. Dar, înainte 
de anii 1960, pîrghiile şi contraponderile care erau prezente în structura 
constituțională a S.U.A. erau, de departe, mult mai expuse la critica pentru 
că ar fi inhibat extinderea acţiunii guvernamentale, decît pentru incapacitatea 
lor de a limita efectiv aceste acţiuni. În acest sens, anii 1970 şi cei care au 
urmat prezintă o nouă şi diferită provocare. Poate omul modern, în societatea 
occidentală democratică, să inventeze — sau să obțină un control suficient 
asupra propriului destin astfel încît să impună — constrîngeri asupra 
propriului guvern, constringeri care să-l împiedice pe acesta din urmă să se 
transforme într-un suveran hobbesian? 


DINCOLO DE HOTARELE CONSTITUŢIONALE 


În capitolele anterioare am considerat util să facem o distincţie concep- 
tuală netă între statul productiv şi cel protectiv, şi a fost observată functio- 
narea duală a guvernului în aceste două roluri conceptual diferite. Statul 
productiv este, în mod ideal, întruchiparea contractului post-constitutional 
dintre cetăţeni, avînd drept obiectiv furnizarea de bunuri şi servicii folosite 
în comun, solicitate de cetățeni. Discutarea Leviathan-ului în acest capitol 
s-a concentrat în întregime asupra acestei parti sau dimensiuni a guvernării, 
măsurată în mod adecvat prin dimensiunea bugetului guvernamental. 
Analiza a arătat că vor apărea excese bugetare din procesul democratic, 

chiar dacă exploatarea făţişă este evitată. In măsura in care democraţia 
majoritară foloseşte procesul guvernamental pentru a modifica structura 
de bază a drepturilor individuale, presupuse a fi definite în structura juridică, 
există o violare a domeniului statului protectiv. Coaliţiile dominante din 
organismele legislative îşi pot lua asupra lor sarcina de a schimba „legea”, 
structura constituțională de bază, definită într-un sens real şi nu într-unul 
nominal. În măsura în care statul protectiv acceptă tacit aceste excese consti- 
tutionale, structura socială se deplasează către „anarhie constituțională”, 
în care drepturile individuale depind de capriciile politicienilor. 

Există, totuşi, o încălcare similară, dacă nu cumva chiar mult mai 
semnificativă, a limitelor constituţionale, atunci cînd agenţiile guvernului 
care aparțin in mod normal statului protectiv, şi numai lui, încep să actioneze 
în virtutea unor pretinse calități contractuale, atît în faza constituţională cît 
$1 în cea post-constitutionala. O tratare modernă a Leviathan-ului ar fi incom- 
pletă dacă n-ar fi discutate aceste posibile excesc. Statul protectiv are ca 
rol esențial şi unic impunerea drepturilor individului, aşa cum sînt ele defi- 
nite în contractul constitutional. Acest stat este legea întruchipată, iar rolul 
său este unul de impunere a drepturilor asupra proprietăţii, a schimburilor 
de proprietate, şi de a controla procesele simple şi complexe de schimb 
între oamenii liberi ce intră în contracte. În analogia-joc pe care am mai 
folosit-o de multe ori, statul protectiv este mediatorul sau arbitrul şi, în 
aceste condiţii, scopul său este limitat din punct de vedere conceptual la a 
impune regulile asupra cărora s-a căzut de acord. 

Puţini dintre cei care observă funcţionarea cu bătaie lungă a puterii 
executive, în Statele Unite, ca şi omniprezenta judiciarului federal, ar putea 
interpreta activitățile celor două instituţii ca intrînd sub controlul restricţiilor 
semnificative ale agentului de impunere. În mod ideal, aceste instituţii ar fi 
arbitri în jocul social; de fapt, ele modifică şi schimbă structura de bază a 
drepturilor fara consimtamintul cetăţenilor. Ele îşi asumă autoritatea de a 
rescrie contractul constituțional fundamental, de a schimba „legea” după 
propria dorinţă. La alte interfeţe, aceste instituții îşi asumă roluri legisla- 
tive şi înlocuiesc în mod efectiv adunările reprezentative în luarea deciziilor 
asupra „bunului public” — decizii care nu pot deriva în nici un caz din 
evaluările individuale, într-un oarecare context cvasi-contractual. Democra- 


LIMITELE LIBERTĂȚII: ÎNTRE ANARHIE SI LEVIATHAN 229 


tia poate genera ea însăși destul de multe excese, chiar dacă cei care iau 
deciziile aderă în mod strict la normele constituţionale de comportament. 
Cînd aceste norme sînt supuse schimbării arbitrare şi imprevizibile de către 
decidenti care nu sînt reprezentanții cetăţenilor, caracterul „omnivor” al 
statului devine mult mai amenintator. 

Este mai dificil de măsurat creşterea Leviathan-ului în aceste dimen- 
siuni decît în dimensiunile bugetare cuantificabile ale statului productiv. 
Există aici o relație complementară, dar cele două sînt independente din 
punct de vedere conceptual. Un judiciar federal care sc amestecă în orice, 
împreună cu un executiv iresponsabil, ar putea exista chiar şi atunci cînd 
dimensiunile bugetului rămîn relativ mici. Invers, asa cum s-a notat, bugete 
relativ mari ar putea fi administrate în mod responsabil cu un sistem ju- 
ridic care ar întruchipa luarea decizici în mod nearbitrar. În timp, observăm 
o îmbinare — bugete relativ mari şi în creştere, cu interpretări juridice din 
ce în ce mai iresponsabile. În esență, aceeaşi orientare filosofică inspiră 
ambele extinderi ale puterilor guvernamentale. Bugetele înfloritoare sînt o 
consecință a tradiției liberale americane care atribuie guvernului rolul in- 
strumental în crearea „societăţii bune”. Aroganta elitei administrative şi, 
în particular, a celei judiciare în schimbarea legii fundamentale pe baza 
unui decret apare din aceeaşi sursă. Dacă „societatea buna” poate fi întîi 
definită şi apoi produsă prin acţiune guvernamentală, atunci oamenii care 
se află în posesia unei puteri discretionare, în legislativ, executiv sau judiciar, 
sînt investiti cu obligații morale de a duce societatea către idealul definit. 

Există aici o confuzie filosofică fundamentală, una care trebuie inla- 
turată dacă e ca Leviathan-ul să fie limitat. O „societate bună” definită 
independent de alegerile făcute de membrii săi, de oti membrii săi, este în 
contradicţie cu o ordine socială derivată din valorile individuale. În faza 
post-constitutionala a contractului, sînt „bune” acele rezultate care rezultă 
din alegerile făcute de oameni, atît în sectorul privat cit şi în cel public. Cit 
de „bun” este rezultatul se evaluează pe baza unor criterii procedurale apli- 
cate la mijloacele sale de atingere şi nu pe baza unor criterii de substanţă, 
intrinseci unui asemenea rezultat. Politicianul, care reprezintă cetăţenii, 
oricît de rudimentar şi de imperfect ar face-o, caută să atingă un consens, 
să găsească compromisuri acceptabile între cerințele conflictuale ale 

individului şi grupului. El nu se angajează în căutarea unei anumite judecăţi 
„adevărate”, nu se comportă corespunzător dacă încearcă să promoveze 
vreun ideal bine definit, izvorit din mintea mentorilor săi academici. 
Judecătorul este într-o poziție net diferită. El caută „adevărul”, nu compro- 
misul. Dar caută adevărul numai în limitele structurii constituționale. El 
caută şi găseşte „„legea”. Nu creează reguli noi. În măsura în care încearcă 
în mod deliberat să modifice contractul constituţional fundamental, astfel 
încît să-l aducă în conformitate cu idealurile sale definite în mod indepen- 
dent, el greşeşte în întreaga înțelegere a funcției sale sociale, chiar mai 
mult decît greşeşte politicianul ales care caută cupa liberală. 

Falsele precepte filosofice, atît de răspîndite, nu pot fi înlăturate foarte 
repede. Dacă Leviathan-ul nostru urmează să fie controlat, politicienii şi 
judecătorii trebuie să ajungă să respecte limitele. Eforturile lor permanente, 
de a folosi autoritatea cu care sînt investiti pentru a impune construcții 
naiv formulate ale ordinii sociale, trebuie să producă un declin în propriul 
lor statut. Dacă liderii nu ştiu ce înseamnă limitele, ce trebuie să aşteptăm 
de la cei limitați de ucazurile lor? Dacă judecătorii isi pierd respectul pentru 
lege, de ce ar trebui cetăţenii să-i respecte pe judecători? Dacă drepturile 
personale sînt supuse confiscării arbitrare de către stat, de ce ar trebui indi- 
vizii Să se abțină de a pune la îndoială legitimitatea guvernului? 

Leviathanul se poate menţine prin forță; suveranul hobbesian poate fi 
singurul viitor. Dar alte imagini ale viitorului pot fi, şi ele, descrise sau 
visate, iar guvernul poate să nu ne scape în întregime din mînă. Din deziluzia 
curentă poate apărea un consens constructiv asupra unei noi structuri de 
pîrghii şi contraponderi. 


Capitolul 10 


DINCOLO DE PRAGMATISM: PERSPECTIVE 
PENTRU O REVOLUTIE CONSTITUTIONALA 


Problema etica a schimbarii sociale imi pare a fi inteleasa 
gresit, cu consecinte grave, daca nu fatale, in perioada 
liberalismului. Ea trebuie privită in termenii unei autolegislari 
socio-etice, ceea ce necesită un proces creativ la un nivel încă 
„mai înalt” (iar din punct de vedere intelectual mai evaziv) decit 
acela al auto-legislării individuale. Este o problemă de alegere 
socială şi trebuie să se bazeze pe conceperea societăţii ca o unitate 
reală, ca pe o comunitate morală in sens literal. Este imposibil 
din punct de vedere intelectual să se creadă că individul poate 
avea vreo influenţă demnă de luat in seamă, cu atit mai putin 
vreuna previzibilă, asupra cursului istoriei. Dar mi se pare că a 
privi acest lucru ca fiind o dificultate etică implică o concepție 
complet greşită asupra problemei socio-morale sau asupra 
aceleia a individului, membru al unei societăţi tinzind la progres 
moral, ca societate. Mi se pare imposibil să se dea sens unei 
obligaţii etice a individului de a îmbunătăţi societatea. 

Inclinatia unui individ, în liberalism, de a lua asupra sa o 
asemenea responsabilitate, pare a fi o demonstraţie de vanitate 
intelectuală şi morală. Este o simplă dragoste de putere şi mărire; 
este ne-etică. Schimbarea etico-socială trebuie să apară printr-un 

adevarat consens moral intre indivizii care se intilnesc la un nivel 

de pură egalitate şi reciprocitate, fara ca vreunul să fie cauză iar 

ceilalți efect, fără a avea pe cineva care să joace rolul de „olar ”, 
ceilalți fiind „lutul ”. 

(Frank H. Knight, „Confuzia intelectuală 

asupra moralei şi economiei”). 


Analiza acestei cărți se doreşte a fi relevantă pentru al treilea secol 
american, pentru apariția problemelor care pun în cauză viabilitatea institu- 
tiilor tradiţionale ale ordinii sociale. În ciuda dezmintirilor, structura consti- 
tutionala americană este în dezordine. Este vremea ca sociologul sau 
filosoful social să treacă dincolo de manipularea modelelor elegante dar, 
in final, irelevante. El trebuie să-şi pună întrebarea: ce tip de ordine socială 
poate crea omul pentru el însuşi, în această etapă a istoriei sale? 

Există două modalităţi distincte de abordare ce pot fi adoptate, atunci 
cînd se răspunde la această întrebare. Prima înglobează diagnoza structurală 
de bază, care este, poate, denumirea descriptivă cea mai bună a propriilor 
mele eforturi din această carte. Instituirile existente, ca şi cele posibile, ale 
alegerii umane trebuie să fie analizate în termenii unor criterii de promovare 
a „îmbunătăţirii”, definită în bună măsură de acordul potential şi indepen- 
dent de orice descriere dinainte făcută. Cea de-a doua abordare implică 
descrierea „societăţii bune”, independent de cea care există, şi de mijloacele 
prin care s-ar putea asigura realizarea ei. 

În ciuda îndemnurilor cîtorva critici, nu am trecut dincolo de restricţiile 
impuse de prima abordare. Nu am încercat să prezint în detaliu propriile 
mele propuneri pentru o reformă constituţională; nu ofer o descriere a ,,socie- 
tăţii bune”, fie ea şi în propriile mele cuvinte. În parte, reticenta mea se 
bazează pe avantajul comparativ. După cum am notat mai înainte, multi 
filosofi sociali par dornici să încerce cea de-a doua dintre sarcini, nerecu- 
noscînd-o pe prima şi neavînd nici un interes în ceea ce o priveşte. Această 
concentrare, la rîndul ei, promovează adesea aroganta intelectuală şi morală. 
O încercare de descriere detaliată a binelui social pare să aducă cu sine o 
dorință implicită de a impune acest bine, independent de acordul constatat 

sau anticipat dintre persoane. Prin contrast, tendința mea naturală ca econo- 
mist este de a conferi valoarea finală procesului sau procedurii şi, implicit, 
de a defini ca ,,bine” ceea ce rezultă din acordul între oameni liberi, inde- 
pendent de evaluarea intrinsecă a rezultatului. 

Filosoful social care îşi asumă unul dintre aceste două roluri trebuie 
să respingă pragmatismul care a caracterizat modul de gîndire american 
asupra reformelor în politica socială. A venit timpul să trecem dincolo de 
aceasta, să gindim şi să facem o încercare de a restructura însăşi ordinea 
constituțională de bază. Analiza mea sugerează faptul că există carente 
structurale în sistemul sociopolitic care nu pot fi remediate prin modificări 
superficiale. Acceptarea acestui fapt, ca diagnostic, devine un punct de 
pornire necesar în căutarea alternativelor. Sint convins că inter-relatiile 
sociale ce rezultă din răspunsuri pragmatice şi incrementale la diverse situa- 
ţii, $1 care nu se bazează pe nici un precept filosofic, nu se susțin $1 nici nu 
merită eforturile umane cele mai bune. Istoria nu trebuie să fie o plimbare 
la întîmplare într-un spaţiu sociopolitic şi nu am încredere în eficienţa 
procesului evolutiv la nivel social. Instituţiile care supraviețuiesc şi prosperă 
nu sînt neapărat acelea care maximizează potenţialul omului. Evoluţia poate 
produce dilema socială la fel de bine ca şi paradisul social!. 

„Dilema” este folosită aici în mod explicit pentru a se atrage atenţia 
asupra unei interacțiuni care a fost analizată în mod exhaustiv în teoria 
modernă a jocurilor. În contextul său cel mai familiar, „dilema prizonierilor”, 
comportamentul independent al fiecărei parti, de maximizare a utilității, 
generează rezultate care nu sînt dorite de nici o parte, rezultate care pot fi 
schimbate printr-o coordonare comportamentală, în beneficiul tuturor părți- 
lor care interacționează. În terminologia teoriei economice, rezultatele com- 
portamentului independent sînt non-optimale sau ineficiente în sens Pareto; 
pot fi făcute schimbări, fapt ce va îmbunătăţi soarta unora fără a face vreun 
rău cuiva. 

Generalitatea şi ubicuitatea dilemei sociale forțează concentrarea 
asupra unui proces dual de decizie. Aşa cum am notat, chiar şi un Crusoe 
izolat ar putea găsi util să adopte şi să urmeze reguli care să-i constrîngă 
comportamentul de alegere. Într-un context social, dualitatea este esenţială. 

Oamenii trebuie să aleagă reguli de comportament mutual agreate, păs- 
trindu-si alternative de alegere în cadrul acestor reguli. Recunoaşterea 
distinctiei dintre ceea ce am numit contractul constitutional şi cel post- 
constituţional este un prim pas, elementar, dar necesar, către evadarea din 
dilema socială cu care se confruntă omul în jungla hobbesiană, fie ea in 
forma ei primară, fie într-una dintre variantele sale moderne, mai sofisticate. 

Costurile regulilor, cînd cealaltă alternativă este absenţa lor, sînt măsu- 


ege w,”” 


rate în pierderile anticipate a apărea datorită imposibilității definite de a 
răspunde la situații într-un mod strict maximizator de utilitate, pe termen 
scurt.? Aceste costuri pot fi depăşite de beneficiile promise de stabilitatea 
ce va permite planificarea, în momentul în care sînt alese regulile. Totuşi, 
odată adoptate regulile, respectarea lor implică o alegere diferită şi un cost 
diferit. Datorită faptului că utilitatea este maximizată printr-o violare unila- 
terală a regulilor existente, adeziunea sau supunerea la termenii contractului 
nu poate fi asigurată fără un anumit cost. Acest fapt se aplică tuturor mem- 
brilor grupului social, nu numai acelora care au fost observați a fi violatorii 
cei mai probabili. Acest lucru sugerează necesitatea unei anumite structuri 
de impunere”. 

Aproape întîmplător, discuţia ne îndreaptă către deducerea unei baze 
logice pentru contractul constitutional, o bază ce implică demonstrarea 
faptului că toți membrii unei comunități obțin cistiguri atunci cînd sînt 
definite drepturile, cînd sînt fixate regulile ce impun limite comportamentale 
şi cînd sînt stabilite instituțiile de impunere. Asupra acestui fapt n-ar trebui 
să apară nici o discuţie în contradictoriu; chiar şi revolutionarul romantic 
înflăcărat ar prefera aproape orice ordine, atunci cînd alternativa este primiti- 
va junglă hobbesiană. Problema care merită atenţie este alta. Dată fiind o 
ordine constitutional-juridica existentă, impusă şi respectată în fapt, cum 
ar putea fi operate schimbări astfel încît să se îmbunătăţească poziţia tuturor 
sau aproape a tuturor membrilor grupului social? Istoria produce o stare de 
lucruri în evoluţie şi se pot face anticipări privind alternativele de viitor. 
Dacă nu ne place setul particular de alternative pe care pare să-l promită 
răspunsul situational ne-revolutionar, sîntem obligați să examinăm îmbună- 
tatirile structurale, esențiale. 

Aceasta este baza de definitie pentru termenul de ,,revolutie constitu- 
tionala”, care ar putea să pară marcat de o contradicţie interna. Mă refer la 
schimbările de bază, neincrementale, din ordinea structurală a comunităţii, 
schimbări în setul complex de reguli care permit oamenilor să trăiască împre- 
ună, schimbări care sînt suficient de dramatice pentru a merita să justifice 
eticheta de ,,revolutionare”. Totuşi, în acelaşi timp, este folositor să restrin- 
gem discuţia la limitele ,,constitutionale”, prin care înțeleg faptul că schim- 
bările structurale ar trebui să fie acelea cu care toți membrii unei comunități 
ar fi de acord, din punct de vedere conceptual. Puţine ameliorări, dacă 
poate fi vorba de aşa ceva, în destinul omului modern, ar fi posibile prin 
impunerea de noi reguli de către unii oameni asupra altora. Revoluția necon- 
stitutionala invită la contrarevolutie, într-o secvență de putere a cărei sumă 
rămîne nulă sau negativă. 

Dacă există în ordinea juridică schimbări structurale potenţiale care 
ar putea să cîştige acceptul tuturor membrilor societăţii, status quo-ul repre- 
zintă o dilemă socială, în terminologia strictă a teoriei jocurilor. Chiar dacă 
ne considerăm foarte îndepărtați de jungla hobbesiană pură, unde viata 
este brutală şi scurtă, status quo-ul conţine în el elemente sau trăsături care 
sînt, în principiu, echivalente. Viaţa aici şi acum poate fi mult mai brutală 
decît ar trebui să fie, şi, cu certitudine, mult mai urîtă. Dacă, după examinare 
$1 analiză, nu există un asemenea potential pentru schimbare, ordinea juri- 
dic-constitutionala pe care o examinăm trebuie considerată optimală in sens 
Pareto, în ciuda posibilelor nemulțumiri ale anumitor membri ai corpului 
politic. 

O ipoteză centrală a acestei cărți este accea că ar putea fi necesară o 
reformă constituțională fundamentală, chiar o revoluţie. Ordinea juridică 
existentă pare să-şi fi pierdut pretenția de eficiență sau, într-un sens cumva 
diferit, de legitimitate. În orice caz, mi se pare că este timpul să fie avută în 
vedere în mod serios o schimbare constituțională reală. 

SCHIMBAREA INSTITUTIONAL-CONSTITUTIONALA 
SI RASPUNSUL POLITIC PRAGMATIC 


Diferenţa între reforma institutional-constitutionala şi legiferarea sau 
adoptarea unei politici specifice de corecție a unor situaţii evident nesatis- 
făcătoare, pe măsură ce ele apar, trebuie înțeleasă întîi de către oamenii de 
ştiinţă, apoi de către politicieni şi de către cetăţeni. Pragmatismul a fost 
aclamat ca fiind caracteristica comportamentală americană. Cînd ceva se 
strică, răspunsul nostru este să-l peticim şi să ne vedem de treabă. Acest 
sindrom al petecului presupune totuşi, ca structura sau mecanismul de bază 
să fie robuste şi să nu necesite reparaţii sau înlocuiri. Dar, în cele din urmă, 
petecul cade şi devin necesare schimbări mult mai profunde. Cînd se atinge 
o asemenea fază, continuarea modelului de răspuns consacrat ar putea crea 
mai multe probleme decît ar fi în stare să rezolve. 

„Politica”, termen prin care înţeleg acțiunea guvernamentală, in spe- 
cial acţiunea guvernului federal, a fost echivalentul social al aţei cu care 
peticim țesătura. Identificarea unei „nevoi sociale”, fie că e reală sau plăs- 
muită, a ajuns să sugereze, aproape simultan, un program federal. Progresul 
social a fost măsurat prin cantitatea de legislaţie, iar lucrările forurilor noas- 
tre legislative sînt considerate eşecuri politice atunci cînd lipsesc programe 
noi. Interpretata în mod adecvat, succesiunca de formule New Deal, Fair 
Deal, New Frontier, Great Society şi New Federalism reprezintă functio- 
narea pragmatică şi în mod esenţial neideologică a procesului democratic 
american. Nu s-a acordat nici o atenţie posibilei interferenţe a programelor, 
îndreptate asupra sa, problemelor legate de dimensiunile globale şi sfera 
activităţii politice. 

Au existat susțineri ideologice ale direcțiilor politice pragmatice, dar 
acestea nu au inspirat cu adevărat atitudinile politicienilor sau cele ale spriji- 
nitorilor lor. Chiar fără John Dewey, şi poate chiar fără socialismul marxist 
sau ne-marxist, istoria politicii americane ar fi putut fi în mare măsură 
aceeaşi. Încrederea în politica etalată de omul secolului douăzeci, cel putin 
pînă în anii 1960, izvorăşte pînă la urmă din pierderea credinţei sale în 

Dumnezeu, însoţită de ignoranta în ceca ce priveşte funcționarea cfectivă a 
alternativelor organizaționale. Oamenii secolului al XVIII-lea şi cei de la 
începutul secolului al XIX-lea par să fi avut mai multă înțelepciune, dar 
chiar şi aici este sugerat scepticismul. Poate că judecatile lor erau bazate 
pe o observare mai îndeaproape a guvernelor, iar atitudinile lor negative ar 
fi putut să reflecte nu atît încrederea lor într-o alternativă non-guvernamen- 
tala cît respingerea încercărilor etatice de a oferi ,,solutia”’. 

Există oricum o diferenţă fundamentală între abordarea filosofilor 
secolului al XVIII-lea şi cea la care m-am referit ca fiind răspunsul politic 
pragmatic sau incremental la problemele ce apar. Diferenţa este metodo- 
logică şi constă în aceca că accentele anterioare au fost puse pe schimbarea 
structurală sau instituțională şi nu pe particularitatile programelor. Adam 
Smith a încercat să elibereze economia de piedicile controalelor mercan- 
tiliste; el nu a propus ca scopurile politicii să fie stabilite dinainte. El nu a 
atacat eşecurile instrumentelor guvernamentale într-un mod gradual şi prag- 
matic, ci într-un sens mult mai cuprinzător, constitutional. El a încercat să 
demonstreze ca, îndepărtînd restricţiile guvernamentale reale asupra 
comerțului, vor apărea rezultate carc vor fi considerate mai bune de către 
toţi cei interesați. Tocmai datorită acestui caracter cuprinzător, a acestei 
concentrări asupra schimbării structural-institutionale, Adam Smith a cis- 
tigat pe merit laurii de părinte al economiei politice. El şi compatrioții săi 
au propus o adevărată „revoluţie constituţională”, iar propunenile lor au 
fost, în mare parte, adoptate de-a lungul unei jumătăţi de secol. 

Doctrina /aissez faire a triumfat pentru că liderii intelectuali şi politici 
au ajuns să accepte un nou principiu pentru ordinea socială, un principiu 
care le-a îngăduit să se ridice deasupra viziunii înguste şi mioape a pragma- 
tismului, care însoţeşte de obicei ignoranta analitică. Principiul a fost acela 
al anarhiei ordonate: un regim descris prin drepturi individuale bine defi- 
nite, prin libertate şi prin impunerea contractelor voluntare. O înţelegere a 
acestui principiu l-a ajutat pe om să conceptualizeze un proces social care 
a fost ordonat şi eficient fără conducerea detaliată a unui decident centra- 
lizat, fără un rol neapărat major pentru acţiunea guvernamentală, dincolo 
de statul strict protectiv. Importanţa trecerii la un nou principiu de organizare 

nu poate fi supralicitata. Aceasta transformare a fost cea care a facilitat 
ceea ce poate fi considerata o veritabila revolutie constitutionala in Marea 
Britanie. Adam Smith şi colegii săi nu ar fi avut succes daca ar fi ales sa 
atace ordinea existentă anterior pe baze pragmatice, de la caz la caz. Modifi- 
carea în viziune a fost esențială, modificare care a stabilit noi cote de nivel 
de la care pot fi măsurate abaterile. 

Criticii socialişti au avut succes în identificarea carentelor particulare 
din ordinea laissez faire (ideală din punct de vedere conceptual), şi din 
echivalentele sale aplicate în practică. Totuşi, aceşti critici nu au oferit un 
principiu organizatoric alternativ care să fie cît de cît comparabil ca apel 
intelectual. Doctrina marxistă este caracterizată de absenţa unei descrieri 
analitice a societăţii „de după revoluție”. Încercările ulterioare de a modela 
funcționarea ordinii socialiste au constat dintr-o traducere a preceptelor 
laissez faire, aproape în sens literal. În practică, regimurile organizate con- 
form principiilor socialiste sînt recunoscute a fi monstruozitati birocratice. 

Oricum, datorită impactului negativ exercitat de ideile socialiste asupra 
principiului /aissez-faire, eroziunea generată în mod pragmatic a principiului 
guvernării minimale a dobindit respectabilitate intelectual-ideologica. 
Principiul fundamental de organizare care a dominat gîndirea începutului 
secolului al XIX-lea, un principiu care îngloba viziunea unei societăți viabile 
cu o conducere guvernamentală minimală, a fost discreditat treptat, în faze 
succesive. Eşecurile au fost întîi identificate şi recunoscute de către oamenii 
onesti din punct de vedere intelectual. Ulterior, au fost propuse corecţii, 
care aproape întotdeauna au luat forma instituţională a unei acţiuni guverna- 
mentale. Controversa intelectuală şi dezbaterea politică s-au deplasat de la 
concentrarea pe principii alternative de organizare socială către opţiuni 
politice specifice într-un context situational. Cercetătorii sociali şi/sau 
filosofii sociali au abandonat încercările de a examina diferenţele institutio- 
nale pe scară largă şi au ajuns să-şi asume rolul de critici ai detaliilor structu- 
rii existente. Ştiinţa economică a statului bunăstării, în strălucirea sa artifi- 
cială din secolul douăzeci, a devenit o teorie a eşecului pieței. 

N-ar trebui să pară deloc surprinzător faptul că acest context s-a dovedit 
a fi foarte favorabil pentru creşterea rapidă în dimensiuni şi sferă de atributii 

a sectorului public sau guvernamental. Corectivele guvernamentale pentru 
anumite carente presupuse in activitatea pietelor au fost analizate gradual 
şi independent unul fata de celălalt. Mai important, s-a presupus că aceste 
corective acţionează în mod ideal, imediat ce sînt introduse. Pentru că nu a 
existat nici un principiu sau nici o viziune asupra procesului de acțiune 
guvernamentală, s-a emis presupunerea naivă că intenţia este echivalentă 
cu rezultatul. Programe au fost stivuite peste alte programe, dîndu-se puţină 
sau nici o atenţie efectelor unei asemenea aglomerări asupra structurii de 
rezistență, asupra principiului însuşi al ordinii constitutional-juridice’. 

Pe la mijlocul secolului XX, pragmatismul american părea să deţină 
supremaţia, $1 aproape că nici nu se discuta despre vreo schimbare revolu- 
tionara fundamentală, nici în mediile academice şi nici pe străzi. 


CONFUZIE SI PROVOCARE 


Acest model s-a schimbat în mod dramatic şi imprevizibil în anii 1960. 
Au existat mai multi factori cauzali. Oameni de ştiinţă din galeriile 
academice au început să avanseze, încă din anii 1940 şi începuturile anilor 
1950, teorii sau modele simplificate de procese democratice care ar fi trebuit 
să-i facă să şovăie pe cei care se gindeau în mod serios la implementarea 
ideilor socialiste. Acţiunea guvernamentală izvorita din instituțiile majori- 
tare, considerate drept esența democraţiei, nu trebuie să producă „binele 
public”. Şi poate chiar mai distrugătoare a fost dovada, formidabilă din 
punct de vedere intelectual, că o asemenea acţiune nu trebuie să fie intrinsec 
consecventă’. În plus, a ajuns să fie recunoscut faptul că programele guver- 
namentale, odată adoptate, erau în mod necesar administrate de către perso- 
nalul birocratic, iar teoriile comportamentului erau dezvoltate pe baza 
prezumtiei elementare că birocratii sînt oameni obişnuiţi”. Conceptual, a 
fost pusă baza pentru apariția teoriilor eşecului guvernării, care diferă sub- 
stantial de teoriile mult mai familiare ale eşecului pieţei. 

Aceste dezvoltări pur intelectuale au fost însoțite şi eclipsate în con- 
ştiinţa publică de dovezile acumulate în sprijinul tezei că retetele guverna- 
mentale nu produc miracole. Printr-o succesiune de evenimente, cei care 

iau deciziile colective sînt determinaţi să adopte programe care şi-au găsit 
obirsia nu în cerințele cetăţenilor, ci în creierul academicienilor şi în lozincile 
politicienilor. Din păcate, multi cetăţeni, ca şi unii politicieni, s-au aşteptat 
la mai multe rezultate decît cele pe care ar fi putut să le ofere structura 
constituţională. Lozincile „Nou Frontiere” au fost cu prea mare grabă tradu- 
se în realităţile „Marii Societăţi”, exact într-un moment în care publicul 
începuse să-şi piardă toleranța fata de risipa guvernamentală. Reacţia cetate- 
nilor a fost intensificată de activismul autorităţii judecătoreşti, al cărui com- 
portament a indicat deplasări mari de la orice limite ale statului protectiv, 
deplasări percepute ca atare de publicul larg. Aceste excese legislative şi 
judiciare au fost egalate, dacă nu chiar depăşite de independenţa exercitată 
de ramura executivă a guvernului Statelor Unite în afacerile externe, în 
special în implicarea în Vietnam. Esecurile observate la toate nivelele 
guvernării federale s-au combinat pentru a alimenta o atitudine antiguver- 
namentală care a fost, poate, unică în istoria americana. 

Implicaţiile politice au fost, totuşi, afectate şi de către revoluția com- 
portamentală concomitentă din anii 1960, motivată în parte de aceleași 
forte. Pe măsură ce eşecurile începeau să devină din ce in ce mai cunoscute, 
respectul personal pentru „lege” s-a deteriorat. Politica şi politicienii au 
fost mult mai direct asociaţi căutării de profit, iar presiunile pentru a obţine 
cadouri din partea guvernului s-au intensificat. În măsura în care tribunalele 
federale erau văzute „făcînd” legea după propria lor imagine idealizată, 
printr-o extindere naturală, indivizii au început să se gîndească la criteriile 
lor personale de a distinge între legea „bună” şi legea „rea”. Motivate initial 
de precepte pe deplin admirabile de atingere a justiţiei rasiale, au fost orga- 
nizate demonstraţii ilegale împotriva „legilor rele” în general, demonstraţii 
tolerate ex post, datorită eşecului justiţiei de a impune normele legale exis- 
tente. Necesitatile limitate de trupe pentru un război limitat au garantat 
faptul că recrutarea a putut fi, şi a fost judecată ca injustă şi profund discrimi- 
natorie. Protestul a ajuns să fie cuvîntul de ordine al zilei, în ultimii ani ai 
deceniului. Instituţii venerabile care supravictuisera mult timp graţie adeziu- 
nii la reguli comportamentale nescrise, anarhii ordonate funcţionale, cum 
ar fi universităţile, s-au dovedit mult prea vulnerabile la perturbari în 

momentul in care respectul voluntar al regulilor s-a prabusit. Incapacitatea 
şi lipsa de dorinţa de a apăra ,,drepturile” recunoscute nu poate însemna 
altceva decît faptul că a existat o veritabilă schimbare în structura de bază 
a controlului. 

Aceste confuzii ale anilor 1960 au sporit pe măsură ce cetăţenii care 
nu participau la proteste cereau „lege şi ordine”, trecînd cu vederea originile 
guvernamentale ale tulburărilor. Cetăţeanul care respecta legea nu reuşea 
să-și înțeleagă propria condiție. El observa o erodare aparentă în capitalul 
public; citea şi uneori suferea din cauza creşterii ratei infracționalității; 
observa schimbări comportamentale pe care le considera pierderi ale res- 
pectului şi tolerantei personale. Cerea „lege şi ordine”, care însemnau mai 
degrabă o creştere decît o descreştere a colectivizării societăţii. Încerca, 
din această postură, să provoace un răspuns din partea statului protectiv, 
factorul de impunere extern, şi cerea ca acest stat să restabilească cerințele 
clare cuprinse în contractul constituțional. 

Cu toate acestea, statul nu poate agita o bagheta magică ca să producă 
îmbunătăţiri instantanee. Dacă drepturile individuale sînt într-o anumită 
neorînduială, o impunere mai bună şi mai eficientă ar necesita mai multe 
investigații şi o pedepsire mai severă a contravenientilor. Dar aici apare 
dilema pedepsei. Acelaşi cetăţean care cere impunerea poate să nu fie chiar 
doritor să permită creşterea severitatil sau a certitudinii pedepsei, creştere 
reclamată de sporirea eficienţei. Statul răspunde deplasîndu-se de-a lungul 
acelor dimensiuni ale ajustării care generează reacţii minimale. El angajează 
mai multi poliţişti şi menţine nivelele pedepsei staționare sau în declin. El 
răspunde la revoltele din închisori recompensînd deţinuţii cu facilități mai 
bune. Costurile sînt suportate de contribuabilii obişnuiţi, iar dimensiunea 
guvernului creşte. 

Cetăţeanul răspunde la atacurile lui George Wallace împotriva supra- 
structurii birocratice. El respinge pretenţiile de legitimitate ale agenţilor 
statului şi simte o insecuritate în creştere faţă de dominaţia guvernamentală. 
Totuşi, în acelaşi timp, nu doreşte deloc să renunte la partea sa din beneficiile 
speciale pe care crede că numai guvernul le poate furniza. Locuitorul dintr-o 
suburbie americană, care se opune cel mai vehement deplasării copiilor 

de-a curmezişul oraşului către şcoli finanţate public, nu doreşte nici măcar 
să-şi pună întrebări privind dreptul colectivității de a percepe taxe, in mod 
coercitiv, de la toate familiile pentru a finanța şcolarizarea copiilor din 
unele familii (şi, în consecinţă, să subventioneze naşterea şi mai multor 
copii, într-o lume supraaglomerată). 


FALIMENTUL INTELECTUAL 


În problemele sociopolitice, anii 1970 pot fi descriși ca o eră a falimen- 
tului intelectual. Economiştii teoreticieni ai statului bunăstării continua sa 
dezvolte demonstrații sofisticate despre eşecurile pieţei; teoreticienii şcolii 
alegerilor publice, acuzaţi că s-au balacit în „politica bunăstării”, le răspund 
primilor cu propriile lor demonstraţii despre eşecurile guvernamentale. Se 
pretinde că teoremele economiştilor au o întrebuințare practică în problemele 
poluării mediului, supuse dezbaterii publice. Totuşi, „soluţiile” propuse 
implică mai degrabă lărgirea sferei controlului birocratic decît îngustarea 
sa. Libertarienii nu sînt cu nimic mai populari decît partenerii lor liberali. 
Ei cîştigă un avantaj real atunci cînd atrag atenţia asupra carentelor 
demonstrabile analitic şi verificabile empiric din alternativele colectiviste. 
Totuşi, în practică, ei nu pot sugera mai mult decît o transformare a structurii 
organizaționale către piaţă. Atit liberalu cit şi libertarienii admit, implicit, 
că scopul lor este de a oferi sfaturi unui spirit inexistent dar binevoitor care 
va accepta un argument rațional. 

Faptele sînt diferite. Atit piețele cît şi guvernele au eşecuri, şi nu 
există un asemenea spirit binevoitor. Omul anilor 1970 este închis în capcana 
propriei dileme. El recunoaşte că „marile alternative”, /aissez faire şi socia- 
lismul, sînt muribunde, şi că nu se prevede revigorarea lor.’ Ceea ce omul 
modern nu recunoaşte, nici în sens intelectual, nici în sens intuitiv, este 
faptul că alternativa pragmatică este în aceeaşi măsură suspectă şi că ordinea 
socială viabilă poate fi amenințată serios de eşecul său de a-şi privi situația 
în mod sistematic, pe termen lung, şi nu incremental. În aceasta, ca şi în 
alte aspecte ale vieţii sale, omul modern pare să aibă nevoie de o „convertire” 
sociopolitica la o nouă concepție de societate. Fără o asemenea convertire, 

revoluţia constituțională care ar putea fi necesară pentru supraviețuire nu 
poate avea loc. 

Cel puţin în această privinţă, revoluționarii radicali moderni ar putea 
avea dreptate; îmbunătățirea ar putea necesita foarte bine schimbări in 
sistem, nu în personalul care îl populează şi nu prin ajustări periferice. Dar 
dacă atît pieţele cit şi guvernele au eşecuri, care ar fi alternativa organi- 
zationala? De-a lungul anilor, oamenii au visat la idealuri caracteriale descri- 
ind o persoană care acționează din dragoste pentru alții sau din datorie 
către semenul său. Există un anumit rol al eticii în ordinea socială. Este, 
totuşi, extrem de periculos să se generalizeze comportamentul personal 
ideal ca bază pentru organizarea socială, urmînd drumul lui William Godwin 
şi al altor anarhiști romantici. Indiferent de principiul organizator, cu cit 
este mai mare proporţia de oameni „buni” în comunitate, cu atît mai „bună” 
va fi comunitatea, cu condiția ca termenii să fie definiti în acord cu preceptele 
individualiste. Dar este o nebunie să credem că toți oamenii pot să fie trans- 
formaţi din punct de vedere comportamental. Totuşi, aceasta devine cerința 
minimală pentru o societate ordonată într-un mod acceptabil, fără vreo 
organizare. 

Ordinea socială poate fi impusă de către un regim despotic, fie 
printr-un conducător individual, fie printr-o elită. Despotismul poate fi sin- 
gura alternativă organizațională pentru structura politică pe care o observăm. 
În acest caz, cei care nu au nici o pretenţie specială de a conduce ar face 
mai bine să judece instituțiile existente într-o lumină diferită. Aceasta ar 
echivala însă cu un îndemn la disperare; ar putea exista şi alte alternative 
demne de luat în seamă. 


RENAŞTEREA CONTRACTUALISTĂ 


Tocmai în această direcție, renaşterea contractualistă modernă, 
stimulată în mare măsură de publicarea cărţii lui John Rawls, A Theory of 
Justice (1971) este foarte incurajatoare. În această carte, Rawls nu a încercat 
să formuleze precepte sau principii de justiţie pe baza unor norme etice 
derivate din exterior, fie ele utilitariste sau de alt tip. În schimb, el a avansat 

concepţia individualista a „justiției ca corectitudine”. Sint juste principiile 
care izvorăsc din acordul unanim al oamenilor ce participă într-un cadru în 
care fiecare se plasează în spatele unui val al ignoranței în privința poziţiei 
proprii, în secvenţa post-contractuală. Nici un om nu contează mai mult 
decît oricare altul şi nici un precept de justiție nu este definit independent 
de acest cadru contractual conceptualizat. Din păcate, după părerea mea, 
Rawls a mers mai departe şi a încercat să identifice acele precepte a căror 
apariţie ar putea fi prevăzută. În această extensie, Rawls răspundea, poate, 
la presiunile criticilor care cereau propuneri specifice de reformă. $1, aşa 
cum era de aşteptat, acesta a fost aspectul lucrării sale care a distras atenţia 
de la contribuția sa cea mai importantă, care este, de fapt, relația de Justiție 
în raport cu rezultatul procesului contractual însuşi. 

Eforturile mele din această carte sînt, în acelaşi timp, mai ambitioase 
şi mai putin ambitioase decît cele ale lui Rawls, sau decît cele din lucrările 
mele anterioare. Rawls se mulţumeşte să discute apariţia unui acord poten- 
tial asupra principiilor de justiție, dintr-un context contractual idealizat în 
care oamenii sînt făcuți să se comporte ca egali din punct de vedere moral. 
El nu discută legătura, de o importanţă critică, dintre un asemenea context 
idealizat şi acela în cadrul căruia ar putea avea loc, de fapt, orice discutie 
asupra unei rearanjări structurale, fundamentale. În acest sens, abordarea 
mea este mai ambițioasă. Am încercat să examinez perspectivele unei rene- 
gocieri contractuale reale între persoane care nu sînt egale în faza de delibe- 
rare şi care nu sînt determinate în mod artificial să se comporte ca şi cum ar 
fi egale, nici printr-o adeziune generală la norme etice interioare, nici prin 
introducerea incertitudinii cu privire la poziţiile post-contractuale. Tocmai 
din acest motiv, întoarcerea la apariția conceptuală a contractului din anarhia 
hobbesiană a fost necesară pentru dezvoltarea argumentatiei mele. 

Totuşi, dintr-un alt punct de vedere care a fost subliniat, eforturile 
mele sînt cu mult mai putin ambitioase decît cele ale lui Rawls. El identifică 
principiile de justiţie pe care le prevede ca izvorind din contextul contrac- 
tual idealizat. Deşi poate că nu aceasta a fost intenţia specifică a lui Rawls, 
aceste principii pot deveni baza unor propuneri de schimbări institutionale 
specifice, care pot fi dezbătute apoi în arena orientată către pragmatism a 

politicii de zi cu zi. Eu nu fac un asemenea pas. Eu nu incerc sa identific 
nici „limitele libertăţii” şi nici setul de principii care ar putea servi la defini- 
rea unor asemenea limite. 

„Principiile” a căror prezenţă poate fi sesizată in aceasta carte sînt 
acelea că trebuie recunoscut compromisul multidimensional dintre libertate 
si lege; că ar trebui să ţinem cont de interdependenta dintre diferitele legi, 
în măsura în care restring libertățile individuale; că percepția greşită şi 
confuzia continuă din jurul fazelor separate constituțională şi post-consti- 
tutionala ale acţiunii colective duce la dezastru. Reforma pe care o caut, se 
află, în primul rînd, în atitudini, în modalităţile de a gîndi interacțiunea 
socială, instituțiile politice, legea şi libertatea. Dacă oamenii ar începe să 
gîndească în termenii contractului, dacă ar gîndi statul din punctul de vedere 
al rolurilor, aşa cum au fost ele definite, şi dacă ar recunoaşte drepturile 
individuale ca existind in status quo, nu aş mai insista atît de mult asupra 
elementelor particulare. Este ca şi cînd un John Rawls mai putin ambițios 
şi-ar fi limitat interesul la modurile în care oamenii gîndesc despre justiţie. 


FILOSOFIA POLITICĂ ŞI PUBLICĂ 


Renaşterea contractualistă sugerează faptul că ar putea exista un amplu 
acord între oamenii de ştiinţă asupra ideii că este de dorit o discuţie reînnoită 
asupra problemelor fundamentale ale ordinii sociale. În măsura în care aceas- 
tă renaştere continuă, poate fi pusă temelia pentru renaşterea filosofiei politi- 
ce şi juridice în instituţiile noastre de învăţămînt superior. În măsura în 
care preceptele contractualiste ies victorioase din acest discurs, modalitățile 
de gîndire pe care le-am evocat aici pot deveni realitate. Compromisurile 
între lege şi libertate pot fi recunoscute şi poate fi înţeles mai profund rolul 
dual jucat de stat, împreună cu unele aprecieri privind menținerea acţiunii 
colective în cadrul unor limite. Acceptarea generală de către oamenii de 
ştiinţă este poate un preludiu necesar pentru acceptarea unor asemenea 
idei de către publicul frustrat. 

Apariţia unei filosofii publice modificate în acest context nu ar trebui 
să pară excesiv de ambițioasă. Atit ideile cît şi evenimentele deceniilor 

precedente au creat o atitudine potential receptiva la omul de rind. El şi-a 
pierdut încrederea în guvern, asa cum acționează acesta, dar rămîne prea 
putin dornic să arunce propteaua guvernamentală. El caută în tăcere o 
filosofie care i-ar putea oferi o anumită reconciliere şi care i-ar putea restabili 
în parte încrederea sa socială. 

Dacă asta ar fi totul, reforma structurii constituționale fundamentale 
ar fi, vorbind în mod relativ, o sarcină uşoară. Judecătorii ar înceta să mai 
legifereze şi s-ar tine de rezolvarea conflictelor, de impunerea legilor şi de 
aplicarea pedepselor. Legislatorii ar înceta să mai folosească mecanismul 
politic pentru a face transferuri necompensate de drepturi între indivizi şi 
grupuri. Cetăţenii n-ar mai căuta profituri personale, individual sau în grup, 
din recursul la sectorul guvernamental şi s-ar abtine de la susținerea unor 
antreprenori politici care promit să le ofere asemenea profituri. Cei care 
analizează şi discută procesele guvernamentale, fie ei jurnalişti sau profesori, 
ar înceta să măsoare progresul social prin cantitatea de legislaţie adoptată, 
prin simpla dimensiune absolută a bugetului. Libertatea individuală, ca 
valoare independentă, este invers corelată cu aceşti factori scalari familiari, 
şi acest lucru i-ar putea conferi locul meritat între alte valori sociale în 
revoluția atitudinală pe care o sugerez aici. Indivizii ar recunoaşte că guver- 
nul, statul, sînt supuse pînă la urmă propriului control. Ei n-ar mai accepta, 
în mod implicit, viziunea pozitivistă că statul şi numai statul poate defini şi 
redefini drepturile individului şi, în consecinţă, propriile drepturi. Democra- 
tia rămîne posibilă din punct de vedere conceptual numai dacă indivizii 
văd guvernul printr-o paradigmă a consimtamintului. 


DREPTURILE INDIVIDUALE ÎN DEMOCRAŢIE 


La o examinare rapidă, deplasarea atitudinală pe care am subliniat-o 
pare să fie în concordanţă cu preceptele /aissez faire. Libertarianul ortodox 
nu ar găsi nici o dificultate aparentă în a se ralia poziției sugerate. Totuşi, 
atunci cînd nivelul discuţiei este întors înapoi cu o fază, apare un nou set 
de probleme care au fost ignorate în concepțiile tradiţionale. Prea des, 
libertarianul, ca şi omologul său socialist, discută reformele pe baza unei 


LIMITELE LIBERTĂȚII: ÎNTRE ANARHIE SI LEVIATHAN 247 


prezumtii de tip „ca şi cum”, că el pur şi simplu sfătuieşte un despot binevo- 
itor care va impune schimbările propuse, preocupîndu-se prea puţin sau 
deloc de consimțământul părților. Cu această presupunere politică, devine 
relativ uşor pentru libertarianul orientat către piaţă să neglijeze orice analiză 
a distribuției existente a drepturilor şi pretențiilor între persoane. Dar dacă 
aceste drepturi şi pretenţii nu sînt întîi identificate şi nu se obţine acordul 
asupra lor, ce ar însemna termenii de mai sus? Ce este acela un transfer 
necompensat? Ce anume poate fi definit drept căutător de profit prin folo- 
sirea mecanismului politic? 

Odată puse asemenea întrebări, ies la lumină elementele dilemei 
sociale, prea repede ignorate atunci cînd raminem la nivelul filosofiei. 
Preceptele pot dobindi o semnificație operaţională practică numai atunci 
cînd este îndeplinită o condiţie importantă: acordul tuturor membrilor 
grupului social asupra alocării drepturilor individuale care există în status 
quo. Atit timp cit există un dezacord continuu privind cine age dreptul să 
facă ce şi cu ce anume, şi să facă ce, cui anume, deplasarea atitudinală 
sugerată mai sus poate rămîne, din punct de vedere operaţional, goală. 

Un pas necesar în procesul revoluției constituţionale autentice este o 
redefinire consensuala a drepturilor şi pretențiilor individuale. Multe dintre 
intervenţiile guvernului au apărut tocmai datorită ambiguitatilor în definirea 
drepturilor individuale. Problema centrală este reconcilierea unor pretenţii 
exprimate nominal de indivizi asupra proprietăţii private, a capitalului uman 
sau non-uman, cu distribuţia egalitară a „drepturilor la proprietatea publică” 
prin exerciţiul votării. Tratată fie ca valoare, fie ca fapt, democraţia modernă 
încorporează sufragiul universal pentru adulţi. De la acest nivel elementar 
apar mai multe întrebări. Cum poate omul sărac (cuvîntul „sărac” fiind 
definit în termenii pretențiilor la proprietate privată) să-şi exercite pretenţiile 
presupuse asupra bogăției deținute nominal de cel bogat, altfel decît 
exercitîndu-şi dreptul de vot? Cunoscînd aceasta, cum poate omul bogat 
(sau filosoful libertarian) să se aştepte ca omul sărac să accepte orice altă 
nouă ordine constituțională care restringe in mod sever amploarea transfe- 
rurilor fiscale între grupuri? Susținerea consensuală a acestei restricţii este 
putin probabilă. 

Aceasta nu înseamnă însă că toate încercările de renegociere a struc- 
turii constituționale ar trebui abandonate din start. Ar putea exista cîştiguri 
din afacere pentru toți participanţii, dar atît distribuţia de drepturi şi de 
pretenţii existentă cît şi cea de perspectivă trebuie să inspire procesul de 
negocieri. Omul bogat care ar putea să simtă vulnerabilitatea pretențiilor 
sale nominale în starea existentă de lucruri şi care ar putea dori totodată ca 
sfera de acţiune colectivă sau cea a statului să fie restrînsă, poate fi de 
acord cu un transfer de avutie către omul sărac, odată pentru totdeauna sau 
cvasi-permanent, în schimbul acordului celui din urmă pentru o constituție 
cu adevărat noua care să limiteze în mod fatis transferurile fiscale dirijate 
de către guvern. 

Să luăm în considerare un exemplu foarte simplu cu două persoane. 
Un om bogat, A, deţine în mod nominal o avere care produce un venit 
anual de 100.000 dolari, impozitat cu 50%, raminindu-i un venit dupa 
impozitare de 50.000 dolari. Un om sărac, B, nu are nici o avere şi cîştigă 
anual 5.000 dolari din munca sa. „Statul” (tratat aici în mod exogen) strînge 
impozite în exclusivitate de la bogat, în valoare de 50.000 dolari, pe care-i 
foloseşte pentru o varietate de proiecte, cu diverse grade de eficienţă. Benefi- 
ciile cresc, astfel încît îi furnizează celui bogat o valoare a beneficiului de 
10.000 dolari iar celui sărac o valoare a beneficiului de 20.000 dolari. Poate 
fi oare „contractul social” renegociat cu cîştiguri pentru ambele parti? Sa 
presupunem că cel bogat se oferă să transfere celui sărac o treime din averea 
sa, un venit brut de 33.333 dolari în schimbul acordului ultimului de a 
reduce dimensiunea bugetului guvernamental la zero. Cel bogat, conform 
acestui înţelegeri, are un nou venit real de 66.667 dolari, mai mare decît cel 
pe care l-a deţinut în înțelegerea anterioară (60.000 dolari). Cel sărac, B, 
îşi asigură un venit real de 38.333 dolari (propriile cistiguri plus beneficiile 
guvernamentale), mai mare decit cel pe care l-a deţinut în condiţiile celuilalt 
acord (25.000 dolari) Ambele parti sînt mai avantajate conform termenilor 
stipulati în noul contract.’ 

Acordul potenţial ar putea fi asigurat chiar dacă valoarea reală a preten- 
țiilor nu este sporită într-un sens strict măsurabil. Dacă omul bogat, A, 
anticipează în viitor impozite oneroase, chiar dacă acestea nu există în mod 

curent, el ar putea fi de acord cu tipul de rearanjare sugerat. Sau, mai dra- 
matic, dacă ambelor parti le este teamă de o revoluţie neconstitutionala, în 
cursul căreia ar fi abrogate toate pretenţiile, acordul poate apărea foarte 
bine în termeni care nu par a fi reciproc benefici în măsurătorile directe. 
Există puţine motive de îndoială că, cel puţin din punct de vedere concep- 
tual, aspectele distributionale ale renegocicrii pot fi rezolvate”. 


CREAREA DREPTURILOR 


Să presupunem că problemele distribuţiei venitului şi avuţiei între 
persoane pot fi rezolvate în mod satisfăcător într-un contract renegociat, 
un contract care ar redefini drepturile individuale şi ar reduce sfera activității 
coercitive determinate în mod colectiv. Ar fi acest pas fundamental suficient 
pentru a permite implementarea principiilor de tip /aissez faire? Dacă drep- 
turile de proprietate ar fi redefinite astfel încît rezultatele distributionale să 
fie acceptabile pentru toţi participanţii, ar fi pieţele private, cu o minima 
impunere colectivă a contractelor, suficiente pentru a asigura rezultate 
eficiente, pentru a înlătura dilema socială? Un răspuns negativ este sugerat 
imediat, cu referire la numeroasele probleme rezumate în rubricile: aglome- 
rare, poluare, calitatea mediului. Aici problemele nu sînt în mod specific 
distributionale; sau, cel putin, nu sînt exclusiv sau predominant distribu- 
tionale. Pretinsele eşecuri ale aranjamentelor sociale existente in multe 
dintre aceste situații nu pot fi atribuite în mod legitim pieţelor sau guvernării, 
dacă le considerăm pe acestea din urmă drept procese alternative de 
contractare post-constitutionala. Dilema socială reflectată în rezultatele 
vizibile aici provine dintr-un acord constituţional incomplet, dintr-un eşec 
de a defini şi de a limita drepturile individuale, în prima etapă. Rezolvarea 
acestei dileme se află nu în vreo redistribuire explicită a drepturilor între 
persoane, nu într-o anumită remaniere a pretențiilor, ci în crearea unor 
drepturi nou definite în zone în care nu există nici un asemenea drept, cel 
putin nici unul care ar putea oferi o bază pentru previziune si schimb. În 
esenţă, aglomerarea şi poluarea descriu contexte similare celui generalizat 
în modelul anarhic al lui Hobbes. Indivizii se găsesc în conflict în momentul 


250 JAMES M. BUCHANAN 


folosirii de resurse rare, cu rezultate care nu sint dorite de nimeni, pentru 
că nu există nici un set de drepturi asupra căruia să se fi căzut de acord şi 
care să fi fost impus. Revoluţia constituțională sugerată implică un acord 
reciproc asupra acelor restricţii de comportament care sînt necesare pentru 
atingerea unor rezultate de o eficienţă tolerabilă. 

În măsura în care există perspectiva unui cîştig reciproc, ar trebui să 
se atingă acordul, la nivel conceptual. Status quo-ul oferă o bază rezonabilă 
de pe care pot fi măsurate limitările. „Sufocarea omului simplu” poate fi 
eliminată prin garantarea pentru fiecare participant a unui nivel de bunăstare 
cel putin egal cu cel pe care şi-l asigură în condițiile dilemei proprietății în 
comun. Îmbunătăţirea este perfect analogă cu cea realizată prin contractul 
reciproc de dezarmare care-i permite omului să iasă din dilema brutală a 
lui Hobbes. 

Revoluţia constituțională idealizată ar necesita aici impunerea de limite 
asupra comportamentului în raport cu toate resursele rare, indiferent dacă 
acest lucru s-ar întîmpla sub forma alocării de titluri individuale de 
proprietate sau sub forma impunerii de limite restrictive de comportament, 
sub titluri comune. O mare parte din dilema rezumată în rubrica poluării îşi 
găseşte originile în presupunerea, făcută de către fondatorii ordinii noastre 
constitutional-juridice, că anumite resurse sînt într-o abundență permanentă. 
Creşterea şi dezvoltarea tehnologică au transformat resursele cîndva gratuite 
în resurse rare, dar alocările existente de proprietate nu au putut păstra 
pacea. Dilema produsă era previzibilă. Acest lucru este suficient pentru a 
sugera că, pe măsură ce populația creşte, tehnologia se dezvoltă iar cererea 
se modifică în timp, trebuie să aibă loc o schimbare constituțională. 


CONCLUZIE 


Alternativa situată între anarhie şi Leviathan trebuie articulată, ana- 
lizată şi, în final transformată în modele pe înţelesul publicului. Ca principiu 
de organizare, laissez faire este prea mult asociat cu drepturile de proprietate 
în status quo-ul determinat istoric, definit de pretenţiile contingente repre- 
zentate în democrația modernă. Socialismul este magistrala către Levia- 

than. Eşecul acestor două mari alternative n-ar trebui totuşi să spulbere 
toate visele Luminilor. Viziunea filosofilor secolului al XVIII-lea, care le-a 
permis să descrie o ordine socială ce nu necesita o conducere centralizată a 
omului asupra omului, mai poate încă suscita emotii. Relații libere între 
oameni liberi — acest precept al anarhiei ordonate poate apărea ca principiu 
atunci cînd un contract social negociat cu succes pune „al meu” şi „al tău” 
într-un aranjament structural nou definit şi cînd Leviathan-ul care ne amenin- 
ta este îngrădit între noi limite. 


NOTE 


Capitolul 1 


1. Pentru exemple suplimentare, împreună cu o discuţie mai amplă vezi 
Roland N. McKean, „Economia încrederii, altruismului $1 responsabilității corpo- 
rate” in Altruism and Economic Theory, ed. E.S.Phelps, New York, Russell Sage 
Foundation, în curs de apariţie. Vezi de asemenea şi Diane Windy Charnovitz, 
„Economia etichetei şi a obiceiurilor: teoria drepturilor de proprietate aplicată la 
regulile de comportament”, manuscris, teză de masterat, University of Virginia, 
Charlottesville, Virginia, 1972. 

2. Există excepţii. Murray Rothbard argumentează faptul că ar putea fi rezol- 
vate conflictele de către asociaţiile sau cluburile protective care s-ar constitui în 
mod voluntar într-o anarhie autentică. Vezi lucrarea sa For a New Liberty, New 
York, Macmillan, 1973. Abordarea sa nu reuşeşte să se confrunte cu problema 
definirii initiale a drepturilor, problemă care este centrală în discuția mea. 

3. James M. Buchanan şi Gordon Tullock, The Calculus of Consent: Logi- 
cal Foundations of Constitutional Democracy (Ann Arbor, University of Michi- 
gan Press, 1962). 

4. Desi abordarea noastra a fost economica, intr-un sens intrucitva mai ingust, 
contextul analitic este strins legat de cel la care s-a referit Rawls in deducerea 
principiilor justiției din procesul contractual. Vezi John Rawls, A Theory of Jus- 
tice, Cambridge, Harvard University Press, 1971. 

5. În ceea ce priveşte controversa istorică, abordarea mea este mai apropiată 
de conceptul feudal germanic de proprietate, decît de cel roman. Despre această 
distincţie ca şi despre alte aspecte din lucrarea mea legate de teoria proprietăţii, 
vezi Richard Schlatter, Private Property: The History of an Idea, New Brunswick, 
Rutgers University Press, 1951, p. 9. 

6. Pentru o discuţie similară vezi Richard Taylor, Freedom, Anarchy, and 
the Law, Englewood Cliffs, Prentice-Hall, 1973, p. 9. 

7. Cf. J.J. Rousseau, The Social Contract, in Great Books of the Western 
World, Chicago, Encyclopaedia Britannica, vol. 38, 1952, p. 394. Vezi si Henry 
Maine, Ancient Law, Boston, Beacon Press, 1963, p. 89. 

8. Declaratia franceza a drepturilor omului, adoptata in 1789, creeaza mai 
multe confuzii decit afirmatia lui Jefferson din Declaratia de Independenta. 
Afirmatia relevantă din prima este: „Oamenii sînt născuţi şi rămîn liberi şi egali in 
drepturi” (sublinierea noastră). 

Implicatia eronată cum că oamenii trebuie să fie sau să fie făcuți egali in 
fapt, înainte să se poată pretinde egalitate de tratament în democrație, este una 
dintre sursele confuziei moderne ce înconjoară cercetările în genetică. 

9. Vezi Gordon Tullock, „Paradoxul revoluției”, Public Choice II (Toamna, 
1971), pp. 89-100. 


Capitolul 2 


1. Pentru o carte relativ recentă care se înscrie în tradiţia romantică şi care 
rezumă alte cărți, vezi Daniel Guerin, Anarchism, intr. Noam Chomsky, trad. Mary 
Klopper, New York, Monthly Review Press, 1970. 

Există o variantă a anarhismului care este, în schimb, bazată în totalitate pe 
recunoaşterea rolului pieței libere în facilitarea relațiilor individuale în absența 
guvernului. Aceasta a fost numită „anarhismul proprietății private” de către Laurence 
Moss, care evidenţiază contribuția americanilor la această variantă. Vezi Laurence 
S. Moss, ,,Anarhismul proprietății private: o vanantă americană”, lucrare prezentată 
la şedinţa Southern Economic Association din Washington D.C., nov. 1972. Murray 
Rothbard este un exponent modern al aceste: variante. Vezi lucrarea sa For a New 
Liberty. 

2. Aceasta este propria mea definiţie a economiei. Este elaborată în detaliu 
în adresa mea prezidenţială din 1963 adresată Southern Economic Association. 
Vezi „Ce ar trebui să facă economisti1?”, Southern Economic Journal, 30 ian. 
1964, pp. 213-222. Această viziune diferă de cele care definesc economia din 
punctul de vedere al principiului maximizator central. Totuși, diferenţele în definire 
nu trebuie să afecteze argumentul principal al textului. 

3. Acest lucru este subliniat în mod clar de David Hume; vezi A Treatise of 
Human Nature, ed. L.A. Selby-Bigge, Oxford, Clarendon Press, 1960, pp. 502- 
503. Întreaga discuţie a lui Hume în ceea ce priveşte originile drepturilor de pro- 

prietate şi avantajele lor pentru stabilitatea socială este similară in multe privinţe 
cu cea dezvoltată în această carte. 

Concepţia de bază a lui Hegel asupra proprietății este de asemenea similară 
cu cea dezvoltată aici. Vezi Shlomo Avineri, Hegel's Theory of the Modern State, 
Cambridge, Cambridge University Press, 1972, p. 88, nota 4. „Teoria proprietății” 
care este implicită în discuția mea de aici şi din alte locuri în această carte poate fi 
cel mai bine clasificată ca fiind un anumit amestec de „personalitate” şi ,,utilitarism’’, 
în special în măsura în care cel din urmă este reprezentat de discuția lui David 
Hume. Aceasta și alte clasificări utile ale teoriei proprietății, împreună cu o bună 
discuţie generală se găsesc în lucrarea lui Frank J. Michelman, „Proprietate, utilitate 
şi corectitudine: comentarii asupra fundamentelor etice ale legii «justei despă- 
gubiri»”, Harvard Law Review 80, aprilie 1967, în special pp. 1202-1213. 

5. Citatul este din lucrarea lui Blackstone, Commentaries on the Laws of 
England, ed. a 12-a, London, T. Cadell, 1974, 2:2-3. 

6. O listă parțială a contribuţiilor este următoarea: A.A. Alchian şi R. Kessel, 
„Competiţie, monopol şi goana după bani” în Aspects of Labor Economics, New 
York, National Bureau of Economic Research, 1962, pp. 157-175; S. Cheung, 
„Drepturile de proprietate particulare şi dijma”, Journal of Political Economy 76, 
decembrie 1968, pp. 1107-1122; Harold Demsetz, „Schimbul şi impunerea 
drepturilor de proprietate”, Journal of Law and Economics 7, octombrie 1964, pp. 
11-26; R. McKean, ,,Divergente între costul individual şi cel total în cadrul 
guvernării”, American Economic Review 54, mai 1964, pp. 243-249; Douglas C. 
North şi Robert Paul Thomas, The Rise of the Western World: A New Economic 
History, Cambridge, Cambridge University Press, 1973. Aceste contributii si altele 
sînt discutate de Furubotn şi Pejovich într-un lung articol de revistă, care include 
şi un set complet de referințe. Vezi Eirik Furubotn şi Svetozar Pejovich, „Drepturile 
de proprietate şi teoria economică: un rezumat al literaturii recente”, Journal of 
Economic Literature 10, decembrie 1972, pp. 1137-1162. 

7. Printre „economiştii drepturilor de proprietate” moderni, S. Pejovich este 
singurul care a încercat o discuţie generalizată a originilor. El afirma in mod ex- 
plicit că scopul său este de a arăta că „crearea... drepturilor de proprietate este 
endogen determinată” (p. 310). O citire atentă a lucrării lui Pejovich sugerează 
totuşi că endogeneitatea nu se referă la procesul de schimb. De fapt, indivizii sînt 
motivaţi de normele private de maximizare a utilității pentru a investi resurse în 
apărarea şi acapararea stocurilor de resurse, comportament care, bineînţeles, descrie 
anarhia hobbesiană. Prefer să limităm „explicaţiile economice” ale schimbării 
instituționale la procesul contractual. În acest context, aşa cum sugerează analiza 

mea, drepturile de proprietate pot rezulta dintr-un calcul economic ce determina 
negocierea unui ,,contract constitutional”. Dar acesta este foarte diferit de rezultatele 
apărute din comportamentul independent al părților, de maximizare a utilității. 
Vezi S. Pejovich, „Către o teorie economică a creării şi specificării drepturilor de 
proprietate”, Review of Social Economy 30, septembrie 1972, pp. 309-325. 

8. Harold Demsetz, „Către o teorie a drepturilor de proprietate”, American 
Economic Review 57, mai 1964, pp. 347-359. 

9. Caracteristicile formale ale „distribuţiei naturale” au fost elaborate de 
Winston Bush. Vezi lucrarea sa „Bunăstarea individuală în anarhie”, în Explora- 
tions in the Theory of Anarchy, ed. Gordon Tullock, Blacksburg, Virginia, Center 
for the Study of Public Choice, 1972, pp. 5-18. 

Notiunea unei asemenea distributii poate fi, bineinteles, gasita in opera mai 
multor filosofi care s-au gîndit la originea proprietăţii, în special Aegidus, Hugo 
Grotius şi Thomas Hobbes. 

10. Această explicaţie conceptuală este prezentată în mod diferit de mulți 
dintre filosofii sociali, în principal de cei din tradiția contractualistă. Versiuni 
speciale pot fi găsite în lucrările lui Aegidus, Bodin, Grotius, Hobbes şi Hume. 
Pentru o bună tratare în rezumat vezi Schlatter, Private Property. 

11. Tema mai generală că toate investițiile care iau forma protejării drepturilor 
trebuie să fie, în mare, ineficiente din punct de vedere social, este dezvoltată pe o 
anumită întindere de Gordon Tullock în cartea sa aflată sub tipar, The Social Di- 
lemma. 

12. Pentru o lucrare care prezintă în mod special exemplul lui Demsetz, dar 
interpretează apariția drepturilor de proprietate într-un mod foarte asemănător cu 
cel dezvoltat aici, vezi Charles R. Plott şi Robert A. Meyer, „Tehnologia bunurilor 
publice, externalitatile şi principiul excluziunii”, Social Science Working Paper, 
nr. 15 (revizuit), California Institute of Technology, februarie 1973. 

13. Poziţia luată aici este că atit drepturile constituționale cît şi cele post- 
constituționale apar în mod conceptual din contract, dar este esenţial ca cele două 
faze să fie menținute distincte. Aceasta poate fi comparată cu poziția avansată de 
F.A. Hayek din lucrarea sa Law, Legislation, and Liberty, vol. 1, Rules and Order, 
University of Chicago Press, 1973. Dacă interpretez acest argument în mod corect, 
Hayek sugerează că „legea”, care este echivalentă cu ceea ce am numit contract 
constituțional, nu este contractuală în origine, ci rezultă dintr-un proces evolutiv 
impredictibil. El avansează acest argument în opoziţie cu „constructiviştii” care se 
presupune că gîndesc legea ca şi cum ar fi dorită de cineva. Istoric, elementele 
evolutive pot explica o mare parte din apariția şi dezvoltarea „legii”. Totuşi, 

acceptarea acestui fapt nu neagă aplicarea criteriilor contractual-constructiviste 
într-o evaluare a acelei „legi” care există şi care poate fi deliberat modificată. 

14. A se nota faptul că distincția făcută aici nu necesită atribuirea vreunei 
relevante istorice contractului constitutional. Indiferent de modul în care ar putea 
apărea o structură de drepturi de proprietate, este util să separăm definirea structurii 
de schimbul de drepturi în interiorul acestei structuri. 

15. Pentru o elaborare a acestui punct, vezi lucrarea mea Demand and Sup- 
ply of Public Goods, Chicago, Rand McNally, 1968, în special cap. 9. 

16. În discuţia elementară de aici presupun că B poate să-l excludă pe A de 
la folosirea lui Z fără un cost excesiv. Dacă ne-excluderea este inerentă lui Z, 
atunci nu va fi alocat inițial nici un drept de proprietate, în ceea ce priveşte acest 
bun, în contextul absenței producției. Dacă însă Z trebuie produs, discuția devine 
aplicabilă, chiar dacă, odată produs, Z este ne-exclusiv. Excluderea va lua în acest 
caz forma ne-producerii. 

17. Complexitatile apar într-un context cu mai multe persoane, care face 
orice alocare de drepturi mai putin stabilă decît într-un context cu mai puține 
persoane. Există două motive pentru această diferență. În primul rînd, aproape 
orice imputare sau alocare asupra căreia s-a căzut de acord va fi superioară aceleia 
pe care individul ar anticipa-o, dacă ar fi să se retragă şi să încerce să existe pe 
cont propriu într-o anarhie pură. Totuşi, în comunitățile mari, setul de alocari de 
drepturi care va fi superior, pentru fiecare persoană, poziției pe care s-ar aştepta să 
ŞI-O asigure dacă oricare coaliţie se retrage, este mult mai restrins şi, într-adevăr, 
acest set ar putea să fie vid în multe interacțiuni. Aceste aspecte ale interacțiunii au 
fost discutate în detaliu, în plan formal, în teoria modernă a jocurilor. Pentru a 
folosi terminologia adecvată pentru grupuri de număr mare, se poate să nu existe 
nici o imputare sau alocare care să fie în miez şi, dacă există un miez, numărul 
imputaţiilor conținute poate fi mic. Pentru o discuţie introductivă a acestor concepte 
vezi Duncan Luce şi Howard Raiffa, Games and Decisions, New York, John Wiley 
and Sons, 1957. 

În al doilea rînd, chiar dacă alocarea atinsă pînă la urmă ar putea fi inclusă în 
miez, în sensul teoriei jocurilor, indivizii ar considera încă avantajos să violeze 
termenii dacă prevăd o absenţă a răspunsului din partea restului membrilor grupului. 
Această tendință către instabilitate este prezentă atît în grupurile mici, cit şi în cele 
mari, dar impersonalitatea absolută sau anonimatul indivizilor din grupurile mari 
face mai putin probabilă apariția calculelor strategice privind comportamentul. 

18. Este aceeaşi presupunere care a fost făcută de Samuelson în formularea 
sa clasică a normelor bunăstării pentru furnizarea de bunuri publice. Vezi Paul A. 

Samuelson, „Teoria pură a cheltuielilor publice”, Review of Economics and Sta- 
tistics 36, nov. 1954, pp. 387-389. 

19. Pentru o tratare mult mai extinsă, vezi lucrarea mea „O teorie economică 
a cluburilor”, Economica 32, febr. 1965, pp. 1-14. 


Capitolul trei 


1. Pentru o lucrare care discută unele dintre probleme pe care le creează 
această neglijare, vezi Dennis Mueller, „A crea o organizare politică justă”, Ameri- 
can Economic Review 44, mai 1974, pp. 147-152. Deşi Mueller îşi dezvoltă argu- 
mentatia în contextul unei critici a lucrării lui John Rawls, o mare parte a analizei: 
sale este direct relevantă pentru argumentatia mea din această carte. 

2. Pentru două cărți recente care examinează în detaliu multe dintre aceste 
elemente, vezi Wallace E. Oates, Fiscal Federalism, New York, Harcourt Brace 
Jovanovich, 1972, şi Richard E. Wagner, The Fiscal Organization of American 
Federalism, Chicago, Markham Publishing Co., 1971. 

3. Pentru o discuție a ordinii spontane care apare din procesele de piaţă vezi 
excelentul eseu al lui Michael Polanyi, The Logic of Liberty, Chicago, University 
of Chicago Press, 1951. 

4. David Hume, A Treatise on Human Nature, p. 538. Principiul comporta- 
mental implicat aici a fost recunoscut de secole, sau cel puţin de la Aristotel încoace. 
Vezi Aristotel, Politics, tradusă de H. Rackham, Cambridge Harvard University 
Press, 1967, p. 77. 

5. Pentru o discuţie mai detaliată a analizei fundamentale de aici, vezi lucrarea 
mea Demand and Supply of Public Goods, cap. 5. 

6. Pentru o discutie rezumata, vezi Ludwig von Mises, Human Action: A 
Treatise on Economics, New Haven, Yale University Press, 1949, p. 271. 

7. Vezi Knut Wicksell, Finanztheoretische Untersuchungen, Jena, Gustav 
Fischer, 1896. Mari parti din aceasta lucrare sint disponibile in traducere sub titlul 
„Un nou principiu de impozitare justă”, in Classics in the Theory of Public Fi- 
nance, ed. R.A. Musgrave şi A.T. Peacock, London, Macmillan, 1958. 

8. Pentru o discuţie a importanței comportamentului celorlalți în influențarea 
dorinței indivizilor de a participa la deciziile de grup, vezi William J. Baumol, 
Welfare Economics and the Theory of the State, ed. revizuită, Cambridge, Harvard 
University Press, 1965. 

9. A se nota că definesc aici un bun pur public cu referire la proprietatea de 
comuniune, nu la cea de ne-excluziune. Adică, puritatea implică faptul că un 

consumator sau un utilizator suplimentar de orice cantitate poate fi adăugat, la un 
cost marginal nul, celor care fac deja parte din grup. În acest context, nu trebuie să 
fie prea costisitor a exclude unii indivizi de la beneficii. 

10. Excluderea de la beneficiile bunurilor publice este echivalentă din punct 
de vedere analitic cu pedeapsa pentru violarea legii, care va fi discutată în detaliu 
în capitolul 8. Posibila reticenta din partea membrilor dintr-un grup care împarte 
costurile de a exclude „pasagerii clandestini” din cauza costului excluderii este 
echivalentă, conceptual, cu posibila reticență a membrilor disciplinati ai unui corp 
politic de a pedepsi infractorii, din cauza pierderii de utilitate implicate în actul 
pedepsei. În acesta şi în alte exemple, o înțelegere a teoriei centrale a bunurilor 
publice este folositoare în înțelegerea unora dintre elementele implicate în menti- 
nerea ordinii, în condițiile legii. 

11. Mancur Olson a subliniat importanţa bunurilor private colaterale ca 
mijloace de impunere a excluderii în furnizarea de bunuri publice. Vezi lucrarea 
sa, The Logic of Collective Action, Cambridge, Harvard University Press, 1965. 

12. În ambele abordări, unanimitatea oferă reperul de la care deplasările sînt 
dictate din rațiuni de eficienţă în luarea deciziei. Consensul sau acordul rămîne 
idealul conceptual. Pentru un argument opus acestei abordări, vezi Douglas W. 
Rae, „Limitele deciziei consensuale”, lucrare prezentată la Public Choice Society 
Conference, College Park, Maryland, martie 1973. 

13. Întreaga discuţie de aici este direct legată de problemele implicate în 
„compensaţia justă”. Acestea sînt examinate în contextul doctrinei juridice moderne 
într-un excelent eseu al lui Frank J. Michelman. Vezi lucrarea sa, „Proprietate, 
utilitate şi corectitudine”, pp. 1165-1258. 

14. Wicksell a fost primul care a recunoscut echivalenta de bază dintre 
instituirile de taxe şi regulile alegerii colective. Prin introducerea unei mai mari 
flexibilitati în instituţiile de impozitare, pot fi acceptate reguli mai cuprinzătoare 
privind deciziile colective, cu mai multe garanţii împotriva exploatării fiscale. 
Wicksell nu a întors, totuşi, lanţul logic aici. Cu instituiri de impozite proiectate în 
mod eficient, exploatarea potenţială care poate fi introdusă prin reguli de decizie 
ne-unanime poate fi redusă şi, în unele limite, complet eliminată. Pentru o elaborare 
a acestei relații vezi lucrarea mea, Demand and Supply of Public Goods şi volumul 
meu Public Finance in Democratic Process, Chapel Hill, University of North 
Carolina Press, 1967. 

15. Dovezile formale că „soluția” Lindahl la jocul bunurilor publice este în 
miez nu fac nimic pentru a arăta că nu există multe alte ,,solutii” care să merite la 
fel de mult includerea. În acest sens, echilibrul Lindahl în jocul bunurilor publice 

nu este deloc comparabil cu echilibrul concurential in echivalentul privitor la 
bunurile private. 

Pentru a face ilustrarea geometrică din fig. 3.1. mai relevantă pentru contextul 
cu numere mari, putem reinterpreta poziţia E ca fiind cea atinsă din completarea 
tuturor schimburilor interpersonale cu bunuri private şi a tuturor negocierilor cu 
bunuri consumate în comun care implică coaliţii din numere de membri mai mici 
decît cel total. Cu această modificare, diagrama şi discuţia pot evidenția constrin- 
gerile impuse asupra regulilor deciziei politice în ceea ce priveşte orice persoană, 
în raport cu toţi ceilalți membri ai corpului politic. 

16. Pentru o discuţie înrudită în contextul economiei teoretice a bunăstării, 
vezi A. Mitchell Polinsky, „Criterii probabilistice de compensare”, Quarterly Jour- 
nal of Economics 86, aug. 1972, pp. 407-425. 

17. Warren J. Samuels este un coerent purtător de cuvînt modern al acestei 
poziţii pozitiviste. Într-un schimb de replici ocazionat de o problemă juridică, sînt 
clarificate diferențele metodologice de bază dintre această poziție şi a mea. Vezi 
Warren J. Samuels, „Inter-relaţii între procesele juridice şi cele economice”, Jour- 
nal of Law and Economics 14, oct. 1971, pp. 435-450; James M. Buchanan, 
„Politica, proprietatea şi legea: o interpretare alternativă a cazului Miller şi alții v. 
Schoene”, Journal of Law and Economics 15, oct. 1972, pp.439-452; Warren J. 
Samuels, „În apărarea abordării pozitive a guvernării ca o variabilă economică”, 
Journal of Law and Economics 15, oct. 1972, pp. 453-460. 

O afirmare mai cuprinzătoare a poziției lui Samuels este conținută în lucrarea 
sa „Economia bunăstării, puterea şi proprietatea”, în Perspectives of Property, ed. 
G. Wunderlich şi W.L. Gibson, Jr., State College, Pennsylvania, Institute for Land 
and Water Resources, Pennsylvania State Uniwversity,1972, pp. 61-146. 

18. R.A. Musgrave, The Theory of Public Finance, New York, McGraw- 
Hill, 1959. 

19. R.A. Musgrave, „Comentariu”, American Economic Review 60, dec. 
1970, pp. 991-993. Lucrarea care a generat comentariile lui Musgrave, împreună 
cu altele, a fost Harold M. Hochman si James D. Rodgers, ,, Redistributia Pareto- 
optimală”, American Economic Review 59, sept. 1969, pp. 542-557. 


Capitolul 4 
1. O dezvoltare semnificativă în anii 1960 şi 1970 a fost apariţia „economiei 


proprietăţii” ca domeniu de intens interes ştiinţific, împreună cu introducerea 
simultană a mai multă teorie economică şi a mai multor economişti în programele 

facultăților de drept. Accentul principal al acestei mişcări a fost însă influența 
asupra comportamentului: individual exercitată de contextul institutional sau ju- 
ridic în cadrul căruia are loc un asemenea comportament. Această subliniere este 
lăudabilă; ea a fost produsă şi va continua să producă rezultate ştiinţifice folositoare. 
Spre deosebire de acest fapt, totuşi, s-a pus un accent relativ mic pe explicaţiile 
posibile în ceea ce priveşte apariția instituțiilor observate. Vezi notele relevante de 
la capitolul 2. 

2. Vezi S.I. Benn şi R.S. Peters, The Principles of Political Thought, New 
York, The Free Press, 1959, p. 377. 

Maine a avansat sugestia că limbajul şi terminologia potrivite pentru 
discutarea relaţiei dintre conducător şi condus în societatea post-feudală au fost 
găsite numai în abordările dreptului roman. De aici, teoriile „contractuale” ale 
statului au apărut, în parte, datorită istoriei lingvistice. În acest sens, discuţia lui 
Maine asupra ,,cvasi-contractelor” este folositoare şi acesta ar fi poate un termen 
mult mai potrivit de aplicat întregii discuţii asupra „contractului social”. În „cvasi- 
contract” nu există nici o implicare a acordului explicit, dar relația este de o aseme- 
nea manieră încît să facă util cadrul contractualist pentru discurs. Vezi Henry Maine, 
Ancient Law, Boston, Beacon Press, 1963, pp. 333-335. 

3. Tocmai în sensul aşteptărilor abordarea de aici diferă foarte mult de cea 
din The Calculus of Consent. În acea carte, se presupune că indivizii sînt suficient 
de nesiguri în ceea ce priveşte pozițiile lor în contextul operării regulilor de decizie, 
încît să se decidă să intre în faza de negociere ca egali, cel putin din acest punct de 
vedere. 

4. Pentru o analiză a implicaţiilor diferite ale inegalităţi: în aceste atribute 
separate, vezi lucrarea mea „Egalitatea ca fapt şi norma”, Ethics 81, apr. 1971, pp. 
228-240. 

5. A se nota că înlăturăm restricţiile impuse de modelul non-productiei analizat 
pe scurt în capitolul 1. 

6. Vezi Winston Bush, „Distribuţia venitului în anarhie”. Vezi de asemenea 
lucrarea lui Winston Bush şi Lawrence Mayer, „Unele implicaţii ale anarhiei pentru 
distribuția proprietății”, Center for Study of Public Choice, Virginia Polytechnic 
Institute and State University, Blacksburg, Virginia, 1973. 

7. Această deducere a originilor conceptuale ale proprietăţii a fost avansată 
de mai multi filosofi sociali. A fost dezvoltată de Aegidius Romanus în secolul al 
XIII-lea şi a fost elaborată într-un mod surprinzător de sofisticat de Hugo Grotius 
în 1625. Despre aceste contribuții, vezi Schlatter, Private Property, pp. 57, 128-132. 

Deducerea este, de asemenea, similară cu cea prezentată de David Hume. 
Vezi lucrarea sa, A Treatise of Human Nature, Ill. Apariția contractuală a drepturilor 
de proprietate dintr-o stare naturală anarhică este opusă viziunii multor oameni de 
ştiinţă conform căreia ar fi necesare preceptele „legii naturale”. 

8. În termenii modelului din fig. 4.1., echilibrul natural pentru una dintre 
cele două persoane ar putea fi în mod clar mai puţin dezirabil decît poziția din 
origine, unde se presupune că i se permite să rețină ceea ce produce. 

9. Pentru o discuţie diferită şi mai generală a apariției sclaviei, vezi Mancur 
Olson, „Unele variaţii istorice în instituțiile de proprietate”, dactiloscris, Univer- 
sity of Maryland, 1967. 

10. Dacă ar exista ceva inerent în natura umană care să inhibe hotia, în fig. 
4.1. echilibrul natural şi originea ar coincide. 

11. Vezi Thomas C. Schelling, The Strategy of Conflict, Cambridge, Harvard 
University Press, 1960. 

12. Pentru o discutie generalizata care extinde dilema asupra mai multor 
interactiuni sociale, vezi Gordon Tullock, The Social Dilemma. 
este caracteristică pentru multe alte situaţii, pe lîngă cea care implica adeziunea la 
lege în sensul îngust al termenului. 

14. Pentru o discuție generală, vezi lucrarea mea „Reguli etice, valori aşteptate 
şi numere mari”, Ethics 76, oct. 1965, pp. 1-13. 

15. Necesitatea de a include în acordul initial prevederi privind impunerea 
distinge contractul social de alte contracte încheiate în cadrul unei ordini juridice. 
John C. Hall subliniază că recunoaşterea acestei trăsături a contractului social este 
centrală pentru ideile lu: Hobbes şi Rousseau. Vezi John C. Hall, Rousseau: An 
Introduction to His Political Philosophy, London, Macmillan, 1973, pp. 86-92. 

16. Acest punct va deveni mai clar în discuţia mai generală din capitolele 7 
ŞI 8. 

17. Din punct de vedere istoric, rolul mai general al statului în dreptul penal 
a apărut din rolul său anterior de agent de impunere a procesului în cadrul căruia 
erau soluționate diferendele personale, prin luptă fizică sau altfel. Vezi Henry Maine, 
Ancient Law. 

18. În acest domeniu, aşa cum am notat anterior, abordarea noastră a avut o 
afinitate considerabilă cu cea a lui John Rawls, care a încercat să deducă principii 
generale de justiție într-un mod similar. Lucrările anterioare ale lui Rawls au apărut 
în anii 1950, dar opera sa este prezentată în detaliu în cartea sa A Theory of Jus- 
tice. 

19. Pentru o examinare mai detaliată, vezi lucrarea mea, „Economia politică 
a statului bunăstării”, Research Paper nr. 80823 1-1-8, Center for Study of Public 
Choice, Virginia Polytechnic Institute and State University, iunie 1972. 

Vezi de asemenea Earl Thompson, „Impozitarea avutiei şi a celor avuti”, 
UCLA Department of Economics Working Paper, febr. 1972. 


Capitolul 5 


1. Această concluzie ar trebui modificată pentru o structură socială în care 
unitatea dominantă este familia continuă sau permanentă, mai degrabă decît 
individul. 

2. Pentru o discuţie mai extinsă a acestui exemplu şi a problemei generale, 
vezi lucrarea mea „Înaintea alegerii publice”, in Explorations in the Theory of 
Anarchy, ed. Tullock, pp. 27-38. Pentru dezvoltarea unui model similar care 
subliniază modificarea din structura fundamentală a imputărilor de „revenire” ce 
urmează schimbărilor de tehnologie introduse datorită asocierii, vezi Donald McIn- 
tosh, The Foundations of Human Society, Chicago, University of Chicago Press, 
1969, pp. 242-244. 

3. În analiza sa asupra motivatiilor nealtruiste ale transferurilor de venit si 
avutie, Brennan menționează motivul auto-protectiei şi discută literatura relevantă. 
Vezi Geoffrey Brennan, ,,Redistributia Pareto-dezirabilă: dimensiunea nealtruistă”, 
Public Choice 14, Primăvara 1973, pp. 43-68. 

4. Pentru o tratare mai extinsă, vezi Gordon Tullock, „Caritatea celor 
necaritabili”, Western Economic Journal 9, dec. 1971, pp. 379-392. 

5. Cf. John Locke, Second Treatise of Civil Government, Chicago, Henry 
Regnery, Gateway Edition, 1955, p. 116. 

6. Am detaliat in multe alte carti pozitia metodologica fundamentala sugerata. 
Propriile mele idei, aici şi in alte parti, datorează mult lui Knut Wicksell. Pentru o 
afirmare anterioară a poziţiei mele vezi eseul „Economia pozitivă, economia bună- 
stării şi economia politică”, Journal of Law and Economics, 2, 1959. Aceasta este 
retipărită fără schimbări în lucrarea mea Fiscal Theory and Political Economy, 
Chapel Hill, University of North Carolina Press, 1960. 

W.H. Hutt ar trebui menționat ca o excepţie importantă fata de economiştii 
politici tradiţionali. Într-o carte scrisă în timpul celui de-al doilea război mondial, 
care a fost prea puţin cunoscută, Hutt a propus schimbări structurale fundamentale 
de-a lungul unor linn strict contractuale. Vezi W.H. Hutt, A Plan for Reconstruc- 
tion, London, Kegan Paul, 1943. 

Capitolul sase 


1. In lucrările anterioare şi in cele in curs de apariție, F.A. Hayek a elaborat 
acest punct in detaliu. Vezi lucrarea sa Studies in Philosophy, Politics, and Eco- 
nomics, London, Routledge and Kegan Paul, 1967. Vezi şi lucrarea sa Law, Legis- 
lation and Liberty, vol. 1, Rules and Order. 

2. După ce am scris acest capitol, am descoperit că exemplul cu ceasul 
deșteptător a fost folosit de John C. Hall pentru a ilustra aproape acelaşi lucru. 
Mai general, interpretarea mai atentă şi mai insistentă a lui Hall asupra lucrării lui 
Rousseau sugerează că multe dintre elementele analizei contractuale dezvoltate 
aici pot fi găsite la Rousseau. Acele puncte în care Rousseau se îndepărtează de 
Hobbes, în interpretarea lui Hall, marchează limite comparabile ale lui Hobbes 
pentru propria mea analiză. Vezi Hall, Rousseau; exemplul cu ceasul deşteptător 
se găseşte la pagina 95. 

3. Probleme psihologice complexe sînt ridicate chiar şi în acest model simplu 
de autoguvernare. După cum spune McIntosh: „Ideea autocontrolului este para- 
doxală dacă nu se consideră faptul că psihicul conţine mai mult de un sistem ener- 
getic şi că aceste sisteme energetice au un anumit grad de independenţă unul fata 
de altul.” (The Foundations of Human Society, p. 122). Vezi şi Gordon Rattray 
Taylor, „O nouă viziune asupra creierului”, Encounter, febr. 1971, pp. 25-37. 

4. Cf. Rousseau, The Social Contract, p. 393. 

5. Locke, Second Treatise of Civil Government, p. 11. 

6. Acest principiu a fost pe deplin recunoscut în anumite stadii ale istoriei 
constituționale engleze. 

7. Relaţia dintre setul de bunuri şi servicii care ar putea avea aceste 
caracteristici şi alocarea particulară de drepturi în contractul constituţional de bază 
ar trebui subliniată. Linia despartitoare dintre bunurile private şi cele publice 
depinde, în parte, de modul în care sînt definite drepturile de proprietate ale 
persoanelor. 

8. Deşi nu recunoaşte distincția făcută aici, o lucrare recentă aplică o abordare 
economică folositoare la instituirea juriului. Vezi Donald L. Martin, „Economia 
recrutării juriului”, Journal of Political Economy 80, aug. 1972, pp. 680-702. 

9. Pentru o elaborare a acestei analize, vezi Buchanan si Tullock, The Cal- 
culus of Consent. 

10. Pentru o discuţie detaliată asupra cerintei uniformitatii în impozitare, 
conform constituției Statelor Unite, interpretată în timp de jurii, şi cu accent spe- 
cial asupra asimetriei dintre aspectele de prelevare şi cele de cheltuieli ale bugetului 

din acest punct de vedere, vezi David Tuerck, „Asimetria constituțională”, Papers 
on Non-Market Decision Making 2, 1967. Această revistă se numeşte acum Pub- 
lic Choice. Sau, mai cuprinzător, vezi Tuerck, „Uniformitate în impozitare, 
discriminare în beneficii: un eseu în drept şi economie”, disertaţie doctorală, Uni- 
versity of Virginia, 1966. 


Capitolul şapte 


1. Pentru o lucrare mai generală care acoperă un material similar în multe 
privinţe cu cel tratat aici, vezi W.H. Riker, „Siguranța publică ca bun public”, în Zs 
Law Dead?, ed. E.V. Rostow, New York, Simon and Schuster, 1971, pp. 379-385. 

2. Analiza se aplică numai la „legea” care se pretează, de fapt, la a fi descrisa 
drept „publică”. În termeni tehnici, este supusă analizei „legea” câre implică 
eliminarea dis-economiilor externe generale sau crearea unor economii externe 
generale, nu „legea” care încearcă să reglementeze comportamentul individual ce 
poate să nu fie legat de amploarea efectelor externe. De exemplu, o lege care îmi 
cere să îmi vaccinez cîinele împotriva turbării intră evident în această categorie 
pentru că, procedind astfel, impun economii externe asupra celorlalți din comunitate. 
Prin contrast, o lege care m-ar putea împiedica să apelez la serviciile unei prostituate 
ar putea cu greu intra în categoria celor cu un caracter „public”. 

Folosirea de către mine a cuvîntului „lege” în acest caz este similară cu cea 
a lui Rousseau. Vezi Rousseau, The Social Contract, p. 339. 

3. Pentru o discuție generală vezi Paul Craig Roberts, Alienation and the 
Soviet Economy, Albuquerque, University of New Mexico Press, 1973, cap. 3; 
idem, „Un model organizational al pieţei”, Public Choice 10, Primăvara 1971, pp. 
81-92. 

4. Vezi Thomas R. Ireland, „Ordinea publică ca bun public”, dactiloscris, 
Chicago, Loyola University, 1968. Discutia lui Ireland este una dintre puţinele 
care par să fie bazate pe recunoaşterea punctelor centrale accentuate aici. 

5. Acest argument poate apărea înrudit cu analiza reglementării directe şi a 
taxelor pe încărcăturile deversate, ca alternative de politici în abordarea poluării, 
dar la o examinare mai amănunțită cele două argumente sînt total distincte. Analogul 
referitor la poluare are în vedere deciziile colective în cantitatea de curăţenie (bun 
public) şi mijloacele de împărțire a costurilor. Reglementarea directă implică o 
schemă anume de împărțire a costurilor, impunînd costuri diferenţiate, mai mari 
pentru cei care valorizează libertatea de acțiune într-un grad mult mai înalt. Acesta 
este echivalentul adoptării oricărei cantități de restricții sau legi comportamentale, 

aşa cum s-a discutat in text. Prelevarea unor taxe pe încărcăturile deversate furni- 
zează un mijloc alternativ de atingere a țintelor alese, împreună cu mijloace alter- 
native de împărțire a costurilor. Dar taxele pe încărcăturile deversate nu sînt analoge 
cu modificările sau ajustarile în distribuția costurilor taxelor, astfel încît să producă 
un acord larg asupra cantităților preferate, în modelul ortodox al bunurilor publice. 

6. Pentru o discuție extinsă, vezi Buchanan şi Tullock, The Calculus of Con- 
sent, în special capitolul 10. 

7. Pentru o dezvoltare a acestei abordări, vezi H. Aaron şi M. McGuire, 
„Bunurile publice şi distribuția venitului”, Econometrica 38, nov. 1970, pp. 907- 
920; M. McGuire şi H. Aaron, ,,Eficienta şi echitate în furnizarea optimala a bunului 
public”, Review of Economics and Statistics 51, febr. 1969. Vezi de asemenea şi 
William H. Breit, ,,Redistribuirea venitului şi norme de eficiență”, lucrare prezentată 
la Urban Institute Conference on Income Redistribution, 1972, în curs de apariție 
în volumul cuprinzind lucrările conferinței. 

8. Pentru o aplicaţie cu accente rasiale deranjante, vezi Andrew Hacker, 
„Obişnuindu-mă cu tontul”, New York Review of Books 19, apr. 1973. 

9. O explicaţie alternativă dar înrudită a ordinii observate se bazează pe 
ipoteza că indivizii urmează regulile nu pentru că acestea sînt promulgate formal 
ca legi sau datorită acceptării preceptelor etice, ci pur şi simplu datorită faptului că 
ele sînt reguli care există. Originea regulilor, în această viziune, este în mod esențial 
evolutivă, într-un sens imprevizibil. Această ipoteză este susținută de F.A. Hayek. 
Vezi lucrarea sa, Law, Legislation, and Liberty, vol. 1, Rules and Order. Hayek 
citează, în detalierea ipotezei specifice a „omului care urmează regula” o carte a 
lui R.S. Peters, The Concept of Motivation, London, 1959. 

10. Un exemplu excelent al acestei inter-relatii este furnizat in depozitia lui 
Jeb Magruder în fata Comitetului senatorial Watergate, în iunie 1973. Magruder a 
justificat abaterile suporterilor lui Nixon de la cerintele legale formale bazindu-se 
pe faptul că militanti împotriva războiului au violat legi formale fără să fie supuşi 
la penalizările ataşate acestor violări. 

11. Pentru o discuție specifică a acestui efect într-un context marcat de 
externalitati vezi lucrarea mea „Externalitatea în reacția la impozite”, Southern 
Economic Journal 32, iulie 1966, pp. 35-42. 

12. Pentru o discuție înrudită vezi lucrările mele, „O teorie comportamentală 
a poluării”, Western Economic Journal 6, dec. 1968, pp. 347-358, şi „Bunurile 
publice şi relele publice”, în Financing the Metropolis, ed. John P. Crecine, vol. 4, 
Urban Affairs Annual Review, Beverly Hills, Sage Publications, 1970, pp. 51-72. 
Vezi de asemenea James M. Buchanan şi Marilyn Flowers, „Un context analitic 

pentru o revoluție a contribuabililor”, Western Economic Journal 7, dec. 1969, pp. 
349-359. 

13. Pentru o discuţie generală care introduce citeva exemple folositoare, 
vezi Thomas C. Schelling, „Ecologia micromotivelor”, Public Interest, 25, Toamna 
1971, pp. 59-98. Vezi de asemenea şi lucrarea sa „Casca de hockey, armele ascunse 
şi economisirea la lumina zilei”, Discussion Paper nr. 9, Public Policy Program, 
John F. Kennedy School of Government, Harvard University, iulie 1972. Pentru o 
disuctie aplicată la standardele etice, vezi lucrarea mea, „Reguli etice, valori an- 
ticipate şi numere mari”. 


Capitolul opt 


1. După cum o dovedeşte o infamă judecată din Iowa. Pentru o discuţie 
generală a legilor statelor, vezi Richard A. Posner, „Ucigînd sau rănind pentru a 
proteja un interes de proprietate”, Journal of Law and Economics, 14, apr. 1971, 
pp. 201-232. 

2. Pentru o discuţie a dilemei pedepsei într-un context diferit, vezi lucrarea 
mea, „Dilema samariteanului” în Altruism and Economic Theory, ed. Edmund S. 
Phelps, Russell Sage Foundation, în curs de apariţie. 

3. Pentru o discuţie generalizată a diferitelor concepții ale „costului”, relevantă 
aici, vezi lucrarea mea Cost and Choice: An Inquiry in Economic Theory, Chi- 
cago, Markham Publishing Co., 1969. 

4. Discutia mea sugerează că pedeapsa observată aplicată infractorilor, ceteris 
paribus, impune o pierdere de utilitate asupra unor membri reprezentativi ai 
societății. Acest fapt ar putea să nu fie adevărat, in special în ceea ce priveşte 
infracțiunile majore. Prin observarea pedepsei sau a actului prin care se „face 
dreptate”, indivizii ar putea de fapt dobîndi beneficii sau cîştiguri de utilitate. Acest 
fapt nu va modifica analiza, ca atare, deşi va face problema în discuţie mai putin 
serioasă decît în alte împrejurări. La limită, dacă persoana obişnuită sau repre- 
zentativă din comunitate s-ar bucura într-adevăr văzîndu-i pe alții pedepsiţi, direcţia 
tendinței introduse prin considerarea acestui fapt va fi opusă celei pe care am 
sugerat-o. Propria mea viziune este că atitudinile sociale moderne sînt mult mai 
clar descrise de modelul pe care-l implică discuţia mea, decît de opusul său. 

5. Cf. Montesquieu, The Spirit of Laws, vol. 38, Great Books of the Western 
World, Chicago, Encyclopaedia Britannica, 1952, p. 35. 

6. Argumentul dezvoltat aici este, bineînțeles, în mod esenţial, o teorie 
contractualistă a pedepsei, distinctă de teoria utilitarista, deşi există aspecte înrudite. 

Într-o teorie pur contractualistă nu se ridică nici o problemă în ceea ce priveşte 
„dreptul” unor persoane de a-i pedepsi: pe alții, de vreme ce, în fapt, indivizii care 
se află într-un contract social implicit pe care îl reprezintă orice ordine juridică au 
ales, se presupune, să fie pedepsiţi conform legii, atunci cînd o violează. Argumentul 
meu pare a fi, în acest context, apropiat de cele prezentate de Kant şi, în special, de 
Hegel. În ceea ce priveşte teoria hegeliană şi legat de folosirea ei de către Marx, 
vezi Jeffrie G. Murphy, „Marxism şi pedeapsă”, Philosophy and Public Affairs, 2, 
Primăvara, 1973, pp. 217-243. 

7. Despre acest compromis, împreună cu o discuție asupra unor implicaţii 
politice, vezi Thomas Ireland, "Ordinea publică ca bun public”. 

8. Vezi Gary Becker, „Crimă şi pedeapsă: o abordare economică”, Journal 
of Political Economy, 76, martie-aprilie 1968, pp. 169-217, Gordon Tullock, The 
Logic of the Law, New York, Basic Books, 1971, George Stigler, „Impunerea optima 
a legilor”, Journal of Political Economy, 78, mai-iunie 1970, pp. 526-536, Gary 
Becker şi George Stigler, „Impunerea legii, corupția şi compensarea agenţilor de 
impunere”, lucrare prezentată la Conferința asupra capitalismului şi libertății, 
Charlottesville, Virginia, oct. 1972. 

9. În parte, această neglijare a discuţiei regulilor preferate pentru luarea de 
decizii colective obişnuite şi a proprietăților de eficiență ale regulilor alternative 
derivă din tratarea anterioară a acestor probleme. Vezi James M. Buchanan şi 
Gordon Tullock, The Calculus of Consent. 

10. Lucrările moderne esenţiale asupra paradoxului votării sînt cele ale lui 
Kenneth Arrow, Social Choice and Individual Values, New York, Wiley, 1951 şi 
Duncan Black, Theory of Committees and Elections, Cambridge, Cambridge Uni- 
versity Press, 1958. 

11. Pentru o discuţie mai extinsă a acestor puncte, vezi lucrarea mea, „Ale- 
gerea individuală în votare şi pe piaţă”, Journal of Political Economy, 62, aug. 
1954, pp. 334-343, retipărită in Fiscal Theory and Political Economy, Chapel 
Hill, University of North Carolina Press, 1960 şi Gordon Tullock, „Deciziile publice 
ca bunuri publice”, Journal of Political Economy, 79, iulie-aug. 1971, pp. 913-918. 


Capitolul nouă 


1. Vezi John Passmore, The Perfectibility of Man, London, Duckworth, 1970, 
p. 90. 

2. Pentru o excelenta istorie vezi R.R. Palmer, The Age of Democratic Revo- 
lution, vol. 1 şi 2, Princeton, Princeton University Press, 1959, 1969. 

3. Pentru un tratament foarte general şi timpuriu, vezi James M. Buchanan şi 
Albert di Pierro, „Reforma pragmatică şi revoluția constituțională”, Ethics, 79, 
ian. 1969, pp. 95-104. 

4. Cf. C.E. Lindblom, „Analiza politicii”, American Economic Review, 48, 
lun. 1958, pp. 298-312. 

5. Nu este clar ca, de fapt, costurile indirecte ar fi legate de alegerile specifice. 
Aceste costuri rezultă din dimensiunea totală a bugetului şi sînt generate de toate 
proiectele la un loc. Problema imputării de aici este identică cu cea implicată în 
toate problemele costurilor reunite. 

6. Discutia din această secţiune a fost limitată la acele interdependente dintre 
componentele bugetare care tind să genereze o extindere exagerată în ratele de 
cheltuieli totale, dacă nu se impun constrîngeri pe cale constituțională. Faptele din 
dezbaterea asupra cheltuielilor guvernamentale moderne ar trebui să fie suficiente 
spre a-l convinge chiar si pe cel mai sceptic observator că acestea sînt interdepen- 
dentele importante. Analiza poate fi aplicată, bineînţeles, la interdependentele care 
tind să reducă cheltuielile totale sub limitele eficienţei, considerate în mare. Acest 
fapt ar putea apărea, de exemplu, dacă componentele bugetare separate ar fi com- 
plementare în funcțiile individuale de utilitate. Am depăşi totuşi limitele plauzibi- 
lităţii dacă am susține că aceste interdependente ce reduc bugetul le depăşesc pe 
cele care măresc bugetul. 

7. Pentru o discuţie mai detaliată a cerințelor constituționale din Statele Unite, 
în ceea ce priveşte uniformitatea impozitării şi asimetria dintre latura de prelevări 
şi cea de cheltuieli ale sistemului fiscal în acest domeniu, vezi Tuerck, „Asimetria 
constituțională” şi idem, „Uniformitatea în taxare”. 

8. Aşa cum sugerează analiza, va exista o tendinţă de extindere exagerată a 
sectorului public, în condiţiile enunțate. Mai mult, aceste condiţii sînt reprezentări 
abstracte ale lumii reale. Aş sublinia iarăşi că analiza, ca atare, este în întregime 
simetrică. Dacă am prevedea reguli care ar permite neuniformitate şi negeneralitate 
în impozitare, cerind în acelaşi timp ca toate proiectele de cheltuieli să genereze 
beneficii în mod uniform sau general pentru toți cetăţenii, votul majoritar va tinde 
să producă un sector public relativ prea mic, măsurat conform criteriilor standard 
de eficiență. Asimetria apare din experiența istorică şi nu din analiză. Constitutiile, 
aşa cum au fost ele interpretate, includ cerinţe ca impozitele să fie instituite în mod 
general. Ele nu includ cerințe comparabile asupra părții de beneficii. Această afirma- 
tie generală este foarte putin pusă în cauză de recunoaşterea faptului că anumite 
fisuri în structura fiscală deplasează modelul în direcţia simetriei. 

9. Pentru o discuție extinsă a schimbului de servicii în procesul de votare, 
împreună cu o altă analiză relevantă pentru discuția anterioară, vezi James M. 
Buchanan şi Gordon Tullock, The Calculus of Consent. 

10. Acest „venit politic” pòate fi, dar nu trebuie neapărat să fie direct conver- 
tibil într-un echivalent monetar. Atît comportamentul politicienilor coruptibili cît 
şi cel al politicienilor incoruptibili pot fi încorporate în modelul general. Atractivi- 
tatea „venitului politic” va depinde, in parte, de compensatiile oferite politicienilor. 
Dacă oficialitățile au salarii suficient de mari, pot fi atrase de politică persoane 
care conferă valori relativ scăzute componentelor „venitului politic”. Pentru o 
analiză generală a „venitului politic” şi a influenței lui asupra bugetelor, vezi Rob- 
ert J. Barro, „Controlul politicienilor: un model economic”, Public Choice, 14, 
Primăvara 1973. Vezi şi Thomas R. Ireland, „Dilema politicianului: ce să repre- 
zinte”, Public Choice, 12, Primăvara 1972, pp. 35-42. 

11. În măsura în care pot fi create fisuri în taxe, în beneficiul subgrupurilor 
specializate, apar oportunități de pe urma taxelor, pentru demnitarii potențial corupți. 
Totuşi, cum am notat mai devreme, aceste abateri de la generalitate în latura 
impozitelor par a fi relativ mici în comparație cu cele dominante pe latura cheltu- 
ielilor. 

12. O mare parte din discuția din această secțiune se bazează pe un set de 
lucrări despre creşterea sectorului guvernamental, pregătite la Virginia Polytech- 
nic Institute and State University, în 1972 şi 1973. Aceste lucrări sînt incluse în 
lucrarea lui Thomas Borcherding, ed., Bureaucrats and Budgets, Duke University 
Press, în curs de apariție. 

13. Pentru o discutie care pune in opoziție viziunea mai veche cu cea modernă, 
vezi Vincent Ostrom, The Intellectual Crisis in American Public Administration, 
University, Alabama, University of Alabama Press, 1973. 

14. Pentru o recunoaştere anterioară a acestui fapt, vezi Gordon Tullock, 
The Politics of Bureaucracy, Washington, D.C., Public Affairs Press, 1965. 

15. Pentru o analiză care dezvoltă, în detaliu, acel aspect al comportamentului 
birocratic, vezi William A. Niskanen, Bureaucracy and Representative Govern- 
ment, Chicago, Aldine-Atherton, 1971. 

16. Războaiele importante au influentat rata de creştere a sectorului public 
iar efectele de deplasare ale acestor urgente au contribuit, fără îndoială, la accelerare. 
Vezi A.T. Peacock şi Jack Wiseman, Growth of Public Expenditures in the United 
Kingdom, New York, National Bureau of Economic Research, 1961. 

Explozia veritabilă de la sfîrşitul anilor 1960 şi începutul anilor 1970 nu 
poate fi totuşi explicată în mod facil prin teza Peacock-Wiseman. Războiul din 
Vietnam nu a fost influenţa cauzală majoră în această explozie. 


Capitolul zece 


1. Critica mea fundamentală a interpretării profunde făcute de F.A. Hayek 
istoriei moderne şi a diagnozelor sale vizînd progresul se referă la convingerea sau 
credința sa aparentă că evoluția socială va asigura de fapt supraviețuirea formelor 
instituţionale eficiente. Hayek este atît de neîncrezător în încercările explicite ale 
omului de a reforma instituţiile, încît acceptă în mod necritic alternativa evolu- 
tionista. Putem împărtăşi mare parte din scepticismul lui Hayek în ceea ce priveşte 
reforma socială şi instituțională, fără a ridica totuşi procesul evolutiv la un nivel 
ideal. Reforma poate fi, într-adevăr, dificilă, dar acesta nu este un argument că 
soluţia cealaltă ar fi ideală. Vezi FA. Hayek, Law, Legislation, and Liberty, vol. 1, 
Rules and Order şi Studies in Philosophy, Politics and Economics. 

Pentru o discuție generală a interacțiunii individuale în care rezultatele sînt 
caracterizate de dilema socială, vezi Gordon Tullock, The Social Dilemma, în curs 
de apariție. 

2. Costurile trebuie întotdeauna legate de alegerea specifică care urmează să 
se facă. Costurile unui set de reguli din cadrul unor seturi alternative se măsoară 
altfel încît s-ar măsura, în general, atunci cînd alternativa ar fi o absenţă a regulilor. 
În ceea ce priveşte definirea costurilor de oportunitate, vezi lucrarea mea, Cost 
and choice, Chicago, Markham Publishing Co, 1969. 

3. În această carte am evitat în mod deliberat discutarea argumentelor etico- 
morale pentru adeziunea la reguli, pentru respectarea legii. Aceste argumente au 
devenit subiectul unui interes reînnoit, de la nesupunerea civilă extinsă a anilor 
1960. Pentru o analiză care leagă aceste argumente de tipul de guvernare, vezi 
Peter Singer, Democracy and Disobedience, Oxford, Clarendon Press, 1973. 

4. Despărțirea vechii „economii politice” în disciplinele moderne separate 
„ştiinţe economice” şi „ştiinţe politice” este parțial răspunzătoare pentru confuzia 
intelectuală care s-a dezvoltat. Economiştii, în mare, au tins să rămînă analişti 
pozitivi, cel putin în examinarea pieței şi proceselor de schimb. În schimb, politologii 
au tins să rămînă normativi în tratarea pe care au făcut-o proceselor guvernamentale. 
Ca rezultat, alegerea socială dintre alternativele organizaționale a fost adesea inspi- 
rată de comparatia dintre instituția reală, pe de o parte, şi una ideală, pe de altă 

parte. In acest punct, vezi David B. Johnson, „Mied, albine şi externalitati”, Jour- 
nal of Law and Economics 16, apr. 1973, pp. 35-52. 

5. Deşi ideile de aici şi din alte parti au rădăcini în discursul anterior, revoluţia 
modernă în modul de gîndire asupra alegerii politice în democrație rezultă din 
lucrările lui Kenneth Arrow şi Duncan Black. Vezi Arrow, Social Choice and Indi- 
vidual Values, şi Black, Theory of Committees and Elections. Ambele lucrări au 
fost prefigurate de texte publicate anterior. Interesul meu în ceea ce priveşte teoria 
alegerii colective a fost indicat în lucrări publicate în 1950 şi 1954, toate republicate 
în cartea mea, Fiscal Theory and Political Economy, Chapel Hill, University of 
North Carolina Press, 1960. Într-o altă carte publicată în 1957, Anthony Downs a 
analizat partidele politice într-un mod analog cu analiza firmelor maximizatoare 
de profit. Vezi lucrarea sa, An Economic Theory of Democracy, New York, Harper 
and Row, 1957. 

6. Ca şi teoriile alegerii colective, teoriile moderne ale birocraţiei au ante- 
cedente în literatura tradițională. Dar saltul modern din paradigma birocratică poate 
fi atribuit cîtorva lucrări fundamentale. Vezi Tullock, The Politics of Bureaucracy; 
Anthony Downs, Inside Bureaucracy, Boston, Little Brown, 1967; Niskanen, Bu- 
reaucracy and Representative Government. Pentru o diferențiere între concepția 
mai nouă şi cea tradițională, vezi Ostrom, The Intellectual Crisis in American 
Public Administration. 

7. Dahl şi Lindblom au sugerat că era marilor alternative (termenul le aparţine) 
s-a terminat, iar argumentatia lor susține eficienţa alternativelor pragmatice. Vezi 
R.A. Dahl şi C.E. Lindblom, Politics, Economics, and Welfare, New York, Harper 
and Row, 1953. 

8. În lucrarea The Calculus of Consent, Gordon Tullock şi cu mine am 
examinat structura regulilor de luare a deciziei colective într-un context care este 
mai apropiat de cel folosit de Rawls. Am pus întrebarea: ce fel de structură de 
decizie politică ar trebui anticipată a apărea dintr-un context constituțional în care 
participanţii sînt nesiguri asupra propriilor poziţii în secvențele post-constitutionale? 

9. Unele implicaţii ale tratării dreptului de vot ca drept de proprietate valorizat 
de indivizi au fost examinate în lucrarea mea, „Economia politică a statului 
bunăstării”, Research Paper no. 80823 1-1-8, Center for Study of Public Choice, 
Virginia Polytechnic Institute and State University, iunie, 1972. Această lucrare a 
fost pregătită pentru Conferința asupra capitalismului şi libertății, în onoarea 
profesorului Milton Friedman, desfăşurată la Charlottesville, Virginia, în octombne 
1972. Textul va fi publicat în volumul cuprinzînd lucrările conferinţei, editat de 
Richard Selden. 

10. În orice ordine juridic-constituţională ce defineşte drepturile individuale, 
trebuie să existe o relaţie cu structura anticipată a pretențiilor individuale în 
„echilibrul natural” al anarhiei pure. Pe măsură ce ne abatem de la această din 
urmă distribuție, forța relativă a pretențiilor în ordinea juridică existentă poate 
varia, dînd la iveală zone potențiale de acord pentru redefinirea constituțională. 
Pentru o discuţie extinsă, vezi Explorations in the Theory of Anarchy, ed. Tullock. 

